Vytautas Merkys 


SIMONAS 
DAUBANTAS 


ntras papildytas leidimas 


S 4: 
ž V 


MBBK 8L1 
Me-199 


4802050000—080 
M Mas6(08) 1 3790 


ISBN 5-7900-0405-9 (6 Vytautas Merkys, 1991 


PRATARMĖ 


Kartais sakoma, kad Simonas Daukantas savo istori- 
jos veikaluose daugiau rėmėsi lakia vaizduote nei tikrais 
Iaktais. Iš tikrųjų, atrodo, ką čia bendra su istorijos moks- 
lu turi legendinių kunigaikščių, krivių krivaičių veiklos, 
lietuvių karų su antikinėmis ir jas supusiomis barbarų 
tautomis aprašinėjimas, beletristiniai girių ir jose prisi- 
glaudusių mūsų protėvių gyvenimo vaizdai. Mes žinome 
aukštyn kylančias civilizacijos pakopas, o pagal Daukantą 
išeitų, kad gilioje senovėje žmonės gyveno gerai, o pas- 
kui visiškai suvargo. Gali pasirodyti, kad, svarbiausiuose 
jo istorijos veikaluose ieškodami beletristikos vertybių, tik 
gelbstime Daukanto prestižą. 

Ieškodami Daukanto istorijos kūriniuose prasilenkimų 
su tiesa rastume daug, galėtume kaltinti autorių istorizmo 
stoka ir panašiai. Deja, šitaip skaitydami Daukantą, mes 
patys nesilaikytume istorizmo. Prisiminkime, kad nuo 
Daukanto intelektualinės veiklos pradžios mus skiria pus- 
antro šimtmečio. Per tą laiką keletą kartų keitėsi politinė 
santvarka, įvyko socialinių ekonominių lūžių, mokslas ir 
visuomeninė mintis nužengė daug didelių žingsnių į prie- 
kį. Vertindami Daukanto darbus šių dienų metodologijos 
požiūriu, privalome nuodugniai suvokti jo gyventą epo- 
chą, kuri daugybe saitų buvo susijusi su praeitimi ir at- 
eitimi. 

Ne mums priklauso pionieriaus garbė rašyti Daukanto 
biografiją, vertinti jo kūrybinį palikimą. Čia tik siekiama 
geru žiupsniu naujų duomenų paryškinti ir patikslinti jau 
nubrėžius jo gyvenimo ir veiklos kontūrus. Jeigu susipa- 
žinę su Daukantu, kaip anos epochos žmogumi, imsime 
geriau suprasti jo nuopelnus pažangos labui, tai laikysi- 
me savo uždavinį atlikę su kaupu. 


Knygoje nevengta citatų iš istorijos šaltinių, Daukanto 
raštų. Manyta, kad jos gali spalvingiau nušviesti dėstomą 
klausimą, negu jų minties atpasakojimas. Kad citatų ar- 
chainė rašyba ir kalba netrukdytų skaitytojui, nevengta 
modernizavimo, tik kai kur archaizmai palikti dėl epochos 
kolorito. Visiškai autentiški senieji tekstai reikalingi kal- 
bininkams, tačiau ne čia ieškos jie sau reikalingų šaltinių. 

Nemaža painiava naudotoje medžiagoje su datomis. 
Didžiojoje Lietuvos dalyje 1800—1915 metais buvo laiko- 
masi senojo — Julijaus — kalendoriaus, kuris nuo naujo. 
jo — Grigaliaus — kalendoriaus, galiojančio ir dabar, at- 
siliko XIX amžiuje dvylika, o XX a. — trylika dienų. Čia 
visos datos (jei nėra pastabų) nurodomos pagal naująjį 
kalendorių. 

Pirmą kartą šią mano knygelę išleido „Vagos“ leidyk- 
la 1972 metais. Nuo to laiko Daukantas prisimenamas 
dažniau, parašyta naujų straipsnių, susirūpinta jo raštų 
leidimu. Neliko supeiktas ir mano rašinys, todėl praėjus 
kone dviem dešimtmečiams ryžausi jį pakartoti. Papil- 
džiau naujais duomenimis, pasinaudojau kitų autorių dar- 
bais, atnaujinau išnašas, pirmenybę teikdamas naujiems 
Daukanto raštų leidimams. Nei savo knygelės struktūros, 
nei minčių tėkmės nekeičiau, manydamas, kad anuomet 
tikrai buvau arčiau mūsų perspektyviausio skaitytojo — 
jaunimo. 


I. KELIAS Į ŽMONES 


LUOMAS 


Tais laikais, kai Simonas Daukantas atėjo į pasaulį, 
visuomenė buvo skirstoma į kilminguosius ir nekilminguo- 
sius. Kilmingieji — valstybės piliečiai, nekilmingieji — dat- 
bo jėga kilmingiesiems išlaikyti. Tarp jų praraja, nes ne- 
kilmingojo raudonas kraujas negali pavirsti kilmingojo 
mėlynu krauju. 

Kur ir kada Daukantas gimė, yra seniai žinoma. Žino- 
mi ir jo tėvai. Dar 1913 metais istorikas ir teisininkas Au- 
gustinas Janulaitis paskelbė Simono krikšto metrikus, ku- 
riuose rašoma: „1793 m. spalio mėn. 29 d. aš, Simonas 
Lopacinskis, Lenkimų altarista, apkrikštijau sūnų, vakar 
gimusį, vardu Simonas, iš teisėtos moterystės tėvo bajoro 
Jurgio Daukanto ir motinos bajorės Kotrynos Odinaitės. 
Krikšto tėvai buvo: Antanas Neugavičius su Rozalija Nor- 
vydiene iš Kalvių“!. 

Taigi Simonas gimė Kalviuose, už keturių kilometrų 
nuo mažyčio Lenkimų miestelio (dabar Skuodo rajonas). 
Tiesa, pirmasis S. Daukanto biografas Jonas Šliūpas 
1883 metais „Aušroje“ klaidingai nurodė gimimo vietą 
esant Kivylių kaimą Ylakių parapijoje, ir vėliau tą klaida 
kartojo. Betgi jau 1887 metais Eduardas Volteris rašė, 
kad Daukantas gimęs Lenkimų parapijoješ. Pagaliau 
1891 metais Mečislovas Davainis-Silvestraitis nustatė 
tikslią jo gimimo vietą“. 


! Janulaitis A. Simanas Daukantas. Jo gyvenimas, darbai įr var- 
gai (1793—1864) // Lietuvių tauta.— 1913.— T. 2, sąs. 2.— P. 244— 

* Kuoksztis J. S. (Šliūpas J.) Simanas Daukantas, Lietuvos rasz- 
tininkas // Auszra.— 1883.— Nr. 1.— P. 13; Lietuvos Mylėtojas (Šliū- 
pas J.) Lietuviszkiejie rasztai ir rasztininkai.— Tilžė, 1890.— P. 33. 

* Bombrep 3. O6 sTHorpadbuueckoi noe3xKe no JinTBe u >Kmynu 
neroM 1887 roxa // Ilpunomxenne K LVI ToMy 3anucok Hmuep. Aka- 
AeMHH Hayk. — CaukTneTep6ypr, 1887. — Ne 5. — C. 115. 

* Žaltys. Kaunas // Vienybė lietuvniku.— 1892.— Nr. 12.— P. 137. 

Apie pačius Simono tėvus ir senelius žinių negausu. 
Seneliai buvo vietiniai žemaičiai — Jokūbas ir Marijona 
Kalvaiiė Daukantai. Tėvas Jurgis gimė 1759 metų balan- 
džio 22 dieną, o motina Kotryna Odinaitė — apie 1757— 
1762 metus. Jai Jurgis Daukantas buvo antrasis vyras, 
nes pirma buvo ištekėjusi už Stanislovo Jaušiaus. Beje, 
svarbus šaltinis Daukantų šeimos istorijai yra pats Kot- 
rynos Daukantienės antkapio paminklas Lenkimų bažny- 
čios šventoriuje, statytas sūnaus Simono. Rausvo granito 
plokštėje iškalti šie žodžiai (rašyba dabartinė): „Čia ilsis 
Dievuje užsnūdusi Kotrinė Odinaitė pirma Stanislovienė 
Jaušienė, paskui Jurgienė Daukantienė, kuri gyveno su- 
mišimuose svieto, regėjo ir kentėjo didžius vargus rūpes- 
nius savo amžiuje, metuose 1795 m. buvo garsiame mūšyje 
po Liepoja lygiai su vyru ir trimis dieveriais. Dievas jai 
buvo davęs penkias dukteris ir du sūnu, regėjo savo vai- 
kų vaikų vaikus. Turėdama 90 metų amžiaus savo, per- 
siskyrė su šiuomi svietu m. 1847 lapkričio mėnesio 9 die- 
ną3, auštant, palikusi šiame pasaulyje bevargstančius dvi 
dukteri ir sūnų, kurie raudodami savo meilingos ir išmin- 
tingos motinos minavonei tą akmenį padėjo“. Iš čia suži- 
nome, kad Daukantų šeima, Simonui esant vos dvejų metų, 
dalyvavo Kosciuškos sukilime ir sukilėlių žygyje į Liepo- 
ją. Šeimoje buvo kalbama, kad Daukantienė vežė maistą 
sukilėliams ir pakliuvo į kautynių sūkurį, kulkoms zvim- 
biant, gulėjo griovyje. 

Daukantienės paminklo įrašas byloja apie Daukantų 
šeimos gausumą. Simonas buvo vyriausias sūnus. Po jo 
ėjo duktė Anastazija, gimusi apie 1795 metus. Ji vėliau 
ištekėjo už Kauneckio į Kivylių kaimą netoli Ylakių. Savo 
sūnų Leoną Kauneckiai išleido į mokslus. Trys jo vaikai, 
Anastazijos vaikaičiai, baigė mediciną, o vienas sūnus — 
agronomiją. 

Gal trejetą metų už Simoną buvo jaunesnė sesuo Ona. 
Ji buvo tėvų karšintoja ir jų ūkio paveldėtoja. Apie 
1815 metus Ona ištekėjo už Juozapo Prušinsko ir kitais 


3 Mirimo metrikose pažymėta, kad ji, būdama apie 85 metų, mirė 
1847 m. gruodžio mėnesį, palaidota gruodžio 10(22) d. Antkapyje 
įrašyta, kad ji mirė lapkričio mėnesį, nes tada taip buvo vadinamas 
dabartinis gruodis. 

metais jau susilaukė pirmojo vaiko“. Prušinskų palikuonis 
Kazys Kalviuose gyvena iki šiol. 

1802 metų gegužės 12 dieną Daukantams gimė duktė 
Kotryna, o 1804 metų sausio 16 dieną — Konstancija?. Vie- 
nos dukters vardas mums lieka nežinomas. Pagaliau 
1805 metų gegužės 17 dieną Daukantams gimė jauniau- 
sias vaikas — sūnus Aleksandrasš. Jis, Simono remiamas, 
baigė mediciną Vilniaus universitete. 

Dėl Daukantų šviesumo, jų atžalų išsimokslinimo, pa- 
dėties visuomenėje ilgą laiką buvo manoma, kad jie pri- 
kiausę kilmingųjų luomui. Motiejus Valančius Daukantą 
taip pat vadina bajoru. Šią žinią jis, matyt, perdavė ir ki- 
tiems. Prahos ir Zagrebo universitetų dėstytojas Leopol- 
das Geitleris?, Jonas Šliūpas!? irgi manė Simoną kilus iš 
bajorų. Betgi M. Davainis-Silvestraitis, išsiteiravęs Dau- 
kanto giminių, paskelbė, jog Simonas gimė iš „karališkų 
ūkininkų“, o tik sąlygų verčiamas pasidarė bajoro popie- 
rius!!. Kalbininkas Jonas Jablonskis, papildydamas šią 
žinią, rašė, kad Simono tėvas Jurgis „karališkas sodietis, 
buvo medsargis arba, kaip žemaičiai sako, medininkas. 
Tėvas buvo žmogus neturtingas, nekiek teišgalįs“!2. A. Ja- 
nulaičio paskelbtas Daukanto metrikų nuorašas, rastas 
Kauno gubernijos bajorų deputacijos bylose, Daukantus 
vadina bajorais. Pats Janulaitis tuo abejojo. Jis rašė: 
„Metrikose ir vėliau dokumentuose jisai užrašytas bajo- 
rų kilimo. Vėliau jisai save taip ir vadino. Nėra reikalo 
tuo tikėti. Juk tai buvo tokie laikai, kuomet mužikas nie- 
kur negalėdavo eiti: visur būdavo suvaržytas ir sodžiuje, 
ir mieste, amate ir mokykloje, seminarijoje ir vienuolyne. 
Klebonas atlikdavo gerą darbą užrašęs jį bajoru, ne mu- 


5 Lenkimų bažnyčios 1802—1827 m. krikštų knygos įrašas // Lie- 
tuvos Centrinis gone istorijos archyvas (toliau — CVIA), 
£. 669, ap. 1, b. 208, I. 98. 

7 Ten pat, 1 5, 1 

5 Ten pat, L. 31. 

5 D-ras J. Bs. /Basanavičius J./ Isz cziakiszko // Auszra.— 1885.— 
Nr. 2—3.— P. 90. 

20 Lietuvos Mylėtojas /Šliūpas J./ Lietuviszkiejie rasztai ir raszti- 
ninkai. — P. 33. 

11 Žaltys, Kaunas // Vienybė lietuvniku.— 1892.-— Nr. 12.— P. 137. 

12 Jablonskis J. Raštai. — K., 1932.— T, 1.— P. 29, 


žiku: neužkirsdavo jam kelio kilti aukštyn prie esančių 
tuomet visuomenės pažiūrų ir santykių. Bene bus labiau 
pamatuotas tvirtinimas, užsilikęs tarp Daukanto giminių, 
jog Daukantas bus buvęs mužikų kilimo, jog jo tėvai — 
buvę karališki žmonės“!3, 

Tikrai, Lenkimų bažnyčios krikštų knygoje Daukantų 
dukterų kilmė nepažymėta, nes jų gyvenimo keliui tas be- 
veik neturėjo reikšmės. Krikštijant sūnų Aleksandrą pa- 
brėžta, kad abu jo tėvai bajorai. Lygiai tas pats kartojasi 
ir kai kurių Juozapo ir Onos Prušinskų sūnų metriko- 
sel4, 

Valstietiška Daukanto kilmė nacionalinio judėjimo są- 
lygomis pasirodė patrauklesnė, ir ši versija plačiau įsi- 
galėjo. Bajorai dėl aplenkėjimo ir tautos reikalų išdavimo 
buvo nepopuliarūs. 

Akademinėj „Lietuvių literatūros istorijoje“!š taip pat 
teigiama Daukantą kilus iš valstiečių. Betgi vieningos 
nuomonės neprieita. Istorijos archyvo Vilniuje darbuoto- 
jas Domas Butėnas paskelbė, kad jis rado 1816 m. revi- 
zinio surašymo fragmentą, kuriame pažymėta Telšių apsk- 
rities Luknių (autoriaus manymu, Lenkimų) parapijos 
Duseikių Daukantų šeima. Ten minimas ir Simonas Dau- 
kantas!“. Kazys Grigas, anksčiau palaikęs nuomonę dėl 
valstietiškos Daukanto kilmės', šios naujos žinios paveik- 
tas, taip pat susvyravo, Jis rašė: „Taigi naująjį dokumentą 
deramai ištyrus, reikia manyti, bus galima kiek patiks- 
linti ir Daukantų socialinės kilmės problemą. Kol kas te- 
galima pasakyti, kad jis greičiausiai parems versiją apie 
Simoną, kaip neturtingų bajorų sūnų...“18 

D. Butėno nurodytas raštas su Simono Daukanto var- 
du tikrai yra. Simono tėvas vadinamas Jurgiu, o brolis — 


13 Janulaitis A, Simanas Daukantas— P. 11. 

4 CVIA, £. 669, ap. 1, b. 208, I. 31, 98. 
š 25 Eau literatūros istorija. Red. K. Korsakas.— V., 1957.— 

„1.— 463 p. 

'6 Butėnas D. Gyvenimo ir darbų pėdsakais / Literatūra ir me- 
nas.— 1964.— Gruodžio 4.— Nr. 49, 

17 Grigas K. Simonas Daukantas — lietuvių tautosakos rinkėjas ir 
leidėjas: Filologijos mokslų kand, disert. autoreferatas.— V., 1958.— 
P. 6 


1 Grigas K. Apie S. Daukanto kilmę ir šeimą // Literatūra įr me- 
nas.— 1964.— Gruodžio 4.— Nr. 49, 

Aleksandru. Bet kai kurie kiti šio Daukanto ir mūsų ap- 
rašomo Daukanto biografiniai duomenys skirtingi. Jau pats 
publikatorius pastebėjo, kad jo Daukantas ketveriais me- 
tais jaunesnis. Be to rusiškai Luknikais vadinta ne Len- 
kimai, o Luokė. Vadinasi, gyvenamoji vieta taip pat ne- 
sutampa. Literatūros istorikas Jurgis Lebedys rašė: „Tuo 
būdu naujoji S. Daukanto kilmės versija, kaip nepagrįsta, 
yra atmestina. Galbūt nuodugniai ištyrus surastąjį do- 
kumentą, atsiras naujų, tvirtesnių argumentų jam paremti. 
Bet kol tai bus padaryta, nėra ko kalbėti apie bajorišką, 
tuo labiau dvarininkišką rašytojo kilmę“!?, 

Lyg įsijungdamas į šią polemiką, Vytautas Bogušis, 
minint Daukanto 175-ąsias gimimo metines, vėl bandė at- 
sakyti į šį klausimą. Bogušis, apžiūrėjęs Vilniaus univer- 
siteto bibliotekoje saugomą Daukanto bajoriškos kilmės 
dokumentą, pristatytą studijų metu, padarė išvadą, kad 
jis turi falsifikacijos žymių, nes vieno parašo vietoje kaž- 
kas išskusta. Jis tvirtina, kad S. Daukantas gimė laisvojo 
valstiečio šeimoje??, 

Beje, Vaclovas Biržiška jau anksčiau buvo pareiškęs 
tą pačią nuomonę?!. 

Ginčai daugiausia kyla tuomet, kai atitinkami teiginiai 
menkai argumentuoti. Šitai liečia ir Daukanto kilmės klau- 
simą. Bajoro luomas Simono nė kiek nežemintų. Tarp ba- 
jorų inteligentų taip pat buvo liaudies interesų gynėjų ir 
pažangių pažiūrų reiškėjų. Be to, bajoras buvo nelygus 
baiorui. Šiam luomui priklausė ir didikai, neaprėpiamų že- 
mės plotų savininkai, žymūs valstybės pareigūnai, ir beže- 
miai bajorai, dažnai vargingesni už pačius valstiečius, besi- 
didžiuoją tik savo formaliomis pilietinėmis teisėmis, savo 
tariama laisve. Bet visos šios nuomonės dėl Daukanto 
kilmės nepakankamai pagrįstos, nes buvo remiamasi for- 
maliais bajorystės dokumentais arba giminių atsiminimais, 
užrašytais visam šimtmečiui po Simono gimimo praėjus. 


19 Lebedys J. Ar pagrįsta naujoji versija apie bajorišką S. Dau- 
kanto kilmę? // Tarybinis studentas.— 1964.— Gruodžio 31.— Nr. 41. 

20 Bogušis V. Sunkus kelias į a Ar Daukantas buvo ba- 
joras? // Svyturys.— 1968.— Nr. 19.— P. 

2! Biržiška V. iii Andas Oss 1965.— T. 3— P, 7. 


Per paskutiniuosius septyniasdešimt penkerius metus šiuo 
klausimu į priekį beveik nepasistūmėta. 

Pasirodė, kad papildomos medžiagos Daukanto luomui 
išaiškinti yra. Pirmiausia atkreipė dėmesį istorijos archy- 
ve saugomos Iždo komisijos 1775 ir 1790 metų dūmų su- 
rašymo bylos. Čia sužymėti visi ūkių savininkai (valstie- 
čiai, žinoma, tokie nebuvo). Ieškomo Daukanto čia nepa- 
vyko rasti. Po to domėtasi jau po Lietuvos prijungimo 
prie Rusijos gyventojų (vyrų) reviziniais surašymais, Me- 
džiaga sugrupuota pagal gyventojų luomus, parapijas, 
miestus ir apskritis. Peržiūrėjus išlikusius Telšių apskri- 
ties 1811 ir 1816 metų bajorų sąrašus, Daukantų rasta 
keletas — pasiturinčių ir plikbajorių, kažkoks Simonas su 
Aleksandru buvo pažymėti tik viename 1816 metų sąraše. 

Simono ieškojimas tarp nekilmingųjų buvo sėkminges- 
nis. Ypač vertingas pasirodė esąs Pranciškaus Sapiegos 
Skuodo ir Sedos dvarų 1796 metų inventorius. Čia Len- 
kimų vaitystėje, Kalvių apyrubėje (obrab) įrašytas Jurgis 
Daukantas. Jo sodyboje gyveno dešimt žmonių, būtent 
pats Jurgis, 32 metų amžiaus, jo žmona Kotryna, 30 metų, 
sūnus Simonas, 3 metų, duktė Anastazija, 1 metų. Toliau 
ėjo Jurgio tėvai — tėvas Jokūbas, 90 metų, jo motina Te- 
resė, 80 metų. Kiti Daukantų šeimai buvo svetimi — 30 
metų bernas Motiejus, 15 metų merga Ona, 25 metų kam- 
pininkė Rozalija ir 12 metų tarnas Jonas?2, Anksčiau turėti 
duomenys apie Daukantų šeimą, palyginti su šiuo šaltiniu, 
daugiausia sutampa, tačiau yra ir kai kurių neatitikimų. 
Simono tėvai pagal šį inventorių jaunesni, negu rodo tė- 
vo Jurgio metrikų nuorašas23 ir motinos antkapio pamink- 
las. Kaip matyti iš Jokūbo Daukanto amžiaus, jo sūnus 
Jurgis turėtų būti vyresnis. Visiškai neaišku, kodėl čia 
Jokūbo Daukanto žmonos vardas kitoks negu Jurgio met- 
rikų nuoraše. Gal čia Simono tėvo pamotė? Bet svarbiau- 


2 Vilniaus universiteto Mokslinės bibliotekos rankraščių skyrius 
(toliau — VUB), i. 4, b. A 1286, I. 25. 

2 Metrikų nuorašas: „1759 m. balandžio 93 d. aš, Andrius Sta- 
nevičius, Lenkimų kuratas, apkrikštijau Jurgį iš tėvo bajoro Jokūbo 
Daukanto ir motinos Marijonos Kalvaitės, teisėtų tėvų, iš Kalvių. 
Krikšto tėvai buvo: Jonas Norvydas su Rože Liutvinaite“, (Janulaitis 
A. Simanas Daukantas.— P. 11); 

sia, kad Simono, jo sesers, tėvų ir senelio asmenybių ta- 
patumas neabejotinas. 1799—1800 metų Skuodo dvaro 
inventoriuje Kalviuose vėl randama Jurgio Daukanto?“ pa- 
vardė. 1819 metų inventoriuje to kiemo galva jau įrašytas 
Juozapas Prušinskas*“. Pagaliau smulkiame 1844 metų 
Lenkimų dvaro inventoriuje greta Juozapo ir Onos Pru- 
šinskų, jų penkių sūnų ir dviejų dukterų randame „gimi- 
naitės“ Kotrynos Daukantienės?ė pavardę. 

Iš šių šaltinių matyti tikrasis Daukantų luomas, socia- 
linė kilmė ir padėtis. Tiesa, 1796 metų inventoriuje Jurgis 
Daukantas pavadintas „laisvuoju ūkininku“. Bajorai, gy- 
venę šiame dvare, surašyti atskirai. Galbūt šį inventorių 
buvo matęs ir Vaclovas Biržiška. Iš tikrųjų laisvaisiais 
ūkininkais inventoriuje vadinami visi Sapiegos valstiečiai, 
nes jie buvo laisvi nuo savaitinio lažo, jo vietoj mokėjo 
činšą. Beje, per 1795—1796 metų revizinį surašymą Tel- 
šių apskrityje prie laisvųjų Žmonių priskirta net 97 proc. 
visų valstiečių. Laisvieji žmonės turėjo būti valdomi ki- 
taip, jų prievolės buvo kitokios negu valstiečių baudžiau- 
ninkų. Jie, tiesa, neturėjo žemės, bet galėjo kilnotis iš 
vieno dvaro į kitą kaip nedidelių sklypų nuomininkai. Čin- 
šininkus iš tikrųjų laikant laisvaisiais žmonėmis, dvari- 
ninkai būtų likę be nuosavų baudžiauninkų. Nesusipratimą 
netruko pašalinti valdžios pareigūnai ir patys dvarininkai. 

Po 1831 metų sukilimo, prie kurio prisidėjo ir Sapiegos, 
Skuodo dvaras buvo konfiskuotas, o Sapiegos valstiečiai 
virto valstybiniais valstiečiais. Nuo to laiko ir Kotryna 
Daukantienė, jos duktė Ona, žentas Juozapas Prušinskas 
su visais vaikais taip pat buvo priskirti prie valstybinių 
valstiečių ir įtraukti į 1844 metų Skuodo seniūnijos Len- 
kimų dvaro inventorių. 1867 metų valstybinių valstiečių 
reforma Prušinskus palietė taip, kaip ir kitus valstybinius 
valstiečius, — jie gavo išsipirkti savo dirbtąją žemę. 

Nesunku suprasti, kodėl XIX amžiaus pabaigoje, klau- 
sinėjami apie Simono kilmę, giminės nurodė Daukantus 
buvus valstybiniais, karališkais valstiečiais. Priklausomy- 

24 VUB, f. 4, b. A. 1891, LB 


25 Ten pat, b. A 3006, I. 
26 CVIA, f. 525, ap. 2, b. 3194, I. 50. 


bė Sapiegoms jau buvo pamiršta. Beje, Simonas su Alek- 
sandru, užrašyti bajorais Duseikiuose, buvo tie patys 
Kalvių Daukantai. Kaip jie ten atsidūrė, matysime toliau. 


GIMTIEJI NAMAI 


Vaikystės ir jaunystės aplinka, džiaugsmai ir vargai 
iormuoja žmogaus sąmonę, pasuka minčių tėkmę tam tik- 
ra dažniausiai pastovia vaga. Tad ir šia prasme gimtieji 
namai turėjo didelę reikšmę. 

Kalviai Simono vaikystėje turėjo tik tris sodybas. Šie 
Kalviai buvo ne vieninteliai. Šalia kaimelio driekėsi Sa- 
piežiškių Kalvių kaimo laukai. Už jų matyti kelios Kal- 
vių užusienio sodybos. O aplink miškai, miškeliai, vieniši 
ir į grupeles susimcetę ąžuolai, arčiau sodybų — klevai, 
vinkšnos, tuopos, uosiai. 

Prie keliuko, bėgančio pro tas tris sodybas, klevų ir 
vaismedžių apsupti, šiaudiniais stogais pilkavo Daukantų 
namai. Aplink žiogrių tvoros. Betgi gyvenamas namas su- 
krypęs, pasišiaušęs, lyg vėjų išgairintas. Jį Simono tėvai 
paveldėjo iš senolių. Tėvas, matyt, nesunkiai prieidamas 
prie miško, namą perstatė. Simonas, kur nutrūkęs, sku- 
bėdavo prie meistrų. Su seserim Anastazija šokinėdavę 
nuo rąsto ant rąsto, bėginėję jais. Namas nepadidėjęs, 
likęs aštuonių sieksnių (sieksnis — 2,13 m) ilgio ir ke- 
turių pločio. Troboje ir alkieriuje buvo sudėtos lentų grin- 
dys. Dėl gražumo kai kur sienos buvo išlipintos popie- 
riais. Dešiniajame gale, atgręžtame į pietų pusę, gyveno 
visa šeimyna, o kairysis buvo lyg sandėlis, ten pylė bul- 
ves, laikė burokus, kopūstus. 

“Jau nebėra šio namo, liko tik neryški, dar XIX a. pa- 
baigoje daryta nuotrauka ir senasis šulinys gale namo. 
Dabartinis gyvenamasis namas pastatytas ant buvusio 
svirno pamatų, ten, atrodo, dar yra ir senyjų rąstų. Prie 
pat sodybos didelis tvenkinys žlugtui skalbti, pasimaudyti, 
gyvuliams girdyti ir, nelaimei ištikus, gaisrui gesinti. 

Dirbamos žemės ir pievų, išsibarsčiusių prorėžiais kai- 
melio laukuose, buvo bene pusantro valako. Daukantai 

pasisėdavo dešimt pūrų rugių (pūras — 79 litrai), keturis 
pūrus avižų, du pūrus miežių, puspūrį žirnių ir pusantro 
pūro linų. Didžiumą grūdų suvartodavo maistui, o linus 
veždavo į Liepoją arba Rygą. Tai buvo svarbiausios Dau- 
kantų pajamos činšui mokėti. Prisišienaudavo dvidešimt 
aštuonis žemaitiškus vežimus. Ganyklos buvo atskirai — 
miškuose, krūmuose ir pelkėse. Gyvulių laikė daug: pen- 
kis arklius, jautį, septynias karves, dvi telyčias, penkis 
veršiukus, devynias avis ir porą kiaulių?7. Šitai matyti iš 
1796 metų inventoriaus, kuriame, be abejonės, galėjo bū- 
ti užrašyta mažiau. 

Daukantai, būdami šiek tiek turtingesni už daugumą 
aplinkinių valstiečių, mokėjo ir didesnį činšą. Pagal 1796 
metų inventorių Daukantui buvo nustatyta 128 auksinai 
20 grašių metinio činšo. Šį mokestį jis turėjo įmokėti dva- 
ro kason metų gale, nuo šv. Mykolo, rugsėjo 29 dienos, 
iki Naujųjų Metų. Laiku neišsimokėjus, grėsė varžytynės. 

Jurgis Daukantas buvo ne eilinis valstietis, o dvaro 
eigulys. Taip jis vadinamas 1799—1800 metų inventoriu- 
je28. Činšas jam buvo šiek tiek sumažintas. 

Skuodo ir Sedos dvarai, dar vadinami Skuodo grafys- 
te, palivarkų neturėjo. Tebuvo tik daržai prie centrinių 
dvaro sodybų. Tad netekdavo važinėti į uostus su dvaro 
javais ar linais, nes jų neauginta. Iš Daukantų buvo rei- 
kalaujama tik trijų lažo dienų per metus. Tiesa, dvaras 
draudė važiuoti į svetimo dvaro malūną, nes bijota, kad 
dėl konkurencijos nesumažėtų pajamos iš savųjų malūnų. 

Valstiečius dar slėgė ir valstybinės prievolės, iš kurių 
sunkiausios buvo rekrutų prievolė ir pagalvės mokesčiai. 
1796 metais nuo pusės tūkstančio „revizinių sielų“ buvo 
pareikalauta po penkis jaunus sveikus vyrus. Vėliau rek- 
rutų normos buvo mažinamos ar didinamos, atsižvelgiant 
į kariuomenės poreikius. Rekrutus aprengti, išmaitinti ir 
pristatyti į surinkimo punktus turėjo patys valstiečiai. Po 
1811 metų valstiečius užgulė ir pagalvės mokesčiai, imami 
taip pat nuo „revizinių sielų“, t. y. visų vyrų, naujagimis 
ar nukaršęs senis jis būtų. Pagalvės mokestis vienai „sie- 


27 VUB, f. 4, b. 1286, 1. 24. 
2 VUB, f. 4, b. A 1891, 1. 8. 

lai“ paprastai buvo didesnis kaip po du sidabro rublius. 
Be to, dar buvo mokesčių gubernijos, apskrities įstaigoms, 
paštui išlaikyti, įvairios pastotės kariuomenei ir valdžios 
pareigūnams vežioti, kelių, tiltų taisymas ir t. t. 

Dvaras buvo suinteresuotas savo gerove, todėl žiūrėjo, 
kad nenusmuktų ir valstiečių, pajamų šaltinio, ūkis. Su- 
degus valstiečio namams, dvaras duodavo statybinės me- 
džiagos ir įpareigodavo aplinkinius valstiečius padėti at- 
sikurti. Apsaugai nuo gaisrų valstiečiai kelius ir gatves 
turėjo apsisodinti medžiais. | 

Jurgio Daukanto, kaip eigulio, pareiga buvo parodyti 
valstiečiams, kur jiems dvaro miškuose ir krūmuose pa- 
sikirsti malkų, jis turėjo saugoti statybinį mišką. Ąžuolus 
uždrausta kirsti, nebent tik būtinai jų reikėtų padargams 
gamintis. 

Be abejonės, Jurgis Daukantas, apeidamas dvaro miš- 
kus, drauge pasiimdavo ir Simoną. Vaiko sąmonėje giliai 
įstrigo girių vaizdai, kurie vėliau, susipynę su fantazijos 
miražais, atgimė jo „Būde“ ir kitose knygose. 

Kokios vertybės sudarė Daukantų šeimos dvasinį pa- 
saulį, sunku pasakyti. Turint galvoje, kad tame krašte 
pasakojamoji tautosaka labai gausi, matyt, rudens ir žie- 
mos vakarais vaikai prisiklausydavo daugybės pasakų. O 
ir pašalinių žmonių Daukantų namuose netrūko. Čia vi- 
suomet būdavo keli įnamiai, triūsią troboje, prie balanos 
šviesos. Dažnai ateidavo valstiečių su įvairiais reikalais 
pas eigulį. O kur daug žmonių, ten suplaukia naujienos, 
pasakojimai apie būtus ir pramanytus atsitikimus. 

Tėvai, matyt, irgi mėgo žmonėtis, kaimynų buvo ger- 
biami ir laukiami svečiai. Vien tik Lenkimų bažnyčios 
krikštų įrašai rodo, kad Jurgis Daukantas per vienuolika 
metų trejetą kartų ėjo kūmuos, o jo žmona Kotryna — net 
penketą. 

Simonui Daukantui gimtieji namai buvo valstiečių pa- 
saulio dalis. Pats vaikas, kurį likimas dar mėtys ir vėtys, 
iš mažens tapo valstietijos dalele ne tik dėl bendros tei- 
sinės ir materialinės padėties, bet ir dėl bendro dvasinio 
kultūrinio gyvenimo. Galbūt jau čia ruseno tos mintys, 
kurios vėliau taip ryškiai suliepsnos, nušviesdamos nau- 
jus kelius. 

MOKYKLOJE 


Valstiečiams mokyti vaikus Sapiegos nedraudė. Dvaro 
pareigūnai tik žiūrėjo, kad namie pakankamai liktų dar- 
bingų žmonių, kad nenusmuktų ūkis ir laiku būtų sumo- 
kamas činšas. 

Simono tėvai taip pat nutarė savo vyriausiąjį sūnų 
leisti į mokyklą. Patys tėvai nedaug buvo mokslo ragavę. 
Motina paskaitydavo maldaknygę, bet rašyti nemokėjo. 
Tėvas, kaip eigulys, tikriausiai buvo raštingas. Per moks- 
1ą valstiečiai tikėjosi pagerinti savo vaikų gyvenimą. Tik 
mažai kas išgalėjo tų mokslų siekti. Simono laimė, atsi- 
rado pasiturintis globėjas — kunigas Simonas Lopacinskis. 
Truikinų (Aleksandrijos) bažnyčios šventoriuj yra antka- 
pis, statytas Simono Daukanto rūpesčiu. 1814 metais čia 
gyvenimą baigusį kunigą Lopacinskį Daukantas vadina 
gimine ir geradariu. 

Motiejus Valančius rašo, kad Simonas iš pradžių lan- 
kė Kretingos mokyklėlę?9. A. Janulaitis, gilindamasis į 
Daukanto biograliją, šia žinia abejojo. Tiesa, Valančius 
smulkius dalykus dažnai sumaišydavo, bet pagrindinius — 
beveik niekada. Taip buvo ir šį kartą. 

1808 metų kovo 18 ir 19 dienomis Vilniaus universiteto 
vadovybės siųstas, Kretingos mokyklą vizitavo universi- 
teto lizikos ir matematikos fakulteto (skyriaus) dekanas 
profesorius Juozapas Mickevičius. Mokykla buvo suskirs- 
tyta į dvi klases. Pirmoje klasėje — 65 mokiniai, o ant- 
roje — 68. Antroje klasėje, klausinėdamas mokomų dalykų, 
patyrė, kad pažangiausi yra 16 mokinių, tarp jų ir Simo- 
nas Daukantas. Gražiausiai rašančius Mickevičius išvardi- 
jo tik du, vienas iš jų vėl buvo Daukantas“, 

Pagal 1803 metais patvirtintus Vilniaus švietimo apy- 
gardos nuostatus apygardos švietimo valdžia priklausė 


28 Valančius M. Pastabos pačiam sau: Iš lenkiškosios vyskupo 
Motiejaus rašliavos sulasė ir savo pastabas pridėliojo doc. J. Tumas.— 
Klaipėda, 1929.— P. 129, 

30 CVIA, f. 567, ap. 2, b. 197, I. 68; Lukšienė M. Aplinka, kurioje 
mokėsi S. Daukantas // Pergalė.— 1964.— Nr. 12— P. 136; Biržiška 
D Daukantas mokėsi Kretingos mokykloje // Naujoji Lietuva.— 
1942N- Birželio 2.— Nr. 130. 

Vilniaus universitetui ir jos kuratoriui (globėjui) kuni- 
gaikščiui Adomui Čartoriskiui. Universitetui tiesiogiai bu- 
vo pavaldžios vidurinės mokyklos. Parapinės mokyklos 
buvo pavaldžios ir universitetui (tiesiogiai ir per vidurines 
mokyklas), ir bažnyčiai. Bažnyčios ir vienuolynai papras- 
tai jas išlaikė, skyrė mokytojus. Universitetas per savo 
vizitatorius ir vidurinių mokyklų vedėjus tik prižiūrėjo 
pradinių mokyklų veiklą, paruošdavo dėstomų dalykų 
programas. Pradinės mokyklos daugiausia buvo vienkla- 
sės, dviklasių, tokių kaip Kretingos, buvo nedaug. 

Kretingos mokyklą išlaikė vietos bernardinų vienuoly- 
nas. Mokykla pradėjo veikti 1803—1804 metais vietoj se- 
niau į Telšius iškeltos vidurinės mokyklos. Kretingos mo- 
kykla buvo viena didžiausių pradinių mokyklų Lietuvoje. 
Joje paprastai mokinių būdavo bent dvigubai daugiau, 
negu tais metais, kai ją vizitavo Mickevičius. Mokinių lai- 
kinai sumažėjo dėl nederliaus ir sunkumų po praūžusio 
karo. 

Pirmoje klasėje buvo mokoma skaityti, rašyti, lenkų ir 
lotynų gramatikos, versti iš lotynų į lenkų kalbą, geogra- 
fijos pradmenų, aritmetikos veiksmų su sveikais skaičiais, 
tikybos ir dorovės mokslo. 

Antroje klasėje buvo toliau gilinamos lenkų ir lotynų 
kalbų žinios, mokoma aritmetikos veiksmų su trupmeno- 
mis, tikybos ir dorovės mokslo, taip pat Europos ir ypač 
Rusijos geografijos. 

Per Mickevičiaus vizitaciją Daukantas čia jau buvo 
mokęsis dvejus metus. Galimas dalykas, kad Kretingoje 
jis atsidūrė dar anksčiau. Norint patekti į pirmą klasę, 
reikėjo pasiruošti atskirai, ypač pramokti lenkų kalbos. 

Tokių mokinių prašalaičių 1808 metų pradžioje Kre- 
tingoje buvę 95. Juos mokė antros, vėliau ir trečios klasės 
mokiniai, prižiūrimi vieno iš savo mokytojų. Daliai šių 
lyg ir paruošiamosios klasės mokinių, žinoma, toliau mo- 
kytis nebūdavo lemta, jie paskaitydavo maldaknygę, pra- 
mokdavo katekizmo, kad galėtų priimti pirmąją komuniją. 

Sunku taip pat pasakyti, kada Daukantas šią mokyklą 
baigė. Nuo 1809 metų rudens Kretingoje pradėjo veikti 
trečia klasė, kur, be mums žinomų dalykų, imta dėstyti N 

retoriką ir poeziją. Bet greičiausiai Daukantas tuomet jau 
buvo persikėlęs į kitą mokyklą. 

Simonui mokantis, Kretingos mokykla buvo prisiglau- 
dusi mūrinėje špitolėje. Kitame špitolės gale gyveno pa- 
vargėliai, nusenę, luoši ir aptekę ligomis. Šitokia mokyk- 
los aplinka buvo nepavydėtina. Bernardinų vienuolyno 
vadovai sakėsi neturį lėšų geresnei mokyklai pastatyti. 
Paramos pažadėjo grafas Zubovas, kuriam priklausė Kre- 
tinga. Zubovo baudžiauninkai ėmė gabenti rąstus naujai 
mokyklai. Bet apie 1808 metus jie buvo sunaudoti dvaro 
pastatams. -Po poros metų vizitatorius Andrius Špirkavi- 
čius vėl rado atgabentą kapą rąstų mokyklai. Iš tikrųjų 
vasarą pasirodė dailidės ir prie aikštės, netoli vienuolyno, 
surentė erdvų dviejų aukštų trobesį. 
mokyklos vadovybės. Butai Kretingoje buvo geri ir nebran- 
gūs. Neseniai išaugęs miestelis, pristatytas mūrinių namų 
(iš viso miestelyje buvo 138 namai ir 1281 gyventojas), 
Simono mokymosi metais buvo likęs nuošalyje. Čia nebu- 
vo valdžios įstaigų ir kariuomenės. Kasdienį gyvenimą pa- 
įvairindavo pašto kelias iš Tauragės į Palangą ir dideli 
turgūs. Tiesa, visas miestelis subruzdavo, kai čia teikda- 
vosi apsilankyti jo savininkas grafas Platonas Zubovas. 

Tais metais, kai vizitatorius minėjo Daukantą, jo mo- 
kytoju buvo Kamilas Vendziagolskis. Pirmoje klasėje mo- 
kytojavo Antanas Mažonis. Mokytojus skyrė bernardinų 
ordino provinciolas. Kokį pedagoginį pasiruošimą jie turė- 
jo, galima numanyti iš duomenų apie vėliau ten dirbusius 
mokytojus. 1809/10 mokslo metais antrąją klasę mokė Pa- 
ternas Vaišvila, kilęs iš tos pačios Telšių apskrities, ten ir 
baigęs mokslą. Vaišvila vadovavo visai Kretingos mokyk- 
lai. Jam padėdavo pirmos klasės mokytojas Petras Žu- 
kauskas, mokęsis Panevėžio ir Troškūnų mokyklose, peda- 
goginiam darbui ruošęsis bernardinų ordino vienuoly- 
nuose. 

Kaip matyti iš Kretingos klebono Apolinaro Teišerskio 
1808 metų balandžio 25 dienos pranešimo Vilniaus uni- 
versitetui, bajorų čia mokėsi tik šeši procentai, mies- 
tiečių — dešimt, o aštuoniasdešimt keturi procentai sudarė 
valstiečių vaikai, susirinkę iš artimiausių parapijų. Tačiau 

nekilmingųjų luomas ir čia turėjo neužmiršti savo vietos. 
Kretingos ir Kalvarijos — antrosios Daukanto mokymosi 
vietos — mokyklų auklėtiniai per rekrutų gaudynes įausda- 
vosi kaip medžiojami zuikiai. 

1809 metų gruodžio 15 dieną grafo Jurgio Plioterio, 
Svėkšnos dvarininko, komisaras parašė Kretingos vienuo- 
lyno viršininkui laišką, reikalaudamas grąžinti į dvarą 
penkis mokinius. Mokyklos vedėjas Paternas Vaišvila at- 
sakė, šito negalįs padaryti be apskrities mokyklos vadovy- 
bės žinios. Tuomet grafas atsiuntė savo žmones mokiniams 
jėga paimti. Sie, tėvų perspėti, pabėgo ar kur Kretingoje 
pasislėpė. Mokyklos vedėjas protestavo, aiškindamas, kad 
gaudydamas mokinius, grafas savivaliauja ir pažeidžia 
mokyklos teises. Du mokinius grafo tarnai sučiupo, o abu 
mokytojus dvarininkas apskundė Telšių pilies teismui. Sa- 
vo kolegų ginti stojo Telšių apskrities mokyklos vedėjas 
Juozapas Januškevičius. Jis šaukėsi aukštesniųjų švietimo 
vadovų pagalbos*!. Januškevičius rėmėsi 1807 metais caro 
patvirtintais Volynijos, Kijevo ir Podolės gubernijų pra- 
džios mokyklų nuostatais, pagal kuriuos „valstiečių sū- 
nums nedraudžiama žiemą mokytis parapinėse mokyklo- 
se“. Vedėjas reikalavo laikytis ir nuostatų punktų, kai 
mokytojas gali būti apskundžiamas tik aukštesniajai mo- 
kyklų vadovybei, o ne teismui. Vedėjas stengėsi įstatymą 
pakreipti mokyklos naudai. Jis priminė nuostatų paragrafą, 
kad „mokiniai mokymosi metu neturi būti atitraukiami“. 
Ar mokyklų pastangos sutramdyti Plioterį davė kokių nors 
vaisių, nežinia. Aišku tik, kad tų dviejų mokinių, kuriuos 
sugavo graio žmonės, likimas jau buvo nulemtas. 

1810 metų rudenį rekrutų gaudynės pasiekė taip pat 
Kalvarijos mokinius. Gal apie jas, kaip ir apie daugelį 
kitų, nieko aiškaus nežinotume, jeigu nebūtų buvusi įžeis- 
ta mokyklos ir mokytojų garbė. 1810 metų lapkričio 13 die- 
ną į Kalvariją atvažiavo Vilniaus muškietininkų pulko 
kuopa. Ji apsistojo miestelėnų namuose. Iš vieno buto ka- 
reiviai išvarė 15 mokinių ir apgyvendino karininką. Ne- 
gana to, po kiek laiko feldiebelis su dešimčia kareivių pa- 


8! J. Januškevičiaus 1810 m. kovo 10(22) d. raportas Vilniaus 
gubernijos mokyklų direktoriui // CVIA, f. 567, ap. 2, b. 279, L. 10. 

čiupo ir nusivedė trečios klasės mokinį Pranciškų Grice- 
vičių, grįžtantį iš savo tėvų, gyvenusių už varsto nuo 
miestelio. Žinia netruko pasklisti. Mokiniai sujudo. Jie 
kreipėsi į mokyklos vedėją Viktorą Laurinavičių, kuris at- 
ėjo pasiteirauti suėmimo priežasties ir pareikalavo mokinį 
paleisti. Bet Ieldiebelis įgrūdo į kažkokį sandėlį ir patį 
Laurinavičių. Buvo vakaras. Mokiniai ėmė skambinti mo- 
kyklos varpeliu. Subėgo daugybė mokinių. Kareiviai puolė 
mokinius. Pastarieji nepabūgo, išvadavo suimtuosius. 
Netrukus paaiškėjo, kad feldfebelį papirko šimtininkas, 
gaudęs rekrutus??. Laurinavičius pasiskundė Vilniaus uni- 
versitetui. Jis rašė: „Ypač sujaudinti tie mokiniai, kuriuos 
nuskriaudė likimas dėl kilmės. Jie iki šiol šviesiausiojo 
universiteto globoje saugiai mokėsi, ir dabar per mane 
kreipiasi į šią valdžią. Vieni prašo užtikrinti tolimesnį 
saugų mokslą, o kiti mokymosi metu trokšta ramybės“. 
Šiuo atveju feldfebelis ir kareiviai susilaukė bausmės, nes 
jie pažeidė dvasininko, priskiriamo prie kilmingųjų luomų, 
teises. 

Dvarininkai, leisdami valstiečių vaikams lankyti mo- 
kyklą, laikė, kad mokiniai lieka tokia pat dvaro nuosavy- 
bė, kaip ir kiti baudžiauninkai. Taip pat į valstiečių kilmės 
mokinius žiūrėjo ir caro administracijos pareigūnai. 


ŽEMAITIšSKAI DRAUDŽIAMA 


Vaikystę praleidęs valstiečių aplinkoje, Simonas Dau- 
kantas besimokydamas vis skaudžiau juto lietuvių tautos 
ir savo, kaip šios tautos sūnaus, vietą visuomenėje. 

Jonas Šliūpas, rašydamas pirmąją Daukanto biografi- 
ją, sakė, kad kunigai, būdami užsidegę lenkišku patriotiz- 
mu, vertė ir lietuvius atsisakyti gimtosios kalbos. Mies- 
tuose lietuviškai kalbant beveik nebesigirdėjo. Ir štai vie- 
nas atsitiktinumas pastūmėjęs Daukantą į naują kelią. 
„Vilniuje vieną kartą,— rašo J. Šliūpas,— kada kunigas 
mišias laikė, meldėsi bažnyčioje keli mūsų žmonės, greta 


32 V. Laurinavičiaus 1810 m. gruodžio 7 d. prašymas Vilniaus 
universitetui // CVIA, f. 567, ap. 2, b. 279, 1. 152. 

jų stovėjo ir Daukantas. Po mišių kunigas pasakė mūsų 
žmonėms nesuprantamoje kalboje pamokslą; žmoneliai, ati- 
džiai kunigo žodžių išklausę, išėjo iš bažnyčios, savitarpyj 
skundėsi ant nupuolimo savo valdovų, kad jie, žmonės, nei 
begalį girdėti savaip sakant pamokslų, nei beturį knygų, 
iš kurių galėtų apsiskaityti apie daiktus, reikalingus 
krikščioniui. 

Tą šnekesį ir skundą per šalį girdėjęs S. Daukantas. 
Tokie žodžiai jo gerą širdį kaip peiliu pervėrė. Jis pasi- 
žadėjo nuog to laiko gyventi vien tiktai dėlei gero savo 
žmonių, atpildyti savo krupštėjimu ir stanga tai, ko lie- 
tuvių kunigai ir kiti mokinti Lietuvos vaikai nedaro“33. 

Galbūt Daukantas apie šį atsitikimą yra kam pasakojęs, 
tačiau vargu ar jis bus turėjęs lemiamos reikšmės jam 
apsispręsti, nes niekinamą požiūrį į lietuvių tautą jis pa- 
tyrė jau mokykloje. 

Kada Simonas persikėlė į Kalvarijos mokyklą, nėra 
aišku. 1814 metų birželio 21 dieną Vilniaus universiteto 
profesorius Jonas Kantis Chodanis, vizituodamas ją, ket- 
virtoje, paskutinėje, klasėje rado ir Daukantą. Jį į savo 
vizitacijos aktą įrašė kaip vieną iš keturių geriausių šios 
klasės mokinių“. Kalvarijos mokykla buvo keturklasė, jos 
visam kursui išeiti reikėjo šešerių metų. Daukantas, baigęs 
Kretingos mokyklą, čia galėjo mokytis apie trejetą metų. 
Gal iš Kretingos jis čia persikėlė ne iš karto, nes aiškiai 
matyti, kad Simonas mokslą buvo pertraukęs. 

Kalvarijos miestelis stovėjo toli nuo centrų ir svarbiau- 
sių kelių. Garsėjo jis tik kryžiaus keliais. Maldininkų čia 
netrūkdavo. Tarp susispietusių medinių namų stūksojo do- 
minikonų vienuolyno ir statomos bažnyčios mūrai. Išsisky- 
rė ir medinis nemažas mokyklos pastatas. Mokyklą įsteigė 
ir išlaikė dominikonų vienuolynas“š. Nors ir būdama vi- 
durinės mokyklos tipo, tačiau pavaldžių pradinių mokyklų 
neturėjo. Ši teisė apskrityje priklausė Telšių mokyklai. 

Kalvarijos mokykloje 1810/11 mokslo metais mokėsi 
180, 1811/12 m. m. — 234, 1813/14 m. m. — 237 mokiniai. 


2 Sliūpas J. Rinktiniai raštai. — V., 1977.— P. 176. 
* J. K. Chodanio 1814 m. liepos 8(20) d. raportas // CVIA, f. 
567, ap. 2, b. 417, 1. 54. 
'35 Valančius M. Raštai — V., 1972.— T. 2.— P. 264, 

Kaip ir Kretingoje, jie gyveno mokinių butuose, išsibarstę 
po visą miestelį. Maitinosi iš namų atsivežamu maistu, 
rengėsi daugiausia namie austais rūbais, avikailio kaili- 
nėliais. Vizitatoriai atkreipė dėmesį, kad daug vargingų 
mokinių maitinasi išprašyta iš geradarių duona. Jos pri- 
stigę ar netekę, norėdami vėl susirasti išteklių mokslui, 
mesdavo mokyklą ir dažnai nebegrįždavo. 

Dalis mokinių pradėdavo mokytis jau ūsams besika- 
lant. Be to, dar atsirasdavo įvairių priverstinių pertraukų. 
Vyresnėse klasėse nestigdavo mokinių, sulaukusių 30 me- 
tų. Daugelio besimokančių tikslas buvo kunigo sutana ir 
klebono vieta. Tėvai nesiskubindavo vaikų atiduoti mo- 
kyklon, nes per jaunų nešventindavo į kunigus. O mokslo 
paragavęs sūnus buvo prastas žemdirbys ir nereikalingas 
duonos valgytojas namie. Be to, manyta, kad paaugęs ir 
surimtėjęs vaikas geriau dėsis į galvą tai, ko mokykloje 
mokoma. Literatas Ksaveras Bogušas, šiek tiek anksčiau 
vizitavęs Žemaitijos mokyklas, rašė: „Kai atėjo eilė paro- 
dyti rankas, tai pamačiau, kad jos visų mokinių, vyresnių 
kaip 10 metų amžiaus, buvo juodos, oda šiurkšti, stora, 
sukietėjusi lyg padas**9, 

Visi mokytojai buvo dominikonų vienuoliai. Paskuti- 
niaisiais Daukanto mokymosi metais mokyklai vadovavo 
Augustinas Paulauskas. Šias pareigas jis ėjo trečius me- 
tus. Tai buvo 45 metų vyras, vyriausio amžiaus, mokęsis 
Kražiuose ir, žinoma, kaip ir kiti mokytojai, vienuolyno 
pedagogikos kursuose. Turėjo didelį iškalbos mokytojo pa- 
tyrimą. Dominykas Sutkevičius, mokęsis Raseiniuose ir 
Vilniaus universiteto fizikos ir matematikos fakultete, be 
to, ten klausęs retorikos paskaitų. Kalvarijoje mokė mo- 
ralės mokslo, prigimtinės teisės iš garsiojo Jeronimo Stroj- 
novskio vadovėlio, antikinės, ypač Romos istorijos, seno- 
vės geogralijos, taip pat retorikos ir poezijos, lenkų kalbos 
gramatikos. Mokiniams jis užduodavo rašyti progines kal- 
bas, laiškus, eiles. Martynas Dereškevičius, baigęs Mari- 
jampolės mokyklą, buvo jauniausias mokytojas, vos 27 me- 
tų. Jis dėstė geometriją, algebrą, fiziką, gamtos mokslus 
(iš Stanislovo Bonifaco Jundzilo vadovėlio), daržininkys- 


“6 1803 m. vizitacijos ataskaita // VUB, i. 13, b. 184. 

tę. Geometrijos, gamtos, daržininkystės pamokoms moki- 
nius išsivesdavo ir į laukus. Julijonas Krencevičius, mokę- 
sis Kražiuose, jau dešimtus metus Kalvarijoje dėstė arit- 
metiką, geografiją, moralės mokslą ir tikybą. Be to, jis 
mokė ir prancūzų kalbos pradmenų. Pagaliau gramatikos 
mokė Gerardas Klimavičius (Valančius jį vadina Lauryno 
vardu), Raseinių mokyklos auklėtinis, 40 metų vyras. 

Mokykla pagal dėstomų dalykų turinį buvo pasaulieti- 
nė, laikėsi universiteto paruoštos programos, klausė jo 
vizitatorių nurodymų, kaip tobulinti mokymą. Iš esmės 
mokykla nesiskyrė nuo kitų apskrities mokyklų. 

Vis dėlto Kalvarijoje (panašiai buvo ir kitur!) vienuo- 
liai mokytojai mokyklą buvo glaudžiai susieję su bažny- 
čia. Kasdien prieš pamokas mokiniai turėjo klausyti va- 
dinamų studentų mišių. Sekmadieniais ir kitais šventadie- 
niais buvo privaloma būti bažnyčioje per primariją, sumą 
ir mišparus. Per adventą dar prisidėdavo rarotos. Išpa- 
žinties reikėjo eiti kas mėnesį. Netgi vizitatorius kanau- 
ninkas Andrius Špirkavičius jau anksčiau, 1810 metais, 
buvo pastebėjęs, kad žiemą mokiniai, ypač jaunesnieji, ne- 
turėdami gero drabužio, lengvai gali peršalti. Jis siūlė 
vietoj maldų šaltoje bažnyčioje šiokiadieniais pasitenkinti 
pamaldomis klasėje po pamokų, o sekmadieniais apsiri- 
boti studentų mišiomis (primarija). Deja, Daukanto lai- 
kais niekas nepasikeitė. Kasdien mišių klausyti vaikščiojo 
ir pora metų vėliau čia pradėjęs mokytis Motiejus Va- 
lančius. 

Daukantas mokėsi labai gerai. Šiaip jau tinginiaujan- 
tis mokinys buvo nemaža išimtis, nes žemaičių vaikai ži- 
nojo, ko čia susirinkę. Ksaveras Bogušas, gerai pažinęs 
šiuos mokinius, rašė: „Apima užuojauta, nuostaba, o kar- 
tu ir kažkokia pagarba, matant, kiek vargšai žemaičiai 
aukoja moralinių ir tizinių jėgų mokslo kliūtims įveikti. 
Iš pamaldumo manydami, kad visas mokslas yra dangaus 
duotas, pamokas mokosi klūpėdami kasdien po keletą va- 
landų. Girdėjau ir tokių esant, kurie, matydami, kaip rykš- 
tėmis baudžia tingius mokinius, ir galvodami, kad rykš- 
tės varo protą į galvą, ateidavo pas savo mokytoją su 
ašaromis prašyti, kad šis nebūtų atlaidus ir rykščių ne- 
gailėtų“. Toliau, neslėpdamas susižavėjimo ir tautinio 

pasididžiavimo, Bogušas sušunka: „Kuriame gi krašte ši- 
tokios kliūtys neatbaidytų žmogaus nuo mokslo? Neatbai- 
do žemaičio. Ir ko tik su tokiais pasiryžėliais bei į darbą 
įtrauktais žmonėmis nebūtų galima nuveikti?“37 

Mokymo turinys buvo naujoviškas, o metodas dar ge- 
rokai viduramžiškas. Ne saldžias dienas praleido mokyk- 
loje ir Daukantas. Šitai galima suprasti iš žodžių tų, kurie 
tuomet mokėsi. Sakysim, Valančius prisimena: „Proieso- 
riai (mokytojai — V. M.) turėjo teisės būti mokinių teisė- 
jais ir budeliais. Kiekvienas profesorius buvo viešpats, 
neprivaląs niekam atsiskaitinėti. Nė vienas mokinys, nors 
kažin kaip gerai buvo išmokęs, kas užduota, negalėjo bū- 
ti tikras, jog jo mokykloje nenuplaks, nes tai priderėjo ne 
nuo to, moki ar nemoki, bet nuo to, piktas ar nepiktas bus 
kunigas proiesorius“38. 

Negeras garsas apie mokytojus pasiekdavo ir vizita- 
torius. Valančius mini, kad itin žiaurus buvęs gramatikos 
mokytojas Klimavičius, kurio labiausiai bijoti reikėdavę, 
kai ateidavo neišsimiegojęs ir įkaušęs. Valančiaus laikais, 
jam atsikeršydami, mokiniai krėtė skaudžias išdaigas: vie- 
nas baudžiamas mokinys, prišliaužęs keliais lyg dovanoti 
prašydamas, apkabino mokytojo kojas taip, jog tas išsi- 
tiesė aukštielninkas, dvi savaites sirgo ir į mokyklą dau- 
giau nebeatėjo. 

Mokiniai buvo daugiausia žemaičiai. Dėstomosios kal- 
bos klausimą Kalvarijos mokyklos vadovai išsprendė pa- 
prastai: dėstoma lenkiškai, per pamokas ir tarpusavyje 
mokiniai privalo kalbėtis taip pat lenkiškai. Šitai 1806 me- 
tų lapkričio 16 dieną užprotokoluota mokytojų susirinkime. 
Vizitatorius profesorius Juozapas Mickevičius, aptikęs to- 
kį įrašą protokolų knygoje, pažymėjo, kad nutarimas „duo- 
da galimybę lengviausiai ir greičiausiai lenkų kalbos iš- 
mokti ir draudžia mokiniams žemaitiškai bet kur kalbėtis. 
Kiekvienas, apie kurį praneš paskirtieji cenzoriai ir bus 
įsitikinta, kad jo nesilaiko, baudžiamas viešu sugėdinimu 
mokykloje. Nutarimą patvirtinau, nes jis padeda susido- 


37 1803 m. vizitacijos ataskaita // VUB, f. 13, b. 184, 1. 205; Luk- 
šienė M. Aplinka, kurioje mokėsi S. Daukantas // Pergalė — 1964.— 
Nr. 12.— P, 138. 

38 Valančius M. Raštai. — V., 1972.— T. 1.— P. 475. 

roti ir su atsilikimu moksle. Tam, kad jo visur mokykloje 
būtų laikomasi, įrašiau į paliepimų knygą“99. Tiesa, Mic- 
kevičius savo vizitacijos ataskaitoje universitetui paminė- 
jo, jog, norint greičiau išmokyti lenkų kalbos, Žemaitijos 
mokykloms reikalinga „žemaitiškai lenkiška lotyniška gra- 
matika“. Kiti vizitatoriai nesirūpino nė tuo. 

Tiems, kurie draudė žemaitiškai, atrodė, kad šiai kal- 
bai vieta tik tarp baudžiauninkų. Visi kilmingieji luomai, 
visi gyventojai su piliečio teisėmis čia turį kalbėti lenkiš- 
kai. Kylant lenkų nacionaliniam judėjimui, palietusiam ir 
Lietuvos sulenkėjusią dvasininkų, dvarininkų ir aplamai 
bajorų dalį, lietuvių kalba už kaimo ribų buvo sutinkama 
vis priešiškiau, į ją žiūrėta lyg į pleištą, atskiriantį lie- 
tuvius nuo lenkų tautos. Prie šių kilmingojo luomo žmonių 
šliejosi ir Simono mokytojai. Kaip jie Kretingos ir Kal- 
varijos mokyklose išmokė Daukantą lenkiškai, tegul kalba 
amžininkai. Valančius rašo, kad Kretingoje „nei mokyto- 
jai, nei mokiniai nemokėjo gerai lenkiškai. Keletu metų 
vėliau nuvežė Simoną į Kalvarijos mokyklą, kame taip pat 
nelengva buvo rasti žmogus, gerai mokąs pavislio kalbos. 
Klaidingai tose mokyklose pasigautos vartoti laikų atmai- 
nos ir nelenkiškas tarimo būdas taip pat stipriai prikibo 
prie jauno Daukanto, jog jomis, nežiūrint visokeriopų pas- 
kesnių mokslų, per visą amžių nestengė atsikratyti“40, 


VILNIAUS MŪRUOS 


Vilniaus miestas anuomet traukė Lietuvos ir kone vi- 
sos Baltarusijos gyventojų dėmesį. Čia keliais arkliais kin- 
kytomis karietomis važinėjo žiemoti, bylinėtis ar pramo- 
gauti dvarininkai, sunkiais kaustytais dvikinkiais brikais 
gabeno prekes pirkliai ir jų tarnai, mediniais ratais, pa- 
krautais rinkai reikalingų produktų, krameno apylinkių 
valstiečiai. Į Vilnių iš vokiečių kraštų, Lenkijos, Pabaltijo 
traukė keliaujantys pameistriai, keliais keleliais ėjo mal- 


3 J. Mickevičiaus 1808 m. gruodžio 13(25) d. raportas // CVIA, 
I. 567, ap. 2, b. 197, 1. 52—53. 
* Valančius M. Pastabos pačiam sau.— P. 129, 

dininkų būreliai, elgetos. Vilnius taip pat buvo daugelio 
moksleivių kelionės tikslas. Kaip jie Vilnių pasiekdavo, 
važiuoti ar pėsti, priklausė nuo jų luomo ir turto. 1814 me- 
tais, rudeniop, pakeliui į Vilnių, Simonas Daukantas buvo 
tarp tų, kurie ėjo pėsti, nešini maišeliu ant nugaros su 
maisto atsarga ir šiltesniu drabužiu nuo nakties vėsumos 
ir darganos gintis. Drąsos teikė užvaldęs mokslo troški- 
mas ir žydinti jaunystė. Juk baigė dvidešimt pirmuosius 
metus. Savo gražia išvaizda pranoko daugelį. Ūgio buvo 
vidutinio, tiesios laikysenos, švaraus veido, kuriam tiko 
tiesi nosis, linksmos žydros akys ir tamsūs plaukai. Žemą 
kilmę rodė nebent kuklus apdaras ir pasirinktas kelionės 
būdas. Kišenėje Daukantas turėjęs 10 rublių, kurių galėjo 
užtekti vienam dviem mėnesiams prasimaitinti. 

Daukantas Vilniuje manė tęsti mokslą. Įprastas vals- 
tiečių vaikų kelias į kunigus, matyt, jo neviliojo. Jis no- 
rėjo stoti į universitetą. Kalvarijoje iki 1818 metų nebuvo 
dėstomi kai kurie dalykai, išeinami aukštesniosiose kitų 
vidurinių mokyklų klasėse. Daukantas stojo į geriausią šio 
krašto pilną vidurinę mokyklą — Vilniaus gimnaziją. 

Mokslas čia prasidėjo pagal senąjį kalendorių rugsėjo 
pirmą. Pirmučiausia mokiniai susirinko į šv. Jono bažny- 
Čią pamaldoms, paskui į universiteto salę. Iškilmingumui 
padidinti atėjo ne tik gimnazijos mokytojai, bet ir rekto- 
rius, profesoriai, keletas kilmingųjų pareigūnų, dvarininkų 
Lotynų ir graikų kalbų mokytojas Leonas Borovskis loty- 
niškai pasakė kalbą, aiškindamas mokslo apie antikos lai- 
kus reikšmę, ragindamas gimnazistus gilintis į šį moks- 
lą, nes jis lavina protą ir dorina širdį. Iškilmės baigėsi 
paskelbus aktą, kad gimnazijoje prasideda mokslo me- 
tait!, 

Vilniaus gimnazijos priimamų ir atleidžiamų mokinių 
knygoje įrašyta, kad Simonas Daukantas į mokyklą at- 
vyko (o gal tuomet tik užregistruotas?) 1814 m. rugsėjo 
26 d. Jį randame penktosios klasės mokinių sąraše (eilės 
nr. 26). Iš viso šioje klasėje buvo 28 mokiniai*2, 


*! Takieliūski W. Opis dzienny szkėt wileūskich, akademii i uni- 
wersitetu, oraz diarjusz znacznieįszych wypadkėw w Wilnie od roku 
1781 po rok 1824 nastatych.— Wilno, 1876.— S. 127. 

2 CVIA, f. 567, ap. 2, b. 206, I. 160—161. 

Gimnazijoje mokiniai skyrėsi nuo Kalvarijos mokinių. 
Daug ryškesnė čia riba buvo tarp kilmingumo ir nekil- 
mingumo, turto ir skurdo. Gimnazija buvo garbinga mo- 
kykla ir skirta turtingiausių dvarininkų, valdžios pareigū- 
nų vaikams. Iš viso 1814/15 mokslo metais joje mokėsi 
423, o sekančiais metais — 485 mokiniai. Bajorų vaikų čia 
buvo daugiau kaip 95 proc. Likusieji — stačiatikių, refor- 
matų dvasininkų, miestiečių vaikai. Valstiečiu pasivadi- 
nusio mokinio, atrodo, nebuvo nė vieno. Jei toks ir būtų 
atsiradęs, tai būtų mokslo draugų ir daugelio mokytojų 
nuolat pašiepiamas. Suprantama, kad ir Daukantas čia 
buvo žinomas kaip bajoras*. Užsirašant į mokinių pri- 
ėmimo knygą, niekas bajorystės popierių nereikalavo. Už- 
teko pristatyti klebono išduotas gimimo metrikas. Matyt, 
Daukantui nereikėjo nė to, nes jo amžius registracijos 
knygoje įrašytas neteisingai, pora metų jaunesnis. 

Gimnazijoje, kaip būdinga buvo ir kitoms ano meto 
mokykloms, jautėsi apatija po Napoleono žygio. Juk vie- 
tos bajorija tikėjosi, kad Napoleonas padės atkurti buvu- 
sią valstybę. Visur matyti karo pėdsakų. Vilnius buvo 
apšiuręs, daug kur namų langai užkalti, užkamšyti sku- 
durais, tvoros išlaužytos ir sukūrentos, kur ne kur styrojo 
sudegusių namelių liekanos, o apgriuvę priemiesčių šu- 
liniai — priversti nustipusių arklių. Pati gimnazija vis 
dar negalėjo iš kariuomenės atgauti senųjų savo patalpų 
ir buvo prisiglaudusi universiteto rūmuose, O kai 1815 me- 
tų rugpjūčio mėnesį karo ligoninė paliko buvusius gim- 
nazijos pastatus (dabar universiteto centrinių rūmų da- 
lis), tai teko išvalyti pusantro tūkstančio kubinių uolek- 
čių mėšlo, guoliuose susitrynusių šiaudų ir panašiai. 
Remontas truko trejetą metų. 

Gimnazistas Daukantas tuomet visą laiką prieglobstį 
turėjo centrinėje — Didžiojoje — gatvėje Pšijalgovskio na- 
muose*, taigi netoli pačios mokyklos. Pragyveno turbūt 
iš altaristos S. Lopacinskio, mirusio Simonui čia besimo- 


* Ten pat, I. 161, 190. 
* Namai buvo dabartinės Pilies gatvės ir Senojo skg. kampe; 
per praėjusį karą sugriauti. 

kant, palikimo. Mokinių registracijos knygoje pažymėta, 
kad 1814/15 ir sekančiais mokslo metais lėšas Daukantui 
teikiąs dėdė iš motinos pusės. 

Gimnazijoje mažai tebuvo tokių, kuriems reikėtų ken- 
tėti dėl žemaitiško lenkiškų žodžių tarimo. Čia daugiau- 
sia mokėsi turtingesnių tėvų vaikai, didžiavęsi vien savo 
bajoryste ir galimybe gyventi bajoriškai, Triukšmavo jie 
visur — per pertraukas, pamokas, rytines mišias (jos čia 
taip pat buvo privalomos). Daukantui pradėjus mokytis, 
gimnazijos vadovybė bandė įvesti griežtą drausmę, suda- 
ryti mokyklos policiją. Pirmiausia gimnazistai turėjo iš- 
sirinkti cenzorius, kurie prižiūrėjo mokinius ir apie jų 
nusižengimus pranešdavo mokytojams. Cenzoriui reikėjo 
pirmam ateiti į klasę ir paskutiniam iš jos išeiti, atsa- 
kyti už jos turtą. Mokiniai už rėkavimą prieš pamokas, 
po jų ar per pertraukas, žaidimą sviediniu, bėgiojimą ir 
čiuožimą grindimis, pravardžiavimąsi buvo klupdomi vi- 
duryje klasės. Už nepadorius žodžius, nesisveikinimą su 
draugais — pastatomi ten pat ketvirčiui valandos. Už plū- 
dimąsi, muštynes, atžarumą laukė rykštės, nuo 3 iki 5 
kirčių. Čia ir bajoras negalėjo išvengti kūno bausmės. 
vyresnio amžiaus mokinius, kuriems gimnazijos vadovybė 
leido gyventi atskirai, sekė cenzoriai. Tokio cenzoriaus 
priežiūroje buvo ir Simonas, nes jis gyveno ne mokinių 
bute*?, 

Suvaldyti triukšmingus gimnazistus nesisekė. Netru- 
kus po mokyklos policijos įsteigimo gimnaziją vizitavęs 
universiteto profesorius Ignotas Reška raportavo: „Nors 
direktorius ir jo pavaduotojas uoliai stengiasi, tačiau pa- 
jau“*7. Beje, bajoraičiai, gerokai persiritę per dvidešimt 
metų, nusižengdavo ne čiuožinėdami koridoriaus grindi- 


45 CVIA, f. 567, ap. 2, b. 206, L. 161, 190. 


*6 Ten pat. 
47 Cepe6pakos M. B. HeTopuueckhi Ouepk CTONETHErOo CyleCTBO- 
a EEnaE 1-ož rumHuaawu 1803—1903. — Bnnsna, 1903. — 

mis. Gimnazistai pliekė kortomis, triukšmavo smuklėse, 
aplamai daug laiko leido tuščiai. Bajoraičių ydos kėlė rim- 
tesnių universiteto ir kai kurių kitų mokyklų auklėtinių 
reakciją, kurią atspindėjo šilaretų ir į juos panašių orga- 
nizacijų moraliniai idealai. 

Daukantas čion atkeliavo ne prie kortų ir ne smuklė- 
se leisti laiko. Jis priklausė kitai mokinių grupei. 1815 
metų birželio 30—liepos 11 dienomis gimnazijoje, kaip ir 
kasmet, vyko vieši pasirodymai, mes sakytume, vieši eg- 
zaminai. Į šias iškilmes prisirinko gausybė to meto įžy- 
mybių, dalyvavo universiteto vadovybė, vyskupai ir kiti 
dvasininkai, civiliai pareigūnai. Universiteto profesoriai 
filologai Pilypas Golianskis ir Gotfridas Ernestas Gro- 
dekas, astronomas ir matematikas Jonas Sniadeckis pa- 
tys klausinėjo mokinius. Penktos ir šeštos klasės mokiniai 
skaitė savo poezijos ir prozos bandymus lenkų ir lotynų 
kalbomis. Iš penktos klasės per šį pasirodymą pasižymėjo 
14 mokinių, tarp jų buvo ir Simonas Daukantas“, Iškil- 
mes Vilniaus laikraštis aprašė pirmajame savo pusla- 
pyje. Vis dėlto skaitytojo dėmesys čia, matyt, ilgam ne- 
sustojo, nes buvo sensacingesnių žinių apie Napoleono 
pralaimėjimą prie Vaterlo. Viešieji egzaminai parodė, kas 
tvirtai eina pasirinktu mokslo keliu, 

1816 metų vasaros pradžioje Daukantas sėkmingai 
baigė gimnaziją. 


STUDENTAS 


Kalvarijos mokykla ir Vilniaus gimnazija Daukantą 
mokė mylėti senovės Graikiją ir Romą, jų kalbą ir lite- 
ratūrą, lyg tai būtų gimtoji kalba ir kultūra. Baigęs gim- 
naziją, Daukantas 1816 metų rudenį su lotynišku atesta- 
tu atėjo į Vilniaus universitetą. Jam atrodė, kad neklys- 
damas pasirenka literatūros ir laisvųjų menų fakultetą, 
kur galėjo dar giliau susipažinti su antikos pasauliu. Šiaip 


48 Wiadomošci krajowe // Kuryer Litewski.— 1815.— Nr. 53.— 5. 1, 

jau daugiausia studentų sutraukdavo kiti trys fakulte- 
tai — fizikos ir matematikos, medicinos, moralinių ir po- 
litinių mokslų. Kokius metus pasimokę, kai kurie stu- 
dentai pasijusdavo ne ten patekę. 1816 metų rudenį iš 
fizikos ir matematikos fakulteto į literatūros ir laisvųjų 
menų fakultetą perėjo ir būsimasis poetas Adomas Micke- 
vičius, tapdamas Daukanto kurso draugu. 

Studentas tai ne gimnazistas. Jis laikė save suaugu- 
siu žmogumi, tevaržomu paskaitų tvarkaraščio. Ne visi ir 
jo paisė. Greta jaunuolių galėjai matyti ūsuotų, žilstelė- 
jusių ir praplikusių vyrų. Jiems ypač malonūs buvo vi- 
duric Europos universitetų buršų papročiai ir šėlimas. Be- 
je, studentus tvarkyti teisę turėjo tik paties universiteto 
policija, o įkarštį atšaldyti — tik sava daboklė. Valdžios 
pareigūnai manė, kad studentus sudrausminti gali uni- 
forma. Deja, jos niekas nenešiojo. Ji buvo tokia pat, kaip 
gimnazisto, todėl, suprantama, studentui negarbinga. Be 
to, dvarininko vaikui ji buvo per kukli, o skurdžiui bajo- 
rėliui — sunkiai įperkama. Garbingų tėvų vaikai kone kas- 
dien buvo laukiami svečiai per pietus, koncertus, maska- 
radus, labdarybės vakarus, iškylas. Jie ir į paskaitas va- 
žinėdavo karieta, kinkyta bent ketvertu arklių. Kiti stu- 
dentai gyveno iš menkų savo tėvų santaupų, įvairių už- 
darbių. Tarp šių, kuriems labiau duona negu pramogos 
rūpėjo, buvo ir Daukantas. 

Universiteto studentų registracijos knygose pažymėta, 
kad Daukantas išsilaikydavo pats. Iš ko jis čia gyveno, iš 
senojo palikimo ar savo uždarbių, nežinia. Tik nuo 1819 
metų rudens jis vienerius metus buvo devynių studentų 
Norėdamas mažiau laiko sugaišti vaikščiojimui, stengė- 
si apsigyventi netoli universiteto. Ne visuomet pasisek- 
davo ir tai, nes toliau nuo centro kambarėliai buvo ge- 
resni ir pigesni. Kiekvienų metų rudenį reikėdavo univer- 
sitetui pranešti savo adresą. Daukantas 1816 metais 


*9 Zongoliowicz B. O Symone Dowkoncie notatka // Lietuvos 
MA Lietuvių kalbos ir literatūros instituto bibliotekos rankraštynas 
(toliau — LIBR), SD 91, I. I. 

nurodė gyvenąs Leibošico namuose Vilniaus gatvėje“, 
1817 metais Froliando namuose už Aušros Vartų?!, 1818 
metais — Višnevskio namuose Skapo gatvėje“, 1819 me- 
tais — pačiame universitete“, 1820 ir 1821 metais — „prū- 
so“ Haciskio namuose Bokšto gatvėje (posesijos Nr. 85)“, 
1822 metais — pranciškonų vienuolyno namuose („pas 
pranciškonus“) 35. 

Literatūros ir laisvųjų menų fakultetas buvo lyg dvi- 
lypis. Vieni čia studijavo filologiją, o kiti — meną. Dau- 
kantui rūpėjo filologija. Kokias jis čia paskaitas lankė. 
matyti iš jo 1825 metų balandžio 24 dienos prašymo, pa- 
duoto universiteto vadovybei: „1816 metais buvau Impe- 
ratoriškojo Vilniaus universiteto literatūros ir laisvųjų 
menų fakulteto mokinys, dvejis metus klausiau lotynų 
rusų bei lenkų literatūros kursų ir laikiau šių disciplinų 
pusmetinius egzaminus. Dėl to nuolankiausiai Universi 
teto vadovybę prašau malonėti man išduoti pažymėjimą 
kad šiuos dalykus esu išklausęs“““. 

Ir tikrai, 1816/17 mokslo metų studentų registracijo: 
knygoje pažymėta, kad Daukantas užsirašė lankyti loty 


59 Anuomet visi nedideli žemės sklypai mieste, daugiausia s! 
namais, buvo vadinami posesijomis, Jos buvo sunumeruotos iš eilės 
ne pagal gatves. Yra likęs ir 1808 metų miesto planas su tokia nu 
meracija. Deja, universiteto studentų registracijos knygose posesij 
numeriai labai dažnai supainioti. Leibošico namai pažymėti 236 nt 
meriu, bet tokio numerio Vilniaus gatvėje nebuvo. Žinant gatvę | 
namo savininko pavardę, tada būdavo nesunku surasti ir patį gyver 
toją. Daug sunkiau nustatyti jo adresą dabar. Vilniaus gatvėje yr 
būvę keli Leibošicų namai, bet iš jų, atrodo, neišliko nė vieno. 

51 VUB, f. 2(KC), b. 103, I. 35. Čia posesijos numeris vėl kla 
dingas (Nr. 1020). Froliandas tuoj pat už Aušros Vartų turėjo d 
namus (posesija Nr. 1289 ir 1290), matyt, viename iš jų ir gyven 
Daukantas. 

52 VUB, f. 2(KC), b. 77, 1. 43, Posesijos numeris ir čia klaidir 
gas (Nr. 120). Višnevskio namai stovėjo posesijoje Nr. 174 (dab: 
Tallat-Kelpšos 12). 

53 VUB, f. 2(KC), b. 78, 1. 67. 

54 VUB, f. 2(KC), b. 79, p. 35, b. 80, p. 19. Dabar Bokšto 1 
namas nugriautas. 

55 Stepono Batoro universiteto Vilniuje prof. B. Žongolovičiai 
1999 m. išrašai iš 1821—1823 metų studentų registracijos knygo 
tuomet buvusios Čartoriskių muziejuje Krokuvoje // LIBR, SD 91, I. 

56 CVIA, £. 721, ap. 1, b. 777, I. 18. 

nų ir rusų literatūros, retorikos ir poezijos, krašto ir pri- 
gimtinės teisės, prancūzų kalbos paskaitas? 

Pasirinkti literatūros specialybę Simoną, matyt, bus 
tiesiogiai paskatinęs buvęs jo mokytojas, o dabar poezi- 
jos ir retorikos, taip pat lenkų literatūros dėstytojas Bo- 
rovskis. Betgi didžiausios įtakos studijų metais Daukantui 
turėjo antikinės filosofijos profesorius Grodekas. Su jo var- 
du siejamas klasikinės filologijos suklestėjimas universi- 
tete. Grodekas propagavo šviečiamojo klasicizmo idėjas, 
tačiau atmetė literatūrinei kūrybai nustatinėjamas nor- 
mas, pripažino jos natūralumo būtinybę ir tuo pritarė ro- 
mantizmo krypčiai. Jis stengėsi įdiegti studentams moks- 
linį pažinimo metodą, kovojo su paviršutiniškumu, mokė 
semtis žinių iš pirminių šaltinių“. Gilus klasikinės filo- 
logijos supratimas vėliau išryškėja daugelyje Daukanto 
darbų. 

Rusų literatūrą tuomet dėstė Peterburgo universiteto 
auklėtinis filosofijos daktaras Ivanas Černiavskis. 

Baigiantis pirmiesiems mokslo metams, Daukantas rek- 
toriui padavė, mūsų akimis žiūrint, nepaprastą prašymą. 
Sis jį persiuntė fakulteto dekanui Aloyzui Kapeliui (Kap- 
pelli), žinomam teisininkui, italų kalbos ir literatūros dės- 
tytojui. Simonas norėjo gauti Iilosofijos kandidato laipsnį. 
Iš tikrųjų čia nieko ypatingo nebuvo. Adomas Mickevi- 
čius, tik vienerius metus studijavęs fizikos ir matematikos 
fakultete, jau buvo gavęs šį laipsnį. Tam reikėjo privalo- 
muosius dalykus išlaikyti „labai gerai“ ir tik iš vieno 
dalyko galėjo būti „gerai“. Be to, dar tekdavo pateikti 
referatą, vadinamą traktatų. 

1817 metų liepos 9 dieną įvyko fakulteto tarybos po- 
sėdis, kuriame dalyvavo dekanas Kapelis, profesorius Gro- 
dekas, Černiavskis, anglų kalbos ir literatūros, taip pat 
graviravimo meno profesorius Jonas Saundersas, prancū- 
zų kalbos ir literatūros profesorius Jonas Pinabelis, Pro- 
tokole įrašas trumpas: Daukantas neapsirūpinęs reikia- 


57 VUB, f. 2(KC), b. 103, I. 34. 


38 Szantyr A. Dzialalnošė naukowa Godiryda Ernsta Grodka— 
Wilno, 1935.— S. 320. 

mais pažymėjimais ir nepristatęs traktato, todėl nutarta 
jam jokio mokslinio laipsnio neduoti*?, 

Pastudijavęs čia dar vienerius metus, Daukantas nu- 
tarė keišti fakultetą. 

1818 metų rudenį jį jau randame moralinių ir politinių 
mokslų fakultete. Literatūros studijas baigęs studentas 
galėjo būti mokytoju. Naujai pasirinktojo fakulteto auklė- 
tinis galėjo tikėtis teisėjo togos, valdininko kėdės. Tai 
jau kur kas pranašesnis dalykas. Būdamas senajame [a- 
kultete, Simonas klausė taip pat teisės paskaitų. Gal per 
jas ir pajuto savo naująjį pašaukimą. O gal jį paviliojo 
permainos moralinių ir politinių mokslų fakultete. Mat 
tuomet baigėsi Jono Sniadeckio rektoriavimas. Sniadec- 
kis protegavo gamtos ir matematikos mokslus. Istorijos 
mokslas, pasak jo, svarbus gimnazijoje, o universitete ne- 
reikalingas. Iš istorijos šaipėsi ir jo brolis biologas ir che- 
mikas profesorius Andrius Sniadeckis, 

Istorikui Tomui Husaževskiui 1805 metais dėl senat- 
vės pasitraukus iš visuotinės istorijos kaledros, istorijos 
niekas nedėstė ligi pat 1815 metų, kol iš Varšuvos atvy- 
ko Joachimas Lelevelis. Atmosfera istorijos mokymui buvo 
nepalanki ir toliau. Dar po septynerių metų istorikui Ig- 
nui Onacevičiui teko skųstis, kad istorijos mokslų padėtis 
apverktina. Biblioteka neturinti nė trečdalio tų istorijos 
veikalų, kurių esama Tartu ir kitų universitetų bibliote- 
kose. „Pripirkta brangių žaisliukų, žuvelių, gėlyčių ir pa- 
našių niekniekių, o apie tautos istoriją užmiršta“, — rašė 
Onacevičius9?, 

Amžininkų liudijimu, Lelevelis išpopuliarėjo ir nustel- 
bė Sniadeckius. Lelevelio paskaitos sutraukdavo gausybę 
ne tik moralinių ir politinių mokslų fakulteto, bet ir kitų 
fakultetų studentų, kuriuos žavėjo seniai girdėta discipli- 
na, dėstytojo iškalba, gilus dalyko išmanymas, respubli- 
koniškos pažiūros ir patriotizmas. Daukantui, matyt, tuo 
laiku Lelevelio sistemingai neteko klausyti, nes nuo 1818 


5 Literatūros ir laisvųjų menų fakulteto 1805—1817 m. posėdžių 
protokolų knyga // CVIA, f. 721, ap. 1, b. 1113, I. 110—111. 

6 Maciūnas V. Lituanistinis sąjūdis XIX amžiaus pradžioje: Su- 
sidomėjimas lietuvių kalba, istorija ir tautotyra // Darbai ir dienos.— 
K., 1939.— T. 8.— P. 191. 

metų pabaigos Lelevelis ketveriems metams išvyko iš Vil- 
niaus. 

Daukantas moralinių ir politinių mokslų fakultete at- 
sidūrė kaip tik tuomet, kai Lelevelio vietą užėmė Ignas 
Onacevičius. Vėliau su juo Daukantas susibičiuliavo. 
Onacevičius gimė unitų šventiko šeimoje netoli Volkovisko. 
Po paskutiniojo Lenkijos—Lietuvos padalinimo jis tapo 
Prūsijos valdinys. Studijuodamas Karaliaučiaus universi- 
tete, ėmė naudotis slaptuoju kryžiuočių archyvu ir turtin- 
gų bibliotekų rinkiniais. Baigęs universitetą, metus vie- 
šėjo Rusijos kanclerio ir užsienio reikalų ministro Rumian- 
cevo dvare Gomelyje. Iš jo turtingos bibliotekos sukaupė 
nemaža medžiagos Lietuvos istorijai. Onacevičius ėmė 
dėstyti Vilniaus universitete jau būdamas subrendęs isto- 
rikas; jis ypač gerai pažino vokiečių istorikų mokyklą. 
Jo pažiūra į istorijos mokslą ryškiai matyti kad ir iš 
1817 metų balandžio 9 dienos laiško Leleveliui. Onacevi- 
čius rašė: „Nedaug teverta tokia istorija, kuri sausai at- 
pasakoja ar išvardija įvykius, kas, kada ir kiek ilgai snau- 
dė soste, kiek sugaišdavo apsirengimui, medžioklei ar ki- 
toms pramogoms. Tikroji istorija remiasi sumaniu tautų 
kilimo ir žlugimo priežasčių išaiškinimu, priežastingumo 
nustatymu. Įvykiai yra užrašyti, bet jų raktas yra žmo- 
nių širdyse. Šitaip suvokiama bei suprantama istorija yra 
svarbi ir naudinga, tuomet ji tampa valdovų ir tautų mo- 
kytoja, gyvenimo vadovė“!, 

Atėjęs į universitetą, Onacevičius pirmą kartą greta 
visuotinės istorijos kurso pradėjo dėstyti ir Lietuvos is- 
torijos kursą („Krašto istoriją“). Visuotinės istorijos ka- 
tedros profesoriaus vietą vėl užėmus Leleveliui, nuo 1822 
metų Onacevičius ėmė dėstyti statistiką (sakytume, isto- 
rinę ir ekonominę geografiją) ir diplomatiją. Daukantas 
išklausė visą Onacevičiaus skaitomą istorijos kursą. 1822 
metų rudenį Simonas buvo užsirašęs lankyti ir Lelevelio 
paskaitas2, 


9! Iwaszkiewicz J. Ignacy Žegota Onacewicz — historyk Litwy // 
ArialA ge) z dziejėw nauki polskiej.— Warszawa, 1961.— 
„A., Zz. 4—5S. 51. 

Aplamai Daukantui didžiausias istorijos autoritetas li- 
ko Onacevičius. Jis pritarė jo istorijos koncepcijai ir ža- 
vėjosi jo Lietuvos istorijos šaltinių pažinimu. Lelevelis 
Lietuvos istorija irgi domėjosi, bet kur kas mažiau. Dar 
būdamas studentas, 1808 metais jis perskaitė Ksavero Bo- 
gušo knygelę apie lietuvių ir jų kalbos kilmę. Lelevelis 
atskira knygutė išdėstė savo pažiūrą šiuo klausimu. Pa- 
galiau 1839 metais, jau būdamas emigracijoje, išleido 
„Lietuvos ir Rusios istoriją ligi unijos su Lenkija, suda- 
rytos Liubline 1569 metais“. Veikalas pasižymėjo istorinės 
minties gaivumu, šaltinių kritišku vertinimu. Teodoras 
Narbutas, rašydamas Daukantui, sakėsi trokštąs pamatyti 
šią knygą. Lelevelio pilnos pavardės neminėjo, nes ji, 
kaip ir pats jos autorius, tuomet buvo už įstatymo ribų. 
Daukantas atsakė: „Dėl prof. Lele. veikalėlio nesiskųsk, 
nieko įdomaus ten nerasi: dumia akis koroniažų“3 pavyz- 
džiu...“94 Iš tikrųjų ši Lelevelio knyga, rašyta emigraci- 
joje, naujų istorijos šaltinių neatskleidė. Daukantas la- 
biausiai buvo nepatenkintas dėl Lelevelio unijinių tenden- 
cijų. 

Pirmaisiais studijų metais Daukantas klausė ir krašto 
teisės kursą, kurį skaitė Ignas Danilavičius. Po Onace- 
vičiaus jis svarbiausias Daukanto kaip istoriko auklėto- 
jas. Danilavičius taip pat buvo kilęs iš unitų šventiko 
šeimos, gimė Hrinevičių bažnytkaimyje, netoli Lomžos. 
Universitetą baigė Vilniuje, čia nuo 1814 metų ir pradėjo 
dėstyti valstybinę teisę ir procesą. Jis tapo įžymus Lie- 
tuvos teisės istorikas, daug jėgų paskyręs teisės ir isto- 
rijos šaltiniams kaupti ir tyrinėti. Danilavičius tyrinėjo 
I Lietuvos statutą, buvo didelis tuomet dar galiojusio 
III Lietuvos statuto žinovas, kiek vėliau surado Kazimie- 
ro teisyną ir Lietuvos metraščio vadinamąjį Supraslio 
nuorašą. Tiesa, beveik visi svarbiausi Danilavičiaus dar- 
bo rezultatai buvo paskelbti tada, kai jis nebedirbo Vil- 
niaus universitete. Jau Daukanto studijų metais Danila- 
vičiaus erudicija, paskaitų originalumas traukė studentus. 


6 Koroniarz — Lenkijos Karalystės gyventojas, šiuo atveju — to 
krašto istorikas. 

94 1843 m. liepos 11 d. laiškas T. Narbutui // Daukantas S. Raš- 
tai.— T. 2.— P. 743—744, 

Lietuvos praeitį jis kėlė kaip kontrastą dabarčiai, gaivi- 
no patriotizmą. Anot vieno klausytojo, Danilavičius dės- 
tęs „labai aiškiai, nuosekliai ir suprantamai“65, 

Vėliau Daukantas savo kolegoms Danilavičių rekomen- 
duodavo kaip didį Lietuvos istorijos šaltinių žinovą“?. Tiesa, 
ne visuomet Daukantas sutiko su Danilavičium. Antai 
pastarasis, įsigilinęs į šaltinius, atmetė kai kuriuos 1e- 
gendinius Lietuvos kunigaikščius (pavyzdžiui, Rimgau- 
dą), kurių istoriškumu Daukantas neabejojo. Be to, Dau- 
kantas prikaišiojo Danilavičiui, kad šis bandąs remtis 
onomastika, nors nemokąs lietuviškai“". 

Daukanto mokslinėms pažiūroms formuotis čia turėjo 
reikšmės taip pat Aloyzo Kapelio romėnų ir užsienio kraš- 
tų civilinės baudžiamosios teisės ir kanonų teisės paskai- 
tos. Kapelis, kiek politinės aplinkybės leido, supažindino 
studentus su pažangesne buržuazine teise. Jo kanonų tei- 
sės? paskaitos taip pat neturėjo nieko bendro su klerika- 
lizmo propaganda: 

Aplamai Daukantui teko klausyti kone visų žymiausių 
universiteto literatūros žinovų, kalbininkų, teisininkų, is- 
torikų paskaitų, tačiau nesuklysime tardami, kad per vi- 
sas studijas didžiausią dėmesį jis skyrė Lietuvos ir jos 
teisės istorijai. Į universitetą Daukantas atėjo kaip tolimo 
antikinio pasaulio bičiulis, o universitete persiėmė savo 
tėvynės praeities mylėtojo ir tyrinėtojo dvasia. 


ZEMAIČIAI 


Susipažinus su 1822—1824 metų lietuviškų leidinių 
ir tuomet parašytų, bet dar neišleistų, veikalų bibliogra- 
tija, matyti nepaprastas reiškinys: pasipylė pasaulietiniai 


65 Janulaitis A. Ignas Danilavičius, Lietuvos bei jos teisės isto- 
rikas.— K., 1932.— D. 1.— P. 46. 

66 1842 m. gegužės 4 d. laiškas T. Narbutui // Daukantas S. Raš- 
tai — T. 2— P. 721. 

67 Ten pat. P. 721, 742. 

68 Kanonų teisė reguliavo bažnyčios vidaus gyvenimą, vedybų ir 
šeimos santykius, civilinius santorius, susijusius su priesaika, 

raštai. Jų autoriai Simonas Daukantas, Simonas Štanė- 
vičius, Kajetonas ir Kiprijonas Nezabitauskiai, Dionizas 
Poška, Antanas Strazdas. 

Be Daukanto, Vilniaus universitete tuomet studijavs 
Stanevičius ir Kajetonas Nezabitauskis. Universitete buvo 
ir daugiau žemaičių, kurie savo lituanistine veikla pasi- 
reiškė vėliau. Kas pažadino šių žmonių tautinį sąmonin- 
gumą, kas paskatino juos aktyviai veikti? Sakoma, kad 
fizikos dėsnis — smūgis lygus atatrankai — liečia ir tautų 
gyvenimą. Nacionalinė priespauda sukelia pasipriešinimą 
jai. Atsiradus inteligentų, kilusių iš tų visuomenės sluoks- 
nių, kurie kentė šią priespaudą, kilo ir susirūpinimas sa- 
vo tautine egzistencija. 

Objektyvios reiškinių priežastys paprastai turi ir sub- 
jektyvių stimulų. Nėra abejonės, kad universiteto auklė- 
tinius žemaičius veikė ir kylantis lenkų nacionalinis są- 
jūdis. Žlugus kosmopolitinei mokyklai, kūrėsi tautinė mo- 
kykla. Lietuvoje tai buvo lenkiška mokykla, priimtina 
beveik visiems tiems, kurie čia galėjo vadintis valstybės 
piliečiais. Vilniaus universitetas anuomet virto lenkų kul- 
tūros ir tautinio sąjūdžio židiniu. Didėjant viltims atkur- 
ti žlugusią valstybę, dėmesys vis labiau krypo į praeitį: 
į buvusios valstybės istoriją. Cicerono teiginys, kad isto- 
rija yra gyvenimo mokytoja, darėsi vis labiau aktualus 
ir patrauklus. Dėl unijinių tendencijų smarkiau imta do- 
mėtis ir Lietuvos praeitimi. Vilniaus spaudoje netrūko 
skatinimų rinkti kultūros, etnogralijos, istorijos žinias 
apie savo kraštą. Šio darbo ėmėsi ir filomatai, jiems pa- 
valdžios organizacijos. Kraštotyrai plėstis susidarė palan- 
kios sąlygos dar ir todėl, kad švietimo ministerijai taip 
pat rūpėjo gauti žinių apie valdomą kraštą. Istorinis 
lietuvių tautos vardas ėmė skambėti dažnai ir pagarbiai. 

Ne atsitiktinai kaip tik šiuo laiku pirmą kartą iškilo 
ir lietuvių kalbos dėstymo universitete klausimas. Lietu- 
vių tauta buvo likusi baudžiauninkų tauta. Plintant de- 
mmokratinei minčiai, imta ieškoti ryšių ir su tais visuo- 
menės sluoksniai, kurie nebuvo laikomi piliečiais. O ir 
valstiečių visuomeninis ekonominis aktyvumas aiškiai di- 
dėjo. 

1822 metų gegužės 29 dieną publicistas, universiteto 
bibliotekininko padėjėjas Kazimieras Kontrimas įteikė ku- 
ratoriui Adomui Čartoriskiui memorandumą dėl lietuvių 
kalbos katedros steigimo. Anot Kontrimo, lietuviškai kal- 
ba dauguma Lietuvos gubernijų ir šiaurinės Augustavo 
vaivadijos kaimiečių. Prūsijoje taip pat esama daug lie- 
tuvių. Kitados sukūrusios galingą valstybę tautos kalba 
esanti tyrinėtina. Dėstytoju siūlė pakviesti kalbininką Leo- 
ną Uvainį, gyvenantį Raseinių apskrityje. Kontrimas aiš- 
kino, kad jo paskaitų klausyti susirinktų daug siudentų, 
kurie ruošiasi dirbti Lietuvoje arba Llyrinėti lietuvių, taip 
pat kaimyninių tautų kalbas ir istoriją??. 

Ligi šiol buvo manyta, kad šiuo memorandumu lietuvių 
kalbos dėstymo sumanymas ir baigėsi. Pasirodo, kad įį 
universitetas palaikė. 1825 metų birželio 25 dieną švie- 
timo ministrui per kuratorių užklausus universi:etą, kaip 
turėtų būti peržiūrėtas ir papildytas senasis 1803 metų 
statutas, literatūros ir laisvųjų menų fakultetas rugsėjo 
20 dieną sušaukė nepaprastą posėdį. Jame dalyvavo de- 
kano pavaduotojas profesorius Ivanas Loboika, proieso- 
riai Jonas Rustemas, Leonas Borovskis ir Jonas Pinabelis. 
Buvo pasiūlyta dėstyti kelias naujas disciplinas. Atkreip- 
tinas dėmesys į šią protokolo vietą: „5. Lietuvių kalbos 
paskaitos (alga 1400 rb) svarbios ir filologiniu požiūriu, 
ir todėl, kad didžioji Vilniaus ir gretimų gubernijų gyven- 
tojų dalis kalba šia kalba, o kunigai ja dėsto krikščioniš- 
ką mokslą, sako pamokslus, klauso išpažinčių ir laiko 
pamaldas. Fakultetas, būdamas už šių paskaitų įvedimą, 
pasekė Tartu ir Karaliaučiaus universitetų pavyzdžiu. Pir- 
majame jų dėstoma estų ir latvių kalbos, o pastarajame — 
lietuvių kalba“"?. Fakulteto nutarimas ir Kontrimo me- 
morandumas pateikia beveik tuos pačius argumentus. 

Lietuvių kalbą, be prancūzų, vokiečių, anglų ir italų 
kalbų, siūloma įvesti ir universiteto naujo statuto projek- 
te, kurį 1828 metų gegužės 15 dieną pasiuntė kuratorius 


6 Pigonh S. Z dawnego Wilna: Szkice obyczajowe i literackie.— 
Wilno, 1929.— P. 25—28. 

70 Literatūros ir laisvųjų menų fakulteto 1823 m. spalio 7 d.— 
16 m. liepos 10 d. protokolų knyga // CVIA, f, 721, ap. 1, b. 1115, 
. 50, Č 

švietimo ministerijai"!. Be abejonės, šie svarstymai tu- 
rėjo pasiekti Daukanto ir jo kolegų žemaičių ausis. 

Kai tuometiniame lenkų kultūriniame gyvenime lielu- 
vių tautos istorija ir kalba virto mokslo objektu ir roman- 
tizmo literatūros įkvėpimo šaltiniu, Daukantas ir kiti že- 
maičiai, viso komplekso socialinių, ekonominių, politinių 
ir kultūrinių priežasčių veikiami, pasijuto esą gyvi tos 
tautos atstovai. Šis tautinis sąmoningumas ir bendri in- 
teresai subūrė studentų žemaičių grupelę, sustiprino jų 
ryšius su kitais lietuvių kultūros veikėjais. Žinoma, reikia 
sutikti su literatūros istoriko Jurgio Lebedžio nuomone, 
kad tas jų bendravimas greičiausiai nebuvo įgavęs griež- 
tesnių formų (įstatų, vadovybės) 72. 

Simonas Stanevičius, matyt, paveiktas šio bendravimo 
ir sumanymų, 1823 metais parašė odę „Šlovė žemaičių“, 
sakytume tikrą šios bičiulių kuopelės himną. Čia sako- 
ma: „Mačiau Vilnių, šaunų miestą, // Seną mokslų gyve- 
nimą, // Nuo žemaičių beapsėstą // Ir jų tikrą sutarimą. 
// Šlovė visus sujudino // Gera tėviškei daryti, // Ir, ką 
amžiai pagadino, // Čėsas yra sutaisyti“73, 

Zemaičių grupelė ėmėsi aktyvios kultūrinės-literatūri- 
nės veiklos. Ji negalėjo tenkintis kosmopolitiniais religi- 
niais raštais. Kreipėsi į skaitytoją pasaulietine literatūra, 
Vienas veikliausių literatų tapo Daukantas. 1824 metais 
jis į lietuvių kalbą išvertė pirmojo romėnų pasakėtininko 
Fedro šimtą vienuolika pasakėčių. Tuo darbu vertėjas sie- 
kė dviejų svarbiausių tikslų, kuriuos ir išvardijo knygelės 
pratarmėje. Viena, kad žemaičiai turėtų iš ko pasiskaityti 
ir išminties pasisemti, antra, kad skaitytojas susidomėtų 
lietuvių pasakomis ir imtų jas rinkti. 

Svarbiausias to meto Daukanto veikalas buvo „Darbai 
senųjų lietuvių ir žemaičių“7*. Pratarmės gale pažymėta: 
„Rašyta metuose 1822“. Nuo 1822 metų vasaros pradžios 


" Statuto projektas // TSRS Centrinis valstybinis istorijos archy- 
vas Leningrade (toliau — CVIAL), f. 733, ap. 62, b. 701, L. 146—147. 
"2 Lebedys J. Simonas Stanevičius.—V., 1955, P. 160—161, 

73 Stanevičius S. Raštai / Sudarė J. Lebedys.— 1967.— P. 61, 
“4 Daukantas. Darbay senuju Lietuwiu yr Žemaycziu, 1822.— K— 
1929; Daukantas S. Raštai.— T. 1.— P. 33—400, 

Daukantui atsirado ir laisvo laiko, kurio daug reikėjo to- 
kiam veikalui. 

Jau „Darbuose“ Daukantas išreiškė savo originalias 
istorines pažiūras, būdingas tai žemaičių grupelei, ku- 
riai pats atstovavo. Bet apie tai vėliau. Čia verta apsi- 
stoti tik prie klausimo, kam šis pirmasis lietuvių kalba 
parašytas istorijos veikalas skiriamas. 

„Darbų“ pratarmėje jis sakė: „(...) aš ne dėl mokytų 
vyrų ir galvočių, bet dėl tų motinų rašiau, kurios geba 
savo vaikams darbus jų bočių prabočių pasakoti, o be 
raštų daug kartų apsirinka. Norėjau vėl mano raštu pa- 
rodyti neprieteliams Lietuvos ir Žemaičių kalbos, jog 
kiekvienas norįs gali rašyti lietuviškai, jei turi spėko, 
lygia dalia kaip ir kita išdailinta jau kalba“. 

„Darbų“ rankraštį, matyt, skaitė ne vienas ano meto 
lietuvių šviesuolis. Dar iki 1830 metų rankraščiu pasi- 
naudojo Pranas Zatorskis, Simono Stauevičiaus draugas, 
studijavęs Vilniaus universitete ligi 1826 metų. Išliko tų 
„Darbų“ rankraščio egzemplioriai, vienas jų buvo Leono 
Uvainio (vėliau J. K. Gintilos) nuosavybė. Kitas buvo 
literato Jurgio Plioterio bibliotekoje, jis perrašytas kelių 
žmonių, čia galima atpažinti, atrodo, ir Dionizo Poškos, 
ir Simono Stanevičiaus braižą. Reikia atkreipti dėmesį, 
kad šį 885 puslapių rankraštį nusirašyti nebuvo taip jau 
lengva. Tik persirašinėtojų noras turėti tinkamo idėjinio 
peno darbą lengvino. 

Daukantas buvo vienas svarbiausių žemaičių studentų 
kuopelės dalyvis, o jo čia nuveiktas darbas turėjo ir pla- 
tesnį atgarsį. 


MOKSLO LAIPSNIAI 


Porą metų pasimokęs naujajame fakultete, Daukan- 
tas vėl ima rūpintis mokslo laipsniais. Mokslo laipsnis 
buvo ne puošmena, o tam tikras mato vienetas, padedąs 
nustatyti, kiek ir kokį mokslą išėjęs laipsnį gavęs žmogus. 
Kaip visur, taip ir čia būdavo išimčių, tačiau jos, supran- 
tama, uoliajam Daukantui netaikomos. 

Nors ir keista, tačiau vis dar nėra aišku, kokius moks- 
lus Daukantas baigė. Kartais imama ginčytis, ką Dau- 
kantas pasiekė universitete, į kurį taip sunkiai veržėsi ir 
kuriame taip atkakliai studijavo. 

Keliant Daukantą iš užmaršties ir ėmus spausdinti kai 
kuriuos jo istorijos veikalus, tituliniuose puslapiuose at- 
sirado prierašas, kad autorius — filosolijos magistras. Tą 
patį tvirtino visi pirmieji Simono biograifai, kurie, beje, 
patikslino, kad šį laipsnį Daukantas gavo Tartu univer- 
sitete. Tik Janulaitis nurodė, kad Daukantas buvo ne Iį- 
losolijos, o teisių magistras, prieš tai gavęs teisių kan- 
didato laipsnį“. Vėliau V. Biržiška pabrėžė, kad Tartu 
universiteto studentų ir diplamantų sąrašuose Daukanto 
nesą. Istorikas Antanas Tyla, rinkdamas medžiagą stu- 
dijai apie lietuvius Rusijos universitetuose, dar kartą ati- 
džiai peržiūrėjo Tartu universiteto archyvą, tačiau Dau- 
kanto pavardės ten nerado. Taigi nėra jokio pagrindo 
teigti, kad Daukantas buvo pasiekęs tenykštį universitetą. 

Sudėtingesnis dalykas dėl pačių Daukanto mokslo laip- 
snių. Vilniaus universiteto aspirantas Zigmas Kondratas 
1954 metais „Tarybiniame studente“, o truputį vėliau ir 
atskiroje brošiūroje paskelbė universiteto rankraštyne ra- 
dęs duomenų, kad Janulaičio (tiesa, šios pavardės jis ne- 
minėjo) teiginys neteisingas. „Daukantas neturėjo magist- 
ro laipsnio, kaip tai nori įrodyti kai kurie jo biografai,— 
rašė Kondratas.— Pagal studijų dokumentus matyti, kad 
Daukantas dar iki 1823 m. registravosi klausyti paskai- 
tas ir laikyti egzaminus kaip teisių kandidatas... Oficia- 
liuose dokumentuose, kuriuose suregistruoti visi baigusieji 
universitetą, gavusieji jame magistro ar daktaro laipsnius 
bei laikiusieji tiems laipsniams egzaminus, Daukantas 
1819 metais figūruoja kaip gavęs teisių kandidatą. Nemi- 
nint jo laipsnio, pažymima, kad 1821 m. jis nepasiėmė 
diplomo Nr. 121, o 1825 m. pasiėmė diplomą Nr. 1218. 
Kadangi nei viename dokumente Daukantas nefigūruoja 
kaip magistras ar laikęs magistro egzaminus ir žinoma, 
jog jis gyveno Vilniuje iki 1825 m. pavasario, tai jis bus 
pasiėmęs kandidatinį diplomą... Šią išvadą patvirtina ir 


*“ Janulaitis Ą. Simanas Daukantas.— P. 14, 

Davainos-Šilvestravičiaus 1891 m. sudarytas Daukanto 
rankraščių katalogas, kuriame nėra magistro titulo prie 
visų su šiuo laipsniu išspausdintų knygų rankraščių“78. 

Ši ilga citata iš pirmo žvilgsnio yra įtaigi. Kas gi ga- 
li abejoti archyvais ir senais rankraščiais? Betgi panag- 
rinėkime citatą atidžiau. Tikra tiesa, kad tituliniuose rank- 
raščių puslapiuose Daukantas savo mokslo laipsnio nenu- 
rodė. Vadinasi, jį pridėjo vėlesnieji leidėjai ir, gerai 
nežinodami autoriaus biografijos, suklydo. Betgi pačioje 
citatoje yra keli prieštaravimai arba neaiškūs dalykai. Ko- 
dėl, gavęs kandidato laipsnį, Daukantas vis dar klausė 
paskaitų? Ar vien tik iš neturėjimo ką veikti, kai ilgai 
negalėjo atsiimti diplomo? Kodėl jis turėjo pasiimti dip- 
lomą Nr. 121, o pasiėmė 12182 Ir ar tikrai klydo A. Ja- 
nulaitis? 

Daukanto, kaip tautosakininko, tyrinėtojas Kazys Gri- 
gas iš karto atkreipė dėmesį, kad Kondratas neįsigilino į 
tuos faktus, kuriais operavo Janulaitis. Daukantą turėjus 
teisių magistro laipsnį nurodoma jo paties tarnybos lape, 
magistru Daukantą vadino amžininkas Valančius (tiesa, 
filosofijos magistru). „Argumentai,— rašo Grigas,— ro- 
dantieji, kad S. Daukantas yra turėjęs magistro laipsnį, 
greičiausiai nėra išlaužti iš piršto, ir Z. Kondratui, panei- 
giant nusistovėjusią nuomonę, reikėjo kaip nors atsa- 
kyti“77, 

Pasirodo, kad išaiškinti, kas teisus, o kas klydo, gali- 
ma. Pradėkime nuo 1819 metų vasario 11 dieną caro patvir- 
tintų mokslo laipsnių teikimo taisyklių"š. Visi mokslai 
buvo suskirstyti į 4 grupes — teologijos, filosofijos, teisės 
ir medicinos. Grupės pavadinimas atitiko laipsnio pavadi- 
nimą. Laipsniai buvo keturi — tikrojo (aktualiojo) studen- 
to, kandidato, magistro ir daktaro. Universiteto auklėtiniai 
buvo vadinami studentais, tačiau tikrojo studento laipsnį 
jie gaudavo tik baigę visą universiteto kursą. Studentas, 


78 Kondratas Z. Daukantas Vilniaus universitete // Iš Vilniaus uni- 
versiteto istorijos: Straipsnių rinkinys.— V., 1955.— P. 24. 

"7 Grigas K. Dėl S. Daukanto Digg anijas „patikslinimo“ // Lite- 
ratūra ir menas.— 1956.— Gegužės 19.— Nr. 21. 

78 [longoe C06paRnne ra Pa ikioR HMNepHa. —« T, 36 — 
1819. == CII6, 1830, — M 276. 

išlaikęs viso kurso egzaminus, pasižymėjęs ypatingai ge- 
ru kurios nors disciplinos žinojimu ir pristatęs reieratą 
(„veikalą“), gaudavo kandidato laipsnį. Mūsų akimis 
žiūrint, tas, kas sėkmingai baigė universitetą, turėjo būti 
ir mokslų kandidatas. 

1819 metų liepos 12 dieną 10 valandą ryto prasidėjo 
teisės fakulteto nepaprastas posėdis, kuriam pirmininkavo 
dekanas Jonas Kantis Chodanis ir dalyvavo Aloyzas Ka- 
pelis, Jonas Znoska, Ivanas Černiavskis, Ignas Danilavi- 
čius ir Ignas Onacevičius. Jie svarstė kandidato laipsnio 
suteikimą dešimčiai asmenų. Protokole pirmoji įrašyta 
Daukanto pavardė, o greta jos pastaba, kad jis išlaikė 
romėnų ir vietinės teisių, ekonomikos ir rusų kalbos eg- 
zaminus??. Norimą laipsnį Daukantas gavo, jį taip pat 
patvirtino kuratorius ir švietimo ministras. Ir štai 1821 
metų sausio 25 dieną Daukantui universitetas išdavė abie- 
jų teisių (romėnų ir kitų kraštų, taip pat kanonų teisės) 
kandidato diplomą Nr. 12189. Tad šio diplomo laukti iki 
"1825 metų, kaip tvirtinama pateiktoje ilgoje citatoje, Dau- 
kantui nereikėjo. 

Universitetas baigtas, lieka tik susirasti tarnybą, už- 
tikrinančią pakenčiamą egzistenciją. O Daukantas vis dar 
nepaliko universiteto mūrų. Nuo pat tų metų, kai laikė 
kandidato egzaminus, jis ir toliau lankė paskaitas. Išliko 
dvi 1818—1824 metų ;,Politinių ir moralinių mokslų sky- 
riaus profesorių nuomonių apie mokinių pažangumą kny- 
gos“, kuriose įrašyta Daukanto pavardė. 1818/19 ir 
1819/20 mokslo metais Simonas klausė kanonų teisės, ro- 
mėnų civilinės teisės, kriminalinės teisės, krašto teisės, 
politinės ekonomijos, visuotinės istorijos, logikos ir me- 
tatizikos paskaitų. Visas paskaitas lankė ištisus keturis 
semestrus, t. y. po du semestrus kasmet. Išimtis buvo tik 
krašto teisės kursas, kurio pradėjo klausyti nuo antrojo 
1818/19 mokslo metų semestro, t. y. jau tapęs kandidatu, 
ir klausė per visus 1820/21 metus ir pirmąjį 1821/22 moks- 
lo metų semestrą. Aplamai kitų disciplinų paskaitoms nuo 


"9 Protokolas // CVIA, f. 721, ap. 1, b. 1102, 1 
i S Eau (pažymėjimo) nuorašas (rusų (a ji CVIA, i. 721, ap. 

1820 metų rudenio Daukantas nebeskyrė dėmesio ir jų 
nebelankė. 1821/22 mokslo metų pavasario semestre, kaip 
pažymėta knygose, Daukantas paskaitų nebelankė, o vė- 
liau nebeaptinkama ir jo pavardė universiteto klausytojų 
sąrašuosęš!. 

Prieš atsakant į klausimą, kam Daukantui prireikė lan- 
kyti šias paskaitas, verta išsiaiškinti, kuo jis labiausiai 
domėjosi ir kurie dėstytojai labiausiai Daukantą vertino. 
Savaime suprantama, kad pats atitinkamų paskaitų lan- 
kymas apibūdino Daukanto polinkius. Išvardintosios dis- 
cipiinos buvo kone visos svarbiausios fakulteto disciplinos. 
Minėtose knygose profesoriai kiekvieną semestrą žymėjo, 
kaip jų klausytojai atsakinėjo per egzaminus. Vertinta ke- 
turiais balais — labai gerai, gerai, patenkinamai ir men- 
kai. Už kanonų teisę, romėnų civilinę teisę Daukantas pel- 
nė „gerai“, už politinę ekonomiją, kurią dėstė Znoska, 
pirmuosius tris semestrus — „gerai“, o už paskutinįjį — 
„labai gerai“. 

Panašiai sekėsi ir krašto teisė, už kurią iš pradžių 
vieną semestrą gavo „labai gerai“. Danilavičius 1821 me- 
tų sausio 15 dieną šitaip atestavo šių savo paskaitų klau- 
sytoją: „Pažymiu, kad J(o mylista) ponas Simonas Dau- 
kantas, abiejų teisių kandidatas, nuo 1817 metų iki šios 
dienos atidžiai klausė krašto teisių mokslo, sėkmingai lai- 
kė pusmetinius egzaininus ir nepraleisdavo užduotų namų 
pratimų (...) “82, 

Daukanto žinios iš visuotinės istorijos pirmuosius du 
semestrus nebuvo tikrinamos, o trečiąjį semestrą įvertin- 
tos „labai gerai“ ir ketvirtąjį — „gerai“. 

Blogiausiai Daukantui sekėsi logika ir metalizika, nes 
už šiuos dalykus gavo tik „patenkinamai“. 

Čia pravartu pažymėti, kad logiką ir filosofiją tuomet 
dėstė Angelas Daugirdas, atkaklus Kanto agnosticizmo 
priešininkas, siekęs įrodyti, kad tikrovė yra reali, o ne 


8 CVIA, f. 721, ap. 1, b. 1109, I. 6, 8, 9, 13, 16, 19, b. 1110, 
1. 2, 12, 19, 20. 

82 Abramavičius V. Simonas Daukantas Vilniuje // Literatūra ir 
menas.— 1963.— Spalio 26.— Nr. 43; I. Danilavičiaus išduotas pažy- 
mėjimas // Lietuvos MA Centrinės bibliotekos rankraščių skyrius 
(toliau — MAB), f. 151, b. 548, L, 1. 

idėjų atspindys, ir kad ją galima pažinti. Daugirdas bu- 
vo bene paskutinysis šviečiamosios epochos filosofas Lie- 
tuvoje. Pasitaiko, kad mokslininkai, apdovanoti dideliu 
protu, neturi paprasčiausios iškalbos. Toks buvo ir Dau- 
girdas. Amžininkai prisimena, kad šis nepaprastai teisin- 
gas, doras, pareigingas profesorius nesugebėjo pakenčia- 
mai išaiškinti paprasčiausio dalyko. Studentai iš nuobo- 
dumo snausdavo, o ruoštis egzaminams reikėjo iš kitų 
knygų. Savo filosofines pažiūras Daugirdas nuosekliai 
išdėstė tik 1821 metais išėjusiame „Traktate apic logiką, 
metaliziką ir moralės filosoliją“*3. Dėl šių priežasčių Dau- 
kantas, kaip ir jo kolegos, Daugirdo filosofijos kursą įvei- 
kė sunkiai. 

Anuomet universitetas kartais skelbdavo konkursinius 
egzaminus piniginei premijai gauti. Gabiausieji neturtin- 
gieji universiteto auklėtiniai iš to galėjo pelnytis duoną 
visiems metams. Abiejų teisių kandidatas Daukantas 1820 
metais taip pat ryžosi siekti fakulteto paskirtos 100 rub- 
lių premijos. Atsirado dar du pretendentai — Ignotas Ja- 
siukavičius ir Vincentas Ignatavičius. Prieš pat baigiantis 
mokslo metams, liepos 6 d., įvyko nepaprastasis fakulteto 
posėdis, į kurį susirinko septyni egzaminatoriai: pats de- 
kanas Chodanis, profesoriai Kapelis, Andrius Klongevičius, 
Černiavskis, Znoska, adjunktas Danilavičius ir magistras 
Onacevičius. k 

Prasidėjo jaunuolių egzaminai. Pirmasis prieš egza- 
minatorius stojo Jasiukavičius. Jis atsakinėjo taip gerai, 
kad Daukantas galėjo ir suabejoti savo sėkme. Po jo ėjo 
Simonas. Klausimus uždavinėjo Klongevičius, Kapelis ir 
Danilavičius, kiekvienas iš savo specialybės. 

Klongevičius, tuometinis kanonų teisės proiesorius, 
klausinėjo lotyniškai. Ši, kaip ir romėnų teisė, dar tebe- 
buvo dėstoma lotynų kalba. Romėnų teisės žinovas italas 
Kapelis vietos kalbų nė neišmoko. Iš kitų dalykų studen- 
tams alsakinėjant lenkiškai, profesorius pritariamai lin- 
guodavęs galvą, nors beveik nielio nesuprasdavęs. Turbūt 


83 Kaczmarek S. Anio: Dowgird filosoi nieznany.— Warszawa, 
1965.— S. 30—32, : į 

panašiai buvo ir dabar, kai Daukantą lenkiškai klausinėjo 
Danilavičius. 

Po egzaminų prasidėjo balsavimas. Jasiukavičius su- 
rinko 6 balsus „už“ ir I „prieš“, Daukantas — 5 „už“ ir 2 
„prieš“, o Ignatavičius — tik 3 „už“ ir 4 „prieš“. Vadi- 
nasi, pastarasis premijos negauna. O kaip bus su Dau- 
kantu, juk ne tik už Jasiukavičių, bet ir už jį balsavo 
dauguma? Egzaminatoriai rado išeitį, padalindami pre- 
miją pusiaus“. 

Po šešių dienų įvyko mokslo metų baigimo iškilmės. 
Kaip visuomet dalyvavo daug garbingos publikos. Kalbą 
sakė pats rektorius. Vienas profesorių skaitė neseniai mi- 
rusio matematiko Pranciškaus Norvaišos biografiją. Po 
to buvo skelbiamos pavardės tų studentų, kurie laimėjo 
universiteto premijas. Tarp laimingųjų paminėtas čia 
ir Daukantas, taip pat jo kolegas, 

Egzaminą premijai gauti Daukantas, matyt, laikė, no- 
rėdamas save išbandyti, prieš žengiant svarbesnį žingsnį. 
Baigiantis 1820/21 mokslo metams, jis kartu su savo bu- 
vusiu konkurentu Ignotu Jasiukavičium padavė naujus 
prašymus fakulteto dekanui. Prie jų prisidėjo dar ir tei- 
sių kandidatas Antanas Grinevičius. Jie norėjo gauti abie- 
jų teisių magistro laipsnį ir prašė skirti egzaminus. Štai 
kam Daukantas toliau liko universitete ir uoliai lankė pas- 
kaitas. O ruoštis buvo ko, nes pagal laipsnių teikimo tai- 
sykles pretendentas į magistrus turėjo „būti visiškai 
išstudijavęs dėstomo mokslo sistemą aplamai, atskiras jo 
dalis ir tarpusavio ryšį, kad galėtų nuosekliai dėstyti sa. 
vo žinias kitiems arba panaudoti veiklai“. 

1821 metų liepos 2 dieną fakulteto posėdis prašymų 
svarstymą atidėjo iki rudens, spalio 2 dienos“, 

Prasidėjo nauji mokslo metai, atėjo žadėtoji data, o 
Daukantas su kolegomis vis laukė, ką profesoriai nuspręs. 
Pagaliau spalio 20 (lapkričio 1) d. įvykusio posėdžio pro- 
tokole užfiksuota: „Jasiukavičiui, Daukantui ir Grinevičiui 


8* Posėdžio protokolas // CVIA, f. 721, ap. 1, b. 1102, I. 57, 58. 

85 Wiadomošci  Krajowe. Wilno // Kuryer Litewski.-- 1820.— Nr. 
81—S. I. 

8 Posėdžio protokolas // CVIA, f. 721, ap. 1, b. 1102, 1. 79. 

magistro laipsnio ėgzaminas paskirtas spalio 30 dieną 
10 valandą“*?. 

Egzaminas įvyko nustatytu laiku. Šį kartą egzaminavo 
penkiese: Chodanis, Kapelis, Znoska, Danilavičius ir Ona- 
cevičius. Daukantui reikėjo laikyti egzaminus iš romėnų 
civilinės, kriminalinės, viešosios (valstybinės), tautų 
(tarptautinės) teisės, politinės ekonomijos, visuotinės ir 
Rusijos istorijos, statistikos ir diplomatijos. 

Kiekvienas egzaminaltorius galėjo užduoti tiek klausi- 
mų, kiek norėjo. Pradėjo profesorius Kapelis, pateikdamas 
16 klausimų iš romėnų civilinės teisės apic daiktinę ir 
nuosavybės teisę, nuosavybės rūšis, jos įsigijimo būdus. 
Šį kartą jis egzaminavo ir iš kanonų teisės, uždavęs Dau- 
kantui devynis klausimus apie bažnytines beneificijas, t. y. 
tam tikrų dvasinių pareigų skyrimą, duodant teisę nau- 
dotis atitinkamais bažnytiniais turtais. 

Po savaitės pertraukos komisija vėl susirinko. Dani- 
lavičius kaip paprastai egzaminavo iš civilinės krašto 
(Lietuvos ir Rusijos) teisės ir pateikė šiuos klausimus: 
„I. Kas yra eksdivizija?*8 Kokios jos rūšys? Kokie yra 
tinkami teismai eksdivizijai? 2. Ar yra nustatytas proce- 
sas, kuriuo turi vadovautis suvažiuojamasis teismas? 
3. Kas įkainuoja turtą? 4. Ar yra teisėjams paskirtas at- 
lyginimas? 5. Ką laiko Rusijos teisė svetimšaliais ir ko- 
kios jų teisės? 6. Kokį jie gali turėti užsiėmimą? 7. Ar 
leista svetimšaliams išsivežti čia įgytą turtą? 8. Kokiomis 
teisėmis naudojasi svetimšaliai, kurie davė pilietybės prie- 
saiką? Ar svetimšalis, davęs pilietybės priesaiką, gali iš- 
vykti iš krašto?“ Be to, šis egzaminatorius dar klausinėjo 
ir iš baudžiamosios teisės, būtent — kas yra bausmė ir 
koks jos tikslas. 

Dekanas Chodanis klausinėjo iš prigimtinės teisės — 
apie sutartis, jų galiojimą, o iš viešosios teisės uždavė 
tokį painų klausimą: „Kaip suprantate šį Monteskje po- 
sakį: respublikoniška valdžia yra šaunumas (cnota), o 
monarchistinė — garbė (honor)?“ Be to, egzaminavo ir 


87 CVIA, f. 721, ap. 1, b. 1102, I. 83. 
38 Eksdivizija — skolininko turto padalijimas tarp kreditorių. 

iš tarptautinės teisės. Daukantui teko atsakinėti apie pd- 
siuntinius, jų neliečiamybę ir gerbimą. 

Lapkričio 24 dieną egzaminai buvo pratęsti. iš savo 
dėstytų dalykų klausinėjo Znoska ir Onacevičius. Znoska 
uždavė šiuos klausimus iš politinės ekonomijos: „1. Iš- 
dėstykite priežastis, kodėl smarkiai skiriasi atlyginimas 
už darbą ir pelnas iš kapitalo? 2. Kaip įvairios kapitalų 
apyvartos priklauso vienos nuo kitų? 3. Apie Žemės mo- 
kęstlį, koks jis turi būti imamas? 4. Kas yra vartotojų 
mokestis ir kokiems mokesčiams politinė ekonomija pri- 
taria, o kokius draudžia? 5. Kokios šio mokesčio leigia- 
mybės ir nepatogumai?“ 

Onacevičiaus pirmieji penki klausimai lietė Romos ir 
aplamai senovės istoriją, būtent, koks pirmasis Romos 
imperatorius, kada baigėsi Augusto dinastija, apie barba- 
rų tautas imperijoje. Kiti keturi klausimai buvo iš Rusi- 
jos istorijos — apie carų dinastijas ir netikruosius Dmit- 
rijus. Toliau jis egzaminavo iš statistikos, klausinėdamas 
apie Rusijos ūkio produkciją, jos rūšis, kasyklas, impor- 
tą, centrinę valdžią, ministrus, įsakų leidimą. Galiausia: 
teko atsakyti į klausimus iš diplomatijos — apie pasiun- 
tinių įgaliojimų pasibaigimą. 

Šis ilgas klausimų sąrašas rodo, į ką anuomet dau- 
giausia šiame Iakultete kreipta dėmesio. Reikalauta at- 
siminti ir bendrus svarbiausius, ir smulkius antraeilius 
teisės, taip pat istorijos dalykus. Egzaminuojamasis turė- 
jo gerai išmenyti taip pat prancūzų šviečiamosios liloso- 
fijos atstovo Monteskje pažiūras (ir, matyt, ne jo vieno), 
buržuazinę politinės ekonomijos Adomo Smito teoriją (jos 
laikėsi pats egzaminatorius Znoska) ir t. t. 

Daukantui išlaikius egzaminus, 1822 metų birželio pir- 
mą vėl įvyko iakulteto posėdis. Be jau žinomų profesorių 
ir dėstytojų, čia dalyvavo ir Lelevelis. Buvo svarstomas 
Daukanto traktatas magistro laipsniui gauti: „De patria 
polestate secundum leges naturales, romanas et patrias“ 
(Apie tėvo valdžią pagal prigimtinę, romėnų ir krašio 
teisę). Susirinkusieji vienbalsiai nutarė darbą lcisti vie- 

šai ginti. Gynimas paskirtas liepos 6 d. 4 val.89 Deja, mes 
nieko daugiau nežinome apie šį Daukanto darbą, o apie 
viešą gynimą išliko tik nedidelis protokolas. Jame sako- 
ma, kad viešas posėdis įvyko nustatytu laiku „dalyvaujant 
teisės bei kitų fakultetų profesoriams, gausiai susirinku- 
siems studentams ir įvairiems svečiams. Jame Simonas 
Daukantas viešai gynė savo traktatą nuo profesorių Ka- 
pelio, Lelevelio, adjunkto Danilavičiaus ir magistro Ona- 
cevičiaus kaltinimų (kritikos — V., M.)“90. Per tą patį 
posėdį teisės fakultetas (nuo 1819 m. senasis jo pavadi- 
nimas pakeistas) pripažino, kad Daukantas teisių ma- 
gistro laipsnio yra vertas?!. Vis dėlto šį diplomą jis gavo 
dar negreit. 


BAJORYSTĖS DOKUMENTAI 


Mokydamasis vidurinėje mokykloje ir universitete, 
Daukantas rašėsį bajoru, tačiau dokumentais kilmingumo 
įrodyti vis nereikėjo. Betgi vieną kartą atsirado kliūtis, 
kurios be bajorystės popierių jis nebegalėjo įveikti. Kyla 
klausimas, kada šioji kliūtis atsirado ir kas ją pastatė. 

Esama nuomonių, kad bajorystės dokumentus Daukan- 
tas privalėjo turėti jau stodamas į universitetą. Literatas 
Vladas Abramavičius rašo: „Viena yra neginčijamai aiš- 
ku: jaunuolis (Daukantas — V. M.) pasižymėjo nepapras- 
tais gabumais. Ir vis dėlto universitete jam teko studijuoti 
beveik dvigubai ilgiau negu kitiems (vietoj ketverių stu- 
dijų metų jis išbuvo universitete septynerius metus). Į 
universitetą Daukantas buvo priimtas su sąlyga, kad įro- 
dys savo bajoriškąją kilmę. Ši sąlyga, matyt, ir buvo jei 
ne pagrindinė, tai bent labai rimta kliūtis talentingam 
jaunuoliui laiku (per ketverius metus) užbaigti studijas, 
nes pristatyti universitetui „Kilmės raštą“ jis pakartoti- 


* Fakulteto posėdžių protokolai // CVIA, f. 721, ap. 1, b. 136, 
1. 25, 28—30, b. 1102, I. 70—71, 78, 82. 

30 CVIA, f. 721, ap. 1, b. 136, 1. 30—31. 

"! Rektoriaus pavaduotojo Ą. Klongevičiaus 1822.VIII.3(15) prą- 
nešimas universiteto kuratoriui // Ten pat, I. 25, 

nai pažadėjo ir 1820 m. prieš egzaminus“?ž. Bibliotekinin- 
kas V. Bogušis taip pat mini, kad 1813 metais buvo duo- 
tas nurodymas iš priimamų studentų reikalauti kilmingu- 
mo dokumentų, o „ramiu laiku įstojęs į universitetą, 
S. Daukantas vėliau, pasikeitus reikalavimams, neturėda- 
mas bajoriškos kilmės, jo baigti laiku negalėjo ir, ieško- 
damas išeities, studijas užsitęsė“??. Studijų, kaip jau ma- 
tėme, Daukantas be reikalo neužtęsė. Jis per trejus, o ne 
ketverius metus baigė universitetą ir, beje, faktiškai net 
du jo fakultetus. Toliau likęs universitete, jis siekė ma- 
gistro laipsnio. O pagal įstatymą buvo numatyta, kad 
magistro laipsnis suteikiamas ne anksčiau kaip po dviejų 
metų, gavus kandidato laipsnį. Sio termino sulaukęs, Dau- 
kantas ir įteikė atitinkamą prašymą. 

Bajorystės dokumentais susirūpinti Daukantą privertė 
1819 metų įstatymas dėl laipsnių teikimo tvarkos, pagal 
kurį „Negali būti suteiktas mokslo laipsnis mokestinių 
luomų asmenims tol, kol jie nebus atleisti iš atitinkamo 
luomo įstatymų nustatyta tvarka ir to nepatvirtins Val- 
dantysis senatas“. Prašydamas skirti egzaminus teisių 
magistro laipsniui gauti, Daukantas jau turėjo pateikti 
kandidato laipsnio diplomą. Diplomo negalėjo atsiimti be 
bajorystės dokumentų. O bajorystės dokumentus Simonui 
gauti nebuvo taip jau lengva. Manoma, kad juos Dau- 
kantas pasidarė. Čia jam padėjęs bičiulis J. P. Bahdano- 
vičius-Dvožeckis, Juozapo Zavadskio spaustuvės korekto- 
rius, miniatiūristas, dailyraštininkas, senų istorijos doku- 
mentų kolekcionierius, heraldikas“*. 

Norėdami išsiaiškinti, kaip Daukantas bajorystės do- 
kumentus įsigijo, pirmučiausia pažiūrėkime, kaip jie at- 
rodo ir kas juose rašoma. Tai didelis pergamentas, tikra 


92 Abramavičius V. Simonas Daukantas Vilniuje // Literatūra ir 
menas.— 1963.— Spalio 26.— Nr. 43. 
“ 2 Bogušis V. Sunkus kelias į šviesą // Švyturys.— 1968. Nr. 19.— 

“ Monuoe co6panne 3akoxoB Poccnickož umnepuu — T. 36. 
— No 27646. — $ 20. 

Mokestiniais luomais buvo vadinami neprivilegijuotieji, būtent: 
valstiečiai, miestiečiai, 

95 Abrairavičius V. Simonas Daukantas Vilniuje // Literatūra ir 
menas.— 1963.— Spalio 26.— Nr. 43. 

jaučio oda, prirašyta Daukanto kilmingumo įrodymų. Dėl 
senumo ir, matyt, kitų negandų rašalas pašviesėjęs, rus- 
vas; vietomis, ypač pradžioje, ištisi žodžiai nusitrynę. Bet 
teksto mintį atsekti įmanoma. Viršuje ties viduriu, įsi- 
terpdamas į patį tekstą, puikuojasi spalvotas Olivos her- 
bas. 

Pats tekstas prasideda žodžiais: „Išrašas iš Lietuvos 
Vilniaus gubernijos bajorų knygų dėl Daukantų Olivos 
herbo šeimos genealogijos. 1820 m. rugpjūčio 24 d.96 

Mums, pirmininkaujančiam Mykolui Remeriui, valsty- 
bės patarėjui, gubernijos maršalkai, šv. Onos antrosios 
klasės ordino kavalieriui ir Lietuvos Vilniaus gubernijos 
apskričių deputatams, išrinktiems priimti ir svarstyti ba- 
jorų kilmingumo įrodymus, buvo pateikta Olivos herbo 
Daukantų šeimos bajoriško kilmingumo genealogija“. To- 
liau sakoma, kad Daukantai žinomi iš senovės, pasižymė- 
ję pilietiniu drąsumu ir dorovingumu, uoliai tarnavę tė- 
vynei. Lenkų kronikininko J. Dlugošo liudijimu, Jogaila 
ir Vytautas vieną iš Daukantų siuntęs iš Lietuvos į Len- 
kiją abiejų kraštų sujungimo į vieną valstybę reikalais, 
Šio pasiuntinio Daukanto palikuonys buvę ne mažiau 
garbingi, tačiau tam nustatyti turėtieji popieriai — Lietu- 
vos didžiųjų kunigaikščių ir Lenkijos karalių privilegi- 
jos — per karus ir priešų niokojimus žuvę. Dėl to tenką 
savo giminės genealogiją pradėti nuo Stanislovo Daukan- 
to, „Žinomo Žemaitijos ir Lietuvos piliečio“, gyvenusio 
Dirvėnų paviete ir turėjusio Dabikinės dvarą. Kada gyve- 
no Stanislovas, nepasakyta. Pirmoji data nurodyta, kal- 
bant apie jo sūnų Andrių, būtent — 1615 metai. Po Sta- 
nislovo sūnaus Mikalojaus mirties Daukantų giminė ir 
dvaras skilo. Mikalojaus sūnūs Vaitiekus ir Jokūbas pa- 
sidalino Dabikinę į dvi dalis. 

Jokūbas turėjo sūnų Joną. XVII a. pabaigoje Jonui 
Daukantui, be dalies Dabikinės, jau priklausiusi „Seven- 
burgo sala prie Elingos upės Kuršo kunigaikštystėje“, 
Nuo čia Daukantų genealogijos medis vėl šakojasi. Po 
Jono mirties liko du sūnūs — Stanislovas ir Dovydas. Da- 
bikinė teko sūnui Dovydui, o „Sala“ — Stanislovui. Stą- 


* Data pagal senąjį kalendorių. 


nislovas turėjo du sūnus — Juozapą ir Jokūbą (mūsų 
istoriko ir rašytojo senelį), bet šie neteko tėvo „salos“, 
nes per švedų įsiveržimą Šiaurės karo metu visi nuosa- 
vybę įrodantys dokumentai žuvę. Taigi pagal šį dokumen- 
tą Stanislovo vaikai liko bežemiai. Giminė, tiesa, platėjo. 
Jokūbas turėjo jau keturis sūnus: Jokūbą, Petrą, Tadeu- 
šą ir Jurgį (mūsų Simono tėvą). Jurgis (bajorystės įro- 
dinėjimo metu jau miręs) paliko sūnus Simoną ir Alek- 
sandrą. Paprastai greta genealogijos išvardijama ir kas 
kokį turtą paveldėjo. Sios Daukantų šakos nekilnojamas 
turtas po „salos“ praradimo niekur nebenurodomas. 

Antroji Daukantų šaka, prasidėjusi nuo Dovydo, greit 
neteko Dabikinės dalies, nes po Dovydo šis dvaras niekur 
nebeminimas. XVIII a. pabaigoje ir XIX a. pradžioje šios 
šakos Daukantai gyveno Šiaurės Žemaitijoje, nes jų vai- 
kai krikštyti Ylakių ir Lenkimų bažnyčiose. 

Dokumente stropiai vedama ir trečioji Daukantų šaka, 
XVII a. prasidėjusi nuo Mikalojaus sūnaus Vaitiekaus. 
Jai teko antroji Dabikinės dalis, o ligi XVIII a. pradžios 
Žemaitijoje jie įsigijo dar kelias žemės valdas. Kiek ir 
kur šie Daukantai turėjo žemės XVIII a. pabaigoje ir 
XIX a. pradžioje, nebeminima. 

Dokumente priduriama, kad gubernijos maršalka (ba- 
jorų vadovas) ir apskričių deputatai, remdamiesi 1785 me- 
tų Jekaterinos II „Malonės raštu bajorams“ ir atitinkamu 
1801 metų gegužės 17 dienos Senato įsaku, patikrino Dau- 
kantų kilmingumo įrodymus ir patvirtino bajorų teises net 
36 Daukantams, tarp jų ir Simonui su broliu Aleksandru. 
Sio pergamento savininku galėjo būti bet kuris iš tų gyvų 
Daukantų. Dokumentą pasirašė Lietuvos Vilniaus guber- 
nijos bajorų maršalka Mykolas Remeris ir septyni šios 
gubernijos bajorų deputacijos nariai — apskričių bajorų 
atstovai, taip pat du kanceliarijos sekretoriai. 

Šitokio dokumento, be jį išdavusios įstaigos žinios, ne- 
padirbsi, o padirbęs — neturėsi kur pasirodyti. Čia jau 
neišskusi vieno parašo ir jo vietoj neįrašysi kito. Apsi- 
šaukėlis būtų galėjęs įkliūti, vos tik kam pasirodęs su to- 
kiu pergamentu. Nereikėjo nė valdžios įstaigos, būtų už- 
tekę paprasto bajoro, pažįstančio savo krašto kilmingųjų 
herbus. 

Patikrinus Vilniaus gubernijos bajorų deputacijos by- 
las, dabar saugomas Lietuvos Centriniame valstybiniame 
istorijos archyve, pasirodė: versija, jog Daukantas pats 
ar bičiulio J. P. Bahdanovičiaus-Dvožeckio padedamas 
pasidarė bajoro dokumentus, neturi rimto pagrindo. Išli- 
kusiame „Vilniaus bajorų deputacijos konotaciniame re- 
gistre asmenims, pripažintiems bajorais 1820 m. rugpjūčio 
17—31 d., įrašyti“ yra ir mus dominantis įrašas. Pasirodo, 
Daukantų bajorišką kilmę deputacija rugpjūčio 24 dienos 
(rugsėjo 5 d.) sesijoje tikrai svarstė, Iš viso tą dieną se- 
sija patvirtino bajorystę 69 giminėms, kilusiems iš visų 
vienuolikos gubernijos apskričių. Daukantų giminės? tvir- 
tinimo dokumentas įrašytas keturiasdešimt šeštas. 

Registro įrašo autentiškumas nekelia jokių abejonių, 
nes visi knygos lapai perverti virvele, o ant jos galų už- 
lietas raudonas lakas ir uždėti pačios deputacijos ir ke- 
turių bajorų herbiniai antspaudai, Knygos gale Mykolo 
Remerio ir septynių kitų atstovų parašai. 

Simonui išduotame pergamente Olivos herbas taip pat 
tikras, jo savininkais, kaip rodo herbų aprašymai, buvo 
ir Daukantai. Pasirodo, kad Simonui išduotame pergamen- 
te nurodyta iš Vaitiekaus Daukanto kilusi šaka tikrai ne- 
buvo valstietiška, jos atstovai per 1796 m. ir XIX a. pra- 
džios revizinius surašymus pateko į bajorų sąrašus. Tuo- 
met jie gyveno Telšių parapijos Rubežaičių bajorkaimyjess, 

Kaipgi Simonas ir kiti nebajoriškos kilmės Daukantai 
susigiminiavo su kilmingaisiais Daukantais? Tokių susi- 
giminiavimų žinoma ir daugiau. Antai istoriką Igną Da- 
nilavičių ir jo brolį Mykolą, kilusius iš unitų kunigo šei- 
mos, priėmė į savo giminę Telšių apskrities bajorų vadovas 
Kaliksas Danilavičius, turėjęs neabejotinas bajoro teises, 
I. Danilavičiui įrodinėjant bajorystę su Žemaitijos Dani- 
lavičiais buvo pasinaudota kažkokiu Antanu Danilavičium, 
1716 metais krikštytu Kražiuose, kurio sūnui Mykolui ir 


*7 CVIA, f. 391, ap. I, b. 783, L. 29. 

* 1816—1817 m. Telšių apskrities bajorų sąrašai // CVIA, f. 515, 
ap. 15, b. 457, I. 542—543, b. 460, 1. 581—582, Beje, D. Butėno 
minimi Duseikių Daukantai Simonui, kiek matyti iš jo bajoro doku- 
"mentų, nebuvo nė giminės, 

gimė Ignas ir Mykolas Danilavičiai**. Matyt, panašiai bus 
padarę ir tie Daukantai, kurie neturėjo bajorų luomo tei- 
sių. Beje, kilmingumo argumentas Simonui ir kitiems ne- 
bajorams Daukantams bus buvę ir gimimo metrikai su 
kilmingumo nurodymu. Svarbiausia, žinoma, reikėjo do- 
kumentais ar kitu kuo palenkti atitinkamą bajorų depu- 
tacijos kanceliarijos tarnautoją, kad jis patikėtų genealo- 
gijos tikslumu ir gerai sesijai ar jos pirmininkui referuo- 
tų. Patys sesijos dalyviai, apskričių bajorų deputatai, vie- 
ną dieną svarstydami kelių dešimčių giminių kilmingumą, 
į genealogijas ir jų įrodymus įsigilinti negalėjo. 

Taip atsirado ir tas pergamentas, kuris Simoną pada- 
rė bajoru. Jo Daukantui užteko ne tik kandidato, bet ir 
magistro diplomams atsiimti. 


BIUROKRATIZMAS IR POLITIKA 


Tvirtinama, kad biurokratizmas Rusijos imperijoje 
klestėte klestėjo. Kiek tai atitinka tiesą, matyti iš Dau- 
kanto patyrimo. 

Įgyti mokslo laipsnį per egzaminus ir disertacijos gy- 
nimą buvo dar ne viskas. Universitetas, jo ir apygardos 
švietimo kuratorius turėjo išsirūpinti, kad laipsnis būtų 
patvirtintas aukščiausioje instancijoje — Švietimo minis- 
terijoj Peterburge. Prasidėjo susirašinėjimas. 

1822 metų rugpjūčio 15 dieną, nepraėjus nė pusantro 
mėnesio po disertacijos gynimo, universiteto rektoriaus 
pavaduotojas profesorius Klongevičius pasirašė raštą ku- 
ratoriui Čartoriskiui. Rašte nurodoma, kada Daukantas 
įstojo į universitetą, kada gavo kandidato laipsnį, kad 
magistro laipsnio egzaminus laikė pagal įstatymų numa- 
tytas taisykles, sėkmingai apgynė magistro traktatą, ir tei- 
sės mokslų fakultetas pripažino jį esant vertą magistro 
laipsnio. Universiteto vadovybė siunčianti protokolų nuo- 
rašus, kad kuratorius pareikštų savo nuomonę ir tvirtintų 


99 Janulaitis A. Ignas Danilavičius, Lietuvos bei jos teisės isto- 
rikas.— K., 1932.— D. 1.— P. 13—14. 

laipsnį'“. Kuratoriaus kanceliarija, tuomet buvusi Pula- 
vuose, Lenkijoje, raštą gavo po septynių dienų ir, nė sa- 
vaitei nepraėjus, atsiųstuosius protokolų nuorašus grąžino 
atgal. Laipsnio tvirtinimas įklimpo, atrodytų, dėl menkos 
priežasties. Rugpjūčio 15 (27) dieną kuratoriaus kance- 
liarija universiteto kanceliarijai pranešė, jog raštai grąži- 
nami todėl, kad jie surašyti tik lenkiškai. Reikią protokolų 
nuorašą atsiųsti ir rusų kalba, kaip buvę ligi šiol daroma, 
nes jį reikės pristatyti ministrui!?!, 

Raštas į Vilnių atėjo įprastu laiku, ir šiuos penkių 
puslapių protokolus rusiškai išversti tebuvo vieni juokai. 
Deja, universiteto kanceliarija vertė... pusantrų metų. 
1824 metų kovo 28 dieną kuratoriaus kanceliarijai ji rašė: 
„Simono Dauk::nto egzaminų procesą, J(0) Š(viesiausiojo) 
k(unigaikščio) kuratoriaus kanceliarijos 1822 m. rugpjū- 
čio 15 d. Nr. 548 atsiųstą išversti į rusų kalbą, o dėl 
užmiršimo lig šiol neišsiųstą, dabar Universiteto kance- 
liarija turi garbės rusų ir lenkų kalbomis persiųsti. Nor- 
bertas Jurgelevičius, sekretorius“!92. Dėl ko kanceliarija 
pamiršo Daukanto reikalus, nesunku nustatyti. Čia, ma- 
tyt, lemiamos įtakos bus turėję ne tik biurokratizmas, bet 
ir jį pagimdžiusi politinė valdžia. 

Iš tikrųjų vasarą, per atostogas, universiteto kancelia- 
rija kuratoriaus raštą galėjo taip padėti, kad tas popierių 
šūsnyje dingtų. Bet buvo gaunamųjų raštų knygos, tik- 
rinamos kas pusmetį ar bent jau kartą per metus. Paga- 
liau ar pats Daukantas galėjo likti abejingas laipsnio 
tvirtinimo eigai ir nesiteirauti kanceliarijoje, kai sėdėjo 
be nuolatinės tarnybos ir pragyvenimo šaltinio? 

Be abejonės, Daukanto reikalai taip ilgai įšalo, suse- 
kus slaptas universiteto studentų organizacijas. Juk po 
1823 metų gegužės 3 (15) dienos, kai Vilniaus gimnazi- 
jos V klasės mokinys Mykolas Plioteris prieš rusų kalbos 
pamoką ant lentos užrašė „Tegyvuoja konstitucijal“, vie- 
tos valdžia sujudo ieškoti slaptos organizacijos ne tik 
gimnazijoje, bet ir tarp studentų. Gegužės 29 dieną į ka- 


10 A. Klongevičiaus raštas // CVIA, i 721, ap. 1 b. 136, L. 25. 
11 Rašto nuorašas // Ten pat, 1. 26, 
W2 Ten pat, I. 27. 

lėjimą pakliuvo net pats universiteto rektorius Juozapas 
Tvardovskis. Visiems studentams buvo uždrausta išvykti 
iš Vilniaus. Universitete nebuvo išduodami baigimo pažy- 
mėjimai, nebuvo tvirtinami mokslo laipsniai. Šie reikalai 
iš vietos vėl pajudėjo, tik baigus tardyti slaptųjų organi- 
zacijų dalyvius jr išaiškinus, kas iš universiteto auklėtinių 
joms priklausė. Beje, vėliau, 1825 metais, reikiamus pa- 
žymėjimus gavo net ir Iilomatai, tačiau su pastaba, kad 
jų savininkai bausti už priklausymą slapioms organizaci- 
joms. 

Daukanto pavardė taip pat buvo paminėta kaltinamo- 
joje medžiagoje. Iš filomato Teodoro Lozinskio buvo pa- 
imtas ilgas 1820/21 mokslo metų studentų sąrašas, į kurį 
įrašyti stropiausi jaunuoliai. Tarp jų buvo ir Daukantas!03, 
Atrodo, norėta jį įtraukti į vieną iš masinių organizacijų, 
pavaldžių lilomatams. 

Apic studentų organizacijas, išskyrus tik visiškai slap- 
tą filomatų draugiją, Daukantas turėjo žinoti. Aktyvūs jų 
veikėjai buvo artimi Daukanto mokslo draugai. Elijošius 
Ostaševskis, kuris Simono priežiūroje buvo 1819/20 moks- 
Io metais, darbavosi filaretų draugijoje. Kartais minima, 
jog Simonas bendravo su filomatu Adomu Mickevičiumi, 
o „Darbuose“ netgi pasinaudojo jo apysakaite apie taria- 
mąją Naugarduko kunigaikštytę Živilę. Šią apysakaitę 
Mickevičius, prisidengęs kriptonimu P. S. F. Z., 1819 me- 
tais paskelbė Vilniaus savaitraštyje „Tygodnik Wilenski“ 
kaip ištrauką iš senovinio rankraščio. Betgi Daukantas 
manė, kad pateikėjas yra ne Mickevičius, o istorikas Teo- 
doras Narbutas, kurio pavardę vėliau nurodė savo „Isto- 
rijos žemaitiškos“ išnašose!?“, 

Pagaliau 1824 metų balandžio 13 dieną kuratorius Čar- 
toriskis švietimo ministrui pasiuntė raštą. Jame buvo to- 
kie Simonui svarbūs žodžiai: „Peržiūrėjęs universiteto va- 
dovybės pristatytą ir čia pridedamą išrašą iš teisės [a- 


103 Wasilewski Z. Promienišci, filareci i zorzanie: Dokumenty 
urzędowe dotyczące towarzystw tajnych na Litwie (1822—27) // 
Archiwum do dziejow literatury i ošwiaty w Polsce.— Krakėw, 1897.— 
T. 9.— S. 153, 202. 

14 Daukantas S. Raštai.— T. 1.— P. 252—256; Daukantas S. Lie- 
tuvos istorija. — Plymouth, Pa, 1897.— T. 2.— P. 3, 

kulteto posėdžių protokolo dėl minėtųjų egzaminų ir radęs 
atitinkamus nuostatus nepažeistus, turiu garbės Jūsų pra- 
kilnybę prašyti minėto kandidato Daukanto pakėlimą ma- 
gistru patvirtinti“105, 

Rašydamas šį raštą, A. Čartoriskis turbūt dar neži- 
nojo, kad po keturių dienų iš savo posto turės atsistaty- 
dinti. Jis buvo per švelnus, todėl ir nepakenčiamas. Jo 
vietą užėmė grafas K. Livenis, bet faktiškai Vilniaus 
švietimo apygardai vadovavo senatorius N. Novosilcevas, 
pasiryžęs mokyklose įvesti griežtesnį režimą. 1826 metais 
Novosilcevas tapo ir kuratorium. Todėl Čartoriskio pas- 
kutiniuosius raštus centrinės valdžios įstaigos sutiko su 
nepasitikėjimu. Magistro laipsnio tvirtinimas Daukantui 
vėl įstrigo, o netrukus švietimo ministras visus atitinka- 
mus popierius pasiuntė peržiūrėti Liveniui. Prikibti prie 
Daukanto nebuvo dėl ko. Ir štai 1825 metų vasario 5 die- 
ną naujasis kuratorius vėl pakartojo, kad magistro laips- 
nį Daukantui galima tvirtinti'6. Pagaliau vasario 25 die- 
ną švietimo ministras laipsnį patvirtino. Daugiau kaip po 
mėnesio, kovo 30 dieną, universitetas iš kuratoriaus gavo 
oficialų pranešimą'07 ir teisę išrašyti Daukantui atitinka- 
mą dokumentą. 1825 metų balandžio 30 dieną universi- 
tetas išdavė Simonui Daukantui taip ilgai lauktą abiejų 
teisių magistro dip'omą Nr. 1218, vadinamą patenlą'0s, 

Dėl aukštų biurokratinių slenksčių ir politinių repre- 
sijų universitete susirašinėjimas dėl mokslo laipsnio tvir- 
tinimo truko ilgiau negu Simonas sugaišo, besiruošdamas 
egzaminams ir rašydamas traktatą. 

Vis dėlto Daukantui dar sekėsi. Jis po architekto Lau- 
ryno Stuokos-Gucevičiaus bus bene pirmas lietuvių vals- 
tietis, pasiekęs tokį aukštą mokslą. Prasiskinti kelią į 
žmones jis įstengė tik dėl didelių gabumų ir nepaprasto 
atkaklumo. 


105 Rašto nuorašas // CVIA, I. 721, ap. I, b. 136, 1. 32, 
16 Rašto nuorašas / Ten pat, b. 264, I. 41. 
167 N. Novosilcevo 1525 m. kovo 17 (29 d.) pranešimas // Ten pat, 
b. 802, L. 1. 
108 Patento nuorašas '. Ten pat, b. 832, 1. 12, 

II. DARBŲ DIENA 


RYGOJE 


Gavęs magistro diplomą, Daukantas pradėjo rūpintis 
tarnyba. Jo dėmesys nukrypo į šiaurės pusę. Gal Lietu- 
voje jis nesitikėjo pakenčiamos vietos, o gal troško grei- 
čiau pasiekti svarbiausius Lietuvos istorijos šaltinius, ku- 
rių tuomet teko ieškoti Rygoje, Peterburge, Karaliaučiuje. 

Pradedant rūpintis tarnyba, Daukantui dar reikėjo tu- 
rėti vardinį bajoro pažymėjimą ir gauti pasą. 1825 metų 
rugpjūčio 3 dieną Telšių apskrities bajorų vadovas Fre- 
jendas nesvyruodamas išdavė tokį pažymėjimą: „Lietuvos: 
Vilniaus gubernijos Telšių apskrities maršalka duoda šį: 
pažymėjimą Jo mylistai ponui Simonui Jurgio sūnui Dau-- 
kantui, moralinių ir politinių mokslų fakulteto magistrui,. 
pasiremdamas Vilniaus bajorų deputacijos Olivos herbo. 
kilmės 1820 m. rugpjūčio 24 d.! dekretu, kad minėtas Jo 
mylista ponas Simonas Jurgio sūnus Daukantas tikrai yra 
gimęs iš bajorų. Kadangi baigęs universiteto mokslus no- 
ri stoti į jo imperatoriškosios didenybės civilinę tarnybą, 
tai kad jam, kaip tikram bajorui, būtų tikima, šį pažy- 
mėjimą, prispaudęs valdinį antspaudą, savo ranka pasi- 
rašau“2. 

Pažymėjimą savo bylose įsiuvo Lietuvos Vilniaus ci- 
vilinio gubernatoriaus kanceliarija, o pačiam Simonui 
rugsėjo 13 dieną išdavė pasą Nr. 1075, galiojantį metus 
ir duodantį teisę vykti į Livlandijos ir Peterburgo guber- 
nijas. O kad gautasis pasas nežūtų, rugsėjo 15 dieną Dau- 
kantas jį pateikė įrašyti į Vilniaus apskrities žemės teis- 
mo knygas, iš kurių be didelio vargo paskui galėjai gauti 
nuorašą. 

Kartu su šio paso istorija kyla klausimas dėl Simono 
mokslinės kelionės, minimos jo biografų. Antai J. Šliū- 


! Data pagal senąjį kalendorių. 
* Pažymėjimo originalas // CVIA, f. 380, ap. 122, b. 11, 1. 250, 

pas sako, kad Daukantas, dar universitete rinkdamas riie- 
džiagą lietuvių tautos istorijai, aplankė Vokietiją, Pran- 
cūziją ir Angliją?. J. Šliūpu sekė ir visi kiti. Tiesa, viena- 
me laiške, rašytame 1845 metais, Daukantas sakosi žinąs, 
kas tai yra kelionė vandeniu. Betgi šio pasakymo sieti su 
važinėjimu į užsienį turbūt nėra pakankamo pagrindo. 
Peržiūrėjus Lietuvos Vilniaus gubernatoriaus kanceliari- 
jos 1819—1825 metų bylas dėl pasų išdavimo, Daukanto 
pavardę pavyko užtikti tik vieną kartą, kol jis rūpinosi 
pasu, norėdamas išvykti į minėtas Livlandijos ir Peterbur- 
go gubernijas. Nėra jo nė universiteto siųstų užsienin stu- 
dentų sąrašuose. 

Daukantas pasuko Lietuvos valstiečių pramintais ke- 
liais ir pasiekė Rygą. Anuomet Ryga paprastam lietuvių 
valstiečiui buvo žinoma kaip gera linų ir grūdų preky- 
vietė, druskos, silkių ir geležies parduotuvė. Pašalus ir 
pasnigus, Rygą pasiekdavo ištisos vežimų vilkstinės. Ry- 
goje anuomet lietuvį galėjai sutikti ne rečiau, kaip bu- 
vusioje Lietuvos sostinėje Vilniuje. Ryga Daukanto laikais 
nebuvo didesnė už Vilnių, tačiau kaip prekybos centras, 
uostas buvo daug judresnis, turtingesnis ir sparčiau au- 
gantis. Tik ta nelemta karinė tvirtovė prie Dauguvos 
slopino miestą. Jo centrinė dalis buvo mūrinė, o priemies- 
čiuose po 1812 metų gaisro liko ištiesintos ir išplatintos 
gatvės — mūro namų neleista statyti. Administraciniu po- 
žiūriu Ryga kaip ir Vilnius buvo generalgubernatoriaus 
rezidencija. 1826 metų sausio 1 dieną Daukantas jau buvo 
Rygos ir Livlandijos, Estlandijos ir Kuršo generalguber- 
natoriaus kanceliarijos žurnalistas, t. y. protokoluotojas. 

Zinių apie Daukanto tarnybą ir gyvenimą Rygoje kol 
kas nedaug. Archyvuose užtikta duomenų, kad jis per 
1834 metų gyventojų reviziją buvo įtrauktas į raznočincų, 
t. y. nekilmingųjų inteligentų sąrašą“. Tuomet jis gyveno 
Rygos miesto antrosios nuovados pirmajame priemiesty- 
je?. Daukanto pavardė yra ir tarp 1833 metų kovo ir gruo- 


3 Sliūpas J. Rinktiniai raštai. — V., 1977.— P. 63. 

* Latvijos TSR CVIA, f. 21-A, ap. 1, b. 1488, L 135, Iš šio ar- 
chyvo duomenų apie Daukantą suteikė istorikas Domas Butėnas, 

5 Ten pat, b. 1454, I. 201. 

džio mėnesiais pristatytų premijoms gauti tarnautojų, — 
pirmą kartą jis gavo 75 rb, o antrąjį — 110 rb“. Šiek tiek 
daugiau duomenų randame tik Daukanto „formuliarinia- 
me sąraše“ — tarnybos lape. Pasirodo, kad Rygoje Dau- 
kantas buvo priskirtas prie tarnautojų klasės ir gavo tą 
rangą, į kurį turėjo teisę pagal magistro diplomą. 1826 me- 
tų rugpjūčio 2 dieną Valdančiojo senato įsaku Daukantas 
pavadintas devintos klasės tarnautoju. Devintoji klasė ati- 
tiko titulinio patarėjo rangą. Pakilti aukščiau reikėjo trejų 
metų tarnybos stažo. Betgi tik 1834 metų balandžio 18 
dieną, kai buvo išspręstas Daukanto bajorystės klausimas, 
caro įsaku Simonas tapo aštuntos klasės tarnautoju, t. y. 
kolegijos asesorium, skaičiuojant stažą nuo 1832 metų 
sausio 11 dienos?. Visi Rusijos valdžios aparato tarnau- 
tojai buvo suskirstyti į 14 klasių. Pirmajai klasei priklau- 
sė imperatoriaus rūmų ir užsienio reikalų ministrai, 0 
paskutiniajai — valstybinių geležinkelių konduktoriai. Dau- 
kantas atsidūrė šios grandinės viduryje. Klasė ir rangas, 
kaip toliau matysime, Daukantui užtikrino pilietines teises. 

Sakoma, kad Daukantas kanceliarijoje ėjęs vertėjo pa- 
reigas. Vaclovas Biržiška netgi mano, kad jis 1831 metais 
bus išvertęs Rygos generalgubernatoriaus barono Paleno 
atsišaukimą į lietuvių kalbąš. Tuomet Lietuvą kaip ir Len- 
kiją buvo apėmęs sukilimas. Lietuvoje liko tik vienas 
miestas, būtent Vilnius, kurio sukilėliai neįveikė paimti. 
Caro valdžia telkė karines jėgas sukilimui slopinti. Sioje 
akcijoje pasižymėjo ir Palenas, su kariuomene įžengęs | 
Lietuvą iš šiaurės. 1831 metų balandžio 22 dieną Jelga- 
voje jis išleido atsišaukimą lietuviškai, kad jį galėtų su- 
prasti krašto gyventojai. Atsišaukime sakoma: „Ale pri 
tam asz paszauku Giwentoius Wilniaus gubernias, jogei 
Pažinie Mitaszirdistes Jomilestos Imperatoriaus Spasabus 
ir pametie kinglus ejtum kožnas su pakaiu ing sawa na- 


6 Latvijos TSR CVIA, f. 1, ap. 4, b. 576, I. 8, 30. 
7 Daukanto „formuliarinių sąrašų“ ir jiems atitinkančių „atestatų“ 
yra keli variantai, taip pat jų tęsiniai (Janulaitis A. Daukanto laiš- 
kai. — P. 793—795; CVIAL, i. 1341, ap. 267, b. 395, I. 3—4, i. 1347, 
AB. 2 b. 227, I. 9—13, 19—20; CVIA, f. 380, ap. 102, b. 668, 
„ 7—8). 
s Biržiška V. Aleksandrynas.— Čikaga, 1965.— T. 3. P. 13. 

mus, pri sawa kožnos dienos darbu, jogiey pas (:)uszni 
butum toms wiresnibiems, kokies pirmu buwa tuo Guber- 
nio, kuries asz dabar pagražisiu, ir tokiu spasabu su- 
grinsztu ing pawinasti wiernu padonuju“?, 

Beje, iš pradžių ir pats Biržiška buvo linkęs manyti, 
jog vertė ne Daukantas, o Žemaičių pavyskupis Simonas 
Giedraitis, atvykęs tuomet pas Paleną. Viena aišku, kad 
atsišaukimas rašytas iš esmės aukštaičių tarme ir pilnas 
skolinių. Daukantui šitokia kalba visiškai nebūdinga. 

Per sukilimą -Daukantas buvo valstybės tarnautojas, 
bet tai nereiškia, kad jis smerkė sukilimą. Sukilimas 
sprendė Lietuvos politinį likimą, ir Daukantas, žinoma, 
negalėjo būti abejingas stebėtojas. Matyt, ta dingstim 
buvo mėginama Daukantą izoliuoti. Antraip sunku suvok- 
ti, kodėl Daukantas pirmą kartą dvidešimt aštuonių die- 
nų atostogas gavo 1828 metų liepos 12 dieną, antrą — 
sekančių metų gruodžio 12 dieną, o paskui tik 1834 metų 
liepos mėnesį. Vadinasi, per sukilimą ir dar gerokai po 
jo Daukantas buvo priverstas likti Rygoje. 

Rygoje Daukantas ilgai tarnauti nemanė. Tiesa, jis 
pramoko latviškai, tačiau ne latviai čia buvo šeimininkai. 
Jie, kaip ir lietuviai, prarado savo bajoriją, nedaug latvių 
buvo ir tarp miestiečių. Lietuvoje ponais buvo sulenkėję 
dvarininkai, o čia vadinamieji Pabaltijo baronai — vokie- 
čių dvarininkai. Rygos magistrate taip pat viešpatavo 
vokiečiai. 

Daukantas dar Vilniaus universitete susidomėjo istori- 
ja, ypač savo tėvynės praeitimi. Bet, dirbdamas Rygoje, 
susidūrė su vietos valdžios daromomis kliūtimis. Viename 
vėlesniame laiške, šitai prisimindamas, jis rašė: „(...) 
reikia žinoti, kad nėra nieko sunkiau, kaip patekti į Ry- 
gos magistrato archyvą, į kurį, kiek žinau, joks moksli- 
ninkas, net vokietis, negalėjo įsiprašyti (...)“10 

Daukantas, išsitarnavęs reikalingą rangą, ryžosi pa- 
keisti tarnybą. 1834 metų rugsėjo 15 dieną jis antrą kartą 
tais metais pasiėmė 28 dienas atostogų. Rygos general- 


* Biržiška V. Nežinomi senieji lietuviški tekstai // Tauta ir žodis — 
K., 1931.— Kn. 7.— P. 318. 

** 1842 m. gegužės 4 d, laiškas T. Narbutui // Daukantas S. Raš- 
tai.— T. 2.— P. 722. 

gubernatoriaus kanceliarijos surašytame „formuliariniame 
sąraše“ sakoma, kad po šių atostogų „likdamas dėl li- 
gos Peterburge, jo prašymu iš tarnybos atleistas 1834 m. 
lapkričio 26 dieną“ (pagal naująjį kalendorių — gruodžio 
8 dieną). 

Atostogų pradžioje Daukantas atvyko į Žemaitiją. Tik 
paskui pasuko į Peterburgą. Šitai rodo kretingiškio Jur- 
gio Pabrėžos 1834 metų gruodžio 31 dienos laiškas Peter- 
burge gyvenusiam kunigui Jonui Krizostomui Gintilai. 
Laiškas žaismingas, rašytas lietuvišku, lotynišku, lenkiš- 
ku ir rusišku žargonu (lietuviški žodžiai spausdinami 
kursyvu), kuriame sakoma: „Bėwa pri musė šiais metais 
kilnus jaunuolis, wadyynams Jomiilesta Pons Symėons 
Dawkąts: šis atsytoolindams iš mūsų į Peterburgą pa- 
žadėjo, kad atvykęs į šį miestą tuoj pas mus paraszik 
(parašys — V. M.). Bet ar šis pažado nesilaiko, ar kelyje 
kas Jo ne nookowa, arba gal kokio į tamsiąją atsisėdo 
rekolekcijoms! O, koks didis nusidėjėlis! Jau ketwyrts tam 
ira mėnuo, o Jis nė necypterėjo apie savo nuvykimą“!!, 

Aišku, kad šias atostogas Daukantas ėmė, norėdamas 
susirasti kitą tarnybą. Palikti Rygą jis ryžosi, matyt, dėl 
per menkos mokslų magistrui vietos, sunkių sąlygų isto- 
rijos tyrinėjimams, dėl Pabaltijo vokiečių ir rusų biuro- 
kratijos nepakantumo jam, kaip ateiviui iš maištingųjų 
šiaurės vakarų gubernijų. 


IR VĖL ĮRODINĖJIMAI 


Rygoje Daukantui vėl atsirado keblumų, nes visuoti- 
nai pradėta tikrinti luominės teisės. 1826 metų vasario 
24 dieną caras Nikolajus I įsakė prie Valdančiojo senato 
sudaryti komitetą atitinkamam įstatymui paruošti. Komi- 
tetas dirbo ilgai ir savo pasiūlymą sukompiliavo iš anks- 
tesnių bajorystę liečiančių įstatymų. Remiantis įvairiais 
aplinkraščiais gauti bajorystės popierius pasidarė gerokai 


1! Sendzikas K. A. Pabrėžos laiškai kun, J. K. Gintilai // Mūsų 
senovė.— K., 1938.— T. 2.— Nr. 3(8).— P. 492. 

sunkiau. Pagal 1834 metų gegužės 2 dienos įstatymą kiek. 
vienoje gubernijoje turėjo būti sudaryta komisija bajort 
teisėms tikrinti. Aukščiausią kontrolę vykdė Valdančiojc 
senato heroldija. Ypač stropiai imta tikrinti bajorų luomi- 
nes teises Lietuvoje ir kitose vakarų gubernijose, kurios 
buvo laikomos maištingos. Naujas įstatymas turėjo pa. 
liesti ir Daukantų giminę. 

Janulaitis tvirtino, kad iš Daukanto pastangų įrodyl 
savo bajorystę nieko gero neišėjo, jo prašymas buvo ga- 
lutinai atmestas Peterburge 1833 metais, o pateiktus do- 
kumentus jis atsiėmęs 1837 metais!2. Vėliau Janulaičiu 
patikėjo, atrodo, visi, kurie tik užsimindavo apie Daukan- 
to luomą. Pažiūrėkim, kaip buvo iš tikrųjų. 

Pasirodo, kad Simono brolis Aleksandras Daukantas, 
studijuodamas mediciną Vilniaus universitete, 1830 metų 
sausio 26 dieną (tą mini ir Janulaitis) padavė prašymą 
Vilniaus bajorų deputacijai, norėdamas gauti bajorystės 
dokumentus. Tačiau dėl naujų aplinkraščių, pagal kuriuos 
buvo reikalaujama griežčiau tikrinti bajorystės įrodymus, 
Aleksandras nebegalėjo pasinaudoti deputacijos senuoju 
nutarimu. Vėl prasidėjo viskas iš naujo. Sį kartą jau rei- 
kėjo visų dokumentų turėtai nuosavybei ir genealogijai 
patvirtinti. 

Pirmučiausia teko atsisakyti legendinės dalies apie 
garbingą Daukanto tarnybą Jogailos laikais. Genealogijos 
medį imta piešti nuo Andriaus Stanislovavičiaus Daukan- 
to, 1644 metais užrašiusio savo Dabikinės dvarą, buvusį 
Didžiųjų Dirvėnų paviete, brolio sūnui Adomui Mikolaje- 
vičiui Daukantui. Šis, būdamas bevaikis, turtą paliko 
Jokūbui, kuris turėjo du sūnus — Joną ir Simoną Kazi- 
mierą. Nuo čia prasidėjo giminės nesėkmės. 1660 metų 
pavasarį sudegė Jokūbo namai ir turtas. Po šešiolikos 
metų vaikai už skolas turėjo užstatyti dvarą kunigui Jo- 
nui Vambutui. 

Jonas Daukantas susilaukęs sūnaus Stanislovo, o šis 
Juozapo ir Jokūbo. Jokūbas buvo mums žinomų brolių 
Aleksandro ir Simono senelis. 


12 Janulaitis A. Simonas Daukantas.-—- P. 16. 

Pasigilinkime į Daukantų nuosavybę. Mirdamas Sta- 
nislovas 1720 metų lapkričio 20 dieną savo Dabikinės 
dvaro Mažūnaičių ir Rukiškių (?) valdas Mažųjų Dirvėnų 
paviete paliko sūnums Juozapui ir Jokūbui. Kaip Jokūbas 
neteko šio palikimo ir atsidūrė kitame Žemailijos krašte, 
iš dokumentų neaišku. Beje, Simono Daukanto išsirūpin- 
tuose bajorystės dokumentuose legendos apie Sevenburgo 
salą Kurše ir jos netekimą taip pat nėra. Norėdamas įro- 
dyti savo kilmingumą, sako, kad Jokūbas 1766 metų 
kovo 24 dieną karaliaus Stanislovo Augusto (Ponia- 
tovskio) buvęs paskirtas Žemaičių kunigaikštystės vazniu 
(lyg ir teismo antstoliu). Čia pravartu prisiminti, kad Simo- 
nas Daukantas, jau ligų kamuojamas, 1864 metais laiške is- 
torikui Teodorui Narbutui stebėjosi, iš kur jis gavęs po- 
dagrą, jeigu jo tėvas ir senelis, miške gyvendami, apie 
tokią ligą nė girdėti negirdėję. Taigi Simono senelis, ma- 
tyt, taip pat buvo dvaro eiguliu, o ne vazniu. Taigi tėvo 
Jurgio, sūnų Aleksandro ir Simono kilmingumas, atrodė, 
nekels abejonės, pateikus gimimo metrikų nuorašus, pa- 
gal kuriuos yra tikri senelio Jokūbo palikuonys. 

Sudėtingiau buvo pagrįsti senesniąją genealogiją ir 
įrodyti nuosavybę. Atitinkamus dokumentus Aleksandras 
rinko nuo 1828 metų pavasario. Gavo išrašus iš Lietuvos 
Metrikos Peterburge, Raseinių žemės teismo ir ten sau- 
gomų Žemaičių žemės teismo knygų, Žemaičių vyskupys- 
tės archyvo Varniuose. 

Visi senieji dokumentai nekelia jokių abejonių. Tik- 
riausiai XVII a. tokie Daukantai gyveno. Kitas reikalas, 
ar jie turėjo kokį ryšį su vėlesniaisiais Daukantais. Čia 
įtartiniausias yra Stanislovo Daukanto 1720 metų lapkri- 
čio 20 dienos testamentas, pagal kurį dvaro dalis atitenka 
Aleksandro ir Simono seneliui Jokūbui. Pasirodo, kad šis 
dokumentas Raseinių žemės teismo knygose įrašytas tik 
1828 metų birželio 21 dieną'3, t. y. tuomet, kai studentui 
Aleksandrui jau reikėjo bajorystės įrodymų. Matyt, ne 
atsitiktinai tolimesnis Jokūbo paveldėtos dvaro dalies li- 


8 Testamento išrašas iš Raseinių žemės teismo knygų, išduotas 
1830 m. kovo 12 d. // CVIAL, i. 1343, ap. 20, b. 2485, I. 20. 

kimas dokumentuose nebeminimas, nes tikriausiai tokio 
paveldėjimo iš viso nebuvo. 

Vienas svarbiausių argumentų, kad atiiinkamas as- 
muo yra bajoras, buvo prirašymas prie šio luomo per gy- 
ventojų revizijas. Aleksandras tvirtino, kad jis su broliu 
Simonu per 1795 ir 1816 metų revizijas (beje, 1795 me- 
tais Aleksandras dar nebuvo gimęs) buvo užrašyti bajo- 
rais Telšių apskrities Luokės parapijos Duseikių bajor- 
kaimyje „pusbrolio Daukanto palivarke“. Štai čia ir grįž- 
tame prie Domo Butėno paskelbtų duomenų apie Duseikių 
Daukantus. 

Dėl aiškumo dar kartą peržiūrėkime 1816 metų revi- 
zijos dokumentus. Juose įrašyti Jono Daukanto vaikai 
Stanislovas, Andrius, Antanas, Simonas ir Aleksandras. 
Visi jie vadinami tikrais broliais'4. Simonas su Aleksand- 
ru čia 3—6 metais jaunesni, negu buvo iš tikrųjų. 

Pasirodo, kad ir čia ne viskas teisybė, ką Aleksandras 
norėjo įrodyti. Jam Duseikių Daukantai nebuvo nė pus- 
broliai. Senato heroldijos departamento fonde yra išliku- 
si ir duseikiškių byla su visa šios giminės genealogija. 
Pasirodo, kad Jono Daukanto tėvas ir senelis buvo Kazi- 
mieras, o prosenelis — Adomas. Jonas turėjo brolį Stepo- 
ną!š. Šitokių Daukanių nei Aleksandro, nei anksčiau Si- 
mono pateiktoje genealogijoje nėra. Paskutiniųjų trijų 
kartų giminystė čia neabejotina. Atrodo, kad Duseikių ir 
Kalvių Daukantai gal nebuvo nė giminės. Vis dėlto Alek- 
sandru reikia tikėti, kad jie su Simonu per reviziją bu- 
vo užrašyti Duseikiuose. Antraip išeitų, kad Aleksandras 
norėjo pasinaudoti paprastu vardų ir pavardės sutapimu. 
Iš tikrųjų duseikiškių genealogijoje, pateiktoje heroldijos 
departamentui, jokio Simono ir Aleksandro, matyt, kaip 
svelimų, nebėra. Jie čia tikriausiai atsidūrė tėvų rūpesčiu, 
kad vaikai turėtų geresnę ateitį. 

Grįžkime atgal į Vilniaus gubernijos bajorų deputa- 
ciją. Pasirodo, kad ji Aleksandro ir Simono Daukantų ba- 
jorystės klausimą svarstė tik 1832 metų sausio 25 dieną. 


4 Bajorų Daukantų šeimos sąrašas, sudarytas 1817 m. gruodžio 
31 d.// CVIA, f. 515, ap. 15, b. 460, 1. 609. 

!5 Duseikių Daukantų genealogijos „medis“ // CVIAL, f. 1343, ap. 
20, b. 2484, 1. 3—4. 


66 


Pirmininkavo einąs Vilniaus gubernijos bajorų vadovo pa- 
reigas graias Ignotas Zabiela, o posėdyje dar dalyvavo 
Vilniaus, Breslaujos, Trakų, Upytės ir Telšių apskričių 
bajorų deputatai. Jie pripažino Aleksandrą su Simonu 
tikrais bajorais ir įrašė į šio luomo Vilniaus gubernijos 
sąrašus!“, 

1832 metų lapkričio 10 dieną Zabiela visus bajorystės 
įrodymo dokumentus ir šį nutarimą pasiuntė į heroldijos 
departamentą. Zabiela sakėsi, kad tai darąs Simono Dau- 
kanto prašomas!'. Mat bajorystės patvirtinimo prireikė ir 
Simonui, norinčiam gauti naują rangą. 

Heroldija, pasėdžiavusi 1833 metų gegužės 27 dieną 
savo žurnale įrašė: iš Simono Daukanto pristatytų doku- 
mentų matyti, kad jo protėviai turėjo bajoriško nekilno- 
jamo turto ir valstiečių, o senelis buvo vaznys; visa tai 
patvirtina krikšto metrikai ir reviziniai sąrašai. Heroldija 
nutarė pranešti ekspedicijai, teikiančiai rangus, kad de- 
vintos klasės valdininkas Simonas Daukantas kilęs iš ba- 
jorų!8, 

Jau tarnaudamas Senate, 1837 metų vasario 20 dieną 
Daukantas vėl rašo heroldijos departamentui, priminda- 
mas, jog jam ir broliui patvirtintos bajoro teisės, apie ką 
pranešta Vilniaus gubernijos bajorų deputacijai. Daukan- 
tas prašė grąžinti dokumentų bajorystei įrodyti origina- 
lus!?. Prašymas buvo patenkintas po mėnesio. 

Siame prašyme Simonas mini, kad bajorystė patvirtin- 
ta jam bei „jo giminei“, t. y. ir broliui Aleksandrui. Bet- 
gi atitinkamame heroldijos žurnalo įraše nurodytas vien 
Simonas. Po kurio laiko išaiškėjo, kaip čia iš tikrųjų at- 
sitiko. 1841 metų rugsėjo 3 dieną prašymą heroldijai pa- 
rašė pats Aleksandras Daukantas, tuomet gyvenęs Cher- 
sone ir tarnavęs karo ligoninėje kaip Jakutijos pėstininkų 
pulko bataliono gydytojas. Jis priminė, kad 1833 metų 
gegužės 27 dieną heroldija patvirtino ir jo bajorystę, to- 


1 Daukantų giminės bajorystės nustatymo nuorašas — vertimas iš 
lenkų į rusų k. // CVIAL, i. 1343, ap. 20, b. 2485, I. 2—3. 

*7 Vilniaus gubernijos bajorų deputacijos 1832 m. spalio 29 d. 
(s. s.) raportas Senato heroldijos departamentui // Ten pat, 1. 1. 

18 Išrašas iš heroldijos žurnalo // Ten pat, 1. 34. 

*9 Prašymas adresuotas carui Nikolajui I // Ten pat, I. 35. 

dėl prašė išduoti atitinkamą pažymėjimą. Dokumentą pa- 
imti įgaliojo brolį Simoną?. Atsakymas iš heroldijos 
departamento trumpas: Aleksandro prašymas nepatenki- 
namas, nes bajorais buvusi patvirtinta ne visa Daukantų 
giminė, o tik vienas Simonas!. 

Šitai sužinojęs, matyt, susirūpino ir pats Simonas. 
1842 metų gegužės 23 dieną jis paprašė heroldiją duoti 
pažymėjimą, kad jo giminės bajorystė patvirtinta22. Po 
trejetos savaičių heroldija pažymėjimą išdavė, tačiau tik 
dėl Simono Daukanto luomo?š. Simonas toliau nerimavo. 
Jam rūpėjo brolio Aleksandro luominės teisės. Pagaliau 
sumojo paprašyti heroldijos 1833 metų gegužės 27 die- 
nos nutarimo nuorašą, ir 1845 metų kovo mėnesį parašė 
šiai įstaigai naują prašymą“. Po keturių mėnesių nuorašą 
gavo?, tačiau, matyt, juo nusivylė. 

Kyla klausimas, kodėl Simonas tapo bajoru, o brolis 
Aleksandras savo bajorystės įrodyti nepajėgė? Pasirodo, 
pagal įstatymą IX klasės valdininkas turėjo teisę tapti 
asmeniniu bajoru. VIII klasės valdininkui būdavo sutei- 
kiamos ir kilminio bajoro teisės. Vadinasi, Senato herol- 
dija, patvirtindama bajoro teises, matyt, rėmėsi ne pati- 
kimais įrodymais, o Daukanto, kaip tarnautojo, formalia 
padėtimi biurokratinio aparato hierarchijoje. Simono bro- 
lio Aleksandro mokslai ir tarnyba buvo per žemi gauti 
bajoro teisėms. Dėl to jam nepadėjo nei visos pastangos, 
nei surinkti tikri ir netikri dokumentai. 

Aleksandro likimas, kaip žinome iš istorikės Vidos Gi- 
rininkienės straipsnio?, buvo tragiškas. Autorė net mano, 
kad Simonas Daukantas bajorystės pažymėjimo nebega- 
LŽS 

2 Prašymas Nikolajui I // Ten pat, 1. 38. 

2! Sekretoriaus padėjėjo rugsėjo 15 d. įrašas Aleksandro Daukan- 
to prašyme // Ten pat. 

2 Prašymas Nikolajui I // Ten pat, I. 39. 

2 Sekretoriaus padėjėjo įrašas S. Daukanto prašyme, kad, remian- 
tis heroldijos birželio 11 d. nutarimu, pažymėjimas Kontautui (I) iš- 
duotas // Ten pat. 

2* Prašymas Nikolajui I // Ten pat, 1. 40. ; 

* S. Daukanto 1845 m. liepos 21 d. pakvitavimas heroldijai // 
Ten pat, I. 44. 


6 Girininkienė V. Nuo Simono Konarskio iki Simono Daukanto // 
Literatūra ir menas.— 1988.— Rugsėjo 24.— P. 14. 

lėjo paimti, net jeigu brolis ir būtų buvęs pripažintas 
bajoru. š 

1835 metais Aleksandras baigė Vilniaus medicinos chi- 
rurgijos akademiją, gavo medicinos kandidato laipsnį. 
Studentas išlaikymą, matyt, gavo ne tik iš brolio Simo- 
no, bet ir iš grafienės Ledukovskos?'. Buvo paskirtas į 
Minsko karo ligoninę (Minske gyveno ir gr. Ledukovska). 
Po trejų metų kaip karo gydytoją randame tai Chersone, 
tai Odesoje. Labai susidraugavo su tokiu pat gydytoju 
Motiejum Lovickiu, Vilniaus medicinos chirurgijos aka- 
demijos auklėtiniu. 

Lovickis buvo šios akademijos studentų slaptos De- 
mokratų draugijos vadovo Prano Savičiaus bičiulis. 1838 
metais draugija įsijungė į sukilimą ruošusią Simono Ko- 
narskio gausią organizaciją. 1839 metais Konarskis buvo 
sušaudytas, daug jo organizacijos dalyvių suimta, tačiau 
caro policija buvo budri ir toliau. 1840 metų pabaigoje 
netikėtai Odesoje buvo suimtas Lovickis, per kvotas iš- 
aiškinta jo draugystė su Aleksandru Daukantu. 1841 me- 
tų vasario 9 dieną „Paryžiaus“ viešbučio kambaryje, kur 
Daukantas gyveno, padaryta krata. Nors įkalčių nerasta, 
tačiau Aleksandras kvotos neišvengė. Po jos bandė nu- 
sižudyti, skustuvu susižalodamas vidurius. Sustiprėjo įta- 
rimas, kad Aleksandras priklauso slaptai organizacijai 
arba daug apie ją žino. Spėta Aleksandrą sutvarstyti ir 
paguldyti į ligoninę. Po antro tardymo vėl bandė nusi- 
žudyti, — naktį į vasario 19 dieną nusiplėšė tvarsčius, 

Sitai Žinant, kitokią prasmę įgauna ir jau minėtas 
Aleksandro prašymas, pasiųstas 1841 metų rugsėjo 3 die- 
ną heroldijos departamentui. Prašyme nurodyta: „Gyvenu 
Chersono karo ligoninėje“. Tai jau reiškė ne gydytojo, 
bet ligonio adresą. Arba kitoje prašymo vietoje rašoma: 
„(...) dabar susiklosčius aplinkybėms man reikalingas 
heroldijos pažymėjimas apie bajorišką kilmę“. Kai visi 
ano meto gyventojai buvo surūšiuoti luomais, bajoras už 
kitus jautėsi pranašesnis net kaltinamųjų suole. Be caro 
sutikimo bajorystės teisių negalėjo atimti nė teismas. Ši- 


7 Už tai S. Daukantas, rodos, jai dėkojo laišku, kurio išlikęs tik 
juodraštis // Daukantas S. Raštai. — T. 2.— P. 785—786. 

tai Aleksandras turėjo žinoti. O heroldijos departamentas 
bajoro pažymėjimo neišdavė, ne dėl Aleksandro bylos,— 
apie ją departamento popieriuose nerandame nė žinutės, 
nėra nė pranešimo, kad 1841 metų spalio 5 (rugsėjo 23) 
dieną Aleksandras ligoninėje mirė. 

Sią skaudžią žinią Simonas Daukantas turėjo gauti, 
tačiau jis nesiliovė rūpintis patvirtinimu, kad visa Dau- 
kantų giminė yra kilminiai bajorai. O iš tos visos gi- 
minės težinome Aleksandrą ir Simoną. Rūpesčiai galėjo 
turėti prasmę, jeigu Aleksandras būtų palikęs teisėtų vai- 
kų. Paties Simono bajorystė buvo užtikrinta. 


SENATO TARNAUTOJAS 


Valdžios aparatas sostinėje Peterburge veikė kaip vi- 
sos Rusijos imperijos biurokratinės mašinos variklis. At- 
vykusiam iš Rygos Simonui Daukantui buvo lemta tapti 
šio variklio detale. 

1834 melų gruodžio mėnesį Daukantas jau buvo Pe- 
terburge ir prašėsi priimamas Valdančiojo senato pirmojo 
depariamento tarnautoju. 

Senato, kaip valdžios įstaigos, reikšmė ir kompetenci- 
ja gali būti sugretinama su Ministrų komiteto ar Vals- 
tybės tarybos vaidmeniu imperijoje. Senatas buvo vals- 
tybės įstaigų kontrolės, aukščiausiojo apeliacinio teismo 
ir bajorų luominių teisių apsaugos įstaiga. Senatas buvo, 
viena didžiausių imperijos įstaigų, čia ligi 1842 metų 
tarnavo 1295, o vėliau 1650 asmenų. Senatą sudarė ke- 
lios pusiau savarankiškos įstaigos, vadinamos departa- 
mentais. Dauguma jų buvo apeliacinio teismo departamen- 
tai. Senato priešakyje stovėjo generalprokuroras, kurio 
pareigas ėjo teisingumo ministras. 

Pirmasis departamentas buvo administracinis, kont- 
roliavo, kaip vykdomos finansinės prievolės valstybei, taip 
pat rekrutų ėmimo įstaigas, per jį ėjo visos bylos dėl 
bajorystės. Jo priešakyje stovėjo oberprokuroras, po jo 
sekė 4 obersekretoriai, 9 sekretoriai, 1 egzekutorius, 2 

protokolininkai, 22 skyrių („stalų“) viršininkai ir 87 kan- 
celiarijos pareigūnai ir žemesni tarnautojai. 

Prašymą su tarnybos atestatu jis padavė, laisva vieta 
taip pat buvo, tačiau to dar neužteko. 1834 metų gruodžio 
26 dieną teisingumo ministras pasirašė raštą Vilniaus 
gubernatoriui, kuriame pranešė, kad prieš priimant į tar- 
nybą Senate, reikia žinių, ar Daukantas nedalyvavo 1831 
metų sukilime. Caro patvirtintu Ministrų kabineto nuro- 
dymu šitokio pažymėjimo reikią visiems, kilusiems iš pri- 
jungtų Lenkijos teritorijų ir stojantiems tarnauti sosti- 
nėje2ė, 

Vilniaus gubernatorius 1835 metų sausio 11 dieną iš 
Telšių zemskinio teismo ir iš Komisijos, įsteigtos Vilniuje, 
pareikalavo žinių maište dalyvavusių asmenų kaltės dy- 
džiui nustatyti. Be to, Rygos generalgubernatoriaus dar 
paprašė Daukanto „formuliarinio sąrašo“, t. y. tarnybos 
lapo. Komisija atsakė lygiai po savaitės, jog žinių apie 
Daukanią neturinti??, Iš Telšių teismo atsakymo vis ne- 
buvo. Teko jam priminti net dviem papildomais raštais. 
Pagaliau vasario 5 dieną teismas išsiuntė atsakymą, kad, 
remiantis duomenimis, gautais iš teismo, apskrities bajo- 
rų vadovo ir laikinosios policijos valdybos, Daukantas 
sukilime nedalyvavo. Iš Rygos buvo gautas ir „iormulia- 
rinis sąrašas“. Tik tuomet Vilniaus gubernatorius pasi- 
rašė tokio turinio pažymėjimą: „Remdamasis surinktais 
patikimiausiais duomenimis, liudiju, kad kolegijos aseso- 
rius Simonas Daukantas visiškai neprisidėjo prie 1831 me- 
tais buvusio vakarų gubernijose maišto ir šių įvykių metu 
tarnavo Rygos karinio gubernatoriaus kanceliarijoje“3, 

1835 metų kovo 19 dieną, ketvirtadienį, Daukantas pir- 
mą kartą atėjo į naująją tarnybą — pirmojo departamento 
kanceliarijos admiraliteto ekspediciją. Jam, matyt, teko 
domėtis uostų ir laivyno reikalais. Čia Daukantas liko 
neilgam. Po poros metų atsirado laisva vieta trečiojo 
departamento pirmajame skyriuje, ir jis nedelsdamas pa- 


* Rašto originalas // CVIA, f. 380, ap. 102, b. 668, 1. 1. 
2 Komisijos 1835 m. sausio 6(18) d. raštas // Ten pat, I. 4. 
0 Pažymėjimo nuorašas // Ten pat, I. 11. 

davė prašymą. Buvo 1837 metai, kovo mėnesio antroji 
pusė. 

Ko čia Daukantas taip veržėsi, aiškėja iš trečiojo de- 
partamento ir jo pirmojo skyriaus funkcijų. Tai buvo ci- 
vilinis apeliacinis departamentas, kuris nagrinėjo bylas 
ir skundus, gaunamus iš Vilniaus (nuo 1843 m. ir Kau- 
no), Gardino, Vitebsko, Minsko, Mogiliovo, Volynijos, Po- 
dolės, Kijevo, Černigovo, Poltavos, Kuršo, Livlandijos, 
Estlandijos gubernijų. Po 1831 metų sukilimo šį depar- 
tamentą tiesiog griūte užgriuvo vadinamos likvidacinės 
bylos. Jos lietė įsiskolinusių sukilime asmenų dvarus. Te- 
ko net tarnautojų skaičių didintis!. Betgi Daukantui svar- 
bu buvo ne tai, kad departamentas užsiiminėjo šiais Lie- 
tuvos reikalais. Priežastis buvo kita. Departamento pirma- 
sis skyrius saugojo ir naudojo Lietuvos Metriką, t. y. 
XIV-XVIII a. Lietuvos Didžiosios Kunigaikštystės val- 
dovo kanceliarijos archyvą. Lietuvos Metrika, supranta- 
ma, susikaupė Vilniuje, 1765 metais didžioji jos dalis 
buvo pergabenta į Varšuvą, o 1794 metais — į Gardiną. 
Tų metų pabaigoje, nuslopinus Kosciuškos sukilimą, Ru- 
sijos caro įsakymu Lietuvos Metriką imta gabenti į Pe- 
terburgą. Jos užsienio reikalų dokumentai perduoti Už- 
sienio reikalų kolegijai, o vidaus reikalų dokumentai — 
Senatui. 1803 metais caro įsaku prie Senato įsteigta 
ekspedicija „prijungtųjų provincijų metrikai“ saugoti ir 
naudoti. Daukanto tarnybos metu čia buvo 1051 knyga, 
iš jų 553 vien Lietuvos Metrikos32. 

Senatui Lietuvos Metrikos reikėjo prijungtų Lietuvos 
Didžiosios Kunigaikštystės žemių piliečių nuosavybės, že- 
mės ribų ginčams spręsti, bajorų luominėms teisėms nu- 
statyti, miestų, miestelių, bažnyčių, vienuolynų, amatinin- 
kų cechų prix ilegijoms patikrinti ir t. t. Kadangi šios te- 
ritorijos bylas nagrinėjo ir sprendė trečiasis departamentas, 
tai jis ir laikė pačią Metriką, beje, griežtai saugodamas, 
kad kas savanaudiškais tikslais neįdėtų papildomų lapų 
ar nesuklastotų jau esančių įrašų. 


3 Heropua [paBuTenBciByIOmMero CceHaTA 3a ABeCTH er. 1711— 
1911 rr. — CIl6, 1911. — T. 3. — C. 285—286. 

32 Daukanto ranka rusiškai surašytos „Istorinės žinios apie Met- 
triką“ // LIBR, SD 53, L. 1—2. 

Lietuvos Metrikos metrikantu (vedėju) dirbo Daukan- 
to studijų draugas buvęs filomatas Pranciškus Malevskis. 
Kai Daukantas padavė prašymą perkelti į naują darbą, 
tai pirmojo departamento oberprokuroras į tai pažiūrėjo 
palankiai. Daukantui, kaip geram tarnautojui, balandžio 
13 dieną davė dar 150 rublių premiją, paskirtą iš pra- 
eitų metų etatinio fondo likučio. 

Naujo paskyrimo klausimą galutinai sprendė Senato 
heroldija, t. y. įstaiga, kuriai buvo pavesta taip pat kont- 
roliuoti bajorų tarnybos eigą. Heroldija pirmojo departa- 
mento oberprokurorui pranešė, kad Senatas balandžio 13 
dieną nutarė (nutarimas buvo skelbiamas kaip caro įsa- 
kas) Simoną Daukantą nuo kovo 17 dienos skirti III 
departamento pirmojo skyriaus Lietuvos Metrikos metri- 
kanto padėjėju“. Beje, Pranciškui Malevskiui nuo 1843 
metų rugpjūčio 4 dienos iki gruodžio 13 dienos gavus 
atostogų, Daukantas visus keturis mėnesius ėjo metrikan- 
to pareigas. Deja, daugiau jis tarnybos laiptais nepakilo. 

Savaime kyla klausimas, kodėl šiame Senato poskyry- 
je ir vadovo, ir jo pavaduotojo vietas užėmė ateiviai iš 
maištaujančių vakarų gubernijų. Atsakymas gan papras- 
tas. Lietuvos Metrika rašyta Lietuvos Didžiosios Kuni- 
gaikštystės kanceliarijos kalba, daugiausia senąja balta- 
rusių kalba, taip pat lenkų ir lotynų kalbomis. Vilniaus 
universiteto auklėtiniai buvo paruošti taip, kad lengvai 
galėjo Metriką paskaityti, suprasti ir praktiškai panaudo- 
ti. Norom nenorom su tokiu Malevskio ir Daukanto pra- 
našumu teko skaitytis ir aukštiesiems Senato pareigūnams. 

Algos Peterburge Daukantas, būdamas metrikanto pa- 
dėjėju, per metus gaudavo 285,92 sidabro rublio ir dar 
57,18 rublio maistpinigių“*. Beje, tiek šiame mieste už- 
dirbdavo ir neblogas amatininkas meistras. Nenuostabu, 
kad dalis tarnautojų, ypač su gausiomis šeimomis, ne- 
vengdavo ir kyšių. Daukanto, tiesa, šeimos rūpesčiai ne- 
slėgė, visą gyvenimą liko viengungis, tačiau jis turėjo 
daug išlaidų reikalingoms knygoms įsigyti ir savosioms 

* Byla dėl S. Daukanto perkėlimo iš Senato I į III departamen- 
tą // CVIAL, f. 1341, ap. 267, b. 395, 1. 1—5. 


34 S. Daukanto formuliarinis sąrašas, išduotas 1351 m. kovo 22 
d. // CVIAL, i. 1347, ap. 94, b. 237, 1. 19. 

leisti. Viename 1848 metų laiške Simonas rašė: „(...) tu- 
riu tarnauti dviem ponams: atlikinėti valdines pareigas ir 
užsidirbti sau duonai bei aprangai, iš to užmokesčio, ku- 
rį gaunu, 300 rb sidabru, būtų neįmanoma prasimaitinti, 
jei neturėčiau darbo iš šalies“3. Iš tikrųjų kai kurie Lie- 
tuvos bajorai, turėdami rūpesčių dėl genealogijos, prašy- 
davo Daukantą pagalbos. 1846 metais dėl to per Daukan- 
to bičiulį Kazimierą Maigį kreipėsi kažkoks Ulasevičius. 
Matyt, Simonas padėdavo paieškoti trūkstamų dokumentų, 
rašydavo prašymus asmenims, su civilinėmis apeliacinėmis 
bylomis siekiantiems Senatą. Šiuo reikalu 1840 metais jo 
susirašinėta ir su Petronėle Skšetuskiene iš Milošaičių 
prie Plungės. Čia jam padėjo gausi heraldikos ir gene- 
alogijos medžiaga, surinkta iš Metrikos ir kitų šaltinių. 

Ką Daukantas dirbo Senate ir kaip dirbo, galima su- 
žinoti iš įvairių jo premijų. 1839 metų liepos 29 dieną 
caro paliepimu jis gavo metinės algos dydžio premiją 
„už dalyvavimą sudarant Lietuvos Metrikos aktų apyra- 
šą“3, Beje, šį apyrašą dar ir dabar Centrinis valstybinis 
senųjų aktų archyvas Maskvoje, kur šiuo metu yra Lie- 
tuvos Metrika, tebenaudoja praktiškiems reikalams. 1843 
metų rugsėjo 21 dieną, vyresnybei pristačius ir carui pa- 
tvirtinus, Daukantas vėl gavo 100 sidabro rublių. Tai ir 
visos premijos, jų daugiau nematyti antroje tarnybos 
pusėje. 

Valdžios požiūrį į Daukantą, kaip savo tarnautoją, ge- 
riausiai rodė apdovanojimai medaliais ir ordinais. Dau- 
kantas medalius gavo du kartus. Anuomet tarnautojams 
už penkiolikos metų stažą buvo duodamas „Pasižymėjimo 
ženklas už sąžiningą tarnybą“. Vėliau kas penkeri metai 
medalis buvo keičiamas didesnio stažo „ženklu“. Pirmąjį 
medalį Daukantas gavo tik 1843 metų rugsėjo 3 dieną, o 
antrąjį — už dvidešimties metų tarnybą — lygiai po pen- 
kerių metų. Tai ir viskas. Daukantas priklausė tai tarnau- 
tojų kategorijai, kuriai lemta džiaugtis darbu ir alga, kar- 
tais padidinama premijomis. Daukantas nepakilo į aukš- 


55 1848 m. NAD 27 d. laiškas T. Narbutui // Daukantas S. 
Raštai.— T. 2.— P. 773 

36 Janulaitis A. Daukanto laiškai. — P. 794; Daukanto formuliarį- 
nis sąrašas // CVIAL, f. 1347, ap. 94, b. 237, 1. 20, 

tesnę kaip aštunta klasę, liko tik kolegijos asesorium. 
Pasirodo, kad aštuntos ir aukštesnių klasių tarnautojai 
jau po 12 pastovios tarnybos metų gaudavo šv. Onos II 
laipsnio ordiną, o po 15 metų — ir šv. Stanislovo II laips- 
nio ordiną. Daukantas ordinų negavo. Į tai buvo atkreipęs 
dėmesį ir jis pats. Viename 1845 metų laiške jis rašė: 
(...) buvau pristatytas apdovanoti kryžium arba metine 
alga, tegavau 90 rublių sidabru“*7. Daukantas sakosi kar- 
jerą pagadinęs istorijos šaltinių rinkimu?s, taigi ir isto- 
rijos tyrinėjimu. 

Aplamai Senato tarnautojas Daukantas, kaip matysi- 
me toliau, nors ir gerai atlikdamas darbą, vis dėlto carui 
ir jo imperijai tarnavo blogai. 


PETERBURGO BIČIULIAI 


Peterburgas amžininkų vadinamas Šiaurės Palmyra. 
Imperijos sostinė buvo blizgesio ir pramogų miestas. Di- 
dikas ar paprastas bajoras didžiuodavosi vien tuo, kad 
gyvena čia. Žinoma, ponas be tarnų gyventi negali. Dėl 
to Peterburgas dar buvo tarnų ir darbininkų miestas. Kai 
Daukantas į jį atvyko, rado čia 441 tūkstantį gyventojų. 
Beje, vyrų buvo dvigubai daugiau kaip moterų. Tai ro- 
dė, kad čia buvo daug nevietinių, ypač atvykusių su po- 
nais arba uždarbio ieškoti. 

Daukantas taip pat buvo tarp tų vienišų ateivių. Gy- 
veno jis „ketvirtos nuovados antrojo kvartalo šv. Stanis- 
lovo bažnyčios namuose Nr. 10“. Šie namai buvo kažkur 
miesto viduryje. Senato rūmai, kur jis tarnavo, stovėjo 
prie to paties vardo aikštės (dabar Dekabristų aikštė), 
šalia Nevos. Iš namų jis paprastai eidavo pėsčias, prie 
pat Senato rūmų žvilgsnis užkliudydavo paminklą, pasta- 
tytą Petrui Pirmajam, padėjusiam tiek pastangų europi- 
zuoti imperiją. Eidamas per šią aikštę, Daukantas, be 


37 S. Daukanto laiškas vyskupui nominatui J. K. Gintilai // Dau- 
kantas S. Raštai.— T. 2.— P. 717 (Čia Daukantas, atrodo, mini 1844 
metais gautą 100 rb premiją). 

3 1846 m. birželio 6 d. laiškas Narbutui // Daukantas S. Raštai. — 
T. 2.— P. 766. 

abejonės, ne kartą mąstė apie dekabristus, kurie prieš 
devynerius metus čia išrikiavo savo pulkus sukilimui pra- 
dėti. 

Sostinės paradiškumas nepajėgė užslopinti socialinės 
santvarkos ir autokratinės sistemos kasdieniškumo. 

Medinė Rusija nuolat jautė gaisrų baimę. Pats Dau- 
kantas savo krašto žmoneliams leido „Ugnies knygelę“. 
Vidaus reikalų ministerija net degtukų gamybą provin- 
cijoje buvo uždraudusi. Ir štai didžiulis gaisras neap- 
lenkė nė mūrinės sostinės. 1837 metų gruodžio 30 dieną 
supleškėjo Žiemos rūmai. 

1831 metais Europą aplankė cholera. Siautė ji Lietu- 
voje, nukeliavo ir į Rusijos sostinę. Daukantui atvykus į 
Peterburgą, cholera buvo nurimusi. Nauja banga užėjo 
1848 metais. Vienas Peterburgo universiteto dėstytojas 
1849 metų balandžio 13 dieną rašė: „„Cholera vėl stiprėja. 
Per dieną suserga po penkiasdešimt žmonių ir miršta li- 
gi trisdešimties“??. Peterburge, kuris ir tuomet dar netu- 
rėjo vandentiekio ir moderniškos kanalizacijos, kovoti su 
šia baisia liga buvo sunku. Daukantas vis dėlto ja ne- 
sirgo. 

Baisi Peterburgo rykštė buvo caro valdžios vykdytojų 
bukaprotiškumas. Kasdieniame gyvenime jis reiškėsi nuo- 
lat, bet skaudžiausiai — sunkiais momentais. Bene įdo- 
miausios liaudies pramogos, kurias čia Daukantui tek- 
davo stebėti, vykdavo per Užgavėnes. 1836 metų vasario 
14 dienos vakare fokusininkas Lemanas savo balagane 
Admiraliteto aikštėje Užgavėnių proga surengė pirmąjį 
spektaklį. Staiga prasidėjo gaisras, kilo panika. Žmonės, 
būriavęsi aikštėje, puolė ardyti lentinį balaganą. Bet po- 
licija ėmė vaikyti minią, šaukdama, kad gaisrą gesinti 
leidžiama tik ugniagesiams. Kol šie atvyko, sudegė 126 
žmonės*0, 

Nepraėjo nė metai, ir Peterburgą sukrėtė žinia, kad 
gvardijos karininkas Georgijus Dantesas (D'Anthes) dvi- 
kovoje mirtinai sužeidė Puškiną, kuris gynė savo žmonos 


*? HukuTenko A. B. Mog noBecTb O caMOM Ce6e H O TOM, «<Uemy 
CBHACTeNB B 2KH3HH GBLT5: JanuCku W AHeBHHK (1804—1877 rr) — 
CIl6, 1905. — T. 1. — C. 393. 

40 Ten pat.— P. 272, 

Natalijos garbę. Visas miestas sujudo, kai karstas buvo 
atgabentas į cerkvę, visi laikė pareiga nusilenkti didžia- 
jam poetui. Ir staiga vietoj iškilmingų laidotuvių, karstas 
su velioniu slaptai naktį išvežamas į Michailovskoję. Ca- 
ras pabūgo liaudies demonstracijos. Gal paties valdovo 
sąžinė dėl Puškino mirties nebuvo gryna. Tiesa, Dante- 
sas buvo ištremtas iš Rusijos,— jis apsigyveno Pranci- 
zijoje ir tarnavo Napoleono III rūmuose. 

Ši tragedija turėjo paliesti ir Daukantą, turėjo įtraukti 
į į kalbų ir svarstymų sūkurį. Daukantas draugavo su 
bibliografu, leidėju ir vertėju Vasilijum Anastasevičium, 
gerai susipažinusiu su Puškino kūryba ir literatūriniu Pe- 
terburgo gyvenimu. Anastasevičius buvo kilęs iš Kijevo, 
mokėsi vietos akademijoje, šešetą metų tarnavo kariuo- 
menėje, išmoko lotynų, graikų, lenkų, prancūzų, vokiečių, 
anglų ir italų kalbų, pramoko net lietuviškai. 1803 metais 
išsilavinęs jaunuolis tapo Vilniaus universiteto kurato- 
riaus Adomo Čartoriskio sekretorium, susipažino su Vil- 
niaus universiteto profesoriais ir vietos kultūros veikėjais. 
Tuo pačiu metu jis bendradarbiavo pažangiuosiuose rusų 
literatūriniuose žurnaluose. Ėmėsi ir vertimų. Iš jų bene 
garsiausias Vilniaus universiteto rektoriaus Jeronimo 
Stroinovskio brolio Valerijono Stroinovskio knygos „Apie 
dvarininkų sutartis“ vertimas. Autorius siūlė valstiečius 
paleisti iš baudžiavos be žemės ir sudaryti laisvas Žemės 
nuomos sutartis tarp dvarininkų ir valstiečių. Vertėjas 
dar pridėjo įvadą, pateikęs didelę ištrauką iš rusų ra- 
šytojo Nikolajaus Novikovo leistos „Senosios Rusijos 
bibliotekos“, kur teigiama, kad valstiečiai prie žemės bu- 
vo pririšti prievarta XVI a. ir kad šitai dvarininkams ne- 
duoda teisės laikyti jų nuosavybe. Beje, ši idėja, kaip 
matysime, atsirado ir Daukanto raštuose. Anastasevičiaus 
vertimas su įvadu sukėlė tikrą Rusijos feodalinės san- 
tvarkos šulų įtūžį Anot Maskvos švietimo apygardos 
globėjo P. Goleniščevo-Kutuzovo, „gerieji žmonės kalba, 
kad ir autorių, ir vertėją reikėtų pakarti, nes tai kursty- 
tojai ir tėvynės priešai“*!. 


+! BpuckMau M. A. B. T. AnacTacesuu (1775—1845). — Mocxsa, 
1958. — C. 41. 

Anastasevičius Peterburge priklausė „Švietimo ir ge- 
rovės rėmimo draugijai“, kurioje dalyvavo ir dekabristai. 
Vėliau bendravo su čia atsidūrusiu Adomu Mickevičium, 
tapęs cenzoriumi, davė leidimą jo raštams. Anastasevi- 
čius garsėjo ir kaip bibliografas. 1828 metų pabaigoje 
jis neteko tarnybos, ir net pensija jam nebuvo paskirta. 
Kadaise Anastasevičius talkininkavo ministrui ir kancle- 
riui Nikolajui Rumiancevui, tvarkant ir kaupiant knygų, 
rankraščių, monetų ir etnograiinių daiktų kolekciją. 1826 
metais, po Rumiancevo mirties, kolekcija atiteko valsty- 
bei ir virto muziejumi. Anastasevičius, kaip buvęs bendra- 
darbis, muziejaus namuose gavo butą. Čia Daukantas 
buvo nuolatinis svečias, čia jam buvo miela ir jauki ap- 
linka. Kambariai užgriozdinti knygų spintomis, stalai ap- 
versti knygomis ir rankraščiais, dėžutėmis su bibliogratijos 
kortelėmis. Daukantas, matyt, čia ne kartą nusirašinėjo 
Anastasevičiaus sukauptus istorijos šaltinius (pats Anas- 
tasevičius rinko juos Ukrainos istorijai), pasižymėdavo 
bibliografinę informaciją. 

Su Anastasevičium Daukantas, atrodo, susipažino per 
savo profesorių Onacevičių, kuris taip pat atsidūrė Peter- 
burge. Vos užsibaigus filomatų bylai, jis nekaltai buvo 
įpainiotas į organizacijos „Sarmatų padermė“ bylą. Per 
kratas praradęs daugybę surinktos istorinės medžiagos, 
buvo pašalintas iš universiteto, šešerius metus tardytas 
bei policijos tampytas. Po to išvažiavo į Peterburgą, ir, 
berods, nuo 1835 metų, t. y. nuo Daukanto atvykimo į šį 
miestą, stojo tarnauti Rumiancevo muziejaus konserva- 
toriaus padėjėju. Apsigyveno tame pačiame name, kaip 
ir Anastasevičius. Daukantas pas Onacevičių, savo moky- 
toją ir bičiulį, praleisdavo daug valandų. Matyt, susirink- 
davo ir visi trys — Daukantas, Onacevičius ir Anastase- 
vičius. Visi jie buvo istorijos mėgėjai, bibliografai, kolek- 
cionieriai. Visi trys vieniši, gyvenę kukliai, net skurdžiai. 

Daukanto bičiuliai buvo vyresni ir negalėjo pasigirti 
gera sveikata. Beveik nieko jie neberašė. 1845 metais 
Daukantas viename laiške sako, kad Onacevičius „pernai, 
man labai prikibus, davė garbės žodį, kad aprašys Gedi- 

mino viešpatavimą, bet ir to neįvykdė“*2. Onacevičius ke- 
liems mėnesiams smarkiai įsisirgo. 1844 metų gruodžio 
3 dieną savo buie jis surašė testamentą, kurį kaip liudi- 
ninkas pasirašė ir Daukantas“. Kai paskutines savaites 
nebegalėjo nė skaityti, padėdavo Daukantas. 1845 metų 
vasario 24 dieną Onacevičius mirė. Po keturių dienų mi- 
rė ir Anastasevičius. Daukantas po to rašė: „(...) nustojau 
ištikimiausių ir širdingiausių bičiulių, kitų tokių nerasiu, 
tai man labai liūdna ir skaudu“**. Iš tikrųjų šios mirtys 
Daukantą slėgė visą tolimesnį gyvenimą Peterburge. 

Mirus Anastasevičiui su Onacevičium, iširo ir bičiulių 
žemaičių kuopelė. 

Peterburge buvo vienas kitas tarnautojas lietuvis. Iš 
Vilniaus 1842 metais atkėlus dvasinę akademiją, padau- 
gėjo čia ir lietuvių kunigų. Į Peterburgą atvyko ir jos 
dėstytojas Motiejus Valančius. Čia jis rado Daukantą ir 
jo bičiulių būrelį, susirūpinusį lietuvių tautos, jos kalbos 
likimu. 

Ne visi šios grupelės dalyviai paliko literatūrinius pėd- 
sakus, dauguma kunigų pasitenkino religinių raštų ver- 
timu į lietuvių kalbą. Politinės ir socialinės pažiūros taip 
pat skyrėsi. Vis dėlto bendra kalba ir būrimasis buvo 
įmanomas. Čia ne kokia išimtis, tokie reiškiniai būdingi 
turbūt visų pavergtų Europos tautų nacionalinio judėjimo 
užuomazgai, 

Artimiausi Daukanto bičiuliai buvo Peterburgo Mal- 
tos bažnyčios kapelionas Jonas Krizostomas Gintila, An- 
tanas Gabonskis (1848 m. jis jau gyveno Klovainiuose), 
Antanas Lendzevičius, prelatas Juozas Križanauskis 
(1791—1848). Jis, kaip ir Gintila, Gabonskis ir Lendze- 
vičius, tarnavo Romos katalikų dvasinėje kolegijoje, t. y. 
įstaigoje, atstovaujančioje bažnyčiai santykiuose su vy- 
riausybe. Križanauskis buvo žemaitis, tuo pat metu kaip 
ir Daukantas mokėsi Vilniuje, už pritarimą 1831 metų su- 


* 1845 m. vasario 24 d. laiškas T. Narbutui // Daukantas S, Raš- 
tai.— T. 2.— P. 755. 

*3 Testamento nuorašas — vertimas iš lenkų į rusų k. // MAB, f. 
18, b. 185, I. 828. 


4 1845 m. kovo 3 d. laiškas T. Narbutui // Daukantas S. Raštai. — 
T. 2— P. 758. 

kilimui ištremtas į Mokiliovą. Daukanto rinkiniuose yra 
išlikęs Križanauskio ranka rašytas Antano Strazdo „Ge- 
gužėlės“ variantas ir trys pasakėčios. Pats Križanauskis 
taip pat eiliavo“. 

Būta ir daugiau Peterburge lietuvių, bet ne visų jų 
pavardės žinomos. Nors Valančius turėjo aukštų pažin- 
čių akademijoje, bet jis bendravo ir su šia grupele, ypač 
su Simonu Daukantu, lankėsi jo bute“. Pasakytina, jog 
vyresnieji Daukanto bičiuliai daugiau rūpinosi akademi- 
niu mokslu, Lietuvos istorijos studijomis, o šie žemaičiai 
brandino lietuvių kultūros, kalbos plėtotės sumanymus, 
ieškojo vienminčių ir talkininkų pačioje Lietuvoje. 

1844 metų rugsėjo mėnesį iš Peterburgo į Žemaitiją 
grįžo Gintila, o 1845 metų gegužės mėnesį — ir Valan- 
čius. A. Gabonskis 1845 metų sausio 6 dieną Gintilai rašė: 
„Pono išvykimas iš čia ne vieną asmeniškai nuliūdino, o 
ypač superiorus (vyresniuosius — V. M.): Simonus ir An- 
tanus, iš kurių vienas net sukvailiojo, nes į senatvę vedė 
ir dar miestietę. Nebeturime kur susitikti, nebeturime 
orakulo, išsprendžiančio mūsų abejones, nebeturime nė 
malonaus svetingumo“*?, 

Kaip bičiulių kuopelės irimą išgyveno Daukantas, ma- 
tyti iš jo paties laiško Gintilai. 1845 metų gegužės 27 
dieną jis rašė (laiškas lenkiškas su lietuviškais intarpais), 
kad, Gintilai išvykus, „(...) viskas apmirė, niekas taip 
giliai dėl šito nesisieloja, kaip aš ir ponas Antanas (Ga- 
bonskis — V. M.), nebeturime pas ką susirinkti ir pavie- 
šėti, pasitabokawusiu ir Tamistas swekata paminawoiusiu 
eitau numyi tile. Palikome vieni du, Lendzevičius vedė 
ir tuo pačiu išstojo iš mūsų draugijos, o blogiausia, kad 
pasenome, nežinia, ar parneszma sawa kujbynas i Ze- 
majtius. Mirus šv(entos) atminties Onacevičiui ir Anas- 


“ Jurgutis V. Iš Simono Daukanto bičiulių rato Peterburge: Juo- 
zas Križanauskis // Lietuvos TSR aukštųjų mokyklų mokslo darbai: 
Literatūra.— T. 24(1).— P. 51—64. 

* Daukantas S. Raštai.— T. 2— P. 781. 1846 m. balandžio 17 d. 
Valančiui Daukantas primena, kad 1701 m. Karaliaučiuje kalvinų iš- 
leistą šventojo rašto Naująjį įstatymą „kadaise pas mane lyginome 
su mūsų Šv. Raštu“. 

37 Lietuvos nacionalinės M. Mažvydo bibliotekos rankraštynas. 
PR 277, L. 169. 

tasevičiui, iš mokslininkų nieko neturiu. Susipažinau su 
kai kuriais, bet jie šitokie anokie, nėra harmonijos, pats 
labai liūdžiu ir jaučiu, kad nebe ilgai teks gyventi, įgriso 
ir tarnyba (...)“*8 Lietuvių jaunuolių Dvasinėje akademi- 
joje netrūko, tačiau Daukantas su jais nesuartėjo,— per 
didelis buvo amžiaus skirtumas, be to, trukdė griežtas 
akademijos režimas. 

Daukanto rūškanos nuotaikos tarnybos pabaigoje stip- 
rėjo ir dėl juodžiausios politinės reakcijos po 1848—1849 
metų revoliucijos Europoje nuslopinimo. Caras ir jo vy- 
riausybė ėmėsi griežtų priemonių menkiausiems išsivada- 
vimo sąjūdžio daigams naikinti. Sios priemonės apėmė 
ir visą kultūrinį gyvenimą, pagriežtėjo cenzūra ir t. t. 
Vėliau, prisimindamas Peterburgą, Daukantas rašė, kad 
gyvenęs terorizmo laikus*?, 

Nors tarnyba Senate buvo sunki našta, tačiau jame 
Daukantas pasiekė svarbius Lietuvos istorijos šaltinius. 
Čia parašyti darbai rodė jo gyvenimą nenuėjus perniek. 
Įtarūs carizmo apologetai drumstė Daukantui gyvenimą, 
tačiau jis turėjo ir mažą gaivinantį bičiulių pasaulį. 


ISTORIKO NARBUTO LAIšKAI 


Dar studijų metais Daukantas susidomėjo Lietuvos 
praeities Lyrinėtoju Teodoru Narbutu. Vėliau susipažino 
ir su jo devynių tomų „Lietuvių tautos istorija“, kuri tu- 
rėjo įtakos ne vienam XIX a. istorikui. Veikalas patraukė 
ir Daukanto simpatijas,— tai buvo pirmoji po Kojelavi- 
čiaus savarankiška Lietuvos istorija. 


Nx 


* Ten pat, 138 laiškas; Daukantas S. Raštai — T. 2— P. 716— 
717 


"4 1858 m. gruodžio 21 d. laiškas E. Tiškevičiui (?) // Ten pat.— 
P. 779. 

darbų, „nes kol gyvas, gyvenu tik jiems. Mano luošu- 
mas — klausos netekimas — puikiai tam tarnauja. Necik- 
vodamas laiko plepėjimams bei kompanijoms, pastoviai 
prisirišau prie savo dalyko, ir kai mano protas pavargsta 
nuo istorijos darbo, imu „Don Kichotą“, juokiuosi kartu 
su Servantesu ir vėl pasisemiu jėgų savo sunkiam dar- 
bui“50, 

Daukantas apie Narbutą daugiau sužinojo iš savo bi- 
čiulio Onacevičiaus. Beje, Narbutas Onacevičių labai ger- 
bė, vadino savo tėvu, svarbiausiu mokytoju, geradariu ir 
geriausiu bičiuliu. Gaudavo iš jo istorijos šaltinių nuora- 
šų, ypač iš Karaliaučiaus archyvo. Apie Daukantą Nar- 
butas taip pat truputį žinojo, o domėjimasis istorija juos 
ir suartino. Narbutui reikėjo talkininkų Lietuvos istorijos 
šaltiniams kaupti. Onacevičius savo 1842 metų vasario 
9 dienos laiške Narbutui pabrėžė, kad be Lietuvos Met- 
rikos tolimesnės istorijos rašyti nebegalima. Per Narbuto 
bičiulį gydytoją Čarnovskį, apsilankius; Peterburge, jis 
pasiuntė pluoštą dokumentų nuorašų ir pažymėjo, kad 
juos nurašė abiems pažįstamo metrikanto Malevskio pa- 
dėjėjas Daukantas?!, 

Narbutas tuoj, 1842 metų kovo 27 dieną, būdamas Vil- 
niuje, parašė pirmąjį laišką Daukantui. Štai jis. 


„Dauggali Geradari! 

Sugrįžus ponui daktarui Čarnovskiui, turėjau garbę ir 
laimę gauti puikų Lietuvos istorijos rankraštinės medžia- 
gos nuorašų rinkinį. P. Onacevičius jam pranešė, kad, 
Pone Geradari, daug prisidedi, remdamas mano istorijos 
darbus, o iš to žinau, kad esi kilnaus būdo ir labai myli 
tėvynę. Už visa tai jaučiu pareigą kuo smarkiausiai pa- 
dėkoti ir pagirti. Vieta, kurią P. Geradari, užimi, Lietuvos 
istoriką verčia susipažinti su Tamsta. Šito vildamasis, 
turiu garbę rekomenduotis gerbiamam dėmesiui bei pra- 
šyti leisti ir toliau naudotis patarimais bei pagalba skur- 
diems tyrinėtojams dar vargingesnės tautos, kurios pali- 


' ž 1843 m. rugpjūčio 15 d. laiškas S. Daukantui // MAB, f. 33, b. 
1412, L 17 


š! Laiškas Onacevičiui // MAB, f. 18, b. 185, 1. 821—822. 

kuonys esame abu. Gal taip tikslingiau sujungsime savo 
pastangas, tyrinėjant ir išaiškinant tai, kuo kadaise bu- 
vome. 

Jeigu rasite reikalo man parašyti, pridedu savo adresą, 
ir prašau pranešti, kaip Ponui Geradariui turėsiu atsakyti, 
nes dabar adresuoju tik spėdamas. 

Kuo nuoširdžiausiai ir su didžiausia pagarba Pono Ge- 
radario nuolankiausias tarnas 


Teodoras Narbutas“ 


Laiškus prašė siųsti jo vardu į Lydos paštą??. 

Į šį epochai būdingą Narbuto laišką Daukantas atsakė 
trim laiškais, rašytais 1842 metų gegužės 4, 25 ir liepos 
27 dienomis. Atrodo, kad Daukantas jau seniai norėjo 
užmegzti ryšius su Narbutu. Daukantas rašė: „Labai ma- 
lonų gavau iš Tamstos, Pone Geradari, laišką, rašytą pra- 
ėjusio kovo 15 d.8, kur radau tiek pagyrimų, kurių dar 
nesu užsitarnavęs, nes neturiu nei talento, nei raštų, te- 
turiu gerus norus ir tėvynės meilę (...) Tamstos, Pone 
Geradari, tebeleidžiamą lietuvių tautos istoriją gerbiu be 
galo ir esu pasiryžęs, kiek leis mano jėgos ir žinios, vis- 
kuo Tamstai padėti, tik reikia palinkėti, kad Tamsta, 
Pone Geradari, išleistum ir vienuoliktąjį tomą““, išspaus- 
dinęs jame pačią medžiagą. Tikiuosi, kad ir ponas pro- 
iesorius Onacevičius neatsisakys padėti, o taip pat ir po- 
nas Danilavičius, kuris, kaip sakosi, turįs, jei neklystu, 
ligi dviejų tūkstančių dokumentų: nes pirmučiausia rei- 
kia surinkti dokumentus, kurie ligi šiol tebėra išmėtyti ir 
nežinomi “85, 

Pirmojo laiško gale Daukantas nurodė, kaip jam ra- 
šyti paštu. Betgi abu istorikai dažnai vengė pašto pa- 
slaugų. Jie mėgo susirašinėti per žmones, atvykstančius 
iš Lietuvos į Peterburgą. Šitaip laiškai kartais keliauda- 
vo ilgai, nes kilmingųjų asmenų kelias tarp Peterburgo 
iš Saurų buvo netiesus, su vingiais į draugų ir pažįsta- 

ja, nebuvo išspausdintas, 

55 Daukantas S. Raštai. T. 2.— P. 721. 


83 


mų dvarus, rezidencijas miestuose. Betgi šie žmonės pa- 
tikimi, svetimų laiškų jie nebuvo pratę skaityti ir ieškoti 
juose maištingų minčių. Atsargumas gėdos nedarė, ypač . 
valstybės tarnautojui. Jau pirmajame laiške Daukantas 
Narbutą perspėjo. „Be to,— rašė jis,— nuolankiausiai pra- 
šau Tamstos, Pone Geradari, kad savo įgimtu malonumu 
nepaminėtum manęs savo gerbtiname veikale, nes tai 
man gali daugiau pakenkti kaip padėti (...)“56 Šitai Nar- 
butui jau ir be to buvo žinoma. Anot jo, „(...) ir mes pa- 
tys čia atsargiai elgiamės rašydami apie kokį nors kitą 
žmogų, kad netyčia, norėdami pasigirti, neužtrauktumėm 
jam pavojaus ir nepakenktume jam“*?, 

Lietuvos istoriko darbas tuomet turėjo politinės veik- 
los pobūdį. Tauta, netekusi savo valstybingumo, elemen- 
tarių politinių teisių, istoriją galėjo suprasti kaip šauks- 
mą nesitaikyti su nūdienos padėtim. Tokie buvo ir Narbuto, 
ir Daukanto veikalai, nors vienas rašė tik lenkiškai, o 
antras — tik lietuviškai. Patriotizmo balsas skambėjo ir 
jų laiškuose: Daukanto santūriai, bet giliai, o Narbuto — 
patetiškai. Patoso netrūko jau pirmajame Narbuto laiške. 
Tas ryškus patriotizmo akcentas stiprėjo, kai Narbutas 
norėjo pabrėžti gaunamos ar norimos iš Daukanto gauti 
istorinės medžiagos reikšmę. „Prašom atleisti, — rašė Nar- 
butas, — kad Poną apsunkinu prašymais ir ilgais laiškais, 
bet šitai darau dėl lietuvių tautos, kuriai skiriame savo 
darbus. Gal palikuonys bus dėkingi, ir ant mūsų kapų 
padės neužmirštuolę“58. Arba vėl: „(...) kol gyvensiu ir 
plunksną nulaikysiu bei lūpas judinsiu, nesiliausiu uoliai 
aukotis ir skirti jėgas atminimui šios taurios, didžios ir 
nelaimingos lietuvių tautos, kuriai priklausome abu,— 
aš — nevertas istorikas, o Ponas Geradaris — kilnus dip- 
lomatikas“9?, 

Patriotizmas ir tėvynės istorijos tyrinėjimai buvo vie- 
nintelis Daukanto ir Narbuto santykių pagrindas. Nors, 
beje, Narbuto patriotizmą galima pavadinti senuoju, pro- 


56 Ten pat. P. 722. 

58 Ten pat. 

vinciniu Lietuvos Didžiosios Kunigaikštystės piliečio pat- 
riotizmu, o Daukanto — atgimstančios lietuvių tautos 
sūnaus patriotizmu. Daukantas ne tik rėmė Narbutą me- 
džiaga, bet siuntė jam daug prašomų knygų, už kurias, 
žinoma, gavėjas atsilygindavo. Siuntė Daukantas ir savo 
darbus, gaudavo veikalų taip pat iš Narbuto. 1848 metų 
sausio mėnesį Daukantą pasiekė Narbuto knyga „Trumpa 
lietuvių tautos istorija“, kurioje buvo ši ranka įrašyta 
dedikacija: „Gerbiamam Simonui Daukantui, išreikšdamas 
pagarbą, padėką už mokslinę pagalbą istorijos srityje ir 
niekad neblėstantį draugiškumą 1848 m. sausio 7 dieną“? 
dovanoja autorius“*!. Balandžio 27 dieną laiške Daukan- 
tas rašė: „Labai džiaugiausi, kad Aukščiausiasis Tamstą, 
taip brangų mums, tautiečiams, laiko sveiką, lygia dalia 
džiaugiausi ir man dovanota Lietuvos istorija. Šis vei- 
kalėlis yra puikus visais atžvilgiais, painiausius tautos 
gyvenimo laikotarpius, kiek tik knygos apimtis leidžia, 
išdėsto kuo aiškiausiai ir tiksliausiai“. Toliau Daukantas 
pateikia tikrą šios knygos recenziją, kurioje svarbiausias 
priekaištas yra šis. „Labai apgailestautina, kad, Pone 
Kapitone, gerai nemoki lietuvių kalbos, nesakau — visų 
tarmių, bet nors vienos grynos, nepagadintos; mokėdamas 
kalbą, būtum galėjęs ne tik mitologiją išaiškinti, bet 
daugelyje vietų atitaisyti ir nušviesti tautos istoriją, bū- 
tum pastebėjęs šios tautos įtaką kaimynams“. Toliau Dau- 
kantas dar pridūrė: „Čia 1845 m. išėjo veikalėlis žemaičių 
kalba, pavadintas „Būdas senovės lietuvių, kalnėnų ir že- 
maičių“. Šioje knygoje yra nepaprastai daug spaudos 
klaidų, todėl mažai mokančiam kalbą sunku suprasti. Jo- 
je yra skyrius apie mitologiją, kuris Tamstai gali būti 
naudingas, būtent matysi, kaip tikras lietuvis supranta 
senovės padavimus, kuriam vadovu buvo kalba. Tad ją 
Tamstai siunčiu, jei kurio žodžio, Pone Kapitone, nega- 
lėsi suprasti, prašom klausti, aš Tamstai paaiškinsiu. Dar 
sunku apie mitologiją ką nors tikslaus pasakyti, nes liau- 
dies dainos nesurinktos, o jas rinkti labai sunku, aš pats 

tuo įsitikinau“??. Beje, savo „Daines žemaičių“ Narbutui 
buvo padovanojęs jau 1846 metais. Kad Daukantas pats 
buvo parašęs „Būdą“, Narbutas, rodos, taip ir nesuprato. 

Vis dėlto Daukanto ryšiai su Narbutu patvarūs buvo 
tik keletą metų. Vėliau jie silpnėjo ir pagaliau visiškai 
nutrūko. Šitai matyti iš parašytų laiškų skaičiaus. Iš vi- 
so Narbutas Daukantui pasiuntė 19 laiškų (17 išlikę), iš 
kurių 1842 metais — penkis, 1843 metais — šešis, 1845 me- 
tais — keturis, 1846 metais — du, 1848 ir 1851 metais — 
po vieną. Simonas Daukantas Narbutui parašė 20 laiškų 
(19 tekstai žinomi), iš jų 1842 metais — penkis, 1843 me- 
tais — šešis, 1844 metais — vieną, 1845 metais — tris, 
1846, 1848, 1851, 1854 ir 1858 metais — po vieną. Į pas- 
kutinį laišką Daukantas jau gavo atsakymą ne iš paties 
Narbuto. Taigi nuo 1844 metų draugystė su Narbutu ėmė 
blėsti. 1851 metais ji visiškai nutrūko. 


ISTORIJOS ŠALTINIAI 


XIX a. pradžioje Vilniaus universiteto profesoriai, no- 
rėdami pastūmėti Lietuvos istorijos mokslą į priekį, svar- 
biausiu uždaviniu laikė ieškoti naujų istorijos šaltinių ir 
juos publikuoti. Šią mintį kėlė ir savo praktine veikla 
ją siekė įgyvendinti taip pat Onacevičius, didelis autori- 
tetas Daukantui ir Narbutui. 

Daukantas ir Narbutas žinojo, atrodo, visus anuome- 
tinius Lietuvos istorijos šaltinių leidinius, išėjusius Ry- 
goje, Tartu, Karaliaučiuje, Poznanėje, Peterburge, Mask- 
voje. Jau 1842 metų liepos 27 dienos Daukanto laiškas 
rodo, kad jis gerai susipažinęs su 1529 metų Lietuvos 
statuto publikacija, pasirodžiusia Poznanėje vos prieš 
metus. Vėliau patarė Narbutui įsigyti prie Užsienio reika- 
lų ministerijos Maskvos archyvo veikiančios komisijos 
leidžiamus monumentalius „Valstybinių raštų ir sutarčių 
rinkinius“, Karaliaučiaus universiteto profesoriaus Joha- 
no Foigto (Voigt) „Codex diplomaticus Prussicus“, Pe- 

terburgo Archeogralijos komisijos aktus, nes juose pa- 
skelbta daug duomenų apie Lietuvą. 

XIX amžius buvo tikras istorijos atgimimo amžius. 
Istorijos veikalų ir istorijos šaltinių paskelbta daugybė. 
Tuomet susiformavo ir istorijos šaltinių mokslas, kuris 
klasitikavo šaltinius pagal jų patikimumą, nustatė ver- 
tinimo kriterijus. Laiškai Narbutui rodo, kad Daukantas 
taip pat suprato esminius šaltinių publikavimo ir jų kri- 
tikos principus. Anot žinomo istoriko Zenono Ivinskio, 
laiškai Narbutui parodo didesnę Daukanto erudiciją kaip 
patys istorijos veikalaiė3, 

Svarbiausia buvo, kad publikacija pateiktų autentišką 
tekstą. Kaip aiškaus falsifikato pavyzdį 1843 metų spa- 
lio pirmą laiške Narbutui Daukantas nurodė XVI a. po- 
litinio avantiūristo Eilerio Kruzės iškraipytas žinias Livo- 
nijos kronikoje, kurioje net žodis „Litauer“ pakeistas 
žodžiu „Libauer“. Kituose laiškuose Daukantas pateikė ir 
naujesnių panašių pavyzdžių. Daukantas taip pat nuolat 
pabrėžė, kad istorijos faktai dėl politinių ir kitokių ten- 
dencijų galėjo būti iškreipti ir pačiuose šaltiniuose. Kaip 
pavyzdį jis minėjo Lietuvos įvykių vaizdavimą J. Dlugošo 
(XV a.) ir M. Kromerio (XVI a.) raštuose. 

Tendencingi šaltiniai, taip pat iškraipyti publikuojant, 
leidžią, anot Daukanto, nepalankiems Lietuvos istorikams 
falsiiikuoti ir juodinti jos praeitį. Ypač su dideliu įtaru- 
mu anuomet žiūrėta į Lenkijos istorikus, kurie, remdami 
lenkų kovą dėl savo valstybės atkūrimo, siekė konsoliduo- 
ti tautą, jos dalimi suprasdami ir lietuvius. Koncepciją 
„viena tauta“ turėjo remti bendra ir nedaloma istorija, 
vadinama Lenkijos istorija. Dėl to, anot Daukanto, pa- 
tiems rašant Lietuvos istoriją, reikią ieškoti objektyvesnių 
ir gausesnių šaltinių. Beje, šią Daukanto mintį vėliau 
Lietuvos istorikai kartojo visą šimtmetį. 

Daukantas puoselėjo idėją patiems organizuoti šalii- 
nių publikavimą. Jau pirmajame savo laiške Narbutui jis 
siūlė imtis šito darbo. Narbutas sakėsi tam ruošiąsis. Dau- 
kantas negailėjo Narbutui patarimų, kur ieškoti naujos 

medžiagos. Nurodė jis Vilniaus, Žemaičių ir Lucko kapi- 
tulų, Lietuvos ir Baltarusijos vienuolynų archyvus. Sakė 
žinąs, kad istorinių dokumentų galį turėti ir privatūs as- 
menys. Ukmergės ribų teisėjas Vincentas Vaisenhofas tu- 
rįs gerą Kazimiero Jogailaičio laikų Vilniaus miesto pla- 
ną, o buvęs Ukmergės apskrities maršalka Žagelis (Žio- 
gelis) — didelį senovės raštų rinkinį. Pastarąjį asmenį 
susirasti reikią skubiai, nes jis esąs nesveikas ir bevaikis, 
todėl jo dokumentai galį nueiti vėjais. Nepamiršo pri- 
minti, kad 1850 metais Vilniuje miręs senas Daukanto pa- 
žįstamas J. P. Bahdanovičius-Dvožeckis. Jis turėjęs su- 
rinkęs daug rankraščių. Ypač sėkmingos dokumentų pa- 
ieškos galį būti Trakų ir Kauno apskrityse, ten reikią 
pasirausti senų ir turtingų giminių popieriuose. Didelį 
dėmesį Daukantas kreipė ir į Radvilų archyvus. 

Pasipylę publikacijos iš Karaliaučiaus slaptojo kry- 
žiuočių archyvo ir Rygos magistrato archyvo aprašai ro- 
dė, kad ten Lietuvos istorijos šaltinių esama gausiai. Jau 
pirmajame laiške Narbutui Daukantas rašė, kad garsu- 
sis Livonijos šaltinių žinovas ir archeografas Karolis Ed- 
vardas Napierskis tikisi prasigauti į Rygos archyvą. Vė- 
liau Narbutas džiaugėsi, kad pastarasis neatsisakė padėti 
ir Lietuvos istorikams. 

Daukanto patariamas, Narbutas šį bei tą gavo taip 
pat iš Karaliaučiaus archyvo; čia jam talkino jau minė- 
tas J. Foigtas. Svajojo Daukantas ir apie Romos archyvų 
panaudojimą. 

Narbutas gerai žinojo Pelarburgo Viešosios bibliotekos 
ir Valdančiojo senato Lietuvos Metrikos turtų vertę, net 
sakėsi norįs jūra plaukti į Peterburgą. Dėl to Daukantas 
1845 metų birželio 22 dieną laiške atsakė trumpai: „Čia 
važiuotum veltui, nes nieko prie rankraščių neprileidžia“?*, 
Narbuto uolus talkininkas Peterburge buvo pats Daukan- 
tas. Jis žinojo, kur kas yra ir kaip prie šių šaltinių pri- 
eiti. Beje, jų turėjo ir Daukanto bičiulis Onacevičius, 
nuorašų pasidaręs Karaliaučiaus archyve ir tarnaudamas 
Rumiancevo muziejuje. Šis nors beveik nieko neberašė, 
tačiau su istorine medžiaga skyrėsi labai nenoromis. Bet- 

gi, Daukanto patariamas, kartais Narbutui kai ką atiduo- 
davo. Antai 1843 metų spalio pirmą Daukantas pasiuntė 
iš Onacevičiaus gautą Lietuvos privilegijų rinkinį. Šiuo 
būdu Narbutas nesėkmingai bandė įsigyti ir kryžiuočių 
kelių į Lietuvą aprašymus. 

Daugiausia dokumentų nuorašų Narbutui padarė Dau- 
kantas. 1842 metų rugpjūčio 22 dienos laiške Narbutas 
patvirtino gavęs iš jo per gydytoją Čarnovskį rankraščius, 
o per spaustuvininką ir literatą Antaną Marcinovskį, gy- 
venusį Vilniuje, diplomų nuorašus. Betgi didžiausius 
šaltinių nuorašus Daukantas pasiuntė 1843 metais. Vie- 
nas pluoštas buvo iš Lietuvos Metrikos užrašymų, teismo 
ir viešųjų reikalų knygų. Čia, anot Daukanto, „surašytos 
įvairios privilegijos, rodančios šios tautos politinę padėtį, 
ir visokie kiti viešieji ir privatūs dokumentai apie šios 
tautos papročius, teises ir laisves, būtent visų pirmųjų 
krikščioniškųjų kunigaikščių privilegijos, duotos priva- 
tiems asmenims“9. Šiuos nuorašus Daukantas pasiuntė 
per Teodoro Narbuto brolį Fridrichą, apsilankiusį Peter- 
burge, ir paėmė iš jo pakvitavimą, pažymėtą 1843 metų 
rugsėjo pirmos data““. 

Daukantas prasitarė, kad yra pasidaręs XVII a. isto- 
riko Kojelavičiaus herbyno rankraščio, esančio Peterbur- 
go Viešojoje bibliotekoje, nuorašą. Narbutas, būdamas 
bajoras ir dar istorikas, labai domėjosi heraldika. Kojela- 
vičiaus veikalui gauti Narbutas panaudojo visą savo iš- 
monę. Jis rašė, kad heraldikai rūpinęsis medžiagos iš Vil- 
niaus ir Gardino gubernijų bajorų deputacijų, tačiau 
pagalbininkai įkliuvę dėl 1831 metų sukilimo. Dabar ban- 
dysiąs vėl to darbo imtis, pasitelkęs Simoną Stanevičių 
iš Žemaitijos. „Herbyno rankraštį — 1842 metų rugpjūčio 
27 dieną rašė Narbutas, — net sapnuoju ir noriu pasakyti, 
kad, Pone, mano akyse ir ausyse sukėlei tokį susidomėji- 
mą, kaip niekas kitas. Mano brangusis Pone, pagalvoki- 
me, kad šis veikalas nežūtų lietuvių tautai, tėvo Kojela- 
vičiaus nuliūdęs šešėlis žvelgia į mus ir šilo reikalauja 
iš mūsų“. Narbutas ketino, jeigu šį veikalą dėl cenzūros 

ar kitų trukdymų nepavyksią išleisti Vilniuje, kreiptis 
pagalbos į įžymius lenkų istorinių šaltinių publikuotojus 
Edvardą Račynskį ir Adomą Titą Dzialynskį, tuomet gy- 
venusius ir dirbusius Prūsijos užgrobioje Lenkijos dalyje. 
Esąs įsitikinęs, kad po keliolikos mėnesių herbynas būsiąs 
išspausdintas. „Betgi nuo ko pradėti? — tęsė Narbutas.— 
Tamstai sunku su šiuo turtu skirtis! Mes viens nuo kito 
gyvename labai toli. Pagalvokite Tamsta pats, kaip pada- 
ryti, aš gi užtikrinu garbe ir viskuo, ką turiu švenčiausio, 
kad sąžiningai išpildysiu savo pažadą. Savo amžių ir 
turtą paskyriau šiam dalykui, — arba nesu vertas savo 
geradario ir lietuvių tautos istorijos labdario didžiausio 
pasitikėjimo? Jeigu atsirastų patikimas žmogus, vykstąs 
į šiuos kraštus, gali Tamsta įteikti kokiomis tik panorėsi 
sąlygomis. Priešingu atveju turbūt trokšti, kad aš, se- 
natvėje vilkdamasis į Peterburgą, nuo blogo klimato 
mirčiau“??, 

1843 metų liepos 12 dieną Daukantas per Narbuto bi- 
čiulį Juozapą Gruževskį Kojelavičiaus herbyną išsiuntė. 
Tai buvo daugiau kaip 120 lapų foliantas. Laiške Dau- 
kantas pridūrė, kad „rankraštis svarbus ne tik dėl lietu- 
vių herbų ir giminių, bet taip pat Lietuvos po paskutinės 
unijos istorijai, nes jame yra tokių istorijos faktų, kurių 
pas kitus autorius veltui ieškotum (...)“68 Jis sakėsi, kad 
nors ir trumpam, bet su šia medžiaga esą sunku skirtis. 
Daukantas pabrėžė, kad ją paskolinęs tik laikinai ir dar 
pridūrė: „(...) leidžiu spausdinti su sąlyga, kad visas ma- 
no rankraštis būlų man „grąžintas, ir juo greičiau, tuo 
geriau“. Rankraščių jis neleido niekam duoti, sakėsi, kad 
Lenkijos istorikai visokiais būdais juos norėję iš jo išvi- 
lioti, „kad galėtų savaip perdirbti“, siūlę didelę pinigų 
sumą. Jeigu Narbutas Lietuvoje nerastų galimybės juos 
išspausdinti, tai leido ieškoti leidėjo Karaliaučiuje, bet 
tik ne Poznanėje, nes ten rankraštį iškraipysią. Daukan- 
tas labai bijojo, kad jo surasti istorijos šaltiniai nevirstų 
falsifikavimų objektu. 

Kol pas Narbutą telkėsi šaltiniai, brendo ir jų publi- 
kavimo planai. 1842 metų vasarą Narbutas jau pradėjo 
rūpintis paskelbti palyginti neseniai surastą Lietuvos 
metraštį — Bychovco kroniką. Tai turėjo būti pirmasis 
Lietuvos istorijos šaltinių sąsiuvinis. Sąsiuviniais leisti 
pasiūlė Daukantas, pasitaręs su Onacevičium. Lėšų ga- 
lima būsią gauti, paskelbus prenumeratą. Daukantas su- 
galvojo ir serijos pavadinimą — Acta Lithuanorum ar Ac- 
ta Lituanica. Narbutas jį priėmė. Visą seriją abu susita- 
rė žymėti ženklu, išlikusiu ant Aušros Vartų Vilniuje, 
būtent Vyčiu su antikiniais grifais iš abiejų pusių. 

Kartu Narbutas ruošė ir pilną išaiškintų Lietuvos is- 
torijos šaltinių kodeksą, kurį mes pavadintume anotuota 
publikuotų ir rankraščiuose tebesančių dokumentų ro- 
dykle. 

Daukantas, nors ir būdamas didžiausias Narbuto tal- 
kininkas, turėjo likti nežinomas. Kaip vienas Narbuto pa- 
žįstamas rašė, Daukantas prašė, „kad neskelbtum, iš kur 
gauti šaltiniai, tik pratarmėje parašyk, kad jie paimti iš 
privačių kai kurių turėjusių didelę įtaką valstybėje mūsų 
didikų rinkinių, būtent, Radvilų, Chreptavičių ir pana- 
šiai“09, 

Narbutui entuziazmo netrūko. Jis sakėsi taip sutvar- 
kysiąs šaltinių publikavimą, kad spausdinimui tereikėsią 
200 sidabro rublių, sąsiuvinį išpardavęs, gausiąs lėšų ki- 
tam, ir laip be galo. Anot Narbuto, „nors iškeliausiu ad 
patres, leidimas nenutrūks“. 

Daukantas greit Narbuto sumanymus ėmė vertinti san- 
tūriai. O kai Narbutas sumanė paruošti dar ir XIV a. 
Lietuvos istorijos žemėlapį, Daukantas jo polėkį rimtai 
sulaikė. 1843 metų liepos 11 dieną laiške jis rašė: „Daug- 
gali Kapitone, teikis elgtis nuosekliai kaip Tamstos pro- 
tėviai 'elgėsi, — vieną darbą baigę, imdavosi kito. Mes visi 
išsižioję laukiame jau seniai Tamstos pažadėtos Bychov- 
co kronikos, bet ligi šiol nematome jos. Išleidęs „Kroniką“, 
visiškai atsidėk Lietuvos aktų bei dokumentų rinkimui ir 
juos leisk, kiek turėsi lėšų, — šie aktai bus mūsų tautos 


69 V. Narbuto 1844 m. rugpjūčio 27 d. laiškas T. Narbutui // 
MAB, f. 18, b. 185, I. 97. 

istorijos kertinis akmuo, ir tuomet mūsų priešininkai ne- 
begalės teisingiausių faktų per savo polemiką iškreipti 
(...)“7? Narbutui pasisakius, kad vasarą važiuosiąs į Balt- 
stogės girią pilkapių kasinėti, laivu manąs pasiekti Ka- 
raliaučių ir Peterburgą, Daukantas neteko kantrybės ir 
1845 metų birželio 22 dieną tiesiog išklojo: „Dauggali 
Kapitone, nori vienas padaryti tai, ką kituose kraštuose 
200 ar 300 žmonių negalėjo įveikti, ir, matyt, ketini gy- 
venti šimtą metų; apie save aš visai kitos nuomonės: aš 
manau, šiandien būsiu, rytoj pūsiu, todėl ką tuojau pats 
negaliu padaryti, užleidžiu kitam, kad jis paskubėtų. Ma- 
no nuomone, kurti projektus ir ruošti planus šimtui me- 
tų — tuščias pagyrūniškumas, ir sumanymų kūrėjas neturi 
savęs apgaudinėti, kad po jo mirties kas kitas eis jo pė- 
domis ir įvykdys jo planus; žmonių būdas yra toks ne- 
pastovus, kad nė vienas tėvas negali niekam tvirtinti, jog 
jo sūnus taip manys ir darys, kaip jis, šitai mes aiškiau- 
siai matome iš praėjusių ir dabartinių amžių istorijos. 
Išganingiausia būtų, kad, viską metęs, iš tikrųjų imtum 
leisli savo rinkinius, ne žodžiais, o darbais, šiuo būdu 
padėtum tautos istorijos kertinį akmenį, iškeltum į aikštę 
jos istoriją ir paragintum tyrinėti kitus“, 

Atrodė, kad entuziazmu ir darbu galima kalnus nu- 
versti. Betgi buvo dar ir trečioji pusė — tai lėšos. Po Vil- 
niaus universiteto uždarymo, Medicinos-chirurgijos ir 
Dvasinės akademijų likvidavimo Vilniaus, kaip kultūros 
centro, vaidmuo ėmė menkėti. Knygų leidėjai ir spaustu- 
vininkai vos laikėsi. Narbuto „Lietuvių tautos istorijos“ 
dešimto tomo spausdinimas įstrigo, nes šio veikalo lei- 
dėjas ir spaustuvininkas Antanas Marcinovskis buvo prie 
bankroto ribos. Bychovco kroniką leisti buvo apsiėmęs 
Vilniaus knygininkas Rubenas Raifalovičius. Spausdini- 
mas nepaprastai užtruko. Daukantas kelis kartus priminė: 
kronikos laukiąs ir nesulaukiąs. Tik 1846 metų vasario 
šešioliktos laiške Narbutas galėjo pasidžiaugti, kad tą 
dieną Bychovco kronika pagaliau išėjo. 


"0 Daukantas S. Raštai.— T. 2.— P, 749, 
" Ten pat. P. 760—761. 

Dar gerokai anksčiau, vos tik gavęs iš Daukanto Ko- 
jelavičiaus herbyną ir susipažinęs su jo turiniu, Narbu- 
tas pamatė, kad cenzūra šį tą išbraukys. Jis skundėsi: 
„Gaila, kad šiais laikais nelengva išleisti, o kad anksčiau 
nebuvo išspausdintas, tai nedovanotina mokslininkų klai- 
da“72. Viltį turįs, kad, J. Foigto padedamas, herbyną iš- 
spausdins Karaliaučiuje. Paskui paaiškėjo, kad ten iš- 
leidęs, negalės spaudos išlaidų susigrąžinti, nes įveža- 
miems iš užsienio leidiniams taip pat reikia cenzūros 
leidimo. 

Narbutas jautė, kad kitų šaltinių publikavimo sunku- 
mų taip pat neįveiks. Jis manė gausiąs paramos iš vie- 
tinių kultūros veikėjų — Mykolo Grabovskio, Aleksandro 
Pšezdzeckio ir Mikalojaus Malinovskio. Jie esą su Vilniaus 
spaustuvininkais ir knygų leidėjais Zavadskiais susitarę 
įsteigti periodinį leidinį istorinei medžiagai publikuoti. Ten 
Narbutas ir paskelbsiąs savo turimus šaltinius. 

Daukantas pirmiausia ragino skelbti herbyną, kad ki- 
ti neaplenktų. Peterburge jau ruošiamasi jį nusikopijuoti. 
O kai gavo laišką apie naujuosius Narbuto sumanymus, 
tai palaikė, jog savarankiško ir objektyvaus Lietuvos is- 
torijos šaltinių leidimo planas griūva. Nieko nelaukda- 
mas, 1843 metų rugsėjo ketvirtą parašė apdraustą laišką, 
kuriame buvo šie nerimo kupini žodžiai: „(...) didžiai nu- 
stebau, sužinojęs, kad, Dauggali Kapitone, pakeitei šavo 
pirmąjį sumanymą ir kad rankraščio spausdinimą pri- 
žiūrės svetimas asmuo! Atleisk, Dauggali Kapitone, kad 
su tuo aš jokiu būdu negaliu sutikti, todėl nuolankiausiai 
prašau Tamstos, Pone Geradari, malonėti pirmuoju paštu 
man grąžinti nuorašų knygą, ir iš šios knygos neleisiu 
menkiausios kopijėlės spausdinti kažkokiuose ten turin- 
čiuose išeiti žurnaluose! Dauggali Kapitone, Poną apgavo 
ir dar nori sukompromituoti prieš valdžią (...), kol ne- 
turėsiu savo knygos rankoje, tol negalėsiu ramiai naklį 
miegoti! Nesirūpink, aš niekuomet Dauggalio Kapitono 


2 1843 m. rugpjūčio 15 d. laiškas Daukantui // MAB, f. 31, b. 

neapleisiu, tik prašau ir meldžiu tuoj grąžinti man kopijų 
knygą (...)“7 

1845 metais Daukantas manė pats pradėti „Acta Li- 
tuanica“ leidimą. Čia norėjo paskelbti Lietuvos („Žemai- 
čių“) privilegijų rinkinį, paveldėtą iš lituanisto Jurgio 
Plioterio ir pagerbti jo atminimą“*. Šio sumanymo Dau- 
kantas neatsisakė keliolika metų. 

Nesėkmė lydėjo nesėkmę, tačiau vilčių dėl savo plano 
realumo Narbutas neprarado ilgai. Iš tikrųjų šaltinių pub- 
likavimas žlugo, škaudžiai atsiliepęs ir Lietuvos istorijos 
tyrinėjimui, ir abiejų vyrų bendradarbiavimui. 


SVETIMAS ATSAKYMAS 


Daukanto pasitikėjimas Narbutu blėso. Kai Narbutas 
prašė paskolinti Kojelavičiaus herbyną, tai pabrėžė, kad 
grąžins jį po keletos, daugiausia po ketvertos mėnesių. 
Herbyno išspausdinti nepavykus, Narbutas pamiršo ir sa- 
vo pažadus. Negrąžino jis nei pasiskolintojo herbyno, nei 
nuorašų iš Lietuvos Metrikos. Narbutas nebuvo pratęs 
paleisti iš savo rankų reikalingų istorijos šaltinių. Jis dar 
manė paruošti antrąją „Lietuvos tautos istorijos“ laidą, 
ją papildinėjo nauja medžiaga. O Daukantas nerimo ir 
krimtosi, praradęs vertingiausius savo nuorašus; juos 
ruošdamas sugaišo daug laiko ir svarbiausia — rizikavo 
tarnybine padėtimi. 

Daukantas norėjo pats išsiaiškinti, kaip ten iš tikrųjų 
yra su šaltinių publikavimu ir Narbuto darbais. Narbutui 
taip pat rūpėjo, kad medžiagos iš Peterburgo ir toliau 
gautų. Pasitaikė proga abiems susitikti. Ėjo 1844 metai. 
Daukantas pasiprašė atostogų. Gavo 28 dienas. Vėliau jas 
prasitęsė dar mėnesiu ir trimis dienomis, pristatęs pažy- 
mėjimą, kad sirgo. Į Lietuvą išvyko liepos pradžioje. Dėl 
nesibaigiančių lietų upės ir upeliai buvo patvinę, tad 
Daukantas vargais negalais nusikapstė į Vilnių. 


"3 Daukantas S. Raštai. — T. 2.— P. 746—747, 
“* Ten pat.—P. 762, 764, Šį rinkinį turėjo sudaryti 1387—1561 
metų privilegijos (LIBR, SD 101). 

Čia susitiko jaunuolį, vietos teismo archyvarą Vincen- 
tą Narbutą, kuris, Teodoro Narbuto įprašytas, prižiūrėjo 
Bychovco kronikos spausdinimą. Apie šį susitikimą išsa- 
miausiai papasakojo pats Vincentas 1844 metų rugpjūčio 
21 dienos laiške Teodorui Narbutui. „Truputį daugiau kaip 
prieš mėnesį, — rašė jis,— pas mane pasirodė p. Daukan- 
tas. Iš pradžių jis ėmė klausinėti apie Tamstą, Tamstos 
sveikatą ir pareiškė norįs pasimatyti, net kalbino mane 
kartu vykti. Tačiau nei aš jį galėjau lydėti, nei jam pa- 
čiam aplinkybės leido nuvažiuoti į Pono Geradario namus. 
Išdėstė man daugybę reikalų. Kiek prisimindamas, steng- 
siuosi kuo pilniausiai juos Tamstai pranešti. Pirmiausia 
prisispyręs reikalavo, kad kuo greičiausiai būtų išleistas 
X tomas... Kartoju, p. Daukantas labai skatino skubiai leis- 
ti žadėtuosius Lietuvos istorijos šaltinius ir, būtent, By- 
chovco kroniką. Sakiau, kad ji spausdinama ir rodžiau 
pradžią. Jis labai džiaugėsi. Trečia, jei sėkmingai ruoši- 
mie (šaltinius) spaudai, žada dar daug ir svarbios medžia- 
gos pristatyti, bet su sąlyga, kad būtų grąžinta seniau 
atsiųstoji. Be to, pripasakojo dar daug dalykų, kuriuos 
išdėstyti galėčiau tik susitikęs“75. Sekančiame laiške Vin- 
centas dar pridūrė: „Žinotina, kad šis žmogus yra karštas 
lietuvis. Labai gaila, kad Tamsta negalėjai su juo susi- 
pažinti“76, 

Narbutas, praleidęs šitokią progą, labai susijaudino. 
Visą kaltę jis vertė Vincentui, kad tas jam nieko gero 
nelinkįs, užsiėmęs širdies reikalais, vilkinąs Bychovco 
kronikos spausdinimą, visko prišnekėjęs Daukantui. 1844 
metų rugpjūčio 24 dieną Narbutas laiške vilniečiui gydy- 
tojui Anicetui Renieriui (Reniger), padėjusiam komplek- 
tuoti jam biblioteką, rašė: „Vilniuje yra ar buvo Daukan- 
tas iš Peterburgo, jis nesėkmingai ruošėsi pas mane, nes 
palydovu norėjo turėti Narbutą (Vincentą — V. M.), o šis 
išsisuko. Dėl to sielvartauju, netgi pats būčiau važiavęs 
į Vilnių, jeigu būčiau žinojęs, kad ten yra Daukantas, bet 


7“ V, Narbuto laiškas // MAB, f. 18, b. 185, I. 95—96. 
"6 1844 m. rugpjūčio 27 d. laiškas // Ten pat, 1. 97. 


95 


Narbutas ir šito nepranešė“7, Vilniuje Daukantas užtruko 
tik tris dienas ir išvyko į Žemaitiją. 

Vėliau Daukanto santykiai su Narbutu ėmė šlyli. Vil- 
niuje sužinojęs, kad Narbuto sveikata prasta, Daukantas 
skolos ėmė reikalauti jau kiekviename laiške. Narbuto ne- 
rūpestingumas skaudžiai atsiliepė jam pačiam. Rankraščių 
iš Daukanto daugiau nebegavo. Nieko nebedavė nė Ona. 
cevičius, prieš mirtį jis savo rinkinius pardavinėjo, nors 
buvo žadėjęs perleisti Narbutui, Daukantas atsisakė pa- 
siųsti net prašomus duomenis Onacevičiaus nekrologui. 
Nieko Narbutui nepaliko nė Anastasevičius, 

Ir patį Narbutą užgulė naujos bėdos. Jo sūnus Liud- 
vikas, Vilniaus gimnazijos mokinys, pakliuvo į policijos 
rankas. Už „kenksmingų politinių minčių“ skleidimą tarp 
draugų 1851 metų kovo 29 dieną gimnazijos kieme buvo 
nuplaktas rykštėmis, atiduotas eilinių į kariuomenę ir iš- 
siųstas į Kalugą, o paskui į Kaukazą. Nelaimė išmušė 
Teodorui Narbutui istoriko plunksną iš rankų. 

Daukanto laiškai vis retėjo, trumpėjo ir griežtėjo. 
1851 metų gegužės ketvirtą jau iš Varnių Daukantas pa- 
siuntė šiuos žodžius: „Tamstai rašau vien todėl, kad ži- 
notum, kur dabar esu, lengviau galėtum susisiekti, o kar- 
tu ir atsiųsti Kojelavičiaus herbyną ir kitus užrašus, kurie 
man labai reikalingi. Nuolankiausiai prašau pranešti, ka- 
da juos Tamsta, Pone Geradari, galėsi atsiųsti, antraip 
būsiu priverstas Dauggalio Kapitono sąskaita atvykti į 
Tamstos dvarą, šitaip tikrai pasielgsiu šių metų birželio 
pabaigoje ar liepos pradžioje. Gerai būtų, jei, D(auggali) 
Kapitone, panorėtum aplankyti Raseinius ir ten apžiūrėti 
senus archyvus arba Varnių kapitulos archyvą, vis rastum 
ką nors naudingo (-..)“78 Narbutas skubiai, gegužės 30 
dieną, parašė laišką, kad pats vyks į Žemaitiją. Daukan- 
tas laukė ir nesulaukė, Pagaliau 1858 metų rugpjūčio 9 
dieną šis vėl parašė Narbutui. Laiško tekstas nežinomas, 
bet turinys, aišku, tas pats. Atsakymą gavo, rašytą nepa- 
žįstama ranka. Pirmąjį Daukantui iš Saurų siųstą laišką 
žinome, paskaitykime ir paskutinįjį. 

7 Listy Teodora Narbutta do d-ra Anicetego Reniera w Wilnie // 


Kronika Rodzinna.— Warszawa, 1888.— T. 14, ser. 4.— S, 393 
"8 Daukantas S. Raštai. — T. 2— P. 775. 

„1858 m. rugsėjo 2 d.?9, Šaurai 


Gerbiamo Pono š. m. liepos 28 d. laiškas mus pasiekė 
tik prieš keletą dienų. Turiu liūdną pareigą į jį atsakyti. 
Mano tėvas, slegiamas amžiaus, nes jau aštuntą dešimtį 
baigia skaičiuoti, perskaitė Tamstos kreipimąsi, labai su- 
sijaudino ir atsitokėjo vos po kurio laiko. Pirmiausia sakė, 
kad neturėjo jokios prievolės grąžinti rankraščius, kuriuos 
kartais gaudavo per trečias rankas. Grąžindavo, kai nie- 
ko negalėdavo panaudoti savo istorijos veikalams, kurių 
paskutinis tomas buvo pradėtas spausdinti ir nebaigtas. 
O kai dėl Tamstos rankraščių, esančių jo archyve, tai 
kartoju, kad, perdavę juos asmenys — daktaras Čarnovs- 
kis, Antanas Marcinovskis, žemvaldys Gruževskis ir ki- 
ti — dažnai reikalaudavo grąžinti ir atsiimdavo juos, bet 
kvitų neišduodavo. Praėjo daug laiko, jis nušlavė pėdsa- 
kus ir palaidojo pačius tarpininkus. O kas per mano bro- 
lio Liudviko tardymą pateko į komiteto (tardymo komi- 
sijos — V. M.) rankas, ligšiol negrąžinta. Iš Kojelavičiaus 
herbyno yra mano tėvo spaudai paruoštų ištraukų, bet 
jos, neatsiradus leidėjo, dar neišspausdintos. O patį ori- 
ginalą, gautą seniau, gal prieš dešimtį metų, iš svetimų 
rankų (jis buvo kone dingęs), gal pavyks surasti ir, kaip 
žadėta, gal bus įmanoma padaryti nuorašą. Jeigu tik koks 
nors muziejus jo nesugriebė. 

Sitai, savo labai ligoto tėvo liepiamas, turiu garbę pra- 
nešti, pareikšdamas didžią pagarbą 

nusižeminęs tarnas 
Pranciškus Narbutas 


P. S. „Dovanok, Pone Geradari, kad patikėjau klaidin- 
ga, dėkui Dievui, žinia, gauta iš vieno asmens, atvykusio 
į Vilnių iš Raseinių, kad, tauriausiasis žmogau, nebepri- 
klausai šiam vargingam žemiškajam pasauliui, ir tat pa- 
minėjau viename vietos laikraštyje. Dabar gi su džiaugs- 
mu iš šio laiško sužinojau, kad esi gyvas ir sveikas. Te- 


" Čia ir toliau datos laiške pagal senąjį kalendorių. 

leidžia Apvaizda ir Tamstai tą patį pareikšti apie mane“. 
Tai mano tėvo žodžiai, pasakyti su ašaromis akyse 


Pranciškus Narbutas“? 


Istorikas Teodoras Narbutas daug kartų buvo rašęs, 
kad dėkingumą Daukantui reikš jo vaikai ir ainiai. Nega- 
lima Narbuto vaikams prikišti, kad jiems buvo svetimi 
tėvo idealai. Vaikai iš tėvo išmoko patriotizmo ir nebijojo 
dėl tėvynės net gyvybę paaukoti. Betgi tie tėvo rinkti is- 
toriniai popieriai jiems buvo nesuprantami ir svetimi. Sve- 
timas buvo ir paskutinysis atsakymas Daukantui. Laiško 
gavėjo nusivylimas Narbutu buvo begalinis. T. Narbuto 
sūnus Stanislovas 1883 metais kai kuriuos tėvo šaltinių 
rinkinius padovanojo Lvovo Osolinskių bibliotekai, čia bu- 
vo ir tas 158 dokumentų foliantas, iš Lietuvos Metrikos 
nurašytos Daukanto rankaš!, 


ISTORIJOS VEIKALAI 


Daukantas daug rašė, ypač gyvendamas Peterburge. 
Dabar Kalvių kaimo Prušinskų sodybos kieme stovi pa- 
minklinis akmuo, kuriame iškalti žodžiai: „Šioje sodybo- 
je 1793.X.28 gimė lietuvių rašytojas Simonas Daukantas“. 
Pokario metais buvo parankiau Daukantą laikyti tik ra- 
šytoju, nors savo didžiuosius kūrinius jis laikė istorijos 
veikalais. 

Prisiminkime juos iš eilės. Dar būdamas Vilniuje, kaip 
jau minėta, parašė pirmąjį istorijos veikalą — „Darbai 
senųjų lietuvių ir Žemaičių“. Antrą — patį stambiausią — 
istorijos veikalą Daukantas parašė iki 1838 metų, gyven- 
damas Rygoje ir Peterburge, pavadino jį „Istorija žemai- 


80 MAB, f. 31, b. 1412, 1. 34—35. 

1 Dabar jis saugomas Lvove, Ukrai1os TSR Mokslų Akademijos 
V. Stefaniko bibliotekoje. Jo mikrofiliną Vilniaus universiteto Moksli- 
nės bibliotekos rankraštynui parūpino prof. Vladas Žukas (Žukas V. 
> anas dokumentų nuorašai // Literatūra ir męnas.— 1988.— Bal. 
23). 

tiška“ (vėliau jos leidėjai pakeitė antraštę „Lietuvos 
istorija“). Iš viso rankraštis turi 1106 didelius puslapius2. 
Daukantas jį manė išleisti, apie 1848 metus atidavė šva- 
riai perrašytiė, 

Trečioji istorijos knyga buvo „Būdas senovės lietuvių, 
kalnėnų ir žemaičių“. Ją Daukantas parašė Peterburge. 
Cenzūruoti taip pat atidavė Peterburgo cenzūros komi- 
tetui. Jau 1844 metų gegužės 28 dieną komitetas savo 
posėdyje svarstė, ką daryti su gautuoju „Būdo“ rankraš- 
čiu. Neturėdamas lietuviškai mokančių cenzorių, nuspren- 
dė „Būdą“ pasiųsti universiteto slavų kalbų dėstytojui 
Piotrui Preisui. Šisai, rankraštį išlaikęs keturis mėnesius, 
grąžino atgal su laišku, kuriame rašė: „Aš tegaliu ap- 
gailestauti, kad, neturėdamas pakankamai pagalbinių 
priemonių, negalėjau rankraščio gerai ir ligi galo per- 
skaityti. Jis rašytas žemaičių kalba, o ši labai smarkiai 
skiriasi nuo Prūsijos lietuvių kalbos, kurią tam tikrą lai- 
"ką aš studijavau. Netgi tikri Lenkijos Karalystės lietuviai, 
kurių pagalbos aš prašiau, negalėjo man visko, ko aš ge- 
rai nesupratau, paaiškinti“. Preisas sakėsi dėl to negalįs 
duoti prašomo atsiliepimo ir rekomendavo rankraštį pa- 
siųsti kokiam Romos katalikų akademijos žemaičių tarmės 
žinovuis*. Cenzūros komitetas dėl to atsiklausė švietimo 
ministro ir šisai rankraštį pasiuntė Baltarusijos švietimo 
apygardos globėjui, o pastarasis — Vilniaus cenzūros ko- 
mitetui. Cenzūros komitetas rankraštį gavo gruodžio 16 
dieną. Cenzorius Jonas Vaškevičius rado jį atitinkant 
cenzūros nuostatų reikalavimus ir 1845 metų vasario 22 


52 LIBR, SD 2. 

* Perrašytasis rankraštis (1004 p.) per M. Valančių ir A. Bara- 
nauską pateko į Seinų kunigų seminarijos biblioteką. Per I pasaulinį 
karą jis atsidūrė Peterburgo katalikų dvasinėje akademijoje, paskui — 
TSRS Mokslų Akademijos Leningrado skyriaus bibliotekos rankrašty- 
ne, kuriame 1983 m. veikalą aptiko menotyrininkas Leonidas Žile- 
vičius (Žilevičius L. „Istorijos žemaitiškos“ rankraščio keliai // Lite- 
ratūra ir menas.— 1983.— Lapkričio 19). Rankraštį perėmė Lietuvos 
Mokslų Akademijos Centrinė biblioteka, 

84 P. Preiso 1844 m, spalio 10 d. laiškas Peterburgo cenzūros ko- 
mitetui // CVIAL, f. 777, ap. 1, b. 1797, 1. 3. 

dieną pasiraše, o komitetas kovo 15 dieną grąžino atgalšs, 
Aprobuotą rankraštį Daukantas atsiėmė balandžio mėnesį. 

Peterburgo K. Hintzės spaustuvė šį veikalą išspausdi- 
no greičiau, negu buvo sugaišta laiko cenzūros įstaigose. 
1846 metų vasario 11 dieną Peterburgo cenzūros komiteto 
pirmininkas P. Preisui jau siuntė knygą ir jos rankraštį, 
prašydamas nustatyti, ar jie tikrai tapatūs. Vasario 21 
dieną Preisas šitai patvirtino, ir po trijų dienų cenzūros 
komitetas savo posėdyje paliepė cenzoriui ekstraordinari- 
niam profesoriui Nikitenkai išduoti bilietą knygai pla- 
tintisė, 

Ketvirtąjį istorijos veikalą Daukantas pavadino „Pa- 
sakojimu apie veikalus lietuvių tautos senovėje“. Jį pasi- 
rašė Jono Einoro slapyvardžiu ir pažymėjo 1850 metų 
dataš?, 

Sis veikalas iš esmės yra „Istorijos žemaitiškos“ per- 
dirbinys, bet ne santrauka. Tiesa, Daukantas smarkiai 
sutrumpino ankstesniojo veikalo dalį, liečiančią laikus ligi 
kovų su vokiečių ordinais pradžios. Tolimesnįjį tekstą tai 
trumpino, tai pildė, tai tikslino. „Pasakojimas“ bene 
moksliškiausias Daukanto veikalas. Jis baigiasi Vytauto 
mirtimi, o tolimesnio teksto turbūt iš viso nėra buvę. Dau- 
kantas tikėjosi, kad šį darbą padės išspausdinti Valančius. 
Deja, prideramai paskelbtas ligi šiol buvo tik 1976 me- 
tais. Jo ankstesnio publikavimo istorija tokia. 

1893 metais tautinio judėjimo dalyvis Jonas Kriau- 
čiūnas, gavęs Daukanto „Pasakojimo“ rankraštį ir savaip 
pataisęs jo kalbą, pradėjo spausdinti Martyno Jankaus 
spaustuvėje Bitėnuose (anuomet Prūsijoje). Išspausdino 
vos 96 puslapius, ne daugiau kaip penktą dalį viso rank- 
raščio. Spausdinimas nutrūko. Kriaučiūnas tuomet suži- 


$ Gaunamų rankraščių registracijos knyga // CVIA, i. 1240, ap. 
1, b. 45, I. 140—141; Švietimo ministro 1844 m. lapkričio 16 d. raštas 
Baltarusijos švietimo apygardos globėjui ir šio 1845 m, kovo 15 d. 
atsakymas // Ten pat, b. 59, I. 10, 11. 

8 Cenzūros komiteto 1846 m. vasario 24 d. protokolo išrašas ir 
susirašinėjimas su P. Preisu // CVIAL, f. 777, ap. 1, b. 1910, 1. 1—3. 

š7 Rankraščio pirmoji dalis yra Vilniaus universiteto bibliotekos 
rankraštynė (F 171), o jos tęsinys — Lietuvių kalbos ir literatūros 
instituto bibliotekos rankraštyne (SD 4). Pastarajame, beje, yra dar 
ir kitas pilnas šio veikalo rankraštis (SD 3). 

nojo apie Daukanto „Istorijos žemaitiškos“ („Lietuvos 
istorijos“) spausdinimą Amerikoje, o gal jau buvo gavęs 
ir išleistą jos pirmąją dalį. To paties autoriaus dar vie- 
ną panašią istoriją paskelbus, leidėjas galėjo turėti rimtų 
nuostolių. 

Išspausdintajai „Pasakojimo“ daliai uždėtas viršelis ir 
imta ją platinti. Bet ši Lietuvos istorija baigėsi 1201 me- 
tais, nepasiekusi nė valstybės susikūrimo. Veikalą tęsti 
ėmėsi garsusis knygnešys Jurgis Bielinis. Jis iš Kriaučiū- 
no nupirko neišplatintą tiražo dalį, pasiskaitęs, atrodo, 
Amerikoje išleistąją „Istoriją žemaitišką“, pats laisvai ją 
atpasakojo ir šį tą pridėjo iš kitų šaltinių. Istoriją pratęsė 
ligi Liublino unijos. Toliau sekė visiškai originali Bieli- 
nio kūryba. Jis čia aprašė Upytės apskrities Karpio vals- 
tiečių padėtį, baudžiavos panaikinimą ir ginčus dėl ser- 
vitutinių.žemių. Tokiu būdu atsirado skyriai net apie tuos 
laikus, kai paties Daukanto jau nebebuvo gyvųjų tarpe. 
Šis kūrinys — „Pasakojimai apie veikalus lietuvių tautos 
senovėje“ — išėjo 1899 metais. 

Visų Daukanto istorijos veikalų tarpusavio ryšys yra 
glaudus. „Darbai“ buvo „Istorijos žemaitiškos“ dalies pro- 
totipu. Šios gi trumpesnis variantas yra „Pasakojimas 
apie veikalus lietuvių tautos senovėje“. „Būdo“ užuomaz- 
gų matyti jau „Darbuose“, o „Istorijoje žemaitiškoje“ yra 
beveik visi, žinoma, tik siauriau išdėstyti, būsimojo „Bū- 
do“ skyriai. 2 

Chronologiniai šių visų veikalų rėmai skirtingi. „Dar- 
buose“ Lietuvos istorija prasideda nuo seniausių laikų, 
nuo septintojo šimtmečio prieš mūsų erą, o baigiasi Vy- 
tauto ir Jogailos mirtimi. Gale Daukantas sakosi, kad čia 
esąs tik pirmasis šios istorijos pluoštas. Antrajame bū- 
sianti aprašyta istorija, lietuviams tapus krikščionimis, 
ligi Liublino (antrosios) unijos su Lenkija, „Istorija že- 
maitiška“ jau baigiasi Žygimanto Augusto mirtimi. 

Kartais literatūroje rašoma, kad Daukantas Liublino 
uniją laikė Lietuvos valstybingumo pabaiga, todėl ir sa- 
vo istoriją užbaigė prie Žygimanto Augusto karsto. Pasi- 
rodo, kad Daukantas taip nemanė. Viename laiške T. Nar- 


88 Daukantas S. Raštai. — T. 1.— P. 398. 

butui jis dėkojo už atsiųstą J. Narbuto knygą apie Lietu- 
vos vidaus santvarką Jono Sobieskio ir Augusto II laikais. 
Daukantas rašė: „Knyga labai gera, už ją labai dėkoju, 
bent vienas išdrįso peržengti Lietuvos istorijos ribą, nu- 
brėžtą koroniažų 1569 metais, juk ir po šių metų turėjome 
savo atskirą teisę, savo kariuomenę, savo antspaudą ir 
savo pareigūnus, lygius koroniažams, tačiau lig šiol nie- 
kas nebuvo skynęs šio erškėčių kelio, pirmas šito ėmėsi 
pulkininkas Julijonas Narbutas, turbūt kiti baigs, jei ne 
tautiečiai, tai užsieniečiai“*?. Tas pačias Lietuvos valsty- 
bingumo žymes po Liublino unijos jis pabrėžė ir „Istorijo: 
je žemaitiškoje“??. 

Nemanė Daukantas ir savo istorijos Žygimanto Au- 
gusto, paskutiniojo Gediminaičio ar Jogailaičio, valdymu 
baigti. „Istorijos žemaitiškos“ gale Daukantas nurodo, kad 
tolimesnį lietuvių tautos istorijos tęsinį aprašysiąs sekan- 
čioje šios knygos dalyje. Deja, pažado netesėjo. 

Beje, „Būde“ Daukantas 1569 metų ribą peržengė. 
Knygoje mirga XVII ir net XVIII amžių datos. Dar dau- 
giau, gilios senovės reiškinius šioje lietuvių kultūros is- 
torijoje jis tvirtai susieja su atitinkamais XIX a. pirmo- 
sios pusės materialinės ir dvasinės kaimo kultūros reiš- 
kiniais. 

Daukantas šiuose visuose savo veikaluose apjungė va- 
dinamuosius priešistorinius laikus, apie kuriuos labai ma- 
žai tėra rašytinių šaltinių, ir istorinius laikus. Tradicija 
ieškoti tautos praeities senųjų amžių glūdumoje buvo se- 
na, siekusi metraščių laikus. Metraštininkai rašė žmonijos 
istoriją ir ją pradėdavo nuo „Adomo ir Ievos“. Archeolo- 
gija kaip mokslas dar tik kūrėsi, ji tuomet daugiausia 
domėjosi senovės Egipto ir antikiniu pasauliu. Archeolo- 
gija Lietuvos istorijai dar netarnavo. Tiesa, paslaptingais 
senųjų kultūrų radiniais jau gana plačiai domėtasi, ta- 
čiau šios padrikos senienos mažai ką tikro galėjo pa- 
sakyti. 

Archeologinių radinių telkimu mokslo reikalams Dau- 
kantas taip pat rūpinosi, bet seniausiems laikams teko 


59 Daukantas S. Raštai. — T. 2.— P. 743. 
9 Daukantas S. Lietuvos istorija.— D. 2.— P. 519, 

ieškoti kitų šaltinių. Jis atkreipė dėmesį, kad antikinių 
ir vėlesniųjų laikų autoriai mini daug genčių ar tautų, 
kurių etninę priklausomybę atsekti labai sunku. Daukan- 
tas, manydamas, kad lietuvių protėviai iš pradžių gyveno 
Indijoje, paskui vadinosi kimerais, skitais, getais, heru- 
liais, seniausiąją Lietuvos istoriją rašė, remdamasis duo- 
menimis apie juos. Suprantama, ši istorija išėjo gana 
netikra. 

Šios, o ne kitokios lietuvių tautos praeities Daukantas 
ieškojo ne atsitiktinai, fantazijos skatinamas, bet amži- 
ninkų, epochos dvasios, idėjinių srovių veikiamas. 

Tuo metu Vakarų Europoje formavosi lyginamoji kal- 
botyra, iškėlusi lietuvių kalbos reikšmę mokslui. Lietuvių 
kilmei iš Indijos pagrįsti Daukantą bus paskatinę vokie- 
čių kalbininkai Francas Bopas ir Peteris Bolenas. Jie 
tyrinėjo sanskrito kalbą, pabrėžė jos giminingumą su lie- 
tuvių kalba. Prie lietuvių kalbos tyrinėjimo prisidėjo ir 
danų kalbininkas Rasmus Raskas. Jis jau 1818—1822 me- 
tais nustatė indoeuropiečių kalbų giminystę, rado, kad 
germanų kalbos kilę iš tos pačios prokalbės, kaip ir anti- 
kinės kalbos. Lietuvių kalbą jis laikė gimininga germanų 
kalboms, trakų kalbos šaka. Beje, kai kurie kalbininkai ir 
dabar mano, kad trakai buvo artimi baltų giminaičiai ir 
kaimynai. Tuomet, greičiausiai nuo III tūkstantmečio prieš 
mūsų erą, gyveno greta Dnepro baseine apie Pripetę?!. 
Daukantas „Būde“ aprašydamas getų, atseit, lietuvių pro- 
tėvius Juodųjų jūrų šiaurės pakraštyje, tarp Dnepro ir 
Dunojaus, nelaimingą jų karą su romėnais, sako: „Tas 
dar aiškiau rodo senovėj lietuvius gyvenusius minavotuo- 
se kraštuose, jog veizint į jų kalbą ir lyginant su kalba 
grekonų, rymionų ir trakionų, regima yra, jog tos visos 
tautos gilioj senovėj vienus tėvus yra turėjusios, nesgi 
ne vien didi daugybė žodžių grekonų ir trakionų atsiran- 
da lietuvių kalboje, bet dar būdas tų kalbų būtinai sutin- 
ka (...)“92 Sį teiginį remia Rasko, Boleno veikalais. 


jūs Eli > Z. Lietuvių kalbos istorija.— V., 1984.— T. 1— P. 
* Daukantas S. Raštai.— T. 1.— P. 415. 

Lietuvių tautos ir jos kalbos susidarymą laikydamas 
kuo giliausios senovės vaisiumi, Daukantas, suprantama, 
sutapatino baltų gyventą teritoriją su vėlesne lietuvių tau- 
tos teritorija. Jam prūsai, jotvingiai, kuršiai, žiemgaliai — 
tie patys lietuviai. „Išskaidė tą kalbą daugiaus prašalie- 
čiai, — sako Daukantas,— kurie, įvesdami krikščionių ti- 
kėjimą, savo kalbos būdu lietuviškai rašė (...)“*3 Taip 
atsiradę skirtingos latvių, lietuvių, prūsų ir žemaičių kal- 
bos. Daukantui Lietuvos istorija yra lietuvių, latvių ir 
prūsų tautų istorija. 

Susidomėjimas lietuvių tautos praeitimi, ypač jos kal- 
ba, tuomet buvo ne atsitiktinis. Sviečiamasis laikotarpis 
iš pradžių, kaip ir renesanso epocha, ypač aukštino anti- 
kos pasaulio tautas, jų istoriją, kalbas, meną ir aplamai 
kultūrą. Didysis prancūzų filosofas Žanas Žakas Ruso, iš- 
kėlęs mintį apie kultūros ir gamtos, intelekto ir natūra- 
laus jausmo prieštaringumą, apie tai, kad progresas, at- 
vedęs žmoniją nuo laukiniškumo ligi civilizacijos, ligi 
prabangos, gadina žmonių papročius, varžo ir atima jų 
laisvę, paskatino ir kitus mąstytojus atkreipti didesnį dė- 
mesį į primityviąsias tautas, žinoma, ano meto supratimu. 

Didžiulis nuopelnas, įteisinant tuo metu užmirštų tau- 
tų kūrybinę vertę pasaulio istorijoje, ypač kultūros isto- 
rijoje, priklauso vokiečių filosofui Johanui Gotfridui Her- 
deriui, vienam svarbiausių vokiečių literatūrinio visuome- 
ninio „Audros ir veržimosi“ („Sturm und Drang“) sąjū- 
džio ideologų. Jam žmonijos istorija — gamtos istorijos 
tęsinys, gamta ir žmonių visuomenė rutuliojasi tų pačių 
dėsnių veikiama. Jis pripažįsta visuomenės progresą ir, 
svarbiausia, akcentuoja tautų suvereniteto ir lygiateisišku- 
mo būtinumą. Herderiui nėra klasikinių tautų, kaip vienin- 
telių kultūros kūrėjų. Jam civilizacijos lopšys — Rytai, 
Azija. Slavų, lietuvių, latvių liaudies poeziją jis gretino 
su antikinių tautų kultūra. Sunku išvardinti visus tuos 
veikalus, per kuriuos šios Ruso, Herderio ir kitų filosoli- 
nės visuomeninės pažiūros pasiekė Daukantą, tačiau aiš- 
ku, kad pasiekė. Čia vienu tarpininku bus buvę taip pat 


Ž 5 Daukantas S. Lietuvos istorija.— Plymouth, Pa, 1893.— D. 1— 
„91. 

Ksavero Bogušo ir Liudviko Rėzos raštai. Daukantą, 
skaudžiai suvokusį savo tautos socialinę ir nacionalinę 
priespaudą ir paniekinimą, „Audros bei veržimosi“ sąjū- 
džio, romantizmo epochos idėjos, lyginamosios kalbotyros 
kūrėjų mintys bus paskatinę veikti kaip lietuvių tautos 
atstovą. 

Nurodant Daukanto kaip beletristo nuopelnus, paprastai 
pabrėžiami talentingai jo sukurti Lietuvos miško vaizdai, 
kurie anuomet buvo lietuvių prozos viršūnė. Kyla klausi- 
mas, kam gi Daukantui reikėjo tų miško vaizdų istorijos 
veikaluose. Čia vėl prisiminkime Ruso, Herderio keliamą 
gamtos ir žmogaus harmonijos būtinumą. Gamta žymiai 
užpildo ir žmogaus dvasinį pasaulį. „Kiekvienas žino,— 
rašo Daukantas „Istorijoje žemaitiškoje“,— jog tautos, gy- 
vendamos vienoje vietoje nuo neatmenamų amžių, taip 
tenai išsikeria, jog kalnai, upės, lieknai ir visas kraštas, 
kuriame žmonės ir jų dievai gyvena, yra mažne, sakau, 
nevien su tikyba sukibę, bet su žmogaus būdu taip stip- 
riai suaugę, jog tenai kas žemingas, o kas dievingas yra, 
nebegali išskirti. Kas buvo kitose tautose, tas pats nutiko 
su lietuviais, kalnėnais ir žemaičiais (..)“* „Būde“ vėl 
pabrėžia, kad „tos girios buvo jiems (lietuviams — V. M.) 
ne vien pirmąja pastoge ir uždanga nuo žiauraus oro, bet 
dar klėtimis visų jų turtų, kuriuose pavalga, apdaras ir 
lobis buvo paklėstas“*5. Girios vandeniu maitino upes 1r 
upelius, saugojo pasėlius nuo šalnų ir sausrų, buvo slėp- 
tuvė nuo priešų. Girių ir tautos likimas, anot Daukanto, 
vienas; kartu ponai teriojo girias ir vergė lietuvį. Gam- 
tos (girių) ir žmogaus harmonija išardyta — krašte skur- 
das ir vargas“. 

Daukantas pabrėžia šią harmoniją, tačiau niekur ne- 
ragina atsisakyti kultūros ir civilizacijos. Priešingai, jis 
nori matyti savo tautą kultūringą, prilygstančią kitoms 
didžiosioms kaimyninėms tautoms. Tautos kultūrai plė- 
toti skirti visi jo veikalai. Mokslas galįs labiau iškelti tau- 
tą negu ginklas. Daukantas „Darbų“ pratarmėje ragina 


* Daukantas S. Rinktiniai a 1955.— P. 93. 
95 Daukantas S. Raštai. — T. 1.— P. 426, 
?5 Ten pat.— P. 689—693. 


105 


šviestis, nes, anot jo, kiekviena giminė „gali pelnyti gar- 
bę ne tiktai vienu kardu, bet ir pačiu mokslu: kaipogi 
Atėnai ne dėl to vien yra garbinami, jog Kserkso galybę 
sutrėmė, bet jog iškala (mokykla — V. M.) buvo gudrybės 
viso svieto“??, 

Daukanto istorinė koncepcija atitiko epochą ir, kaip 
toliau matysime, lietuvių tautos interesus. Čia, žinoma, 
nėra galimybės šiuos Daukanto veikalus išnagrinėti iš- 
samiai. Tam reikia didelės specialios studijos. 

Visų pirma norėtųsi alkreipti dėmesį į Daukanto pa- 
naudotus šaltinius. Jau iš jo korespondencijos su Teodoru 
Narbutu matyti, kokią didelę reikšmę Daukantas skyrė 
istorijos šaltiniams. Deja, rašydamas jis nepanaudojo tiek 
šaltinių, kiek jų turėjo, baigdamas tarnybą Peterburge. 
Pradėdamas dirbti prie Lietuvos Metrikos, jis jau buvo 
parašęs „Darbus“ ir „Istoriją žemaitišką“. Nuorodų į Lie- 
tuvos Metriką tėra „Būde“ ir „Pasakojime“. Šį šaltinį 
Daukantas minėjo atsargiai, kad neatkreiptų pareigūnų 
dėmesio, jog jis savo tarnybą naudoja kitiems, galbūt net 
įtartiniems tikslams. 

Paskutiniojo savo „Pasakojimo apie veikalus lietuvių 
tautos senovėje“ pratarmėje jis kukliai sakosi, kad va- 
dovavęsis Nikolajaus Karamzino „Rusijos valstybės isto- 
rija“, Johano Foigto (Voigt) „Prūsijos istorija“, Alberto 
Vijūko-Kojelavičiaus „Lietuvos istorija“. Matyt, šiuos 
veikalus Daukantas tuomet labiausiai vertino. „Pasakoji- 
me“ yra sužymėtos 362 išnašos, tarp jų Foigto veikalai 
minimi 135, Narbuto —31, Karamzino — 31 ir Kojelavi- 
čiaus — 40 kartų. Kitų istorikų raštais remiamasi rečiau. 
Reikia pabrėžti, kad Kojelavičius, Narbutas ir Karamzinas 
yra plačiausiai naudojami taip pat „Darbuose“. Ten iš 
254 nuorodų, Kojelavičius minimas 62 kartus, Karamzi- 
nas —29, o Narbutas — 10 kartų. Juos pralenkė tik du 
autoriai. Vienas jų buvo vokiečių rašytojas ir istorikas 
Augustas Fridrichas Ferdinandas Kocebu (Kotzebue), 
1808—1809 metais Rygoje išspausdinęs „Senosios Prū- 
sijos istorijos“ 4 tomus, o 1820 metais, jau po mirties, 
dar pasirodė jo monografijėlė apie Švitrigailą. Dėl rašy- 


97 Ten pat.— P. 36. 

tojo talento, palankumo seniesiems prūsams ir lietuviams, 
ordino nemėgimo, jo žiaurumo ir grobikiškų tikslų atsklei- 
dimo Kocebu Daukantui buvo labai priimtinas autorius. 
Į lietuvius ir prūsus Kocebu žiūrėjo kone Ruso akimis, 
kaip į civilizacijos nesugadintas tautas. Kocebu, matyt, 
didžiausią įtaką turėjo jaunajam Daukantui. „Senosios 
Prūsijos istoriją“ Daukantas „Darbuose“ mini net 89 
kartus. 

Rašydamas „Darbus“, Daukantas savo vienmintį rado 
ir pačiame Vilniaus universitete. Tai buvo filosofijos kan- 
didatas Antanas Hlebovičius, 1821 metais paskelbęs mo- 
nogralijėlę „Trumpas Lietuvos d. k. Vytauto gyvenimo ap- 
rašymas“. Nors šis Hlebovičiaus veikalas chronologiškai 
atitiko nedidelę „Darbų“ dalį, tačiau Daukantas jį pami- 
nėjo net 15 kartų. Tik nežinia, kodėl vėlesniuose Daukan- 
to darbuose Hlebovičiaus pavardė nebeaptinkama. Gal 
todėl, kad Daukantas tiesiog rėmėsi jo panaudota litera- 
tūra. Kiti visi minėtieji autoriai toliau cituojami daug 
kartų. Reikia pabrėžti, kad Daukantas stengėsi naudotis 
patikimesniais autoriais, ypač tais, kurie rėmėsi dar ne- 
žinomais šaltiniais. Dėl to Kocebu išstūmė Foigtas. Iš 320 
išnašų „Istorijoje žemaitiškoje“ Kocebu minimas 18 kar- 
tų, o Foigtas — net 75. 

Rašydamas „Darbus“ Daukantas panaudojo taip pat 
nemaža kitokios literatūros ir šaltinių. Iš viso suminėta 
31 autorius. Čia yra jo profesoriai — Lelevelis, Grodekas, 
taip pat L. Rėza, K. Bogušas, T. Čackis, lenkų istorikas 
S. Bantkė. Jis cituoja kronikininkus V. Kadlubeką, S. Gru- 
nau, M. Strijkovskį, mini Naugardo metraštį, senuosius 
autorius — Tacitą, Ptolomėjų, Herodotą, Prokopijų Ceza- 
rietį, Justiną. 

„Istorijai žemaitiškai“ Daukantas panaudojo dar apie 
40 naujų autorių. Iš jų čia gausiausiai remiamasi vėlyvo- 
sios vokiečių šviečiamojo laikotarpio istoriografijos atsto- 
vo Augusto Liudviko Šlecerio veikalais, kuriuose keliamos 
tautų lygybės ir buržuazinių laisvių idėjos. Čia sutinkami 
ir vokiečių istorikai — Gotlibas Zigfridas Bajeris, norman- 
diškos Rusios valstybės susikūrimo teorijos kūrėjas, Liud- 
vikas Albrechtas Gebhardis, parašęs Livonijos, Estijos ir 
Kuršo istoriją. Visus istorikus, kuriuos mini Daukantas, 

išvardinti sunku, ypač gausu vokiečių autorių. Gyvenda- 
mas Rygoje, matyt, geriausias sąlygas turėjo prieiti prie 
literatūros šia kalba. 

Smarkiai čia pagausėjo ir panaudotų šaltinių, tarp jų 
buvo Danilavičiaus paskelbtas Lietuvos metraštis, Motie- 
jaus Dogelio sudarytas Lietuvos ir Lenkijos istorijos šal- 
tinių rinkinys „Codex diplomaticus“, Adomo Bremeniečio 
(mirė apie 1076 m.) veikalai, anuomet Ditlebui fon Aln- 
pekei priskiriama „Eiliuotoji kronika“, Petro Dusburgie- 
čio, Vygando Marburgiečio, Luko Davido kronikos, 
T. Hiaerno „Estijos, Livonijos ir Latvijos istorija“, Joha- 
no Gotfrido Arndto „Livonijos kronika“. 

„Būde“ Daukantas ėmė naudotis dar ir Henriko Latvio 
kronika, Lietuvos ir Lenkijos įstatymų rinkiniu „Volumi- 
na legum“, Mykolo Lietuvio „Apie totorių, lietuvių ir 
maskvėnų papročius“, Jono Lasickio „Apie žemaičių, ki- 
tų sarmatų bei netikrų krikščionių dievus“, Aleksandro 
Gvanjinio (Gvagninio) kronika ir daugelio kitų autorių 
raštais. 

Aplamai Daukantas literatūros ir šaltinių pažinimu 
bei panaudojimu neatsiliko nuo daugumos kitų Rytų Eu- 
ropos istorikų. Rašydamas „Būdą“, jis rėmėsi taip pat 
kaimo kultūros faktais. Naudodamasis retrospektyviniu 
metodu, Daukantas per šią medžiagą pasiekė tolimos se- 
novės laikus. Vietomis jis savo kuriamus vaizdus, analo- 
gijas kiek galėdamas parėmė rašytiniais šaltiniais. Pla- 
čiai suprasdamas lietuvio sąvoką, laikydamas, kad lie- 
tuvių kultūrinis lygis buvo ne žemesnis kaip kaimyninių 
tautų, jis plačiai, o kartu ir visiškai sėkmingai, naudojosi 
šaltiniais, kurie lietuvių tautos istoriją liečia' tik netie- 
siogiai. Tiesa, kurdamas savo koncepciją, kaip ir daugelis 
jo amžininkų istorikų, šaltinius ir literatūrą vertino gana 
nekritiškai: tinkamais rėmėsi, o nepageidautinus atmes- 
davo. Matyt, dėl šios priežasties Daukantas tik kada ne 
kada minėjo svarbų istorijos šaltinį — jo nemėgstamo 
Jano Dlugošo „Lenkijos istoriją“. Aplamai Daukanto iš- 
našose lenkų istorikų, kurie palaikė unijines tradicijas, 
beveik nėra. 

Žinoma, Daukanto istorijos veikaluose daug kas pa- 
seno, būtent: metodologija, pats tyrinėjimo metodas, dau- 

gelio įvykių, reiškinių apibūdinimai. Tačiau Daukantu 
remtasi ilgai, o kai kuriais atvejais remiamasi ligi šiol. 
Daukantas iš Kocebu ir Hlebovičiaus perėmė Vytauto kaip 
kario ir politiko aukštinimą, kuris istoriografijoje laikėsi 
daugiau kaip šimtą metų. Ne visiškai paseno ir Kęstučio 
kaip lietuvių kovų su vokiečių ordinais vadovo apibūdini- 
mas. Mūsų istoriografijoje tebėra teiginys, einąs per visus 
Daukanto istorijos veikalus, kad svarbiausias kryžiuočių 
ir kalavijuočių ordinų tikslas buvo ne krikštyti, o užka- 
riauti, pavergti prūsus, latvius, lietuvius, kad vyriausias 
šios ekspansijos organizatorius buvo pats popiežius. 
Gana kritiškai Daukantas pasinaudojo literatūra ir 
šaltiniais apie Strėvos mūšį; jis atmetė Vygando Mar- 
burgiečio teiginį, kad kryžiuočiai čia 1348 metais sutriuš- 
kino lietuvių kariuomenę, ir, pasiremdamas kitais duome- 
nimis, mano, jog lietuviai galėjo pralaimėti tik nesmarkiai. 
Sitokių kritiškų šaltinių vertinimų yra ir daugiau (pvz., 
dėl lietuvių manevravimo Žalgirio mūšyje ir panašiai). 
Deja, Daukanto istorijos veikaluose dar daug anachro- 
nizmų, atėjusių iš kitos literatūros ir atsiradusių dėl ne- 
Čia palietus Daukanto istorijos veikalus vos vienu ki- 
tu aspektu, norisi dar kartą grįžti prie jų idėjinės kryp- 
ties. Paprastai sakoma, kad Daukantas idealizavo praeitį. 
Filosofas Bronius Genzelis rašė, kad „idealizuojama bu- 
vo ikiunijinė Lietuva, t. y. laikai, kai Lietuvos valstybė 
buvo apogėjuje“, kad idealizuojama praeitis buvo prie- 
šinama XIX a. pirmosios pusės tikrovei, siekiant išsiva- 
duoti iš nacionalinės ir socialinės priespaudos. Praeities 
ir dabarties priešinimas atėjęs iš romantinės istoriograli- 
jos“. Matyt, kontrastų akcentavimą Daukantas pasiėmė 
ne vien iš romantizmo. Idealizuojamos praeities ir tam- 
sios paskutiniųjų amžių tikrovės gretinimas gerokai pri- 
mena šviečiamuoju laikotarpiu klestėjusios didaktinės 
prozos pabrėžtinai teigiamų ir neigiamų personažų su- 
gretinimus. Daukanto istorijos veikalų didaktiniai tikslai 
matomi aiškiai. Pagaliau, kaip pastebėjo literatūrologas 


98 Genzelis B. Dėl praeities idealizavimo XIX a. pradžios Lietu- 
voje // Problemos. — 1968.— Nr. 2.— P. 83, 85. 

Saulius Žukas, nuomonė apie pačią Lietuvos praeities idea- 
lizaciją ne visai tiksli. „Imkim kad ir Lietuvos didžiuosius 
kunigaikščius. Jų poelgiai gana griežtai vertinami doro- 
viniu požiūriu. O apie dorovingumą sprendžiama pagal 
tai, ar kunigaikštis tarnauja savo tautai, ar vaikosi as- 
meninių tikslų, ar lieka pagonimi, ar krikštijasi. Diploma- 
tiniai laviravimai menkai tepripažįstami, į juos per daug 
nesigilinama““", 

Daukanto istorijos veikaluose yra meninių vaizdų (miš- 
ko, mūšių aprašymai) ir įpintų emocinių, vaizdinių ele- 
mentų. Šias jo kūrybos puses yra pakankamai apibūdinusi 
Meilė Lukšienė akademinėje „Lietuvos literatūros istori- 
joje“!0 ir įvadiniame straipsnyje, pridėtame prie rinktinių 
Daukanto raštų!?!. Daukantas, žinodamas liaudies kultū- 
rinį lygį, suvokė, kad aktualius socialinius ir politinius 
klausimus jai tegalima buvo išdėstyti vaizdžiai, neven- 
giant beletristinių priemonių. Be to, kaip buvo priimta 
romantizmo istoriografijos, ryškiais meniniais vaizdais 
kompensuojamas faktinės medžiagos stygius. 

Daukantas visų pirma buvo istorikas. Jo „Istorija žę- 
maitiška“, nagrinėjanti politinę Lietuvos praeitį tik ligi 
Liublino unijos, savo apimtimi lietuvių istoriografijoje yra 
nepralenkta ligi šiol. Šiuo požiūriu jis yra tikras savo 
epochos kūdikis, nes šviečiamojo ir romantizmo laiko- 
tarpio istorikai rašė labai didelės apimties, daugelio to- 
mų veikalus. 

Daukanto „Būdas“ taip pat buvo pirmoji lietuvių kul- 
tūros istorija. Beje, tuo pačiu metu, 1844—1845 metais, 
lenkiškai Lietuvos kultūros istoriją („Lietuvos aprašymas 
civilizacijos požiūriu nuo seniausių laikų ligi XVIII am- 
žiaus pabaigos“) išleido buvęs Vilniaus universiteto pro- 
iesorius Juozapas Jaroševičius. Šis jo veikalas laikomas 
bene geriausiu Lietuvos feodalizmo epochos istoriografi- 
jos kūriniu. Daukanto „Būdas“ daugiau kaip šimtmetį bu- 
vo vienintelė lietuviškai rašyta feodalizmo laikotarpio 
Lietuvos kultūros istorija. 


99 Zukas S. Simonas Daukantas — K., 1988.— P, 54. 
10 Lietuvių literatūros istorija. — V., 1957.— T, 1.— P, 470—475, 
*01 Daukantas S. Rinktiniai raštai. — P. 18-99, 

VALSTIEČIO LAISVĖ IR BAUDŽIAVA 


Daukantas rašė tais laikais, kai baudžiava buvo sun- 
kiausia, bet jau gyvavo paskutiniuosius savo dešimtme- 
čius. Valstiečio beteisiškumą, vargą Simonas juto ne tik 
gimtuosiuose namuose, bet ir gyvendamas Peterburge, ta- 
pes bajoru. 

Pasakojama, jog per atostogas, viešėdamas pas savo 
seserį Kivyliuose (atrodo, 1844 metais), įkalbinėjęs vie- 
ną sūnų leisti į mokslus, o patiems su kitais vaikais pa- 
sistengti ištrūkti iš valstiečių luomo. Daukantas sakęs: 
„(...) ar negalėtumėte prisirašyti prie miesto arba ten per- 
sikelti, juk galėtumėte kupčyste užsiimti, kromą uždėti, 
bet ūkininku negera būti, nes miesčionis turi geresnes tie- 
sas (provas). Ant anų nieks taip nepuola, kaip ant so- 
diečių“'92. Daukantas stengęsis padėti ne tik giminėms. 
Kaip žinoma, XIX a. pirmojoje pusėje Skuodo dvaro vals- 
tiečiai ne kartą bruzdėjo. Dėl skriaudų skuodiškiai pada- 
vę prašymą pačiam carui Nikolajui I. Betgi už skundimąsi 
turėję būti nubausti. Iš tos bėdos juos išgelbėjęs Senato 
tarnautojas Daukantas. Valstiečiai likę jam labai dėkingi. 
Daukanto motinai mirus, jie atvykę į laidotuves ir ant 
savo pečių nešę jos karstą į kapus!0, 

1806 metais Joniškio gyventojai Šiaulių žemės teisme 
pradėjo bylą su miestelio savininku grafu Zubovu dėl at- 
imtų miesto teisių grąžinimo. Byla pateko į Senatą, ir 
pagaliau šis 1840 metais išsprendė ją joniškiečių naudai. 
Prieš carui patvirtinant Senato įsaką, byla pasiekė dar 
ir Valstybės tarybą. Joniškiečiai tuo metu taip pat nesė- 
dėjo rankų sudėję, jie toliau raštais atitinkamiems parei- 
gūnams įrodinėjo savo teises. Vienas šių raštų yra išlikęs 
larp Daukanto popierių ir rašytas jo paties ranka'0. 


10 (Davainis-Silvestraitis M. ir Burba A.) Medega S. Daukanto 
biografijai. — Shenandoah, Pa, 1898.— P. 10, 11. 

18 Ten pat — P. 10. 

104 „Memorandumas apie Joniškio miesto gyventojų bylą su gra- 
iu Zubovu ir baroniene Rozen dėl laisvės ir miesto nuosavybės“ // 
LIBR, SD 75, I. 1—4, 

Greičiausia čia joniškiečių rašto juodraštis. Jei tekstą 
būtų kūręs ir ne pats Daukantas, tai nuorašas šiaip ar 
taip rodo, kad jis šia antifeodaline kova domėjosi. 

Kad Daukantas stovėjo dvarininkų engiamų žmonių | 
"pusėje, ryškiausiai matyti iš jo veikalų. Švietėjai, kovo- 
dami su visuomenės nelygybe, tose šalyse, kur tebebuvo 
baudžiava, svarbiausiu dalyku laikė valstiečių išvadavi- 
mą. Anot jų, luominė feodalinė santvarka prieštarauja 
žmogaus prigimčiai, ir socialinei harmonijai pasiekti bū- 
tina šią egoizmu paremtą santvarką panaikinti. Reikia 
iš anksto pasakyti, kad Daukantas feodalinei santvarkai 
taip pat nieko gero nelinkėjo. 

Rašydamas apie lietuvių protėvių apsigyvenimą Pabal- 
tijyje, Daukantas „Darbuose“ tvirtino: „Tokiame tatai 
krašte lietuviai, žemaičiai ilgus amžius laimingai gyve- 
no, patys sau dirbdami, vyresnybę dėl savęs skirdami, 
nežinojo neį lažo, nei pavynasčių, nei donių, liuosi nuo 
viso buvo, dieną arė ar medžiojo, naktį tarp grakščių 
žmonų ilsėjosi, niekas jų saldžių valandų negaišino, skau- 
dūs balsai vagorių, dešimtininkų, šaltyšių, launinkų šir- 
dies jų negildė, kits kitą mylėjo ir šelpė, vienybė ir meilė 
tarp visų buvo, viso pertekę, midų ir alų puotose nusi- 
myluodami gėrė, turtai, gėrybės klėtis laužė, visi liuosi, 
nežinojo gelžinių nei šiekštų ant kojų, ir pirmiau kiek- 
vienas būtų miręs ant tos vietos, nei vergu kieno tapęs“ 105, 
Sis idealizuotas gerovės vaizdas kartojasi ir vėlesniuose 
Daukanto raštuose. 

Gerovės pagrindu jis laiko darbu įgytą privačią nuo- 
savybę. „Pirma žemė, arba gruntas,— rašo Daukantas, — 
visuomenis buvo, ir, kurs kame buvo pragyvenęs, girės 
vidury namą sau pastrūnijęs, dirvas apsukui praplėšęs 
ir pievas praskynęs, tas tokį savo gyvenimą ir gruntą, tam 
gyvenimui priderantį, turėjo už savo veldėmę ir galėjo 
kaip tinkamas dovanoti kaip kokį daiktą, kurį būt savo 
nuopelnu įgijęs“!6. Likusi lyg kokia rezervinė žemė vis 
dar tebebuvo visų nuosavybė. Šitokia privačios nuosavy- 
bės genezė feodalizmo sąlygomis, kur žemės nuosavybė 


106 Daukantas S. Raštai. — T. 1.— P, 97—98. 
106 Ten pat.— P. 572 („Būdas“). 

buvo valstybės, bažnyčios, bajorų luomo monopolio teisė, 
turėjo tarnauti valstiečių, siekusių gauti savo dirbamą že- 
mę, interesams. 

Nuo XII-XIII amžių atsiranda įėgų, kurios kėsinasi 
esamą socialinę ekonominę santvarką panaikinti ir pri- 
mesti vergiją. Dabar mes iš istorijos žinome, kad tuo 
metu Lietuvoje kūrėsi feodalinė visuomenė. Daukantas taip 
pat pripažįsta, kad tuomet atsirado duoklės. Tačiau jos 
buvo ne feodalinės prievolės. „Kaipogi senovėje,— rašo 
Daukantas „Istorijoje žemaitiškoje“,— lietuviai ir Žemai- 
čiai davė savo diduomenei truputį javų, kailių ar odų, 
retai pinigų, ir tai ne kaipo jų vergai tai jiems darė, bet 
jog jie, vyresniaisiais būdami ir ūkį rėdydami, laiko ne- 
turėjo duonos sau uždirbti“!97, 

Baudžiavą, kurią Daukantas vadina vergija arba 1a- 
žu, lietuviams atnešė išorės priešai — kalavijuočiai ir kry- 
žiuočiai. Kalavijuočiai, anot jo, tuoj pasirodė, „jog ne 
pakajaus, ne Dievo žodžio buvo atėję platinti į tuos kraš- 
tus, bet turto ir grobio griebti ir nekaltiems žmonėms, iš- 
plėšę jiems tėviškės, jų pačių vergti: kaipogi uždėjo tuo- 
jau naujas rinkliavas, didžius mokesnius ant perkrikštų, 
liepdami jiems sau žemę veltui arti, o patys (ėmė) tei- 
sybę pardavoti; kas daugesniai davė, tas teisesniu buvo 
ir svetimu daiktu apsisavino. To nelykuojant, reikėjo de- 
šimtinės kunigams duoti (...)“'98 Tokia pat baudžiava 
slėgė ir Prūsijos gyventojus — lietuvius: „Kas do notis,— 
rašo jis,— radosi Lietuvos tautoje nuo to parvadinimo vo- 
kiečių brostvių, arba kryžėjų, tai regės kiekvienas, skai- 
tydamas toliau, notis, kuri lietuvių tautą amžinai prapul- 
dė: kaipogi nuo to laiko rymoja šiandien lietuvis ir 
žemaitis, geležiniais suvaržytas, ant irų (griuvėsių — 
V. M.) savo tėvynės, nei nuo kur atsipūsti negaudamas, 
girdėdamas ant kapų savo prabočių svetimus apsiėjimus 
savo namuose, svetimą būdą savo tautoje (...) “109 

Krikščionybė, baudžiava ir tautos pavergimas, anot 
Daukanto, ėjo kartu. Kartais laikoma, kad Daukantas so- 


107 Daukantas S. Rinktiniai raštai. — P. 83. 
108 Daukantas S. Lietuvos istorija. — D. 1.— P. 173. 
109 Daukantas S. Rinktiniai raštai. — P. 109—110. 

cialinę nelygybę ir išnaudojimą kildina kaip ir prancūzų 
romantinės krypties istorikas Ogiustenas Tjeri — iš nu- 
kariavimų bei tautinės priespaudos. Kažin ar Daukantas 
taip rašė Tjeri paveiktas. Mūsų istoriko mintys dėl kry- 
žiuočių ir kalavijuočių atneštos baudžiavos jau yra jo 
„Darbuose“. Vargu ar tuomet Daukantas jau galėjo ži- 
noti vos pradėjusio reikštis Tjeri straipsnius. 

Daukantas, matyt, prie šių išvadų priėjo, analizuoda- 
mas istorijos šaltinius. Jis žymia dalimi yra teisus. Dabar 
istorikai laiko, kad tuo metu, kai kalavijuočiai su kryžiuo- 
čiais atsidūrė Pabaltijyje, krikščionybė atstovavo brandes- 
nės socialinės politinės santvarkos ideologijai. Pabaltijyje 
ieodalizmas tebebuvo ankstyvosios raidos stadijoje. Krikš- 
čionybės įvedimą čia, suprantama, lydėjo ir prievolės 
bažnyčiai, ir baudžiavos įsigalėjimas!!?. Vidinių sąlygų, 
skatinusių feodalizmo stiprėjimą, Daukantas, žinoma, kal- 
bėdamas apie kalavijuočių ir kryžiuočių užkariautąsias 
žemes, neatskleidė, jis visą dėmesį nukreipė į ateivių 
ekspansinį vaidmenį. 

Pagrindinės lietuvių teritorijos niekas nepajėgė užka- 
riauti, bet baudžiava ir čia buvo. Jos atsiradimo ir įsiga- 
lėjimo priežasčių Daukantas ieškojo kitur. Jo akys nu- 
krypo į karinės demokratijos epochos iškeltuosius vadus, 
pavadintus diduornene. Aprašydamas herulius, kurie tal- 
kino romėnams karo žygiuose, jis sako, jog vieni jų grįžo 
turtingi, o kiti suvargę ir buvo užmiršę savo santvarkos 
įstatymus. Per karus įgudę tinginiauti ir plėšti, pradėję 
ir saviškius vargdienius versti jiems dirbti. Šie griebęsi 
ginklo prieš diduomenę, daug jos išnaikinę ir apgynę 
save. Vis dėlto, atrodo, dar ligi kovų su vokiečiais laikų 
Daukantas pripažįsta buvus patriarchalinių vergų, kilusių 
iš karo belaisvių, nusikaltėlių ir skolininkų. Šie nelaisvie- 
ji žmonės buvę vadinami šeimyna; jų vaikai vėl tapdavę 
laisvais. „Paskui,— anot Daukanto, — radusis sau ponams, 
likusiąją žemę nuo žemlionių valdymierai pasisavino ir 
dalijo ją kaipo savo daiktą kitiems, liepdami sau tarnauti 
su mokesniu arba duokle arba be mokesnio. Ilgainiui di- 


10 EOprannc IO. M. Ilpuunua no3AKero pacnipocTpPaHeHKHS XPHCTH- 
aHcTBa 6 I]puGanTuKe. — MockBa, 1970. — C. 11—12 

dieji kunigaikščiai likusiąją žemę nuo tų sau ponų patys 
pasisavino, iš Kurių gruntų paskui kėlės valstiečiai, kara- 
liškais vadinami, kuriuos didieji kunigaikščiai vėl dalijo 
sau ponams jau amžinai, jau lig gyvos galvos“!!!. 

Iš tikrųjų pirmaisiais baudžiauninkais Lietuvoje ta- 
po šeimynykščiai. Jų savininkai buvo pirmieji bajorai. 
Pripažindamas kunigaikščių, kaip turtingų žemvaldžių iš- 
kilimą, Daukantas neatkreipė dėmesio, kad jie iš pradžių 
buvo lauko bendruomenių, išsidalijusių dirbamą žemę, 
valdovai ar viešpačiai. Kuriantis valstybei didysis kuni- 
gaikštis pasisavino mažesniųjų kunigaikščių laukus ir 
paskui dalį jų su valstiečiais-veldamais dovanojo bajo- 
rams. Valstiečius veldamais vertė valstybinė valdžia, pra- 
dedant Vytautu ir Jogaila. Šis procesas jau gan plačiai 
atsispindi ir istorijos šaltiniuose. 

Tai buvo Lietuvos krikšto, Krėvos ir kitų unijų su Len- 
kija laikai. Dėl to Daukanto, rašančio apie bajorų Žemė- 
valdos atsiradimą, dėmesys nukrypo į Lenkiją, kur feo- 
daliniai santykiai, taigi ir baudžiava, jau buvo gerokai 
įsigalėję. Lenkijos įtakoje Lietuvos diduomenė sulenkė- 
jusi, išlepusi ir ištižusi, neturėdama gobšumui ribų, ėmu- 
si be darbo skaniai valgyti ir didžia būti. O čia dar po 
didžiųjų geografinių atradimų kilusi didelė javų paklau- 
sa. Daukantas rašo: „(...) Lietuvos didžturčiai nebesikabi- 
no lig šiol mokamomis donimis, bet norėdami javų gausą 
didinti, pradėjo svietą vergti lažais, arba baudžiavomis, 
liepdami jiems laukus platinti ir medes skinti, per tą iš- 
baidė iš savų girių brangius brangesnius žvėris, bitės 
kas metą po medes ėmė možėti (...)“!!2 

Baudžiavos išplitimą Daukantas vienur datuoja Va- 
lakų reforma, kitur Liublino unija. Beje, dabar istorikai 
taip pat laiko, kad baudžiavos įsigalėjimo Lietuvoje pro- 
cesas baigėsi XVI a. antrojoje pusėje — 1588 metų Lietu- 
vos Statutas galutinai atribojo bajorų — žemės savininkų 
luomą nuo valstiečių — baudžiauninkų. 

Lietuvių tauta tuomet, kai išėjo vienas svarbiausių 
Daukanto istorijos veikalų „Būdas“, mažai turėjo inteli- 


"11 Daukantas S. Raštai. — T. 1.— P. 573. 
"2 Ten pat.— P. 638—639. 

gentų, o dar mažiau caro valdžiai atsidavusių raštingų 
žmonių. Dėl to ne taip jau giliai paslėptos antibaudžia- 
vinės Daukanto mintys carizmo apologetams gan ilgai 
liko nežinomos. Prisiminkime Vasilijaus Anastasevičiaus 
išverstą Valerijono Stroinovskio knygą „Apie dvarininkų 
sutartis“ ir greitą carizmo sargų reagavimą. Ten įvade iš 
esmės tebuvo ta pati mintis — seniau valstiečiai buvo 
laisvi, baudžiauninkais jie paversti prievarta ir neteisėtai. 
Beje, Daukantas šią knygą turėjo ir savo bibliotekoje!!3, 
Daukanto „Būdas“ valdžios žmonių dėmesį atkreipė tik 
po dešimties metų (smulkiau apie tai — toliau). Viena 
svarbiausių Daukantą kaltinančių vietų rasta ši: „Žmonės 
nuvargę, kaip pilelėse, arba miestuose, taip ir kiemuose 
arba sodose gyvenantys, didžiai sunkia vergyba nunovy- 
ti, nesgi kožnas gyventojas yra prie žemės prikaltas. Į 
namus gyventojo įėjęs, gali kaip tinkamas lėbauti, val- 
gomą daiktą ar drabužį neklausdamas paimti ir patį iki 
smerčio primušti; vargšas niekame paguodos neras ir nie- 
kas jo neužstos ir piktadėjas paliks nesudraustu“!!4, To- 
liau Daukantas rašė, kad teisybės iš pono negausi nė su 
dovanomis, o lažas jau pasiekė penkias ir net šešias die- 
nas per savaitę. 

Caro pareigūnai griebėsi persekioti „Būdą“ ir susido- 
mėjo jo autoriumi ne todėl, kad pastarasis rašė apie bau- 
džiavą. Blogiau buvo, kad baudžiavos atsiradimą, jos 
padarinius autorius piešė taip, jog skailytojas turėjo pra- 
dėti galvoti, kaip ta baudžiava nusikratyti. 


VALSTYBĖ, VALDOVAS IR TAUTA 


Baudžiavą pripažinus neteisėta, iškilo klausimas ir dėl 
valstybinės valdžios. Vien abejojimas valdžios teisėtumu 
prieštaravo oficialiajai Daukanto laikų ideologijai ir tvir- 
tinimui, kad kiekviena valdžia yra Dievo duota. Valstybės 
ir valdžios kilmės koncepcija Daukantas liko ištikimas 


"8 Lebedys J. Simano Daukanto biblioteka // Lietuvių literatūros 
instituto darbai.— K., 1947.— T. 1.— P. 63. 
14 Daukantas S. Raštai.— T. 1.— P. 483. 

šviečiamajame laikotarpyje klestėjusioms pažangiosioms 
idėjoms: viską sukūrė žmogus, vadovaudamasis savo 
blaiviu protu. 

Daukantas šią prigimtinės teisės teoriją pažino iš sa- 
vo profesorių paskaitų. Be to labai domėjosi atitinkama 
literatūra. 1822 metų pradžioje iš Vilniaus universiteto 
bibliotekos skolinosi šios teorijos pradininko olando Hu- 
go Grocijaus (Grotius) knygą „Dėl karo ir taikos teisės“, 
kurioje įrodinėjama, kad nuosavybė, visuomeniniai san- 
tykiai ir valstybės valdžia yra laisvo žmonių susitarimo 
dalykas savo gerovei užtikrinti. Vėliau Daukantas pats įsi- 
gijo ne vieną panašų veikalą. Čia būtų galima keletą 
paminėti. Antai anglų politiko Oldžerneno Sidnio (Alger- 
non Sidney) ,„Samprotavime apie vyriausybę“ tvirtinama, 
kad žmonės, kurdami valstybės valdžią, savo laisvę ap- 
ribojo tik tiek, kiek reikalinga bendram labui. Vokiečių 
teisininkas Samuelis Pufendorfias (Pufendorf) veikale 
„Apie prigimtinę ir bendruomeninę teisę“ dėstė, kad pri- 
gimtinės teisės principai užtikrina žmogaus laisvę, savi- 
saugą ir nepriklausomybę. Prancūzų filosofas Gabrielis 
Mabli (Bonnof de Mably) „Pocijono pasikalbėjimuose“ 
rašė, kad iš prigimties žmonės yra lygūs, todėl turtingųjų 
viešpatavimas ant vargšų yra neteisėtas!!5, 

Daukantas taip pat manė, kad iš prigimties kiekvie- 
nas žmogus yra laisvas ir nepriklausomas nuo kitų žmo- 
nių, ir šių teisių niekas negali nei atimti, nei varžyti. 
„Kiekvienos tautos pradžioje, lygia dalimi ir lietuvių bei 
žemaičių, žmonės,— rašė Daukantas,— negyvendami dar 
sandraugėje, bet paskydę po laukus ir girias it paukščiai 
klajojo, maitindamiesi žuvimis, paukščiais ir žvėrimis. Tas 
penas tankiai buvo lyčiumi mūšų ir netaikų tarp jų, kai- 
pogi galįs už galį nuo kitas kito grobstė ir imliojo su- 
gautą žvėrį ar žuvį. Toksai žmonių elgimasis didžias jiems 
nelaimes darė“!!“. Nebuvo kas saugo žmogaus prigimtinės 
teisės. Betgi greit išeitis buvo rasta. „Protingesnieji tarp 
jų,— tęsia Daukantas,— tai matydami ir norėdami tas ne- 


!5 Repšys J. Daukanto visuomeninės ir politinės pažiūros.— V., 
1961.— P. 62—63 (rankraštis). 
16 Daukantas S. Rinktiniai raštai.— P, 79 („Istorija žemaitiška“). 

taikas atitolinti nuo jų ir didžiai juos vieną su kitu su- 
bendrauti, pradėjo juos mokyti, reikšdami, jog kame tenai 
aukštybėse esą jų geradėjai, kurie juos čia ant žemės 
šelpią ir globią savo gėrybe ir malone; jie sakėsi žmo- 
nėms su jais kalbą ir nuo jų žinias ir įsakymus gauną; 
ir ko norį, tai galį gauti nuo jų dėl žmonių (...)“U7 Jie 
tapę tarpininkais tarp dievų ir žmonių. Šitaip atsiradusi 
pasaulyje vyresnybė, religija ir susiformavusi visuomenė. 
Visuomenė vadovavosi principu „Nedaryk kitam, ko pats 
nenori“. Anot Daukanto, „senoje tikyboje patys tėvai, mo- 
tinos savo patyrimu rodė vaikams naudą ir žalą, o savo 
elgimuose — teisybę kaipo įgimtą privalumą kiekvieno 
žmogaus, be kurio ne viens negalėtų bursoje (draugėje — 
V. M.) gyventi (...)“!!š Nedemokratiniu būdu atsiradusios 
teokratinės valdžios priešakyje stovėjęs visų protingiau- 
sias senis krivių krivaitis. Jis kitų krivių renkamas val- 
dovu ir teisėju ligi gyvos galvos. 

Kilus karui, į kurį visa tauta turėjusi traukti, karei- 
viai narsiausiąjį pakeldavę didžiuoju kunigaikščiu, arba 
rikiu, kuris iš krivių krivaičio pasiimdavęs ir pasaulietinę 
valdžią. Karui pasibaigus, rikis vėl tapdavęs tuo, kuo 
prieš tai buvęs. VII amžiuje kilęs reikalas įkurti stipresnę 
valdžią, todėl krivių krivaitis surinkęs lietuvių tautą, ir 
toji savo nuolatiniu valstybės (ūkės) kunigaikščiu, arba 
viešpačiu, pakėlusi Vaidevutį ir davusi jam įstatymus. Ši 
Daukanio mintis apie valstybės valdžios ir įstatymų kil- 
mę eina per visus keturis jo istorijos veikalus. 

Aplamai valdovo ir įstatymų iunkcija buvo užtikrinti 
tautos laisvę, doro žmogaus asmens teises. Valdovas tu- 
rėjo tarnauti tautai, kurios valios atsiklausti svarbiausiuo- 
se dalykuose buvo būtina. Daukantas rašė: „(..) yra Ži- 
nomu, jog svietas buvo liuosas iki paskuojų gadynių, ir 
be svieto pritarimo ir žinios ne vien didysis kunigaikštis, 
bet ir pats kūrėjų kūrėjas (krivių krivaitis — V. M.) nie- 
ko nedrįso veikti lietos reikaluose. Kas yra teisingu, nesgi 
kas neša naštą, tas turi žinoti, dėl ko ją neša?“!18 


U7 Ten pat — P. 79—80. 
"8 Daukantas S. Lietuvos istorija. — D. 2.— P. 176. 
"9 Daukantas S. Raštai.— T. 1.— P. 578, 

Daukantas pabrėžė ir liaudies teisę didįjį kunigaikštį 
nušalinti. Kai Vytautas perleidęs Žemaitiją kryžiuočiams, 
žemaičiai sakęsi neprivalą jo klausyti, nes tai padaręs be 
jų sutikimo. Pats Vytautas esąs jų valia didžiuoju kuni- 
gaikščiu, ir jie šiandien vieną, o ryt kitą gali valdovu 
pakelti!20, 

Valstybė ir pasaulietinis valdovas, Daukanto manymu, 
atsirado visuomenės sutarties pagrindu, ir ši valstybė tu- 
rėjo ginti visos liaudies, tautos interesus, apsaugoti žmo- 
nių nuosavybę ir pilietines teises. Kaip tik tokiu principu 
sukurta politinė ir socialinė santvarka yra prielaida pat- 
riotizmui atsirasti. Lietuvių tauta, anot Daukanto, tikra 
užgrūdintų, sveikos dvasios ir kūno gamtos vaikų tauta 
rodė nepaprasto narsumo, drąsos ir pasiaukojimo pavyz- 
džius. Šioms savybėms pavaizduoti Daukantas turėjo pa- 
kankamai duomenų, užiiksuotų vokiečių kronikose. Beje, 
plačiai jis rašė ir apie Pilėnų gynimą. 

Tautos suvereniteto teises, būtent visuomenės sutar- 
ties normas ir prigimtinę teisę pažeidus, iškilo valdžios 
uzurpatoriai, savavaliai didikai, kurie suardė senąją san- 
tvarką, užtraukė tautinę ir socialinę priespaudą. Ar po 
to begalėję lietuviai taip kariauti, rodyti patriotizmą, kaip 
kadaise? Aprašydamas XVII a. politines negandas, Dau- 
kantas sako: „Tokioje rūstoje dienoje visur reikėjo tamp- 
rybės ir aitros, bet svietas nuvergtas nebturėjo nei meilės 
dėl savo rėdos, nuo kurios nė nuo kur nė kokios pagal- 
bos nebgavo, neigi saviep stiprybės: nesgi, dieną ir naktį 
dvaruose dirbdami, ir taip nenudirbo ir nieko sau tuo 
nenupelnė, tiktai nuogį, alkį ir vargą nepabengtą atentėj 
sau regėjo, todėl išguręs be vilties, laimingesnės sau 
atentės ilgėdamos, sau smerčio laukė“!2!, 

Daukantas darė visiškai aiškią aliuziją į XIX a. pir- 
mosios pusės socialinę ekonominę ir politinę santvarką 
kaip prieštaraujančią protui ir žmogaus prigimčiai. Šiai 
santvarkai kontrastu keliama jo idealizuota senosios Lie- 
tuvos santvarka, kažkoks abstraktus siekimų pavyzdys. 
Būtų klaidinga manyti, kad Daukantas siūlė grįžti į tuos 


120 Daukantas S. Lietuvos Se 2.— P. 231. 
2! Daukantas S. Raštai. — T. 1.— P. 641. 

„gerus senus laikus“, jis tik svajojo apie žmogaus pri- 
gimtinių teisių, tautos laisvės ir socialinės lygybės grąži- 
nimą. Jo mintys, iš esmės skelbiančios neteisėtu caro 
autokratijos ir dvarininkų-bajorų viešpatavimą, buvo ko- 
vos priemonė prieš feodalizmą su dvarininkų žemėvalda, 
prieš tautinę priespaudą, dėl teisingos santvarkos, parem- 
tos smulkiąja nuosavybe. 


GIMTOJI KALBA 


Susidomėjimas lietuvių kalba, kaip jau matėme, stai- 
ga iškilo su naujomis visuomeninėmis srovėmis ir, žino- 
ma, kartu su kalbotyros išaugimu. Mokslininkams rūpėjo 
užfiksuoti vertingus lietuvių kalbos struktūros bruožus. 
Nedaug kas betikėjo šios kalbos gyvybingumu, atrodė, 
kad išmiršta visa tauta, nes kone visa bajorija ir inteli- 
gentija jau šliejosi prie lenkų tautos. Šitaip manė ir Dau- 
kanto profesoriai, ir mokslo draugai. Anot Lelevelio, Bo- 
gušas nusipelnęs padėkos, kad parodęs aiškiai žūstančios 
lietuvių kalbos grožį. Adomas Mickevičius „„Konrado Va- 
lenrodo“ pratarmėje sakė, jog Lietuva bėra dėkingos poe- 
zijai medžiagos šaltinis ir pacitavo Šilerio posakį: „Kas 
privalo atgyti dainoje, turi žūti tikrovėje“. 

Kitaip į lietuvių kalbą žiūrėjo Daukantas, kiti ano 
meto lietuvių šviesuoliai. Kalbos reikšmę tautos gyveni- 
me apibūdindamas, Daukantas pasinaudojo Herderio ir 
vokiečių kalbininko Vilhelmo Humbolto mintimis. 

Visų didžiausias tautos turtas esąs kalba, kurioje at- 
sispindi pačios tautos praeitis. Praeitis ir nūdiena jun- 
giasi per kalbą. Lietuvių kalbą Daukantas laiko seniau- 
sia tarp visų šiaurės kalbų. Graikų ir lotynų kalbos jai 
esančios sesės,— visos kilusios iš sanskrito kalbos. Dau- 
kantas griežtai atremia kai kurių mokslininkų tvirtinimus, 
kad lietuvių kalbą sudarąs kaimyninių kalbų mišinys. 
Toks mišinys esanti bažnytinė lietuvių kalba, o ne gy- 
voji. Religines knygas vertę įvairūs svetimšaliai, jie ten 
ir priveisę savo kalbos žodžių. Tautos ir kalbos didybė 
bei garsingumas esąs neatskiriamas. Pavergta tauta, pa- 

niekinta ir jos kalba. „Tą teisybę regime,— rašė Daukan- 
tas, — Lietuvos ir Žemaičių tauloje, iš kurios kalbos šian- 
dien ne vien diduomenė, bet ir patys kunigai per savo 
nežinojimą tyčiojasi (...)“122 Jis pabrėžia, kad lietuvių 
kalbos saugotoja buvo liaudis, „išmintingosios motinos“ 
iš aplūžusių trobelių. Jau „Darbuose“ sako, jog lietuvių 
kalba tebegyvuoja, ja galįs rašyti net tas, kas turįs Ho- 
mero ar Vergilijaus protą ir plunksną. Kaip pavyzdį nu- 
rodo Donelaičio „Metus“. Jis ir pats „Darbus“ lietuviškai 
rašyti ėmęsis, norėdamas savo gimtosios kalbos priešams 
atkirtį duoti. Daukantas, žinoma, pripažįsta, kad, lietu- 
vių kalbą smarkiai išstūmus iš viešojo gyvenimo, politi- 
nei valdžiai atitekus kitataučiams, ši kalba nebuvo taip 
išdailinta, kaip lenkų kalba. 

Visų Daukanto istorinių, folkloristinių, mokyklinių, 
švietėjiškų raštų ir leidinių tikslas buvo gryninti lietuvių 
kalbą, praskinti jai kelią į viešąjį gyvenimą ir mokslinę 
literatūrą. Antai „Pasakojimo apie veikalus lietuvių tau- 
tos senovėje“ pratarmėje Daukantas sako, kad „(...) mei- 
lė ir gailesys taip garbingos lietuvių tautos gundino ir 
skatino mane, vargo pelę, negurti savo ryžimesi jei ne 
būtinai tobulai lietuvių veikalus išguldyti, tačiau bent 
vieną jų dalį dėl užlaikymo pačios jų kalbos parašyti“!23, 

Didžiausiais tiražais tuomet ėjo maldaknygės, kurių 
kalbą Daukantas, kaip minėta, laikė baisingu lietuviškų 
ir svetimų žodžių mišiniu. Jis, būdamas pasaulietis, ryžo- 
si negirdėtam darbui — ėmėsi rengti maldaknygę. Kaip 
matysime, čia jam rūpėjo ne vien bažnyčios reikalai. 

1843 metų balandžio 2 dieną jis parašė laišką Žemai- 
čių vyskupui-nominatui Simonui Mykolui Giedraičiui, ku- 
riame sakėsi praėjusiais metais pasiuntęs jo kanceliarijai 
rankraštį „Matdas pri Dijwa pagat Bažniczes Szwętos 
Katalikiszkos Rimo iszraszitas“. Tai esanti maldaknygė, 
sudaryta iš maldų ir giesmių, imtų iš „Aukso altoriaus“, 
„Balso širdies“, lenkiškos pijoro Ruševskio maldų kny- 
gos ir lietuviškai išverstų egzekvijų. Rankraštis esąs pa- 
rašytas telšiške šnekta, rūpestingai prisilaikant atitinka 


122 Daukantas S. Rinktiniai raštai. — P. 91 („Istorija žemaitiška“), 
13 Daukantas S. Raštai. — T. 2.— P. 7. 

mos ortograiijos. Daukantas prašė aprobacijos, rankraštį 
prižiūrėti pavedus Juozapui Giniotui ir Jurgiui Pabrėžai, 
„kaip geriausiai mokantiems šią kalbą“. Skaitant rank- 
raščio tekstą, Daukantas prašė „(...) tuos žodžius, kurie 
jiems pasirodys per seni ir neverti toliau vartoti gryninant 
kalbą, užbraukti ir viršuje įrašyti laikomus tinkamiau- 
siais“. Jeigu gi mažiau mokantis šią kalbą skaitys, tai 
tuomet gali būti nesusipratimų ir skirtingų nuomonių!2*, 
Vadinasi, Daukantui čia svarbiausia buvo kalbos gry- 
numas. 

Kaip buvo prašyta, rankraštį peržiūrėti Giedraitis lie- 
pė Giniotui, pasitelkus pagalbon ir Pabrėžą. Betgi vysku- 
pijos valdytojas jiems ypač pabrėžė būtinumą sutikrinti 
maldaknygės tekstą su šventraščiu ir religijos dogmo- 
mis'*5. Bažnytinę aprobatą Daukantui pavyko gauti tik 
1847 metų liepos 3 dieną. Maldaknygę leisti apsiėmęs Ka- 
napackis. Jis liepos 31 dieną išsirūpino ir pasaulietinės 
cenzūros leidimą, tačiau kažkodėl leidinys neišėjo. 

Ėmėsi Daukantas ir kalbotyros darbų. Viename 1842 
metų laiške Narbutui sakėsi, kad liovėsi užsiiminėjęs anks- 
tesniaisiais tyrinėjimais (istorijos), nes jiems reikią daug 
lėšų, laiko ir ramybės, todėl ėmęsis tyrinėti pačią kalbą, 
bet ir čia sutinkąs nemaža kliūčių!2, Iš tikrųjų kalbinius, 
leksikografinius darbus Daukantas buvo pradėjęs maž- 
daug kartu su savo istorijos veikalais. Antai 1838 metais 
prie Daukanto paruoštos „Epitome Historiae Sacrae“ bu- 
vo išspausdintas nedidelis lotynų-lietuvių kalbų žodynas, 
kuriame lietuviški atitikmenys duoti apie 2350 lotyniškų 
žodžių ir 250 jų junginių. Yra išlikusi ir nedidelė lenkų- 
lietuvių kalbų žodyno dalis, rašyta 1839—1846 metais. Iš 
viso Žodyne būta apie 24 tūkstančiai žodžių. Matyt, prie 
pastarojo žodyno tolimesnio ruošimo (imtas naujas žo- 
dyno registro pavyzdys) Daukantas bus grįžęs tuomet, 
kai Narbutui rašė minėtuosius laiškus. Lietuvių kalbos ir 


124 Daukantas S. Raštai. — T. 2.— P. 715, 

“5 Telšių konsistorijos kanceliarijos 1843 m, gegužės 12 d. raš- 
tas. J. Giniotui // Lietuvos CVA, i. 1671, ap. 4, b. 33, 1. 146. 

126 1842 m. gegužės 4 d. laiškas // Daukantas S. Raštai.— T. 2— 
P. 721. Kliūtis minėjo ir kitame, 1848 m. birželio 27 d., laiške T. 
Narbutui (P. 773). 

literatūros instituto bibliotekos rankraštyne saugomi trys 
didžiuliai kaligrafiškai parašyti žodyno ioliantai. Žodynas 
nebaigtas, jame 56 567 lenkiški žodžiai, o lietuviškų ati- 
tikmenų tėra 37677, ypač jų mažai paskutinėje dalyje. 
Iš anksčiau surinktos medžiagos šio rankraščio tekstas 
rašytas jau Daukantui iš Peterburgo grįžus į Lietuvą — 
žodyno popierius gamintas 1850 metais. Daukantas šį 
žodyną pildė, taisė kone ligi pat mirties. Jį, matyt, rodė 
Valančiui, klausė patarimų. Keliose žodyno vietose ma- 
tome Valančiaus ranka prirašytų žodžių. Medžiagos žo- 
dynui Daukantas sėmėsi iš gyvosios kalbos, ypač gimto- 
sios žemaičių tarmės, Konstantino Sirvydo, Kristijono 
Milkaus, Georgo Ferdinando Neselmano žodynų, Mikalo- 
jaus Daukšos raštų!27, 

Kodėl Daukantas pasirinko lenkų-lietuvių ir lotynų- 
lietuvių kalbų žodynus? Tai paaiškės, prisiminus, kad Io- 
tynų kalba ilgą laiką vyravo mokykloje, mokslo pasaulyje 
ir katalikų bažnyčioje. Išstumiamos lotynų kalbos vietą 
užėmė lenkų kalba. Daukanto rengti žodynai su lietuviš- 
kais lotyniškų ir lenkiškų žodžių atitikmenimis turėjo 
skinti lietuvių kalbai kelią viešajame gyvenime. Daukan- 
tui rūpėjo įvairūs lietuvių kalbos klausimai — bendroji 
kalbotyra, literatūrinės kalbos gramatika, leksika, rašyba, 
kalbos gryninimas. 

Daukantas, žinoma, nebuvo kalbininkas. Rengti žody- 
nus ir tyrinėti kalbą ėmėsi būtino reikalo verčiamas, nes 
labai trūko lietuvių inteligentų. Šiame darbe jis daug kur 
klydo. Daukanto upių, miestų, kraštų vardų etimologizaci- 
ja, neretai užtinkama jo istorijos veikaluose, paremta žo- 
džio skambėjimu ir reikšmės panašumu, o ne fonetikos 
dėsniais ir žodžių daryba. Beje, šiuo keliu ėjo ir daugelis 
vėlesnių Lietuvos praeities tyrinėtojų (pvz., J. Basana- 
vičius ir kt.), nekalbant jau apie amžininkus — Bogušą, 
Narbutą'28. Kalbos grynumo Daukantas žiūrėjo vien žo- 


17 Kruopas J. Daukanto Ieksikografiniai darbai // Lietuvių kalbo- 
tyros klausimai.—— V., 1961.— T. 4. P. 302—306. Cy6awoc T. A. Bons- 
NIOš PYKONnKCHbIM MOJIBCKO-AHTOBCKHA CAOBAPb CHMOKaca NlaykauTaca: 
ABTopeb. AHCC. KaHA. ĖHIOJ. HayK. — Banca, 1988. — C. 5—10. 

128 Kalnius A. Daukanto pažiūros į kalbos ir tautos santykius // 
Zidinys.— 1939.— Nr. 11.— P. 524—596. 

dynę, nepaisydamas sintaksės nei stilistikos. Be to, ne 
visuomet sėkmingai keitė ir svetimybes. Laikydamas lat- 
vių kalbą lietuvių kalbos atskala, reikalingus svetimybių 
pakaitalus ėmė iš latvių kalbos. Be to, klaidingai etimolo- 
gizuodamas kai kuriuos svetimus atneštinius žodžius, lai- 
kė juos senais lietuviškais žodžiais, atsidūrusiais kitose 
kalbose. Tačiau svetimybėms pakeisti ar naujoms sąvo- 
koms pavadinti ieškojo savų žodžių gyvojoje liaudies 
kalboje, senuosiuose raštuose. Pats sukūrė tokius vyku- 
sius naujadarus kaip auka, aukuras, būdvardis, karyba, 
karvedys, laipsnis, lygsvara, laikrodis, prekyba, vaistinin- 
kas, vietovė. 

Kam istorikas Daukantas ėmėsi kalbotyros, atsako jis 
pats: „Tebeturi dar lietuviai ir žemaičiai visų brangiausią 
palikimą savo bočių prabočių, tai yra savo kalbą, kurią 
idant išplėštų iš nasrų visa rynančio laiko ir pastatytų 
šalip kalbų mokytų, turi aną šiandien dailinti...“12 Kalba, 
kaip suprato Daukantas, turėjo telkti visą bundančią tau- 
tą. Rimta kliūtis liko tarmės. Daukantas žinojo, kad jo 
knygas aukštaičiai galėjo skaityti su vargu. Jei „Darbai“ 
parašyti gimtąja pajūrio žemaičių tarme, tai vėliau jis 
„Ima vis daugiau nusileisti garsyne vakarų aukštaičiams, 
kad ir be didelio nuoseklumo (...)“30 Aukštaitinimas iš- 
ryškėjo „Istorijoje žemaitiškoje“, „Pasakojime“, o į savo 
žodyną dėjo įvairių tarmių žodžius. Kai daugumai moks- 
lininkų rūpėjo akumuliuoti lietuvių kalbos lobius mokslo, 
lyginamosios kalbotyros reikalui, Daukantui rūpėjo savo 
kalbos gyvybė ir ateitis. 


VADOVĖLIAI IR SKAITINIAI 


Daukantas iš savo patyrimo žinojo, kad sunkiausia 
našta mokiniams buvo lotynų ir lenkų kalbų mokymasis. 
Pirmosios reikėjo mokytis su pastarosios, kaip gimtosios, 
pagalba. O lietuvio valstiečio ir net smulkaus bajoro vai- 


19 Daukantas S. Raštai.— T. 1.— P. 36. 
130 Jonikas P. Lietuvių kalba ir tauta amžių būvyje: Visuomeni- 
niai lietuvių kalbos istorijos bruožai. Chicago. Il., 1987.— P. 201. 

kas šios neva gimtosios kalbos taip pat nemokėjo. Vienas 
vargas būdavo su tąja gramatika ir vertimais. Daukantas 
pasiryžo čia mokiniams padėti. 1837 metais Peterburge 
jis, pasirašęs K. W. Myle slapyvardžiu, išleido 120 pus- 
lapių knygelę „Prasmą Lotinu kalbos“. Tai pirmasis iš- 
spausdintas Daukanto darbas. Si knygelė, kaip rodo 
pavadinimas, skirta lotynų kalbai mokytis, bet ji yra ir 
pirmas, tiesa, kuklus lietuvių kalbos gramatikos vadovė- 
lis, suprantamas mokiniui lietuviui. Tik supažindinęs su 
lietuvių kalbos gramatika, Daukantas aiškina mokiniui 
lotynų kalbos dėsnius. Rašydamas šį vadovėlį, jis galvo- 
jo, kad žlugus kosmopolitinei lotyniškai mokyklai, dėsto- 
mosios tautinės kalbos teisė Lietuvoje turi priklausyti 
lietuvių, o ne lenkų kalbai. Anot Valančiaus, „p. Daukan- 
tas manė lenkiškosios kalbos tarpininkystę visiškai nerei- 
kalingą esant ir geidė, kad visi tiesiai iš žemaitiško mo- 
kytųsi lotyniškai“!!, 

Po metų Daukantas išleido naują, truputį mažesnę 
mokyklai skirtą knygą — „Epitome Historiae Sacrae“ 
(„Trumpa šventoji istorija“). Jos autorius — Paryžiaus 
universiteto profesorius Š. F. Lomonas (Ch. F. Lhomond). 
Dar 1823 metais ją į lietuvių kalbą buvo išvertęs Simo- 
nas Stanevičius. Dabar Daukantas knygelę išleido origi- 
nalo, lotynų kalba, bet pateikė skyrelių antraštėles lietu- 
viškai ir gale pridėjo kone tokio pat dydžio priedą — lo- 
tynų-lietuvių kalbų žodynėlį. Knygelė buvo skirta viduri- 
nės mokyklos II klasei kaip lotynų kalbos skaitiniai. Beje, 
ir Prancūzijoje ją naudojo pradiniam lotynų kalbos mo- 
kymui. 

Po 1830—1831 metų sukilimo mokyklose susvyravo len- 
kų kalbos hegemonija, valdžios sferose imta svarstyti, ar 
gimtoji mokinių kalba Lietuvoje nebus lietuvių kalba. Be 
to, vykdant valstybinių valstiečių reiormą, Valstybinių tur- 
tų ministerija ėmė steigti mokyklas valstiečiams. Daukan- 
tui turėjo kilti vilčių, kad lietuvių kalba mokymo procese 
užims svarbesnę vietą. 

1842 metais Peterburge pasirodė Daukanto „Abėcėlė 
lietuvių, kalnėnų ir žemaičių, kalbos“. Vadovėlis turėjo 


11 Valančius M. Pastabos pačiam sau.— P, 130, 

tikti visų rūšių pradinėms mokykloms, kuriose buvo mo- 
koma lietuviškai, pusiau legalioms kaimo mokyklėlėms. 
Daukantas tikėjosi, kad ji bus plačiai naudojama mokyk- 
lose prie bažnyčių. Mat 1841 metų pavasarį Vidaus rei- 
kalų ministerija leido Žemaičių (nuo 1850 m. — Telšių) 
vyskupystėje steigti tokias katalikų dvasininkų vadovau- 
jamas parapines mokyklas ir jose mokyti tikybos, lietu- 
viškai skaityti ir rusų kalbos pradmenų. Šios mokyklos 
tuomet buvo vienintelės, kuriose lietuvių liaudies kalbai 
buvo pripažintas vyraujantis vaidmuo. „Abėcėlė“ išėjo vi- 
dutiniu tiražu (1500 egz.), bet platinti ją sekėsi nelengvai, 
nes ir naujosios mokyklos buvo steigiamos vangiai. 

1846 metų balandžio 17 dieną Daukantas Varnių ku- 
nigų seminarijos rektoriui Motiejui Valančiui rašė: „Be 
galo dėkoju, kad rūpiniesi pardavinėti mano knygas, bet 
labai malum signum (blogas ženklas — V. M.) mūsų 
kraštui, kad per dvejus metus teišparduota trys šimtai ir 
kelios dešimtys elementoriaus, nors bažnyčių yra daugiau 
kaip 160, taigi kiekvienai bažnyčiai nupirkti 3 egzemplio- 
riai ministrantūrai,— tai labai blogai, dvasininkijos apsnū- 
dimo išdava, ir yra blogas ženklas ateičiai“. Toliau rūsčių 
žodžių nepagailėjo ir savo geram pažįstamam vyskupui- 
nominatui J. K. Gintilai. „D(auggalis) kun. nominatas 
daug galėtų nuveikti, jei uoliau imtųsi, vienintelėje vys- 
kupijoje (Telšių — V. M.) leido turėti mokyklą prie baž- 
nyčių, žiemą mokyti katekizmo ir skaityti, dabar vos kur 
ne kur dešimtas, kaip sakoma, mojou, nėra kas prižiūrėtų! 
Dieve mano, kiek kainavo šio leidimo gavimas, čia nerasi 
žmogaus, kuris nebūtų rūpinęsis, o dabar lyg būtų ne- 
leista. Tas pats buvo ir seniau: paklausus, kodėl nėra mo- 
kyklos prie bažnyčios, atsakydavo, kad šia kalba nėra ele- 
mentorių, vaikai nenorį mokytis kita kalba, dabar jau ir 
yra, bet tas pats liūdnumas, gal kada teks gailėtis, bet 
bus per vėlu. Kokios tų žmonių širdys, savo pačių gimi- 
nei nenori suteikti dvasios peno, o vadinasi kunigais, švie- 
tėjais!]]“182 


182 Daukantas S. Raštai.— T. 2.— P. 783—784. 

Kadangi elementorius pritaikytas mokyklai, kurioje 
lenkų kalbos vietą ėmė stumti rusų kalba, todėl 18 pus- 
lapių yra skirta rusiškai abėcėlei ir skaitiniams. 

Elementoriaus pirmosios dalies sandara tebėra tradi- 
cinė: raidynas, „beabas“, poteriai, katekizmas, ministran- 
tūra. Beje, pridėta taip pat daugybos lentelė. Daukantas 
savo paaiškinimuose mokytojui išdėstė esminę metodinę 
naujovę. Pradžioje mokytojas turėjo rodyti „Adomo“, 
„ožio“, „ylos“ paveikslėlius, o mokinys turėjo tarti Žo- 
džius ir įsiminti atitinkamą prie paveikslėlio parašytą 
raidę — A, O, Y. Paskui mokinys turėjo eiti prie skiemenų 
sintezės. Nauja buvo ir antroji abėcėlės dalis — skaiti- 
niai'Š3. Čia buvo trumpų moralinių pamokymų vaikams 
(gerbti tėvus ir senelius, vengti išlepimo, tingėjimo), sep- 
tynios pasakėčios ir apsakymai. Toliau sekė „Trumpi pa- 
mokslai arba patarlės dėl jaunų žmonių, į svietą išeinan- 
čių“, sudaryti iš 298 patarlių ir priežodžių. Atsidavęs tau- 
tosakos rinkimui, Daukantas čia nevengė ir vulgarių, mo- 
kyklai, žinoma, netinkamų patarlių. Platinant tiražą, teko 
jas išskusti!34, 

Skaitinių supasaulietinimas buvo svarbi naujovė. Pri- 
simintina, kad pačiam Daukantui besimokant, lietuviška- 
me elementoriuje, jeigu juo iš viso teko naudotis, tebuvo 
tik vienas dar iš XVIII amžiaus atkeliavęs pasaulietinės 
poezijos kūrinys — „Koliedaitis diet mažu waykialu“, t. y. 
himnas rykštei, kuriame šlovinama rykštės pedagogika ir 
prašoma Dievą laiminti mokytojus ir motinas, lupančius 
rykšte mažus vaikus'!35, 

Pedagogikos istorikė Meilė Lukšienė rašo, kad 1849 
metais Daukantas turėjo paruošęs naują elementoriaus 
leidimą, kurio rankraštį 1857 metais įteikęs cenzūrai!?s, 
Iš tikrųjų tarp Peterburgo Cenzūros komiteto archyvinių 


188 Lukšienė M. Lietuvos švietimo istorijos bruožai XIX a. pir- 
mojoje pusėje.— K., 1970.— P. 343—344. 

184 Visas čia spausdintas patarles pakartojo K. Būga (S. Dau- 
kanto rinkimo patarlės) // Tauta ir žodis.— K., 1923— Kn, 1— P. 
322—327, 

135 Mokstas skaytima raszta lietuwiszka diet mažu wayku... nau- 
jey pardrukawotas.— Wilnius, 18308.— P. 40. 

6 Lukšienė M. Lietuvos švietimo istorijos bruožai XIX a. pir- 
mojoje pusėje.— P. 342, 

popierių pavyko rasti rankraštį!??, kurio pavadinimas toks 
pat kaip „Abėcėlės“, išėjusios 1842 metais. Titulinio lapo 
viršuje valdininko ranka įrašyta: Nr. 97, 1849 m. kovo 
8 d. (s. st.). Nesunku suprasti, kad čia cenzūros įstaigoje 
gauto rankraščio registracijos numeris ir gavimo data. 
Kadangi elementoriaus rankraštis turėjo religinę dalį, to- 
dėl jį Mogiliovo metropolito įpareigojimu cenzūravo Var- 
niuose kunigų seminarijos rektorius M. Valančius ir savo 
parašu gegužės 20 dieną (s. st.) patvirtino: „(...) atidžiai 
perskaičiau 'ir nieko prieštaraujančio šventajam tikėjimui 
neradau“. Žemiau įrašytas carinės pasaulietinės cenzūros 
leidimas spausdinti. 

Nors ir galutinai aprobuotas rankraštis, numatytas, 
kaip rodo titulinis lapas, spausdinti Peterburge, liko cen- 
zūros komiteto lentynose,— autorius ar leidėjas jį pamiršo 
atsiimti. Kas sutrukdė išleisti, neaišku. Greičiausiai, kad 
antrojo leidimo tekstas nepatenkino autoriaus, leidėjo ar 
tų mokyklų, kurioms elementorius buvo skirtas, globėjo. 

J. K. Gintila traukėsi iš vyskupo nominato (vyskupys- 
tės valdytojo) pareigų. Joms ruošėsi Valančius. Pastara- 
sis savo dienoraštyje pasižymėjo: „1849 m. spalio mėn. 
Varnių seminarijos rektorius Motiejus Valančiauskis, teo- 
logijos daktaras, gavo žinią, jog rugsėjo 16 d. Neapolio 
priemiestyje, vadinamame Portičis, karaliaus rūmuose bu- 
vo popiežiaus Pijaus IX prekonizuotas Žemaičių vysku- 
pu“188, 

Pakeitimai elementoriuje Valančiaus patenkinti nega- 
lėjo. Buvo praleisti vertingi nurodymai mokytojui, kaip 
vaikus mokyti rašto, visos septynios pasakėčios ir apsa- 
kymai, patarlės. Papildymui įdėtos dvi litanijos. Valan- 
čius šiek tiek vėliau rašys: „Vos ne visuomet vaikai, le- 
mentorių perėję, tuojau kimba į Aukso altorių, kuriame 
tėra pačios maldos su litanijomis. Tuo tarpu kaipo vaikai 
nori atrasti knygose daiktus ir kitiems pasakotinus, ne- 
rasdami kartais nebgeba nei mokytis“!39, Siuo atveju Dau- 
kanto ir Valančiaus pedagoginės pažiūros visiškai sutapo. 


187 CVIAL, f. 777, ap. 25, b. 1751, I. 1—36. 
28 Valančius M. Raštai. — V., 1972.— T. 1.— P. 481. 
88 Ten pat.— P. 38 („Vaikų knygelė“, parašyta 1864 m.). 

Tam patvirtinti turime svarų argumentą,— bandymą ele- 
mentorių išleisti 1864 metais. 

Yra išlikęs „Abėcėlės“ rankraštis49 su 1864 metų ge- 
gužės 26 dienos (s. st.) Valančiaus aprobata, patvirtinta 
„Telšių R. k. vyskupystės valdybos“ antspaudu. Čia grą- 
žintas beveik visas 1842 metų elementoriaus tekstas, šiek 
tiek sutrumpinus poterių skyrių, praleidus tas patarles, 
priežodžius, kurie buvo vulgarūs ir netiko mokyklai arba 
turėjo tokią socialinę prasmę, kad galėjo užkliūti budres- 
niems cenzoriams. Prasidėjus lietuvių spaudos tradiciniu 
raidynu draudimui, šis leidimas išeiti nebegalėjo. 

Kitos penkios Daukanto mokyklai skirtos knygos yra 
skaitiniai. Išleistos buvo tik dvi, jų leidėjas — kolegijos 
sekretorius Ksaveras Kanapackis. Abi jos išėjo 1846 me- 
tais Peterburge. Tai „Pasakos Fedro“ ir Kornelijaus Ne- 
poto „Gyvatos didžiųjų karvaidų senovės“. Pirmosios 
vertėjas pasivadino Motiejaus Šauklio, o antrosios — 
J.'Devinakio slapyvardžiu. 

Fedro pasakas Daukantas buvo vertęs ne atsitiktinai. 
Dar 1815 metais jas lenkų skaitytojui pateikė antikinių 
kalbų žinovas, Vilniaus gimnazijos mokytojas Stanislovas 
Čerskis. Vėliau jis, atrodo, buvo suartėjęs su lietuvių stu- 
dentų būreliu. Yra išlikęs Daukanto (M. Žeimio) ranka 
rašytas rankraštis „Pasakas Paedraus“, pažymėtas 1824 
metais!*!. Tai pirmasis toks Vilniuje parengtas vertimas į 
lietuvių kalbą. 1846 metų liepos trečią Kanapackis „Pasa- 
kų Fedro“ rankraštį įteikė Vilniaus cenzūros komitetui, 
po trijų savaičių gavo cenzoriaus J. Vaškevičiaus apro- 
batą, o lapkričio 17 dieną komitetas jau išrašė leidimą 
išspausdintam 1200 egz. tiražui platinti!42, Iš karto krinta į 
akis, kad šiam leidiniui panaudotas ne visas senasis ver- 
timas, kažkodėl praleista 16 pasakėčių. 

Šiek tiek sudėtingesnį kelią nuėjo K. Nepoto veikalo 
leidimas. Jį cenzūruoti Kanapackis davė Peterburgo cen- 
zūros komitetui. Šis neturėjo cenzoriaus, mokančio lie- 
tuviškai, todėl 1846 metų balandžio 30 dienos posėdyje 


19 LKLI, F 61, b. 314. 

“1 VUB, f. 1-E 78. Rankraštį pastebėjo ir dar nepublikuotas pa- 
sakėčias 1979 m. paskelbė A. Arbušauskaitė. 
142 CVIA, f. 1240, ap. 1, b. 67, 1. 107—108. 

nutarė rankraštį cenzūravimui pasiųsti Peterburgo uni- 
versiteto bibliotekininkui K. Biušui. Šis gegužės 19 dieną 
komitetui pranešė, kad rankraštį, „(...) išskyrus leidėjo 
p. Kanapackio pratarmę rusų kalba, sudaro lietuviškas 
Kornelijaus Nepoto vertimas, 1800 metais'3 atliktas kaž- 
kokio p. Devinakio, vertėjo pratarmė ir trumpos tekstą 
paaiškinančios pastabos. Vertėjo pratarmėje, pačiame ver- 
time ir pastabose nėra nieko, prieštaraujančio cenzūros 
nuostatams“!*. Kadangi Biušas nebuvo oficialus komi- 
teto tarnautojas, todėl veikalo aprobatą turėjo pasirašyti 
cenzorius profesorius Nikitenka, bet kažkodėl pasirašė ki- 
tas cenzorius — A. Ivanovskis. Veikalą išspausdinus, ko- 
miteto pirmininko paliepimu, K. Biušui dar kartą teko 
sutikrinti, ar spausdintas tekstas atitinka rankraštį. 1846 
metų gruodžio 22 dieną Biušas atsakė, kad leidinys ati- 
tinka rankraštį“5. Reikia pridurti, jog išplatintuose vei- 
kalo egzemplioriuose minėtos Kanapackio pratarmės nėra. 

Daukantui literatūros studijos Vilniaus universitete ne- 
liko be naudos. Tiesa, Daukantas savęs beletristu niekad 
nelaikė, jis į grynąją grožinę literatūrą žiūrėjo, sakytume, 
valstiečio pragmatiko akimis. Antai 1847 metų rugpjūčio 
14 dieną moksleiviui Vladimirui Andrejauskiui rašė: „Pra- 
šom mokytis ir gilintis savo dalyke, kuriam pasišventei, 
o laisvom valandėlėm skaityti naudingas istorijas arba 
kelionių knygas, bet ne romanus, kurie nieko neduoda, tik 
atima laiką ir kvailina jauną protą“!46. Žinoma, netrūko 
menkaverčių romanų, apysakų, atitinkančių nuobodžiau- 
jančių bajorų, ypač aristokratų estetinį skonį. Tačiau 
Andrejauskiui su minėtuoju laišku Daukantas pasiuntė sa- 
vo išleistas Kornelijaus Nepoto „Gyvatas didžiųjų karvai- 
dų senovės“ ir „Pasakas Fedro“. Antikos literatūrinis pa- 
likimas Daukantui neatrodė tuščiažiedis. Beletristiniai 
vaizdai paties Daukanto istorijos veikaluose rodė auto- 


“9 Kam tuomet ši chronologinė mistifikacija Daukantui buvo rei- 
kalinga, nežinia. 

* K. Biušo pranešimas // CVIAL, f. 777, ap. 1, b. 1911, 1. 3. 

“45 Cenzūros komiteto sekretoriaus 1846 m. gruodžio 16 d. raštas 
K. Biušui ir šio atsakymas, rašytas gruodžio 22 d. // Ten pat, b. 1910, 
„4 


, 5. 
“46 Daukantas S. Raštai — T. 2.— P. 711—712, 

riaus nuostatą, kad literatūra turi sietis su aktualiomis 
tautos ir visuomenės problemomis. 

Neatsitiktinai Daukantas susidomėjo taip pat viena 
gana neseniai išleista vokiečių apysaka. Drauge su „Pa- 
sakomis Fedro“ Kanapackis Vilniaus cenzūros komitetui 
įteikė Daukanto rankraštį — „Rubinaičio Peliūzės gyveni- 
mas“. Tituliniame puslapyje nurodyta, kad tai Joachimo 
Heinricho Kampės (Campe) veikalo („Robinzonas Jau- 
nesnysis“) vertimas iš vokiečių į žemaičių kalbą. Beje, 
šis vokiečių pedagogas ir rašytojas sekė anglų rašytojo 
Danielio Deio (Defoe) apysaka „Robinzonas Kruzas“. 
Vertėjas turėjo taikytis prie skaitytojo demokratėjimo, jo 
dar mažo išprusimo. Daukantas siekė skaitytoją vesti iš ži- 
nomų į nežinomus kraštus, todėl asmenvardžius ir vieto- 
vardžius keitė lietuviškais. Patį Kruzą Robinzoną pavadino 
Peliūze Rubinaičiuų, Hamburgą — Palanga, Londoną — 
Karaliaučiumi, Temzę — Nemunu ir t. t. Pagrindinį apy- 
sakos veikėją vertime įsodinus į laivą Karaliaučiuje ir jį 
lydint į laivo katastrofą netoli Amerikos krantų, reikėjo 
naujai papasakoti apie kelionę Baltijos jūra, kurios ori- 
ginale negalėjo būti. Taip atsirado naujas lietuviškas 
apysakos sekimas ar perdirbinys. 

Rankraštį cenzūravo pats Vaškevičius, liepos 22 dieną 
jį aprobavo, ir komitetas rankraštį pateikėjui grąžino rug- 
pjūčio aštuntą!47, 

1855 metų balandžio 12 dieną Vilniaus cenzūros ko- 
mitetas svarstė kitą Daukanto rankraštį „Palangos Petris 
ir jo vargai“. Jį komitetas buvo pasiuntęs cenzūruoti Kau- 
no stačiatikių katedros šventikui Antanui Petkevičiui ir 
dabar nutarė pritarti jo nuomonei!48, Kokia buvo ši nuo. 
monė, nepasakyta. Šiuo pavadinimu atskiro rankraščio 
neturime. Tačiau nėra abejonės, kad „Palangos Petris“ 
r „Rubinaičio Peliūzės gyvenimas“ buvo beveik tapatūs 
arba artimi tekstai. Matyt, visų pirma pakeistas tik pag- 
rindinio veikėjo Rubinaičio Peliūzės vardas suprantames- 
niu skaitytojui Palangos Petriu. Išlikusiame apysakos 


47 Gaunamų cenzūruoti rankraščių registracijos knyga // CVIA, f. 
1240, ap. 1, b. 67, 1. 107, 108. 


148 Posėdžio protokolas // CVIA, f. 1240, ap. 1, b. 112, I. 16. 

„Rubinaičio Peliūzės gyvenimas“ rankraštiniame tekste 
kur ne kur randame tokių vėlesnių pakeitimų. Tačiau cen- 
zūrai įteiktasis „Palangos Petris“ buvo iš naujo perrašy- 
tas, išaugo iki 495 puslapių (išlikęs „,„Rubinaičio Peliūzės“ 
rankraštis turi 397 p.). 

Yra dar vienas Daukanto rankraštis, kuris vadinasi 
„Istorija Justinaus“. Tai garsiosios senovės visuotinės is- 
torijos vertimas iš lotynų kalbos'“9. Deja, nė vienas iš 
šių trijų rankraščių nebuvo išspausdintas. Jie buvo vieni 
iš didžiausių Daukanto vertimų ir sekimų, o šitokios ap- 
imties veikalams išleisti jau reikėjo nemaža lėšų. 

Svarbiausia, kad beveik visi skaitiniai yra pasaulieti- 
nio turinio. Jie siekė auklėti jaunimą heroizmo ir huma- 
nizmo dvasia. Tuomet mokykloje beletristika savo krašto 
istorijos siužetais buvo draudžiama, reikėjo tenkintis an- 
tikos pavyzdžiais, naudotis vokiečių rašytojų kūriniais. Be 
abejonės, paties Daukanto mokykloje patirtas pietizmas, 
pagarba antikinei kultūrai iš dalies lėmė, kad vertimams 
pasirinko garsius Ezopo, Fedro, Kornelijaus Nepoto, Jus- 
tino veikalus. „Giliau suvokiama antika, — rašo Leonas Gi- 
neitis,— nekliudo plėtotis žmogaus nacionalinei sąmonei, 
priešingai, šį procesą ji tik skatino. Už antikos pusdievių 
skydų buvo įžiūrimi nacionaliniai herojai“!59, Tai matyti 
ir iš „Gyvatų didžiųjų karvaidų senovės“ pratarmės, kur 
senovės karžygiai statomi skaitytojui pavyzdžiu, kaip rei- 
kia ginti tėvynę ir laisvę, tobulėti doroviškai. 

Beje, „Pasakos Fedro“ ypač atitiko klasicizmo este- 
tikos principus, kurie dar labai populiarūs buvo, kai Dau- 
kantas studijavo universitete. Šių pasakėčių didaktišku- 
mas buvo pavyzdys klasicistinei literatūrai. Daukantas, 
lyg sekdamas jam gerai žinomo Horacijaus tvirtinimu, kad 
poeto uždavinys pasiekiamas, kai „skaitytojas drauge gali 
gėrėtis ir pasimokyti“, „Pasakų Fedro“ pratarmėje rašė: 


“49 Daukanto pratarmę „Istorijos Justinaus“ vertimui paskelbė Vy- 
tautas Jurgutis (Bibliotekininkystės ir bibliografijos klausimai.— V., 
1964.— T. 4.— P. 213—215). Pratarmėje Daukantas kartoja savo min- 
tis, išreikštas Lietuvos istorijos veikaluose (dėl visuomenės, religijos, 
luomų kilmės). Pratarmė pakartotinai paskelbta: Daukantas S. Raš- 
tai. — T. 1.— P, 707—714. 

150 Gineitis L. Klasicizmo problema lietuvių literatūroje.— V., 
1972.— P. 149. 

„(-..) rasis ir tokių bernelių, kurie gindamys aveles gany- 
ti, kišis į antį tą mano mažą knygelę ir tenai ant akmene- 
liu sėdusys skaitys, kaip rymionių vilkai, avys ir šunys 
tarp savęs bylojo; tie aiškiai ras sau tenai pamokslą, kaip 
sviete elgtis, kaip doru ir išmintingu pastoti (...)“!5! 

Vokiečių rašytojo ir pedagogo Kampės kūrybą Dau- 
kantas pasirinko taip pat neatsitiktinai. Ja susidomėjo dar 
Vilniaus universitete. Tarp knygų, kurias 1818 metais 
Daukantas skolinosi iš universiteto bibliotekos, buvo ir 
Kampės pasakos, vėliau pats įsigijo jo veikalų. Kampė 
buvo vienas žymiausių filantropizmo — pedagogikos sro- 
vės — atstovų, kurie veikiami šviečiamųjų, ypač Ruso, idė- 
jų siekė modernizuoti mokyklą. Joje teikiamos žinios tu- 
rėjo būti mokinio suvokiamos sąmoningai, be šiurkščios 
prievartos, jos siejamos su gyvenimo poreikiais. Mokykla 
turėjo ugdyti sąmoningus, veiklius ir visuomenei naudin- 
gus piliečius. Versdamas Kampės apysaką, Daukantas pa- 
trauklia forma norėjo populiarinti jaunimui mokslo, ypač 
geografijos žinias, mokyti jį visuomeniškumo, praktišku- 
mo, pasitikėjimo savo kūrybinėmis jėgomis. 

Daukantas šiuose veikaluose išreiškė visoje Europoje 
kartu su kosmopolitinės mokyklos žlugimu plintančią tau- 
tinės mokyklos idėją, pagal kurią mokykla turi remtis ir 
tradicine liaudies kultūra. Neatsitiktinai jis „Abėcėlėje“ 
įdėjo daug lietuvių patarlių. Daukantas tikėjosi, kad jo 
verstieji skaitiniai paskatins jaunimą puoselėti taip pat 
savo kultūrą. „„Fedro pasakas išguldžiau žemaitiškai dėl 
to vien,— rašė Daukantas,— idant rastųsi koksai vyras, 
kaip kad rados senovėj Ezopas, pas rymionis Fedras, ku- 
rie sulasė pasakas savo tautos, kursai, brūzdamas tarp 
žmonių mūsų tautos, sulasytų jų pasakas, po Lietuvos 
svietą nuo kalnėnų ir žemaičių pasakojamas (...)“!92 

Nežinia, kiek Daukanto lietuviški skaitiniai pasiekė mo- 
kyklą. Matyt, menkai, nes mokykloje lietuvių kalba dar 
negreit gaus deramas teises. Betgi Daukantui buvo svar- 
bu šviesti visus vargo vaikus, jis manė, kad jo vadovėliai 
ir skaitiniai pasitarnaus savišvietai. 


15! Daukantas S. Vertimai ir sekimai.— V., 1984.— P, 31. 
1582 Ten pat.— P. 37. 

Daukantas tiek šiomis, tiek ir kitomis savo knygomis 
siekė jaunimui duoti skaitinių, parašytų gryna, svetimy- 
bių nesužalota lietuvių kalba. Tai matyti iš Nepoto vei- 
kalo vertimo pratarmės. Daukantas rašė, kad skaitytojai 
„(...) radusys neaiškų išguldymą ar svetimą žodį įbrauk- 
tą, man prabočys kaipo tam, kuriam per 30 metų klajo- 
jančiam svetimose tautose, buvo jau išdilę iš omeno tūli 
žodžiai tėvų kalbos, vienog negalėjo jis dar būtinai nu- 
tausti savo namų ir norėjo dar kalbėti bei rašyti gražia 
lietuvių ir žemaičių kalba“ 153, 

Daukanto vertimų kalba graži, turtinga, išsiskyrė me- 
niškumu, praturtino gana skurdžią lietuvių literatūrą. 
Ypač vaizdingas Daukanto veiksmažodis, skambus daik- 
tavardis, netrūksta liaudžiai artimų įvaizdžių, epitetų. 

Tenka stebėtis Daukanto dvasios tvirtumu, jog, sutik- 
damas tokias sunkiai įveikiamas kliūtis, nemetė literatū- 
rinio darbo. Jis praktiškai siekė apsaugoti gimtąją kalbą 
nuo ardančių veiksnių, dėjo pamatus nacionalinei mo- 
kyklai. 


ŪKISKI PATARIMAI 


XIX a. pirmojoje pusėje žemės ūkio naujoves populia- 
rinančios literatūros netrūko. Daugiausia tai buvo verti- 
mai į lenkų kalbą, papildyti pamokymais, kaip užsienio 
patyrimą pritaikyti Lietuvos sąlygoms. Šitokių straipsnių 
nuolat pasirodydavo Vilniaus periodikoje. Daukantui be- 
baigiant universitetą, išgarsėjo Mykolas Očapovskis — že- 
mės ūkio mokslų specialistas ir jų populiarintojas. Lite- 
ratūros žemdirbystės, gyvulininkystės, techninių kultūrų 
auginimo klausimais palyginti nemažai leista ir vėliau. 
Tačiau lietuvių kalba beveik nieko nebuvo. Didžiojoje Lie- 
tuvoje XIX a. pirmą tokio pobūdžio knygelę parūpino Kip- 
rijonas Nezabitauskis, 1823 metais išleidęs populiaraus 
lenkų gamtininko K. Kliuko veikalėlį, tiksliau — didesnę 
knygos dalį apie bites. Trumpų ūkiškų patarimų ėmė ro- 
dytis tik Lauryno Ivinskio kalendoriuose nuo 1846 metų. 


153 Ten pat.— P. 94. 

Daukantas ryžosi bent iš dalies užpildyti šią spragą ir 
nuo 1847 metų pradėjo leisti savo parengtas knygeles. Kas 
jį, istoriką, pastūmėjo imtis šito darbo, galima tik spė- 
lioti. Tuomet vis aštresnis darėsi baudžiavos panaikinimo 
klausimas. Iš valstybinių valstiečių reformos, jų lažo pa- 
keitimo činšu, nelyginant nuomos mokesčiu valstybei, kai- 
miečiai tikėjosi didesnio ūkinio savarankumo. Privalomų- 
jų inventorių įvedimas privačiuose dvaruose taip pat rodė 
vykstančias permainas. Betgi didžiausią susirūpinimą bus 
kėlusios stichinės nelaimės, tuomet užgriuvusios Lietuvos 
valstietį. Tai nederliai, badas, ligos. 1845 metų rudenį tau- 
tosakos rinkėjas, Alantos, Savičiūnų ir Avižienių dvarų 
valdytojas Kazimieras Maigys (Moigis) Daukantui rašė: 
„(-..) pradedant nuo šienapjūtės mano pavaldinėj net iki 
valymui vasarojaus visus žmones turėjau sergančius, dar- 
bus skarbinius ir žmonių turėjau su samdininkais atlikti, 
ir iš šimto ir keliolikos dūšių per smertį nuo Naujųjų Me- 
tų nustojau 14 dūšių“!54, Kitų metų pavasarį jis vėl skun- 
dėsi: „Čia šaltis viską naikina, mus baimė apima — vie- 
tomis ligos (...)“!95 1848 metų rudenį, anot jo, „Kupiškių 
kaime!56 cholera ir palei Vyžuonas atsinaujino, vienok ne 
taip smarki yra, kaip kitose gubernijose. Užderėjimą šią 
vasarą turėjome gerą (...) Duonos yra, bet dantys visai su- 
simažino,— ant mažų vaikų skarlatina, o suaugusiems ant 
gerklės labai tankiai užstoja (...)“!57 Panašios žinios Dau- 
kantą pasiekė ir iš Žemaitijos per Jurgio Pabrėžos laiš- 
kus. Lankydamasis per atostogas tėviškėje, daug ką matė 
ir jis pats. Manė, kad iš bėdų bristi valstiečiui gali padėti 
ūkininkavimo žinios. Sakoma, jog Simonas, būdamas kai- 
miečių susiėjimuose, ragino juos mokytis geriau tvarkyti 
savo ūkį. 

Daukantas iš karto pateikė kelias spaudai parengtas 
ūkio patarimų knygeles. Šitokio atsitikimo lietuvių rašti- 
joje nebuvo anksčiau, dar ilgai tų dalykų nebus ir vėliau. 


14 1845 m. lapkričio 1 d. laiškas // (Davainis Silvestraitis M. ir 
Burba A.) Medega S. Daukanto biograiijai.— P. 31. 

155 1846 m. gegužės 18 d. laiškas // Ten pat.— P. 50. 

156 Turėtų būti: Kupiškio miestelyje. 

157 1848 m. lapkričio 19 d. laiškas // (Davainis-Silvestraitis M. ir 
Burba A.) Medega S. Daukanto biografijai— P, 70. 

Tarp 1846 metų liepos trečią Kanapackio Vilniaus cenzū- 
ros komitetui pateiktų trijų knygelių buvo ir Daukanto 
„Pamokslas apie sodnus, arba daigynus vaisingų medžių“. 
Čia Daukantas išvertė garsaus Rygos sodininko Joano 
Hermano Cigros (Zigra) veikalą, išleistą vokiškai 1803 
metais. Buvo jo ir rusiškas vertimas. 

Liepos 23 dieną Kanapackis pristatė šiam komitetui dar 
keturis Daukanto parengtus veikalus, tarp jų tris ūkio pa- 
tarimų knygeles: „Parodymas, kaip apynius auginti“, 
verstą iš B. A. Grunardo vokiško leidimo, „Pamokymas 
apie auginimą taboko“, verstą iš D. Strukovo rusiško lei- 
dimo, ir „Sėjamosios pašaro žolės“. Pirmąją šių knygelių 
Daukantas pasirašė Jono Ragaunio, antrąją — Jono Gir- 
denio ir paskutiniąją — Jono Varno slapyvardžiais. Vi- 
siems keturiems veikalėliams aprobatą davė Jonas Vaš- 
kevičius, pirmajam — 1846 metų liepos 31 dieną, o kitiems 
trims — 1847 metų rugpjūčio 7, 8 ir 9 dienomis!38, 

1848 metų kovo 20 dieną Peterburgo universiteto bib- 
liotekininkas K. Biušas, Daukanto įprašytas, pristatė jo 
paruoštą spaudai Gotlybo Danieliaus Zetegasto (Sette- 
gast) „Bičių knygelę“. Pats autorius dirbo Priekulės lie- 
tuvių mokykloje, pirmą kartą ši lietuviška jo knygelė iš- 
ėjo 1801 metais. Daukantas antrosios, 1820 metų, laidos 
kalbą pertvarkė pagal savo tarmę. Peterburgo cenzūros 
komitetas rankraštį cenzūruoti pasiuntė tam pačiam Biu- 
šui, kuris kovo 28 dieną davė teigiamą atsiliepimą, bet 
oficialiai aprobatą pasirašyti pavedė savo etatiniam cen- 
zoriui A. Krylovui'5s, : 

Vis dėlto ne visų šių penkių knygelių leidimas buvo 
sklandus. Laiku išėjo tik trys: 1847 metais „Pamokymas 
apie auginimą taboko“, „Parodymas, kaip apynius augin- 
ti“ ir 1848 metais „Bičių knygelė“. Pastarąją, matyt, Dau- 
kantas spausdino savo lėšomis. O lėšų labai stigo. Kana- 
packio galimybės, atrodo, taip pat nebuvo tokios didelės, 
kad iš karto galėtų leisti daug knygelių. 


188 Vilniaus cenzūros komiteto gautų cenzūruoti rankraščių regist- 
racijos knyga // CVIA, f. 1240, ap. 1, b. 67, 1. 107—108, 168—169, 

589 K. Biušo susirašinėjimas su Peterburgo cenzūros komitetu ir 
šio komiteto 1848 m. kovo 21 ir 28 d. posėdžių protokolų nuorašai // 
CVIAL, i. 777, ap. 1, b. 1979, 1. 1—5. 


136 


Kai kurių cenzūros leidimų galiojimo laikas baigėsi, 
teko jų rūpintis iš naujo. 1848 metų lapkričio 7 dieną Pe- 
terburgo cenzūros komitetas svarstė „Pamokslo apie sod- 
nus, arba daigynus vaisingų medžių“ cenzūravimo klausi- 
mą. Knygelę cenzūravęs K. Biušas lapkričio 14 dieną 
davė teigiamą atsiliepimą, o aprobatą patvirtinti vėl te- 
ko A. Krylovui!'99. Spausdinant buvo pažymėta J. Vaške- 
vičiaus duoto leidimo data. Šis leidinys išėjo sekančiais 
metais. 

1849 metais išėjo dar dvi Daukanto paruoštos knyge- 
lės — versta iš rusų kalbos „Pamokymas, kaip rinkti me- 
dines sėklas“ (vertėjas pasirašė Jono Purvio slapyvar- 
džiu) ir „Ugnies knygelė“. Pastarosios tituliniame pusla- 
pyje pažymėta, kad ją parašė ir 1802 metais paskelbė 
Jonas Vangys, o antrą jos laidą parengė Antanas Vai- 
neikis (pratarmė pažymėta S. Daukanto inicialais). Iš 
tikrųjų 1802 metais Karaliaučiuje išėjo „Ugnies knygelė“ 
lietuvių kalba be autoriaus pavardės. Atrodo, kad tai ver- 
timas iš kažkokio vokiško leidinėlio. Spaudoje pasirodęs 
tvirtinimas, kad jos autorius Daukantas!*!, yra nesusipra- 
timas. Jis 1802 metais buvo tik devynerių. Rengdamas 
naują laidą, Daukantas įvedė lietuviškus vardus. Pasku- 
tinį šios serijos leidinį — „Sėjamosios pašaro žolės“ — 
Daukantui pavyko išspausdinti tik 1854 metais. Visos 
ankstesnės knygelės išėjo Peterburge, o šią, pačią ma- 
žiausią, spausdino Juozapo Zavadskio spaustuvė Vilniuje. 

Daukantas dar išvertė iš vokiečių kalbos „Pamokslą, 
kaip girias kirsti, sėti ir diegti dėl alvieno ūkininko“ (pa- 
sirašė slapyvardžiu Antanas Dagys, 1854 m.) ir iš lenkų 
kalbos — „Gaspadorius“ (apie žemdirbystę, gyvulininkys- 
tę ir sodininkystę, apie 1857 m.). 

Daugiausia dėmesio Daukantas skyrė pagalbinėms ūkio 
šakoms — sodininkystei, bitininkystei, apynių, tabako au- 
ginimui. Prie jų galima priskirti ir patarimus iš miškinin- 
kystės, nes valstiečio ūkiui ji paprastai buvo ne toks svar- 


10 K. Biušo, 1848 m, lapkričio 14 d. A. Krylovo atsiliepimai, Pe- 
terburgo cenzūros komiteto lapkričio 7 ir 14 d. posėdžių protokolų 
nuorašai // Ten pat, L. 6—10. 

16! Kernius V. 160 metų priešgaisrinės apsaugos vadovėliui // 
Mokslas ir gyvenimas.— 1962.— Nr. 4.— P. 44. 

bus šaltinis. Daukantas patarimais siekė ne tik išmokyti 
žemdirbius auginti kai kurias mažai paplitusias kultūras, 
bet ir paskatinti užsiimti specializuotu prekiniu ūkiu. Ra- 
šydamas pratarmę knygelei apie apynius, Daukantas apy- 
nininkyste ypač pataria verstis miestelėnams, mat, gatves 
valant, galima surinkti daug mėšlo. Anot Daukanto, apy- 
nių auginimas ypač svarbus „tiems, kurie neturi daug 
grunto, o nori ne vien save pramaitinti, bet ir praturtėti. 
Nesgi ne tas yra geras gaspadorius, kuris plačias dirvas 
turi, o neįkrėstas, bet tas, kurio nors yra siauros dirvos, 
bet gerai įkrėstos, toksai nedaug teturi darbo, o didžią 
brandą gauna“!9?. Daukantas, matyt, pastebėjo, kad, ple- 
čiantis pramoninei alaus gamybai, atsirado nemaža apy- 
nių paklausa rinkoje. 

Aiškindamas priežastis, kodėl leido knygelę apie taba- 
ko auginimą, Daukantas sakosi matąs, kaip pasiturintis 
brangiai moka už tabaką, o vargdienis, neturėdamas pi- 
nigų, pats nori jo užsiauginti. Dar kiti auginą tabaką 
verslo tikslais. „Norėdamas tame daikte vieniems ir ant- 
riems padėti, — rašo Daukantas, — taip pat minėdamas ir 
ant to, jog lietuvis, kalnėnas ir žemaitis, sekdamas savo 
senovės būdą, nieko nenori nuo svetimo reikalauti, bet vis 
pats dėl savęs išmanyti, todėl, kaip su ta žole elgtis, no- 
rint ją auginti, išguldžiau trumpą pamokymą (...)“193 Tuo- 
met kai kurie Lietuvos dvarininkai iš tikrųjų bandė vers- 
tis tabako auginimu rinkai, gaudami iš dešimtinės net 
apie 300 rublių pajamų. Daukantas norėjo, kad ir vals- 
tietis iš tabako turėtų ūkiui paspirties, o ypač, kad jam 
nereikėtų pirkti tabako už taip sunkiai uždirbus pinigus. 
Be to, nuo 1838 metų tabakas krautuvėse gerokai pabran- 
go, nes valdžia šią pramonės produkciją apdėjo netiesio- 
giniais mokesčiais — akcizo rinkliava. 

Sodai ano meto valstiečiams jau nebuvo naujiena, ta- 
čiau, anot Daukanto, „pačių medžių kame ne kame ir taip 
didžiai retai ir tų pačių nusususių tegal regėti. Kas rodos 
esąs daugiau nepersimanymo nekaip tingėjimo“!94. Vers- 


162 Daukantas S. Raštai. — T. 1.— P. 676—677. 
16 Ten pat.— P. 682. 
164 Ten pat.— P. 672. 

damas knygelę apie sodus, norėjęs parodyti, kaip naujus 
sodus įveisti ir sukultūrinti jau esančius. 

Ir šias knygeles rengdamas, Daukantas liko istorikas. 
Jis kone visur pabrėžė atitinkamų žemės ūkio kultūrų gi- 
lias istorines tradicijas. Čia, kaip istorijos veikaluose, 
XIX a. pirmosios pusės tikrovė kontrastuojama su senove. 
Ypač tai matyti iš pratarmės knygelei apie bites. „Ište- 
riojus girias, nuvergus svietą,— rašo Daukantas,— ir bitės 
mūsų krašte pragaišo, šiandien paklausais kame pame- 
dėj bartį ar kieme bites berasi. Visi dejuoja, jog medžia- 
gos nebėra, iš kurios aulius ar bartis galėtų dirbti“165, 

O ir iš tikrųjų Daukanto laikais bitininkystė Lietuvoje 
buvo smukusi. Brandiems miškams sumažėjus, išnykus 
patriarchalizmo likučiams tarp žemvaldžių ir valstiečių, 
senoji drevinė bitininkystė baigė savo dienas. Su moder- 
niška aviline bitininkyste valstiečiai tebuvo menkai susi- 
pažinę. Daukantas manė, kad jo leidžiama knygelė gali 
padėti atgaivinti bitininkystę naujais pagrindais, jis rašė: 
»(...) linkiu norinčiam platinti savo namuose bites tankiai 
tankesniai skaityti, nesgi čia ras visus išgalius, kaip rei- 
kia mūsų gadynėj su bitėmis elgtis“!88, 

Knygelėmis apie miško kirtimą ir atželdymą Daukan- 
tas siekė pamokyti, kaip racionaliai eksploatuoti mišką, 
jį atkurti. Svarbu, kad Daukantui ir čia labiausiai rūpi 
valstiečio gerovė. Jis puikiai žino, kad miškai yra ne vals- 
tiečio nuosavybė, bet ragina tausoti juos, tvartus krėsti 
iš molio, kurui naudoti durpes. Jis apgailestauja, kad iš- 
nyko miškai visoje Vakarų Žemaitijoje. Priežasčių čia bu- 
vę įvairių — bažnyčių, miestelių kūrimasis, besaikis deg- 
tinės varymas. Betgi girių likimą nulėmė potašo gamyba, 
deginant miškus, ir Žygimanto Augusto įvykdyta Valakų 
reforma, taip pat baudžiavos išplitimas. Dvareliai kūręsi 
išskintose giriose, o jų žemę turėję įdirbti aplinkiniai so- 
džiai. Dvaro laukai didėjo, dvarininkai skaldė valstiečių 
dūmus (kiemus) ir kūrė naujas sodybas. Ir visa tai buvo 
daroma miško sąskaita. Ir štai „(...) svietas, dirbdamas 
dvaro laukuose,— pabrėžia Daukantas,— nebgalėjo savo 


16 Ten pat.— P. 685. 
16 Ten pat. 

namų darbų benudirbti neigi duonos sau bejsteigti, o dva- 
ro laukuose šimtą pūrų pasėjus, vos šimtą pūrų beiškūlė, 
ir taip nei sodoj, nei dvare nebebuvo duonos. Vyresnybė 
neturėjo dar to proto, kursai rodo, jog ne platumas dir- 
vų duoda daug javų, bet riebumas (>)"187 

Girios seniau švelninę klimatą, o dabar, joms išnykus, 
pavasariais nuo šalčių, o vasarą nuo karščių žūvą pasė- 
liai, išsekę upės, kad nė gyvuliai nebeturį kur atsigerti, 
dėl drėgmės stokos nebeželią pievos. Dėl pačių girių bu- 
vęs sveikesnis klimatas ir žmonės ilgiau gyvenę, veisęsi 
gausūs naudingi žvėrys. Taip plačiai suprasdamas girių 
reikšmę krašto ūkiui, Daukantas rūpinosi ir jų likimu. 
Prie miško valstiečiai sunkiai begalėjo prieiti, nes dva- 
rininkai geriausią medžiagą parduodavo pirkliams, o tie 
ją gabeno į užsienį. Daukantas ragino valstiečius atžel- 
dinti lieknus, t. y. nedidelius miškelius savo naudojamoje 
žemėje. 

Daukanto siūlomos priemonės dėl smulkiųjų ūkio ša- 
kų plėtojimo neužgožė jo susirūpinimo tradicinių ūkio 
šakų padėtimi. Miškų likimą Daukantas siejo su javų ir 
gyvulių ūkiu. Be to, knygutė apie kultūrines pašarinės 
žoles grynai skirta gyvulininkystei ir pačiam ūkininkavi- 
mui pertvarkyti. Šio leidinio pratarmėje Daukantas rašė, 
jog arkliai skurdūs, o karvės yra nepieningos dėl gerų 
ganyklų, pašaro stokos. Jis pabrėžė, jog „(...) akyli žmo- 
nės, vengdami tokį ganyklų stokojimą, paprastai pasiau- 
rino trejus laukus ariamuosius, beje: pūdymus, varstienas 
ir rugienas, ir įsteigė ketvirtąjį pašarinį lauką arba pie- 
vyną, į kurį sėja pakarčiui žoles, pašarui derančias 
(...)“!98 Šias žolęs sėti geriausias sąlygas turį tie, kurie 
gyveną vienkiemiais. Siūlymas įsivesti ketvirtąjį lauką 
buvo konservatyviosios žemdirbystės sistemos laužymas. 
Beje, šis procesas jau vyko palivarko žemėje. Pradėjus 
sėti siūlomus dobilus, motiejukus, kitas pašarinęs žoles, 
senieji žemės dirbimo padargai taip pat nebetiko, nes ark- 
lu ar žagre beveik neįmanoma buvo paarti, reikėjo plūgo. 
Zinoma, valstiečiams dar neišsivadavus iš dvarininko pri- 


167 Ten pat.— P. 692, 
168 Ten pat.— P. 678, 

klausomybės, šie ūkio pertvarkymai buvo beveik nejma- 
normni. 

Gali atrodyti, kad Daukantas, leisdamas šias knygeles, 
nebuvo originalus. Betgi reikia žinoti, kad Lietuvoje plin- 
tančia žemės ūkio literatūra svetimomis kalbomis tesinau- 
dojo beveik vieni dvarininkai, jiems ji ir buvo skiriama. 
Daukanto nuopelnas tas, kad jis visus savo ūkio patari- 
mų leidinius skyrė kitokiems skaitytojams, ypač dvari- 
ninkų, feodalinės valstybės išnaudojamiems valstiečiams — 
ūkininkams. 


TAUTOSAKA 


Plintantis Europoje domėjimasis liaudies kultūra, ypač 
tautosaka, netruko pasiekti ir Lietuvą. Mažojoje Lietuvo- 
je Liudvikas Rėza sistemingai lietuvių liaudies dainas 
pradėjo rinkti jau nuo 1817 metų. Beveik tuo pačiu me- 
tu Vilniaus periodika taip pat atkreipė dėmesį į šias dai- 
nas, išspausdino kelis jų pavyzdžius. Nežinia, ar Daukan- 
tas skaitė šiuos Vilniaus leidinius, tačiau naująsias 
pažiūras dėl tautosakos ir jos didelės reikšmės jis turėjo 
išgirsti iš savo profesorių. Jau 1818 metais rektorius 
S. Malevskis kuratoriui rašė, kad reikėtų surinkti tauto- 
saką. Po ketverių metų tą patį pakartojo Onacevičius, nes 
tautosaka esanti svarbi istorijos mokslui. Tam tikrą isto- 
rijos šaltinių vertę dainoms pripažino ir Lelevelis. Dani- 
lavičius manė, kad iš patarlių ir dainų galima atsekti 
senąją papročio teisę. I. Loboika ragino studentus Kaje- 
toną Nezabitauskį ir S. Stanevičių rinkti liaudies dainas!99, 

Daukantas, kuriam tautosaka buvo jo tėvų kultūros 
dalis, jau 1822 metais rašė: „Lygia dalia senų dienų dai- 
nos gali daug atminimų ir palaikų senovės rodyti, ku- 
rias dar šiandien, noris retai, bet daugioj vietoj tebdai- 
nuoja “170, 


'99 Maciūnas V. Lituanistinis sąjūdis XIX amžiaus pradžioje— 
P. 280, 281. 
10 Daukantas S. Raštai.— T. 1.— P. 39, 

„Pasakų Fedro“ pratarmėje Daukantas skatino rinkti ir 
lietuvių pasakas, kurios dėl didaktinės vertės, „dėl savo 
gražumo ir įvairumo šiandien dar yra po svietą nuo iš- 
mintingų žmonių minimos“!7!. Šio leidinėlio įvadinėje da- 
lyje, pasinaudodamas St. Čerskio pratarme lenkiškam 
1815 metų Fedro pasakų leidimui, pateikė pasakų apta- 
rimą, teorinių žinių apie pasakos ir pasakėčios, kurių ne- 
skyrė, formą!72, 

Nežinia, kada Daukantas pradėjo rinkti šiuos liaudies 
turtus. „Abėcėlė lietuvių, kalnėnų ir žemaičių, kalbos“ bu- 
vo pirmasis leidinys, kuriame Daukantas paskelbė tau- 
tosakos (patarlių ir priežodžių). Ją daugiausia ėmė iš 
T. Lepnerio „Prūsų lietuvio“ ir K. Milkaus „Lietuvių 
vokiečių ir vokiečių lietuvių kalbų žodyno“. „Parodyme, 
kaip apynius auginti“ Daukantas pateikė dar 384 patar- 
les ir priežodžius, bet ir čia daug jų paėmė iš vieno seno 
rankraštinio rinkinio!8. Gausiau jis ėmė pateikti naujai 
užrašytų patarlių ir priežodžių tik vėliau, būtent. ,„Dainė- 
se žemaičių“ (190) ir neišėjusioje knygelėje „Pamokslas, 
kaip girias kirsti“ (6). Taigi iš viso jis buvo paruošęs 
spaudai 932 patarles, o jų surinkęs turėjo ne mažiau kaip 
1250. 

Gali atrodyti, kad tautosaką rinkti iš pačios liaudies 
Daukantas pradėjo tik apie penktojo dešimtmečio vidurį. 
Iš tikrųjų šio darbo jis ėmėsi bent dešimčia metų anksčiau. 

Lietuvių kalbos ir literatūros instituto rankraštyne yra 
156 lapų įrištas rankraštis, rašytas kelių asmenų, kurio 
pradžioje Daukanto pažymėta „Pasakas Massiu'74 suras- 
zitas 1835 metuse apigardosi Kretiu, Patongos, Gundenes“, 
Rinkinį sudaro pasakos, sakmės, anekdotai, pasakėčios. 
1932 metais šį rinkinį ištisai paskelbė Lietuvių mokslo 


11 Daukantas S. Vertimai ir sekimai. V., 1984.— P. 37. 

W2 Grigas K. Simonas Daukantas — lietuvių tautosakos rinkėjas, 
Mas ir vertintojas // Iš lietuvių kultūros istorijos.— V., 1958.— P. 
275. 

13 Grigas K. Simono Daukanto lietuvių tautosakos rinkiniai ir 
leidiniai // Lietuvos TSR Mokslų Akademijos darbai.— V., 1958.— Se- 
rija A.— Nr. 1(4).— P. 239. 

14 Masiais Daukantas vadino Gandingos tėvonijos (šiaurės vaka- 
Umadaayiloje) gyventojus. Daukantas S. Raštai — T. 1— P. 420 
„Būdas“). 

draugija leidinyje „Lietuvių tauta“, paskui iš čia pasa- 
kos pradėtos skelbti ir vaikams skirtuose leidiniuose. 

Dabar laikoma, kad „Pasakas masių“ Daukantas su- 
rinko 1834—1835 metais, kitaip tariant, persikeldamas iš 
Rygos į Peterburgą. Istorikas profesorius Konstantinas 
Jablonskis dėl šio rinkinio yra paminėjęs vieną įdomų 
faktą. Pasirodo, kad šias pasakas jo tėvas — Jonas Jab- 
lonskis (Rygiškių Jonas) kadaise užtiko kažkokiame Vil- 
niaus antikvariate, jas nupirko, įrišo į vieną knygą ir 
perdavė Lietuvių mokslo draugijai. Dėl to Daukanto ant- 
raštė galėjo liesti tik kelias pirmąsias pasakas, o kitos 
jų galėjo būti atskiruose pluoštuose, surinktos kitu lai- 
kų!?5, 

„Pasakos masių“ yra pirmasis kiek didesnis lietuvių 
pasakų rinkinys. Čia reikia pritarti K. Grigui, kad „S. Dau- 
kantui pelnytai priklauso pirmojo lietuvių pasakojamosios 
tautosakos rinkimo organizatoriaus vardas“!76, 

Dažniausiai renkamos ir skelbiamos buvo liaudies dai- 
nos. Mūsų laikus pasiekė apie 850 dainų, raudų, taip pat 
autorinės poezijos iš Daukanto rinkinių. Dauguma jų sau- 
goma Lietuvos nacionalinės M. Mažvydo bibliotekos rank- 
raštyne, į kurį per profesorių Mykolą Biržišką, gyvenusį 
Kaune, pateko iš Lietuvių mokslo draugijos. Daukanto 
rinkiniuose daugiausia senųjų tradicinių lietuvių dainų, 
bet yra ir autorinės poezijos, sukurtos XIX a. 

Iš visų surinktų dainų Daukantas teįstengė paskelbti 
tik vieną leidinį „Daines žemaičių“. Ir tasai vos neįkliu- 
vo cenzūros įstaigose. Gyvendamas ir tarnaudamas Peter- 
burge, matyt, susitaręs vietinėje K. Krajaus spaustuvėje 
dėl spausdinimo sąlygų, Daukantas 1845 metų vasarą pa- 
teikė rinkinį Peterburgo cenzūros komitetui, kuris liepos 
29 dienos posėdyje nutarė pasiųsti jį cenzūruoti jau mums 
žinomam K. Biušui. Šis, „Daines žemaičių“ peržiūrėjęs, 


WS K. Grigo disertacijos „Simonas Daukantas — lietuvių tautosa- 
kos rinkėjas ir leidėjas“ recenzija, rašyta 1958 m. gruodžio 19 d. K. 
Jablonskio, 1. 5—6; J. Jablonskio 1912 m. laiškas A. Janulaičiui // 
MAB, i. 267, b. 477, L. 1. 

176 Grigas K. Simonas Daukantas — lietuvių tautosakos rinkėjas 
ir leidėjas: Filologijos mokslų kandidato laipsnio disertacijos autore- 
feratas.— V., 1958.— P. 7. 

rugsėjo 23 dieną parašė atsiliepimą, kur sakoma: „Tai 
lietuvių prasčiokų dainų rinkinys, kurios priklauso šeimos 
gyvenimui, dažnai atsispindinčiam jose gana poetiškai. 
Šių dainų pobūdis skaitančiai publikai tapo žinomas nuo 
to laiko, kai Herderis savo leidinyje „Stimmen der Vol- 
ker“ paskelbė ir kai kurias lietuviškas dainas (...) Mano 
nuomone, šis kūrinys gali būti patvirtintas spaudai, iš- 
skiriant tik tas dainas ir patarles, kurios nors ir yra rank- 
raštyje, tačiau jas p. Rinkėjas yra išbraukęs, ir spaudai 
neskiria, būtent: 1) daina „Rimoiemas Lietuwio“, puslapiai 
128, 129, 130 ir daina „Duma Gaspadoriaus“, puslapiai 
141 ir 142; 2) iš patarlių, įdėtų rankraščio gale ir pava- 
dintų „Patarlės“, mano pažymėtas skaičiais nuo 1 iki 
13“177. Atrodo, kad šias dainas ir patarles Daukantas iš- 
braukė, patariamas paties Biušo, su kuriuo buvo pažįs- 
tamas. Jei būtų braukęs pats Biušas, rankraščio leidimas 
galėjo labai komplikuotis. 

Pasirodo, kad išbrauktosios patarlės savo pobūdžiu ski- 
riasi į dvi grupes. Čia, kaip ir „„Abėcėlėje“, Daukantas ne- 
vengė vulgaroko turinio tekstų, iš kurių bene švelniausi: 
„Maišo su liežuviu kaip karvė su uodega“; „Neik iš miško 
nenusireikalavęs, į vaišes nevalgęs“. Kitose patarlėse, ma- 
tyt, buvo įžiūrėta nepagarba dvasininkų luomui („Kiaulių 
neganęs, kunigu nebūsi“), sakraliniams veiksmams („Už- 
pečy augęs, kokly krikštyts“; „Bepigu kiaulei — nė barz- 
dos skusti, nė poterių kalbėti“), sunerimta dėl socialinio 
pesimizmo („Ką turim vargti, geresniai pasibengti“) 178, 
„Rymojimas lietuvio“, kaip galima numanyti, bus veikiau- 
siai vienas S. Valiūno „Birutės dainos“ variantų, galėjęs 
užgauti Rusijos didžiavalstybingumo interesus. Dainą 
„Dūma gaspadoriaus“ („Duma gospodarza“) surado ir 
paskelbė bibliotekininkas Vytautas Jurgutis. Šioje auto- 
rinėje vaišių dainoje vaizduojama sunkėjanti baudžiau- 
ninko dalia!?, 


177 Merkys V. S. Daukanto „Dainių žemaičių“ cenzūravimas // 
Liaudies kūryba.— V., 1974.— T. 2.— P. 316—319 (bylos publikacija) 

178 Grigas K. Dėl S. Daukanto „Dainių žemaičių“ cenzūravimo // 
Bibliotekų darbas.— 1981.— Nr. 8.— P. 35. 

19 Jurgutis V. Simono Daukanto lietuvių liaudies dainų rankraš- 
čių XXX pluoštas — neišleistas po 1846 m. „Dainių žemaičių“ pėdę- 
lis // Knygotyra.— V., 1970.— T. 1(8)— P. 172—173. 

Cenzūros komitetas, gavęs Biušo atsiliepimą, susvyra- 
vo. Komiteto pirmininkas raštu kreipėsi į liaudies švieti- 
mo viceministrą, atsiklausdamas, ar iš viso galima rank- 
raščius tomis kalbomis, kurių nemoka etatiniai cenzoriai, 
duoti nagrinėti Peterburgo universiteto ar Mokslų aka- 
demijos darbuotojams. Atsakymas buvo gautas teigiamas. 
Peterburgo cenzūros komitetas „Daines žemaičių“ apro- 
buoti pavedė cenzoriui profesoriui S. Kutorgai. Knyga 
išėjo sekančiais metais, joje buvo išspausdinta 118 dainų 
ir, kaip jau minėta, nemaža patarlių bei priežodžių. 

Deja, daugiau atskiromis knygomis tautosakos rinkinių 
Daukantui išleisti nepasisekė, nors rūpestingai rengė 
spaudai antrąjį dainų tomą. Jis turėjo sukaupęs įvairių 
tautosakos žanrų pavyzdžių daugiau kaip kiti ano meto 
tautosakos rinkėjai. 

Tautosaką Daukantas užrašinėjo pats ir rinko per tal- 
kininkus. 1834 metais atostogaudamas, jis lankėsi pas 
Laukžemės pušyno eigulį Kiauleikį ir klausėsi jo pasako- 
jimų apie dainų populiarumą, dainavimo būdą jo jaunys- 
tėje!š0, O šio pasakotojo būta ne šiaip sau žmogaus. Jis 
pateko net į Vilniaus gubernatoriaus 1840 metų ataskaitą 
carui, kur sakoma, kad 1839 metų vasario pirmą mirė 
Mykolas Kiauleikis (jis gyveno Degimų kaime), sulaukęs 
137 metų amžiaus. Atrodo, Daukantas net šeštojo dešimt- 
mečio pabaigoje, keliaudamas po Žemaitiją, bus tautosaką 
teberinkęs. 

Vis dėlto daugiausia tautosakos Daukantas gavo iš sa- 
vo talkininkų. Jau 1835 metų balandžio pirmą laiške iš 
Kretingos Jurgis Pabrėža prašė J. K. Gintilą pranešti 
Daukantui, tuomet jau gyvenusiam Peterburge, kad sau- 
sio pradžioje raginęs Laukžemės kunigą Baužinskį rinkti 
dainas, tačiau tas prašymo neišpildęs. Betgi surado du 
studentėlius, t. y. moksleivius, žemaičių pasakoms, mįs- 
lėms ir priežodžiams užrašinėti. Vienas užrašinėjąs tau- 
tosaką iš siuvėjo Alseikos, o antrasis — iš savo atmin- 
ties!š!. Iš tikrųjų Pabrėža Daukantui bus ir daugiau pa- 
dėjęs. Jam ir pačiam rūpėjo lietuvių kultūros reikalai. 


180 Daukantas S. Raštai. — T. 1.— P. 478 („Būdas“). 
18! Sendzikas K. J. A, Pabrėžos laiškai kun. J. K. Gintilai // Mūsų 
senovė.— T. 2.— Nr. 3(8).— P. 496—497. 

Pagal savo kilimo vietą Pabrėža buvo kone Daukanto 
kaimynas, studijavo Vilniaus aukštojoje mokykloje gam- 
tos mokslus, atrodo, buvo prisidėjęs prie Kosciuškos suki- 
limo. Paskui tapo dvasininku ir įsikūrė Kretingos vienuo- 
lyne. Čia jis išgarsėjo kaip liaudies gydytojas, vaistažolių 
žinovas ir botanikas, lietuviškos botanikos terminologijos 
kūrėjas!'*2. Daukanto tautosakos rinkiniuose yra keli pluoš- 
teliai paties Pabrėžos užrašytų dainų. Jam rinkti tauto- 
saką buvo nesunku, nes Žmonės juo visiškai pasitikėdavo, 

Daukanto talkininkas buvo ir kitas žemaitis — Juoza- 
pas Giniotas. Daukantas sakėsi, kad šis davęs jam daug 
priežodžių, išspausdintų „„Dainėse žemaičių“. Dainų parū- 
pinęs Varniuose dirbęs raštininkas Sakalauskas'!8š, 

Aukštaitijoje, tarp Ukmergės, Dusetų, Molėtų ir Anykš- 
čių, tautosaką, ypač dainas, rinko Kazimieras Maigys. Iš 
viso žinomi 8 Maigio laiškai, rašyti Daukantui 1845— 
1852 metais. Prie jų Maigys pridėjo 28 dainas. Iš laiškų 
turinio matyti, kad jis Daukantui dainų buvo nusiuntęs 
kur kas daugiau. Atkreiptinas dėmesys ir į Maigio laiš- 
kus, iš kurių matyti kai kurie Daukanto keliami reikala- 
vimai užrašinėtojui ir jo pažiūros į tautosakos kūrėjus. 
Kaip nustatė K. Grigas, iš pirmojo žinomo Maigio laiško 
Daukantui galima spręsti, kad pastarasis yra išdėstęs 
jam savo pažiūras į valstiečius, jų dvasinę kultūrą. Mai- 
gys čia rašė: „Po teisybei, ta kliasa, būdama pamatu ir 
užsilaikymu, užsiėmimu ir darbu visuomenės, negalėjo ligi 
šioliai turėti geradėjingos pagelbos dėl užlaikymo bran- 
gių tautystės liekanų (...) “184 

Aukštaičių tautosakos (17 vestuvinių raudų ir 2 dai- 
nas) šeštojo dešimtmečio pradžioje Daukantas dar yra 
gavęs iš kažkokio asmens, gyvenusio Kaune. Jas pateikė 


182 Kanopka E. Jurgis Pabrėža — garsus Žemaitijos gydytojas, 
įžymus gamtininkas, pirmasis Lietuvos farmakognostas // Lietuvos TSR 
Aukštųjų mokyklų mokslo darbai.— V., 1970.— T. 12: Medicina.— P. 
37—45. 

183 Daukantas S. Raštai.— T. 2— P. 782. 

14 K, Maigio 1845 m, kovo 17 d. laiškas Daukantui iš Alantos // 
(Davainis-Silvestraitis M. ir Burba A.) Medega S. Daukanto biogra- 
fijai.— P. 28. 

nuo savo pono „smarkybės“ atbėgusi moteris iš Zarasų 
apylinkių!ėš, 

Vien pagrindinį ligi šiol išlikusių Daukanto dainų rin- 
kinį yra rašę bent 40 žmonių, o pasakų — 9 rinkėjai. Dau- 
gelio Daukanto pagalbininkų mes dar nežinome. Betgi 
aišku, kad Daukantui pačiam ir per talkininkus geriau- 
siai sekėsi tautosaką rinkti Žemaitijoje. Išlikusiuose jo rin- 
kiniuose net trys ketvirtadaliai visų dainų turi žemaičių 
tarmės ypatybių. 

Gausiausiai tautosakos Daukantas surinko, tarnauda- 
mas Peterburge. Šito darbo jam nepajėgė sutrukdyti nei 
tarnyba, nei dideli nuotoliai. Peterburge jis tautosaką lei- 
do ir naudojo kaip šaltinį savo istorijos veikalams, ypač 
„Būdui“. Tautosaka jam buvo kultūros istorijos faktas. 
Esant negausiai lietuvių literatūrai, tautosaka, Daukanto 
manymu, iš dalies turėjo ją atstoti. Jau matėme, kaip 
Daukantas savo jaunimui skirtuose vadovėliuose, skaiti- 
niuose šalia verstinės pasaulietinės lektūros pateikė ir 
smulkiosios lietuvių tautosakos. „Daines žemaičių“ jis 
taip pat bus skyręs ir šiam reikalui. Rinkdamas ir skelb- 
damas tautosaką, kaip tautos kultūros paminklą, pasirodė 
esąs vertas garsiųjų Vilniaus universiteto profesorių mo- 
kinys. Daukantas įžvelgė idėjinę auklėjamąją tautosakos 
vertę ir panaudojo ją savo patriotiniams tikslams — tau- 
tinei kultūrai ugdyti. 

Aplamai tarnybos metais Rygoje ir Peterburge Dau- 
kantas pasižymėjo kaip vienas svarbiausių pažangiosios 
lietuvių kultūros veikėjų. Jo darbų diena buvo sunki, bet 
vaisinga. 


185 Grigas K. Simonas Daukantas — lietuvių tautosakos rinkėjas, 
leidėjas ir vertintojas //Iš lietuvių kultūros istorijos.— T. 1.— P. 
283—284, 


III. VALSTYBĖS PENSININKAS. 


LIGOS 


Kas nori daug nuveikti, tam darbų diena trumpa. Ne- 
truko saulė pakrypti vakarop ir Daukantui. Gan anksti jį 
pradėjo kankinti ligos. 

Jau iš Pabrėžos 1835 metų spalio 6 dienos laiško Gin- 
tilai matyti, kad Daukantas neseniai buvo rimtai sirgęs. 
„Pono Daukanto laiške skaičiau,— rašė Pabrėža,— kad 
ponas Geradėjas šią vasarą buvo labai susirgęs, net kal- 
bą praradęs. Betgi Aukščiausiojo malone gydytojai užtiko 
tikrąjį Jo defektą ir laimingai pašalino. Mes labai tuo 
džiaugiamės ir linkime Jam visiškai atgauti senąjį žva- 
lumą“. Kaip žinoma, Pabrėža, trūkstant gydytojų, pats 
imdavosi medicinos. Laiške jis sakėsi, kad pats su vie- 
nuoliu Skačkausku panašiai negaluojąs. „Nužemintai pra- 
šome,-— tęsė Pabrėža,— ar jis negalėtų mums duoti kopi- 
jas receptų, kurie jį išgydė nuo tokio smarkaus negalavi- 
mo. Prašome taip pat, jeigu galima, nurodyti dietą, kaip 
užsilaikyti, vartojant šiuos vaistus. Tark, Iliustrissime, 
žodelį ponui Daukantui, o, manau, intimus amicus meus 
parūpins minėtųjų receptų kopijas ir kartu su visos die- 
tos aprašymu atsiųs mums savo laiške“!, 

Apie Daukanto negalavimus žinojo ir Narbutas. Jau 
1842 metų rugsėjo 27 dienos laiške jis minėjo, jog Dau- 
kantas skundėsi „skausmu šone ir klimatu“. 1846 metų 
liepos 6 dienos laiške Narbutui Daukantas tiesiog rašė: 
„Mano likimas buvo ir yra labai liūdnas, dėl to taip vė- 
lai tamstai atsakau. Sėdėdamas per dešimtį metų drėg- 
name ir šaltame archyve, po 8 ar 9 valandas beveik ne- 
pasikeldamas iš vietos, taip baisiai sustingdavau nuo drėg- 
no šalčio, kad paskui eidamas visą valandą nejausdavau 


1 Sendzikas K. J. A. Pabrėžos laiškai J. K. Gintilai // Mūsų se- 
novė.— K., 1939.— T. 2.— Nr. 4(9).— P. 660—661. 

kojų; taip gavau ligą, kurios patys daktarai neatspėja; 
Trijų Karalių išvakarėse mušė man kraujas į galvą, jog 
rodės, kad išeisiu iš proto arba rytojaus nesulauksiu ir, 
vos ne vos daktarų padedamas, per keturis mėnesius tiek 
atsigavau, kad galėjau vaikščioti; nuo šios ligos taip nu- 
silpo nervai, kad krintantis žirnis mane gąsdina, ir kojų 
sopulys toks didelis, ypač vienos, kad daugiau kaip ke- 
lis šimtus žingsnių negaliu nueiti. Ir taip tebesikankinu 
ligi šiol. Daktarai sako, kad tai esanti podagra, bet savo 
gyvenime aš neišgėriau nė pusės gorčiaus vyno, jokių iš- 
taigų nemačiau, nes po kiekvienų savo pietų būčiau ga- 
lėjęs suvalgyti dar kitus, jei būtų pasitaikę. Nei mano 
tėvas, nei senelis, miške gyvendami, ne tik neturėjo po- 
dagros, bet ir negirdėjo apie ją“2. Šis nusiskundimas silp- 
na sveikata gali būti suprastas kaip retorinė priemonė, 
nes kitame sakinyje Daukantas primena, kad iš Narbuto 
nesulaukia skolintųjų rankraščių — „tai mano antroji li- 
ga, nes, dėl šio darbo netekęs sveikatos, laimės ir karjeros, 
ne tik nematau iš jo jokios naudos, bet ir savo kruvino 
darbo ženklą turiu prarasti (...)“ Kaip ten bebūtų, tačiau 
visi šaltiniai rodo, kad Daukantas tikrai ėmė pasiligoti; 
sustiprėjo ir tėvynės nostalgija. 

Narbutas greit parašė laišką. Jame nemaža išmonės, 
egzaltacijos, bet matyti ir tikro susirūpinimo Daukanto 
sveikata. „Pone Ger(adari),— rašė Narbutas,— liūdini 
mus, savo bičiulius, žinia apie ligas. Jos tenykščio klima- 
to, nepalankaus literatų darbui, ypač drėgname kambary- 
je arba archyvo salėje, padarinys. Aš, visa siela ir širdimi 
prisirišęs prie savojo geradario ir šelpėjo mano istorijos 
darbuose, norėčiau, kad nors kuriam laikui pakeistumei 
gyvenimą, apsilankytumei mūsų kraštuose ir pasinaudo- 
tumei tėvynės mineraliniais vandenimis Druskininkuose. 
Nuo panašių ligų ten nepaprastai ir tiesiog stebuklingai 
padeda. Aš pats patyriau: prieš Druskininkus visos me- 
dicinos priemonės niekai, be jų jau seniai nebegyvenčiau. 
Panašius skausmus, kaip Tamstos, mačiau visiškai dings- 
tant nuo vieno kurso. O Dieve, jeigu amžiną atilsį Ona- 
cevičius būtų paklausęs mano patarimo, ligi šiol tebegy- 


2 Daukantas S. Raštai.— T. 2.— P. 765—766. 

ventų tarp mūsų, lietuvių. Kas gi brangiau už sveikatą? 
Aš užtikrinu, kad, pasinaudojęs Druskininkų vandenimis, 
pasveiksi. Pasirūpinsiu globa ir viską sutvarkysiu, nes 
gyvenu už 10 mylių nuo sveikatos šaltinių. Šiais metais 
būtinai vyksiu prie jų, ne taip iš reikalo, kaip iš įpročio. 
Jeigu bus šiltas rugsėjis, tai, Pone Geradari, taip pat 
paskirk šiek tiek laiko ligai gydyti, kol ji dar neįsisenė- 
jo“3, 

Daukantas Narbutu tuomet jau nebepasitikėjo. Simo- 
nas apie Druskininkus, matyt, nė negalvojo. Pagaliau ir 
šis laiškas jau buvo vienas iš paskutinių. Daukantui tur- 
būt atrodė, kad tikrasis sveikatos šaltinis — Žemaitija. 
Būdamas Peterburge, dažnai ten persikeldavo mintimis, 
o per retas atostogas vis skubėjo į gimtuosius kraštus. 
Peterburgas jam buvo tik laikinas sustojimas, ne jam Dau- 
kantas skyrė savo kūrybines mintis ir svajonių pasaulį. 
O jėgos regimai nyko. Viename 1845 metų laiške nuskam- 
bėjo Daukanto žodžiai, ar bepamatysiąs Žemaitiją. 

Siaip taip sulaukęs 1850 metų vasaros, Daukantas bir- 
želio 25 dieną pateikė Senato oberprokuroro ekspedicijai 
prašymą, kuris turėjo būti pristatytas teisingumo ministrui. 
Daukantas rašė: „Sveikatai pataisyti, gydytojų pataria- 
mas, noriu išvykti į Vilniaus ir Kauno gubernijas trims 
mėnesiams (...)“* Po dviejų dienų oberprokuroras šį pra- 
šymą pasiuntė pagal paskirtį, pridurdamas, kad nemato 
kliūčių jam patenkintis. 

Liepos 6 dieną iš ministerijos atėjo teigiamas atsaky- 
mas, kurį tuoj sužinojo ir Daukantas. Pagaliau jis dar iš- 
siėmė pažymėjimą, panašų į viduramžių apsauginius ka- 
raliaus raštus: „Nr. 703. Jo didenybės viešpaties impe- 
ratoriaus Nikolajaus Pavlovičiaus, Visos Rusijos monar- 
cho, ir taip toliau, ir taip toliau, ir taip toliau, įsaku. Šio 
pateikėjas kolegijos asesorius Daukantas, tarnaująs Val- 
dančiojo senato III departamento pirmame skyriuje met- 
rikanto padėjėju, paleidžiamas atostogų į Vilniaus ir Kau- 


* T. Narbuto 1846 m. rugpjūčio 24 d. laiškas // MAB, i. 31, b. 
1412, 1. 31. 

* Prašymo nuorašas // CVIAL, f. 1347, ap. 94, b. 237, I. 1. 

S Oberprokuroro 1850 m. birželio 27 d. rašto teisingumo ministe- 
rijai nuorašas // Ten pat, I. la. 

no gubernijas nuo šios dienos trims mėnesiams, todėl 
jam, Daukantui, maloningai leista laisvai vykti ten ir at- 
gal. Duota S. Peterburge 1850 m. birželio 29 d.“6 

Dar nepraėjus atostogų laikui, Senatas gavo 1850 me- 
tų rugsėjo 21 dienos Kauno gubernijos valdybos raportą, 
tiksliau pasakius, lydraštį?, prie kurio buvo pridėtas Tel- 
šių miesto gydytojo ir policijos viršininko (gorodničiaus) 
rugpjūčio 25 (rugsėjo 6) dieną pasirašytas pažymėjimas. 
Jame sakoma, kad gydytojas, dalyvaujant gorodničiui, 
apžiūrėjo atostogaujantį Simoną Daukantą, kuris gydosi 
pas vietos medikus, ir rado, kad ligi atostogų galo nespės 
pagytiė, 

Vėliau Senatas gavo ir platesnį ligos aprašymą — pa- 
žymėjimą, kuris surašytas 90 sidabro kapeikų vertės her- 
biniame (žyminiame) popieriuje, kalba netaisyklinga, nes 
pats gydytojas buvo vokietis. Štai šis dokumentas: „Pa- 
žymėjimas. Žemiau pasirašęs, šiuo liudiju, kad paleistas 
iš tarnybos Valdančiojo senato III departamento pirmo 
skyriaus metrikanto padėjėjas kolegijos asesorius Simo- 
nas Jurgio sūnus Daukantas, nuo 1825 iki 1834 metų 
tarnaudamas Rygoje, sirgo kepenų užslūgimu ir, nuolat 
dirbdamas, kentėjo baisų skausmą strėnose. Dėl to pra- 
sidėjo netaisyklinga hemoragija iš šlapimo pūslės. Tuo 
pačiu laiku buvo užkluptas maliarijos, besikartojančios 
kas tris dienas, kuri baigėsi tik po penkių mėnesių. 

Sankt-Peterburge, tarp 1834 ir 1850 metų, o būtent 
1845 m. sausio mėnesio pradžioje, jam smarkiai nudiegė 
galvoje ir dėl to prasidėjo nepakeliamas ilgesys, liūdesys 
ir baimė, slegiantieji jį, o nuo bet kokio triukšmo, ilgo 
skaitymo, pokalbio galva imdavo skaudėti, svaigti, pa- 
kildavo kraujospūdis. O darbuojantis prie senų popierių, 
akys parausdavo, apsilpdavo regėjimas. Paskui po dviejų 
mėnesių prasidėjo nepakeliamas karštis ir skausmas že- 
mutinėse galūnėse, ypač kulnuose. Dėl to jo sveikata aiš- 
kiai pairo ir jau daugiau kaip trejis metus jį nuolat ka- 
muoja sąnarių ir sausgyslių skausmai, ypač rudenį ir 


S Pažymėjimo nuorašas // Ten pat, I. 3. 
7 Minėtas raštas // Ten pat, I. 4. 
š Pažymėjimas // Ten pat, 1. 6. 

žiemą. Kartais pastebimai sutinsta kojos ir pasirodo mė- 
lynos dėmės, o keliantis nuo kėdės, keliai sunkiai, su 
skausmu lankstosi, bet greit išsijudina. Iš visa ko seka, 
kad jis, p. kolegijos asesorius Simonas Daukantas, serga 
hemoroidinio-arterinio pobūdžio su vidurių užslūgimu liga. 
Dėl to ligonis, naudodamasis įvairiomis priemonėmis, ne- 
sveiksta, būdamas silpnos sveikatos bei regėjimo ir jau 
pagyvenusio amžiaus, 58 metų, nebegali toliau eiti tar- 
nybos. 

Šitai "tvirtindamas pasirašau ir pridedu antspaudą. 
Kaunas, 1851 m. liepos 21 d. Kauno gydymo valdybos 
narys medicinos daktaras ir akušeris, rūmų patarėjas (—) 
A. Fišeris“?, 

Pažymėjimas, atspindėdamas anuometinį medicinos 
lygį, rodo, kad Daukanto ligų istorija jau sena, o pagrin- 
dinės jų priežastys — profesinės. Per daug jam atsiėjo 
tarnyba ir pastangos būti naudingam visuomenei. 


PENSIJA 


Simonas Daukantas daugiau į imperijos sostinę jau 
nebegrįžo. Daukantui beliko tik paduoti prašymą, sura- 
šytą pagal nustatytą formą su išorinio nuolankumo val- 
dovui išreiškimu. Jis rašė: „Šviesiausiasis, galingiausiasis, 
didysis viešpatie Nikolajau Pavlovičiau, monarche, visos 
Rusijos viešpatie maloningiausiasis, 

prašo metrikanto padėjėjas kolegijos asesorius Simo- 
nas Jurgio sūnus Daukantas. O ko aš prašau, sako šie 
punktai: 

1. Per atostogas, man susirgus, buvo prisiųstas per 
vyresnybę formalus medicinos pažymėjimas, kurį nusta- 
tytu pagrindu praėjusio, rugpjūčio, mėnesio 25 d.10 
(Nr. 196) išdavė Telšių miesto gydytojas, per patikrinimą 
dalyvaujant policijai. 


? Pažymėjimas (ligos aprašymas) // CVIAL, f. 1347, ap. 94, b. 
237, 1. 29. Data pagal senąjį kalendorių. 
* Čia ir toliau prašyme datos pagal senąjį kalendorių. 

2. Liga, neleidusi man laiku grįžti į tarnybą po atos- 
togų, vis stiprėjo, kol pasiekė tokį laipsnį, kad aš nebe- 
turiu jėgų tęsti valstybinę tarnybą. 

Dėl to pristatęs vieną 90 sidabro kapeikų vertės her- 
binio popieriaus lapą, nuolankiausiai prašau, kad būtų 
liepta visiškai atleisti mane iš tarnybos ir paskirti pri- 
klausančią man pagal įstatymą pensiją ligi gyvos galvos 
už sąžiningą dvidešimt penkerių metų tarnybą. Pensiją 
mokėti iš Telšių apskrities iždinės. Be to, leisti dėvėti 
mundurą tos įstaigos, kurioje aš ištarnavau daugiau kaip 
16 metų ir išduoti man atitinkamame herbiniame popie- 
riuje užsitarnautą atestatą bei pridėti mano iormuliarą. 

1850 m. gruodžio 12 d. 

Skirtas paduoti Valdančiojo senato trečiojo departa- 
mento pirmajam skyriui. 

Sį prašymą rašė ir kūrė bajoras Aloyzas Dionizo sū- 
nus Mackevičius. 

(—) Metrikanto padėjėjas kolegijos asesorius Simo- 
nas Jurgio sūnus Daukantas. 

Gyvenamoji vieta: Kauno gubernija, Telšių apskritis, 
Varnių miestelis“!!, 

Iš tarnybos Daukantas buvo atleistas 1851 metų va- 
sario 16 dieną. 

Daukantas tikėjosi, kad gaus pensiją, nors reikiamo 
amžiaus dar nebuvo sulaukęs. Jau Kauno gydymo val- 
dyba, tvirtindama A. Fišerio liudijimą, pabrėžė, kad, re- 
miantis 1842 metų įstatymų sąvado trečiajame tome iš- 
spausdintu Pensijų ir vienkartinių pašalpų statutu ($ 91), 
Daukantui gali būti skirta pensija. Prašydamas pensijos, 
1851 metų liepos mėnesį Daukantas pasiuntė Senatui pa- 
kartotiną prašymą!?. Bet pasirodė, kad pensiją gauti ne 
taip lengva. Pagaliau prasidėjo žinių rinkimas, ar tikrai 
jam pensija priklauso. Senato atitinkamo oberprokuroro 
įstaiga turėjo gauti atsakymus į 6 klausimus, būtent: kiek 
jis gaudavo algos paskutiniu metu, ar nebuvo jam jau 
skirta kokia nors pensija, ar atsistatydindamas negavo 


"t CVIAL, f. 1347, ap. 94, b. 237, 1. 7 (nuorašas), 33 (originalas). 
) 2 Prašymas, Senato gautas 1851 m. rugpjūčio 5 d. // Ten pat, 

aukštesnio rango, ar išeidamas iš tarnybos prašė pensi- 
jos, ar nebuvo tardytas ir teistas, iš kur nori gauti pen- 
siją!, 

Pagaliau 1851 metų spalio 6 dieną teisingumo ininis- 
terijos departamento vicedirektorius atsiuntė Senato ober- 
prokurorui atsakymą, kad nuo tų pačių metų vasario 16 
dienos Daukantui skiriama 42,9 sidabro rublių pensija!“ 

Daukantą ši žinia pasiekė dar gana negreit. Tik 1852 
metų sausio 23 dieną Kauno vicegubernatorius Senato III 
departamento oberprokurorui parašė, kad Daukantui apie 
pensiją pranešta per Telšių apskrities policiją!š. 

Leidimą Senato tarnautojo mundurą nešioti Daukantas 
gavo gerą pusmetį anksčiau, kaip ir tarnybos iormulia- 
rą! 

Tačiau nei uniforma, nei formuliaras Daukantui pra- 
gyvenimo negalėjo užtikrinti, o pensija buvo maža. Matyt, 
valdžios sferose buvo laikoma, kad pensininkui munduras 
turi teikti garbę, o dvaras su baudžiauninkais — išlaiky- 
mą. Blogiau buvo tiems, kurie dvarų neturėjo. 


VARNIAI 


Be abejonės, Daukantas savo kultūriniame darbe di- 
džiausios paramos tikėjosi iš Narbuto ir Valančiaus. Jam 
atrodė, kad šie vyrai padės realizuoti bent dalį svarbiausių 
planų. Narbutu jis apsivylė. Liko Valančius. | 

Motiejaus Valančiaus asmenybė buvo ne eilinė. Dau- 
kantą su juo siejo bendra kilmė. Valančius taip pat že- 
maičio valstiečio vaikas. Abu mokėsi toje pačioje Kalvari- 
jos mokykloje. Valančius taip pat pasiekė Vilnių ir Peter- 
burgą. 1840 metais Valančius jau Vilniaus dvasinės 
akademijos adjunktas, po poros metų gavo ir teologijos 


13 Klausimų lapas su atsakymais // Ten pat, I. 23. 

4 Rašto originalas // Ten pat, I. 32. 

15 Rašto originalas // Ten pat, 1. 37. 

16 Formuliarinis sąrašas, išduotas 1861 m. kovo 22 d.// Ten pat, 
1. 19—20. Jį paskelbė A. Janulaitis, tik praleido antraštinę dalį (Ja- 
nulaitis A, Daukanto laiškai.— P. 793—795). 

daktaro laipsnį. Netrukus po to, akademiją iškėlus į Pe- 
terburgą, ten atsidūrė ir Valančius. Matyt, Peterburge 
Daukanto, o gal ir jo draugų, laikiusių save žemaičiais, 
aplinkoje galutinai subrendo Valančiaus planas parašyti 
didelį istorijos veikalą „Žemaičių vyskupystė“ (išspausdin- 
tą Vilniuje 1848 m.). Šioje knygoje yra išnašų, rodančių, 
kad autorius gavo iš Daukanto paramos. Valančius ke- 
turiose vietose remiasi Lietuvos Metrika, kurios nuorašų 
galėjo duoti tik Daukantas. Be to, dar keturiose vietose 
Valančius pažymi, kad pasinaudojęs Daukanto „Istorijos 
žemaitiškos“ rankraščiu. Daukantas apie savo raštus pa- 
sakodavosi tik labai artimiems bičiuliams, o dar rečiau 
kam juos duodavo pasiskaityti. Be Valančiaus, atrodo, 
Daukanto veikalų rankraščiais, jų autoriui gyvam esant, 
niekas nėra savo spaudai skirtose knygose pasinaudojęs. 

Tokių istorijos mokslo knygų, kaip Valančiaus „Žemai- 
čių vyskupystė“ ir Daukanto „Būdas senovės lietuvių, kal- 
nėnų ir žemaičių“ pasirodymas lietuvių kalba anuomet 
buvo tikra sensacija. Literatas K. Nezabitauskis-Zabitis, 
sumanęs šiuos veikalus išspausdinti ir lenkiškai, 1853 me- 
tų vasario 13 dieną laiške iš Varšuvos Daukantui rašė: 
„Šis tikslas lengvai būtų pasiekiamas, jeigu tik, gerbiami 
ir garbingi autoriai, malonėtumėte neatsisakyti atsiųsti 
man rankraščius, kuriuos iš pradžių tikriausiai rašėte len- 
kų kalba (...)“!7 Laiško autorius neįsivaizdavo, kad Dau- 
kantas ir Valančius galėjo iš karto rašyti lietuviškai. „Že-. 
maičių vyskupystę“ rašyti lietuviškai Valančių paragino 
Daukantas. 

Peterburge Valančius išgyveno gan neilgai, nes neti- 
ko jam tenykštis klimatas. 1845 metų pavasarį jis patrau- 
kė į Žemaitiją, metų pabaigoje tapo Varnių kunigų semi- 
narijos rektoriumi, o 1850 metais — Telšių vyskupystės 
vyskupu. Valančiaus pirmtakai buvo kunigaikščiai Gied- 
raičiai. O štai dabar vyskupas — valstiečio sūnus. Jau 
vien tik šitokia neregėta Valančiaus karjera atkreipė tuo- 
metinių negausių inteligentų dėmesį. Jiems kilo naujų 


„ 1" Nezabitauskis-Zabitis K. Laiškai (pateikė V. Biržiška ir V, Ma- 
ciūnas) // Mūsų senovė— K. 1940.— T. 3.— Nr. 1(10).— P. 145. 

vilčių, kad Valančius savo užimamus postus panaudos 
lietuvių tautiniams, kultūriniams reikalams. 

Baudžiavinės santvarkos laikais naujos plebėjiškos pa- 
saulietinės inteligentijos atsirasti galėjo nedaug. Daugiau 
buvo lietuvių konfesinės inteligentijos, kurios didesnę da- 
lį parengdavo Varnių kunigų seminarija. Daukantas ma- 
nė, kad ši seminarija gali tapti meilės savo istorijai ir 
kalbai ugdytoja. Norėjo, kad jos biblioteka pasidarytų 
lituanistine biblioteka, vienintele tokia visoje Lietuvoje. 
Šiai bibliotekai jis dovanojo pirmąjį A. Kojelavičiaus „Lie- 
tuvos istorijos“ antrosios dalies leidimą, 1822—1843 me- 
tų Vilniaus žurnalų 69 tomelius!ė. 1846 metų pavasarį 
Daukantas gavo Konstantino Sirvydo knygos ,„Punktay 
sakimu“ antrąją laidą, kurią spaudai buvo parengęs Va- 
lančius. Jam 1846 metų balandžio 17 dieną laiške Dau- 
kantas rašė: „(...) skaitydamas džiaugiausi, kad, nors ne- 
silaikyta gramatikos, tačiau kalba gryna, vienintelis kal- 
bos grynumo pavyzdys pamokslininkams, pvz., niekur 
nėra žodžio griekas, bet visur nudieme, mūsiškai noudie- 
me, nuo žodžio nusidėti. Bent turėsi pavyzdį klierikams, 
kurie ligi šiol neturėjo nė mažiausio popierėlio, parašyto 
gryna kalba“!?, Valančius, matyt, buvo žadėjęs pakartoti- 
nai išleisti visą Mikalojaus Daukšos „Postilę“. Daukantas 
ragino skubinti šį darbą, skelbti prenumeratą. Toliau Dau- 
kantas siūlė Valančiui, kad šis patartų klierikams mokytis 
iš Simono Stanevičiaus 1829 metais Vilniuje perspausdin- 
tos gramatikos „Trumpas pamokimas kalbos lietuwiszkos“ 
(pirmoji laida išėjo 1737 m.). Stanevičius dar turįs daug 
jos egzempliorių. 

Iš tikrųjų Valančius stengėsi Varnių seminarijos bib- 
liotekoje sukaupti kuo daugiau lietuviškų raštų. Įdomu, 
kad šių knygų vertės kriterijumi Daukantas laikė ne kon- 
fesinius požymius, o kalbos grynumą. „Neparašei,— sako 
Daukantas,— ar gavai kokių žemaitiškų knygų iš Kražių 
bibliotekos, reikia pasirūpinti, nes Varnių yra skurdi se- 
nais spaudiniais, ypač norintiems mokytis šios kalbos, nė- 


18 Jurgutis V. Simono Daukanto bibliotekos nuotrupos Lietuvos 
TSR valstybinėje respublikinėje bibliotekoje // IV Lietuvos TSR bib- 
liotekininkų konferencija: Pranešimų tezės.— V., 1983.— P. 171—172. 

!9 Daukantas S. Raštai.— T. 2.— P. 780. 

ra vadovėlių. Dabar, t. y. 1844 metais, kalvinistai Min- 
taujoje išleido Šventojo Rašto Naująjį testamentą arba 
perspausdino 1701 metų Karaliaučiaus leidinį, kurį kadai- 
se pas mane lyginome su mūsų Šv. Raštu, Ši knyga pa- 
rašyta labai gryna kalba, išskyrus kelis žodžius, todėl ji 
skaitytina, jei ne dėl mokslo, tai bent dėl kalbos grynu- 
mo“. Daukantas išvardino dar Liudviko Rėzos verstą Šven- 
tąjį Raštą, įvairius kitus XVIII ir XIX a. Biblijos leidi- 
nius. Naujajai lietuvių rašto kalbai formuoti turėjo būti 
pasitelktas geriausias praėjusių laikų palikimas. 

Iš naujųjų pasaulietinio turinio raštų Daukantas tiems, 
„kurie gerai moka žemaitiškai“, rekomendavo savo 1837 
metais Peterburge išspausdintą „Prasmą lotynų kalbos“, 
Beje, autorius 1849 metais sumanė išleisti jos antrą lai- 
dą, o Valančius sutiko parūpinti dvasinės cenzūros leidi- 
mą. Seminarijos bibliotekai Daukantas paaukojo savo 
„Būdą“. Norėjęs duoti ir „Daines žemaičių“, tačiau pa- 
bijojęs, matyt, bibliotekos vadovybę papiktinti. Daukantas 
priduria, kad gera biblioteka privalanti turėti visokių 
knygų, ne tik dvasinių, bet ir pasaulietinių. 

Daukantui Valančius taip pat padėjo išparduoti „„Abė- 
cėlę“, „Būdą“, „Daines žemaičių“. 

Patys literatūrinės veiklos planai buvo nemenki. Lies- 
damas knygų leidimą, Valančius viename laiške Daukan- 
tui netgi rašė: „(...) kad pralobčiau, gyventume iš pusės 
ir įkurtume Žemaičių akademiją, ką duok Dieve[“20 

Daukantas vis dažniau ir dažniau prisimindavo Var- 
nius, svajojo apie naudingą veiklą savo krašte. Kai, iš- 
vykęs atostogų į Žemaitiją ir susirgęs, 1850 metų gruo- 
džio 24 dieną prašė atleisti iš tarnybos, jau nurodė, kad 
gyvena Varniuose. Kitų metų pavasarį, gegužės ketvirtą 
rašytame laiške Narbutui sakėsi, kad dabar nuolat gyvė- 
nąs Varniuose. Džiaugėsi, jog sveikata pradeda taisytis. 
Geras tėviškės klimatas čia darė savo. Išsivadavo ir nuo 
to stalo Senate, prie kurio tiek metų buvo lyg prirakintas. 
Varniuose nei darbo valandos, nei tas stalas nerūpėjo. 
Pasidarė laisvu literatu. Sliūpas net tiesiai sako, kad ne 


*0 (Davainis-Silvestraitis M. ir Burba A.) Medega S. Daukanto 
biografijai.— P. 79—80. 

liga privertė, o Valančius prikalbino „(...) Daukantą vykti 
pas save į Varnius dėl smagesnio darbštumo ant lietu- 
vystės lauko, žadėdamas Daukantui mokėti algos 200 rub- 
lių ant metų už jo triūsą dėl tėvynės, o taipgi atspausdin- 
ti jo „Istoriją Lietuvos“?!. 

Daukantas čia tęsė savo pradėtuosius darbus. Atrodo, 
Valančiaus paragintas, dar Peterburge grįžo prie istorijos, 
ėmė rašyti „Pasakojimą apie veikalus lietuvių tautos se- 
novėje“. Matyt, berašydamas įsisirgo. Galutinai baigė šį 
kūrinį Varniuose, nes pasitaiko jo išnašose veikalų, iš- 
ėjusių net 1854 metais. Daukantas tikėjosi, kad „Pasakoji- 
mą“ padės išleisti Valančius. 

Tuomet Varniai darėsi lietuvių literatūrinio ir aplamai 
kultūrinio gyvenimo centras. Valančius, paėmęs vyskupys- 
tės valdžią, užsibrėžė veikti liaudies moralę, sustiprinti 
katalikų tikėjimą, nors tai prieštaravo stačiatikių, kaip 
valstybinės religijos, protegavimui. Savo tikslų Valančius 
manė siekti, plėsdamas švietimą. Jis pats ėmėsi literatū- 
rinio darbo, tiesa, dar tik rašydamas lietuviškas pastora- 
cines knygas. 

Jis bandė atsikratyti carinės pasaulietinės cenzūros ki- 
šimosi. 1852 metų kovo 23 dienos raštu jis kreipėsi į švie- 
timo ministrą, prašydamas teisės galutinai cenzūruoti vi- 
sus žemaitiškus, t. y. lietuviškus raštus. Vilniaus cenzū- 
ros komitete nesą cenzoriaus, pakankamai mokančio šią 
kalbą, todėl užtrunka atitinkamos literatūros leidimas. 
Švietimo ministras, pasiteiravęs vidaus reikalų ministro 
nuomonės, gavo atsakymą, kad šitokia teise nesinaudoją 
nė viešpataujančios stačiatikių bažnyčios vyskupai. Valan- 
čiui buvo atrašyta, kad nuo cenzūros nuostatų negalį būti 
nukrypta?ž. Valančiui liko tik katalikų dvasinės cenzūros 
teisė. 

Valančius telkė Varniuose savo literatūrinius pagalbi- 
ninkus. Dėl to neatsitiktinai Varniuose atsidūrė ir Dau- 
kantas. Čia jis susipažino ir susidraugavo su žemaičiu 
Ambraziejum Pranciškum Kašarauskiu, Varnių kunigų pa- 


21 Sliūpas J. Rinktiniai raštai. — P. 63. 

22 Minėtas M. Valančiaus raštas ir švietimo ministro 1852 m. 
gegužės 9 d. atsakymas; Kitatikių reikalų departamento balandžio 28 
d. raštas šiam ministrui // CVIAL, f. 772, ap. 1, b. 2792, I. 1—5. 

Varniams, kaip kultūros centrui, reikėjo laikraščio 
(apie jį toliau), knygyno. 1853 metais knygyną įsteigė 
vilniškis Adomas Zavadskis. Valančius ragino suaktyvin- 
ti jo veiklą. 1853 metų birželio 28 dienos laiške Zavads- 
kiui Valančius rašė: „Varnių knygynas iki šiol tuščias, 
visi klausinėja, ką tai reiškia, kad iki šiol nėra knygų?“33, 
Netrukus šis knygynas tapo svarbiausiu lietuviškų knygų 
platinimo Žemaitijoje ir net visoje Kauno gubernijoje 
centru. Jam knygas platinti padėjo Laurynas Ivinskis. 

Varniams dar trūko spaustuvės. 1859 metais ją buvo 
pasiūlęs įsteigti Vilniaus spaustuvininkas Teofilis Gliuks- 
bergas. Tačiau Valančius jo nepalaikė, nurodydamas, kad 
nenorįs kenkti Zavadskiui. 

Vis dėlto Varniai tuomet buvo daugiau religinis cent- 
ras. Mat Valančiui bažnyčios kosmopolitiniai reikalai 
neišvengiamai buvo svarbesni už tautinius lietuvių reika- 
lus. Pasaulietinė lietuvių inteligentija gyveno ten, kur ga- 
lėjo gauti duonos kasdieninės. 

Valančius, pirmiausia besirūpinantis vyskupo pareigo- 
mis, pamažu prarado Daukanto pasitikėjimą. Valančius 
atsisakė išleisti jo ,,„Pasakojimą apie veikalus lietuvių tau- 
tos senovėje“. Vyskupui tuomet labiau rūpėjo pastoracinė 
literatūra. 

Valančius buvo pratęs aplink save matyti griežtą ūkiš- 
ką tvarką, jis žiūrėjo, kad niekas, kaip jam atrodė, vel- 
tui nevalgytų duonos. Davė darbo ir Daukantui, Ką ten 
Daukantas daugiau veikė, žinome iš J. Sliūpo surinktų 
duomenų. Šliūpas rašo: „Bet veikiai Varniuose vyskupas 
Daukantą apsunkino bergždiniais darbais: skaitymu apa- 
kusiam kunigui Kodainiui kasdien po 3 adynas, rašymu 
lenkiškai žemaitiško žodyno, perrašymu lenkiškai prancū- 


3 Tyla A. Motiejaus Valančiaus laiškai Adomui Zavadskiui // 
Lietuvos TSR Aukštųjų mokyklų mokslo darbai.— 1960.— T. 11(1): 
Literatūra.— P. 98. 

ziško žodyno ir t. t. Daukantas patį Valančiauską išmoki- 
no čion vokiškos kalbos, taip kad tas galėjo, Kuršą lan- 
kydamas, susišnekėti su katalikais vokiečiais“. Be to, 
atrodo, iš Daukanto lietuvių kalbos mokėsi pusmetį čia 
viešėjęs Maskvos universiteto auklėtinis filologas Stanis- 
lovas Mikuckis2. (Jis vėliau liūdnai pagarsėjo, prisidė- 
damas prie lietuvių spaudos draudimo.) 

Leksikogralijos darbais, žinoma, Daukantas domėjosi 
ne tik Varniuose, tačiau kai kurios Valančiaus užduotys 
tikrai jį vargino. O čia dar Valančius metinę pašalpą su- 
mažino iki 150 rublių. Jau antraisiais metais Daukantas 
norėjęs iš čia iškeliauti. Valančius įprašęs dar pasilikti. 
Gyvenimas Varniuose apkarto. Ne todėl, kad čia Dau- 
kantui trūko duonos, bet todėl, kad pasijuto stumdomas 
įnamis, praradęs viltį atiduoti skaitytojui savo ilgų metų 
kūrybos vaisius. 


BĖGIMAS Iš VARNIŲ 


Paprastai rašoma, kad 1855 metais Daukantas iš Var- 
nių išvyko todėl, jog susivaidijo su Valančiumi?, Iš tik- 
rųjų šie abu vyrai gan nesugyveno, abu buvo kieto būdo, 
nelinkę nusileisti ir prisitaikyti. 

Savo santykius su Daukantu apibūdindamas, Valan- 
čius 1855 metų kovo 16 dieną Vilniaus spaustuvininkui 
ir knygininkui Adomui Zavadskiui rašė: „P. Daukantas, 
būdamas žmogus senas ir, be to, literatas, pasidarė toks 
keistas, kad ne kartą jo privataus gyvenimo įpročius tu- 
riu suvaldyti (...) Bet ką padarysi, kas gi be ydos. Šiaip 
žmogus labai geras ir prie mokslo prisirišęs, todėl reikia 
jam dovanoti“?7. O vis dėlto, matyt, dar būta priežasčių, 


2 Šliūpas J. Rinktiniai raštai.— V., 1977.— P. 63. 

2 M. Akelaičio 1858 m. gegužės 2 d. ir liepos 3 d. "ads A, H. 
Kirkokui // Janulaitis A. M, Akelaičio laiškai. — P. 302—304 

6 Šliūpas J. Rinktiniai raštai. — P. 63—64; Janulaitis A. Simanas 
Daukantas.— P. 36. 

7 Tyla A. Motiejaus Valančiaus laiškai Adomui Zavadskiui.— P. 
107. 

kurios vertė Simoną ieškoti ne tik geresnės, bet ir sau- 
gesnės vietos. 

Po 1831 metų sukilimo nuslopinimo caro valdžia griež- 
tai stojo prieš visas Lietuvos ir Lenkijos valstybingumo 
tradicijas. Netgi pats Lietuvos vardas pasirodė esąs ne- 
pageidautinas ir cenzūros komitetai dėl to gavo atitinka- 
mus nurodymus. Peterburgo švietimo apygardos globėjo 
padėjėjas 1840 metų liepos 28 dieną Peterburgo cenzūros 
komitetui rašė: „Pateikus jo didenybei pasirašyti įsako 
projektą, kuriame buvo suminėtos Baltarusijos ir Lietu- 
vos gubernijos, viešpats imperatorius, užbraukęs Baltaru- 
sijos ir Lietuvos pavadinimus, teikėsi įsakyti perrašyti 
įsaką, kur būtų jos vadinamos tiesiog Vitebsko, Mogilio- 
vo, Vilniaus ir Gardino gubernijomis. Ir tuomet jo dide- 
nybė savo ranka davė paliepimą: „Šios taisyklės laikytis 
taip pat ateityje, daugiau niekad nerašyti kitaip, kaip tik 
išvardijant pačias gubernijas“28. 

Po šio žingsnio sekė kiti. Caro kanceliarijos III sky- 
riaus viršininkas grafas Aleksandras Benkendorfas tų 
pačių metų spalio 12 dieną Vyriausiajai cenzūros valdy- 
bai nurodė: „Viešpats imperatorius teikėsi įsakyti, kad 
(...) iki ateinančių, 1841, metų būtų pakeistas Vilniuje 
leidžiamo oficialaus laikraščio „Litovskij vestnik“ (,Lie- 
tuvos žinios“) pavadinimas“? Laikraštis imtas vadinti 
„Vilenskij vestnik“ („Vilniaus žinios“). 

Separatizmo tendencijos caro pareigūnams vaidenosi ir 
istorijos veikaluose ir ...maldaknygėse. Tas pats Benken- 
dorias dar 1838 metų gegužės 14 dieną rašte švietimo 
ministrui S. Uvarovui sielojosi, kad Vilniuje išspausdinta 
religinė knyga lenkų kalba, kur nurodytos evangelijos, taip 
pat „Lenkijos Karalystės ir Lietuvos Didžiosios Kuni- 
gaikštystės globėjų, nepridedant nė žodžio buvusių, die- 
nos“. Benkendorfas siūlė Uvarovui sustiprinti cenzūrą, 
o pastarasis mielai tam pritarės?, 

Reikia tik stebėtis, kad Daukanto „Būdas“, laimingai 
praėjęs cenzūros Scilę ir Charibdę, paskui ištisą dešimt- 


28 Minėtas raštas // CVIAL, f. 777, ap. 1, b. 1572, L. 1. 

2 Minėtas raštas // CVIAL, f. 772, ap. 1, b. 1376, L. 1. 

30 Minėtas raštas ir 1838 m. gegužės 18 d. atsakymas // CVIAL, 
i, 772, ap. 1, b. 1090, L. 1, 2. 

metį neatkreipė valdžios pareigūnų dėmesio. Svarbiausias 
cenzūros dėmesys buvo sutelktas į lenkiškus leidinius, o 
iš lietuviškos literatūros, daugiausia religinės, matyt, rim- 
to pavojaus nesitikėta. 1852 metais Vilniaus cenzūros ko- 
miteto pavedimu stačiatikių šventikas (buvęs kunigas) 
Antanas Petkevičius papildomai peržiūrėjo Daukanto „Dai- 
nes žemaičių“, „Pamokymą apie auginimą taboko“, „Bi- 
čių knygelę“ ir „Parodymą, kaip apynius auginti“, tačiau 
nieko įtartino nerado. Tuo metu iš lietuviškų knygų jam 
labiausiai užkliuvo tik Valančiaus „Žemaičių vyskupystė“, 
nes joje esą netinkamų samprotavimų ir nepagarbos tei- 
sėtai vyriausybei pareiškimų. 

Atėjo 1855 metai. Kryme, Kaukaze ir Balkanuose Ru- 
sija kariavo su Anglijos, Prancūzijos, Turkijos koalicija. 
Karas Rusijai nesisekė. Kariuomenės Lietuvoje sumažėjo, 
nes pulkai ėjo į pietus, į frontą. O čia Baltijoje pasirodė 
Prancūzijos ir Anglijos laivynas. Tarp gyventojų paskli- 
do neramios kalbos apie jūros desantą. Telšių apskrityje, 
kuriai tuomet priklausė ir Varniai, policiją pasiekė gandai, 
kad prastuomenė laukia politinių permainų. Rusijos kon- 
sulas Klaipėdoje 1854 metų liepos 28 dieną Vilniaus gu- 
bernatoriui pranešė, kad „nežinomas asmuo Klaipėdoje 
turėjo pasimatymą su Anglijos laivo korvetės „Archer“ 
karininku ir įtikinėjo jį, jog Kauno ir kitose lietuviškose 
gubernijose, taip pat ir Lenkijos Karalystėje, sukilimas 
visai paruoštas ir, kai tik Anglijos laivai pasirodys prie 
Palangos, sukilėliai paims tą miestelį, kad padėtų priešų 
kariuomenei“*!. 1855 metų pavasarį tikėtasi desanto prie 
Sventosios. Kauno gubernijoje buvo paskelbta karo pa- 
dėtis. 

Valdžios budrumas sustiprėjo visose srityse. Staiga 
imtas minėti ir Daukanto „Būdas“. 1855 metų liepos 26 
dieną Kauno gubernatorius pasiuntė Vilniaus generalgu- 
bernatoriui šitokio turinio raštą: „Šiame krašte eina per 
rankas knyga lietuvių kalba, pavadinta „Budą Senowęs 
Letuwiu“, t. y. senovės lietuvių papročiai, ji atspausdinta 


*! Mulevičius L. Klasių kovos paaštrėjimas Lietuvos kaime Krymo 
karo metu (1853—1856 m.) // Lietuvos valstiečiai XIX amžiuje. — 
V., 1957.— P. 75. 

1845 m. S.-Peterburge Hintzės spaustuvėje, leidus Vil- 
niaus cenzoriui Vaškevičiui. Taigi ir šiuo metu ji yra 
parduodama publikai, o knyga, kaip Jūsų aukštoji pra- 
kilnybe iš čia pridedamų išrašų teiksitės matyti, mano 
nuomone, turi būti uždrausta pardavinėti“32, 

Labiausiai pavojingi pasirodė esą septyni puslapiai, ku- 
rie lietė kelis klausimus. Užkliuvo teiginys, kad senaisiais 
laikais (VI amžiuje) lietuvių protėviai buvę slavų atstum- 
ti nuo Juodosios jūros ir Dunojaus, todėl apsigyvenę prie 
Baltijos. Kenksmingu taip pat palaikytas Daukanto pa- 
sakojimas apie lietuvių pratinimąsi nuo mažų dienų ka- 
riauti su priešais, kovoti dėl savo laisvės; apie nesėkmin- 
gus Lietuvos Didžiosios Kunigaikštystės karus XVII a. 
lietuvių socialinę ir tautinę priespaudą. 

Carizmo apologetui, dariusiam išrašus iš „Būdo“, prie- 
šiški pasirodė ir šie iš viso teksto išplėšti sakiniai: „kož- 
nas žmogus nuo gimimo dievobaimingu yra ir klauso 
veikiau Dievo tarno, nekaip karvedžio, kurs liepia jam 
visas sunkybes kentėti“, „svietas, it žvėris manelius nu- 
kratęs, pažino savo stiprybę ir galią, todėl ne vien rikio 
valdžios, bet ir paties jo vardo nebnorėjęs daugiau begir- 
dėti“. Nepatiko ir tos „Būdo“ vietos, kur sakoma, kad 
lietuviai, vergovės nukamuoti, neranda net teisėjo užta- 
rimo, nes jis perkamas auksu. 

Generalgubernatorius reagavo nepaprastai greit. Ma- 
tyt, jis „Būdą“ laikė viena tų knygų, kurios aštrino poli- 
tinę padėtį. Rugpjūčio antrą jis pasirašė du raštus: vie- 
ną — Vilniaus cenzūros komitetui, o antrą — Kauno gu- 
bernatoriui. Cenzūros komitetą jis klausė, kas „Būdą“ 
buvo pristatęs cenzūruoti, kas ji cenzūravo ir kam išduo- 
tas leidimas spausdinti. Kauno gubernatoriui paliepė su- 
rasti pačią knygą, atsiųsti į Vilnių ir sužinoti, ar ji par- 
davinėjama Kaune, kiek likę jos egzempliorių. Po savaitės 
cenzūros komitetas persiuntė senojo J. Vaškevičiaus ra- 
porto nuorašą ir, matyt, džiaugėsi, galėdamas pridurti, 


, 


*2 Sis raštas ir visas tolimesnis pareigūnų susirašinėjimas paskel- 
btas: Merkys V. Byla dėl S, Daukanto „Būdo“ // Kraštotyra.— V., 
1969.— P. 54—61. 

kad išspausdintą „Būdą“ platinti leido ne Vilniaus ko- 
mitetas. 

Iš Kauno vis nebuvo atsakymo. Nekantraudamas Vil- 
niaus generalgubernatorius pareikalavo paskubėti įvykdyti 
paliepimą. O tuo metu į Vilnių jau keliavo Kauno guber- 
natoriaus atsakymas. Gubernatorius rašė: „(...) aš tuo- 
jau pavedžiau patikimam valdininkui nupirkti knygynuo- 
se, kurių vienas yra Kaune, o kitas — Varniuose, po 
egzempliorių (...), bet šios knygos nei viename, nei ant- 
rame knygyne nebuvo“. Gubernatorius guodėsi, kad „šią 
knygą, kaip kalbama, daugelis turi, ir todėl turiu vilties 
ją įsigyti“. Žinoma, nebuvo nė ko tikėtis, kad pats gu- 
bernatorius galėjo paskaityti „Būdą“. Betgi iš to, kad 
gubernatorius nežinojo nė iš kur jį gauti, galima spėlioti, 
jog išrašų pateikėjas yra anoniminis asmuo. 

Pagaliau gubernatorius, kažkur sugriebęs „Būdą“, jį 
pristatė į Vilnių su spalio 9 dienos raštu. Čia jau buvo 
žinių ir apie patį autorių. „Turiu garbę pranešti, — rašė 
gubernatorius, — kad, kaip visi mano, knygoje pažymėtas 
rašytojo vardas Laukys yra išgalvotas, o ją parašė kaž- 
koks Kontautas. Sakoma, kad jis ilgai gyveno Varnių mst. 
pas vyskupą Volončevskį, užsiimdamas lietuvių senovės 
tyrinėjimu ir tik prieš trejetą mėnesių dėl pablogėjusios 
sveikatos persikėlė į Kuršą, Mintaujos apylinkes, kad ten 
galėtų naudotis mediko Smuglevičiaus patarimais“. Čia, 
kiek žinoma, viskas teisinga. Išimtis tik viena, „Būdo“ 
autorius ne Kontautas, o Daukantas. 

Uždrausti platinti jau išplatintą knygą buvo bepras- 
miška, tačiau generalgubernatorius spalio 23 dieną Kau- 
no gubernatoriui vis tiek rašė: „(...) aš nuolankiai prašau 
duoti nurodymą slaptai sekti, kad knyga žemaičių kalba 
„Budą Senowęs Letuwiu“ nebūtų knygynuose pardavinė- 
jama, o jeigu pasirodytų jos naujas leidimas, — kad tuoj 
būtų pranešta Jūsų žiniai, o Jūs — man“. Tą pačią dieną 
Vilniaus cenzūros komitetui buvo nurodyta neleisti, jei- 
gu kas bandytų, vėl spausdinti „Būdą“. Šitaip Daukanto 
kūrinys vienas pirmyjų atsidūrė lietuviškų draudžiamų 
knygų sąraše. O kas laukė paties autoriaus? Sunku pa- 
sakyti. Turbūt pažintis su policija, tampymas po valdžios 

įstaigas, o gal net trėmimas į kitas gubernijas, kur ne- 
buvo karo padėties. 

Bylos dėl „Būdo“ pradžia ir Daukanto išvykimas iš 
Varnių, atrodo, sutapo. Kuršo gubernija buvo jam sau- 
gesnė, nes jos nesiekė Kauno gubernatoriaus ir net Vil- 
niaus generalgubernatoriaus valdžia. Policijai ėmus tei- 
rautis „Būdo“ Varnių knygyne, ši žinia turėjo pasiekti jo 
autorių. Mat Daukantas gyvenęs tame pačiame name, kur 
buvo įsikūręs knygynas. Jeigu jis jau buvo išsikėlęs iš 
Varnių, tai blogos naujienos netruko pasivyti ir paakinti 
greit nebegrįžti. 

Taigi, kalbant apie Daukanto išvykimą iš Varnių, gali 
būti svarbios trys priežastys: nusivylimas vyskupu — sa- 
vo mecenatu, liga ir gydytojo pagalbos ieškojimas, bėgi- 
mas nuo persekiojimo. Valančius ir Daukantas tuomet 
dar nebuvo taip labai susipykę, kaip kartais rašoma. Ga- 
lutinai juos išskyrė tik patys paskutinieji laiškai. 


BE VIETOS 


Senatvė mėgsta ramybę ir šiltus namus. Pas Valančių 
Daukantas pastogę turėjo, tačiau trūko ramybės ir šilu- 
mos, trūko visą amžių puoselėtų svajonių ir idealų įver- 
tinimo. 

Palikęs Varnius, Daukantas prieglaudą rado Latvijo- 
je. Svirlaukio (dabar Jaunsvirlauka) arba, kaip anuomet 
Kuršo vokiečiai ir valdžios žmonės vadino, Neu-Bergfriedo 
dvare, pusiaukelyje tarp Jelgavos ir Bauskės, netoli nuo 
žymiųjų Kuršo hercogo Rundalos rūmų. Beje, Daukantas 
nemėgo pastarojo pavadinimo, savo laiškuose dažniausiai 
rašė lietuvišką vardą. Svirlaukyje neseniai nuomojo dva- 
rą gydytojas Petras Smuglevičius, Vilniaus universiteto 
profesoriaus tapytojo Prano Smuglevičiaus giminaitis. Jis 
baigė Vilniaus medicinos chirurgijos akademiją, kilus 
įtarimui, kad priklauso slaptai studentų draugijai, metus 
buvo kardomajame arešte, paskui, nors ir išteisintas, ati- 
duotas griežtai policijos priežiūrai. Kaip ir kada Daukan- 
tas susipažino su Smuglevičium, nežinia, greičiausiai — 

dar Peterburge. Anot Jokūbo Geištoro (vieno 1863 m. su- 
kilimo vadovų), Smuglevičius „per protekcijas patekęs 
Peterburgan, turėjo neblogą gydytojo praktiką. Gyveno 
netoli imperatoriaus rūmų, grafienės Kutaisovos name“*s, 
Gal iš tikrųjų jis gydė ir privačiai, tačiau turėjo valsty- 
binę tarnybą susisiekimo kelių inžinierių vyriausiojo gy- 
dytojo štabe. Smuglevičiaus lietuviškos aspiracijos ne- 
kelia abejonių. 

Be Daukanto, jis dar globojo ir benamį literatą Mika- 
lojų Akelaitį, persikėlusį čia 1858 metų pradžioje. Ake- 
laitis ir Daukantas tapo tikri bičiuliai. Pirmasis, būdamas 
labai judrus, karštas, entuziastingas naujovėms, puikiai 
pritapo prie antrojo — santūraus ir atsargaus. 

Neakivaizdinė jų pažintis prasidėjo jau anksčiau. Dar 
1856 metų rugsėjo 23 dienos laiške Valančiui iš Varšuvos 
Akelaitis skundėsi, kad neturi „Dainių žemaičių“, „Bū- 
do“ ir „Pasakų Fedro“. Pastarųjų autoriumi nurodydamas 
Šauklį, Akelaitis iš kažkur, kaip reta, jau žinojo, kad „Bū- 
dą“ parašė ne kažkoks Jokūbas Laukys, o Daukantas. Šias 
knygas Akelaitis priskyrė prie geriausių Žemaičių, t. y. 
lietuvių, raštijos knygų“. Po mėnesio rašytame laiške 
Akelaitis Daukantą vadino „iš seno mano mylimu“ ir 
„mūsų Herodotu“šš. 

Lietuvių kalbos ir literatūros instituto bibliotekoje yra 
garsiojo kalbininko Augusto Šleicherio „Lietuvių grama- 
tika“ (Praha, 1856), kurioje randame tokį dovanojimo 
įrašą: „Jo Milestai Prigirtiui Daugkantiui sawo Godoje- 
mui ir Milimui dowinoja szitą knygą Mikalojus Akielaitis. 
Isz Warszawos 10 diena Karweliu meno 1857“. Vėliau 
po metų Akelaitis pagarbiai minėjo „triumviratą nuo Kra- 
žantės“ — Daukantą, Valančių ir Ivinskį3“. Svirlaukyje 
Daukantą jis gerbė kaip tėvą. 

Abiejų dalia buvo nelengva. „Dabar esu Kurše, — 1858 
metų gegužės trečią rašė Akelaitis Adomui Honorijui Kir- 
korui.— Gyvenu atsiskyrėliškai ir nežinau, kas vyksta pa- 


33 Citata iš: Aleksandravičius E. Daukanto klajonių pėdsakais // 
Literatūra ir menas.— 1988.— Gruodžio 3.— P. 5, 

* Janulaitis A. p Akelaičio laiškai. — P. 293. 

3 Ten pat— F. 

3 1858.V.26 taiškas A. H. Kirkokui / Ten pat.— P. 302, 

saulyje. Gavau prieglaudą pas lietuvį, kuris žada savo 
lėšomis išspausdinti mano žodynus ir laikinai duoda kas- 
dieninę duoną. Betgi ne viena duona gyvena žmogus!“*?. 
Skundėsi, kad neturi pinigų net pašto reikalams, kanki- 
na nesavarankiškumo jausmas, trūksta intelektualinio pe- 
no. Daukantas esąs laimingesnis nors tiek, kad, netekęs 
Valančiaus pašalpos, toliau gaunąs valdžios pensiją. 
Tvirta moralinė Akelaičio atrama tebuvo vienas Daukan- 
tas. „Vienintelė ligi šiol mano parama lituanistikos dar- 
buose,— rašė Akelaitis,— yra garbingasis ponas Simonas 
Daukantas“?8. Arba vėl: „Nemalonu man būti išlaikytiniu, 
bet kai pradės kalbėti ponas Petras (Smuglevičius — 
V. M.) su ponu Simonu (Daukantu — V. M.), kad, pra- 
dėjęs tarnauti, nieko nenuveiksiu nei mokslui, nei sau, 
tai valandėlei nurimstu. Kaip nors peržiemosiu Neu- 
Bergiriede, kol susitvarkysiu su žodynais ir perskaitysiu 
kelias kronikas, esančias pono Simono rinkinyje“39, 

Daukanto Akelaičiui čia reikėjo ir kaip lietuvių kalbos, 
ypač žemaičių tarmių, žinovo. Jau 1856 metų pabaigoje 
Akelaitis prašė Valančių tarpininkauti, kad galėtų pasi- 
naudoti Daukanto lenkų-lietuvių kalbų žodynu. 

Pats Daukantas, Svirlaukyje gyvendamas, rūpinosi 
savo istorijos veikalų tobulinimu. Dar būdamas Varniuo- 
se, ėmė susirašinėti su Prūsijos lietuvių kalbininku Fryd- 
richu Kuršaičiu, gyvenančiu Karaliaučiuje. 1853 metų bir- 
želio 23 dieną jam pasiuntė savo „Būdą“, „Daines žemai- 
čių“, „Pasakas Fedro“ ir Kornelijaus Nepoto veikalo ver- 
timą, įdėjo taip pat Valančiaus „Žemaičių vyskupystę“ ir 
„Istoriją šventą Senojo įstatymo“. Kuršaičio prašė at- 
siųsti Liudviko Rėzos knygą apie pirmuosius krikščiony- 
bės platintojus Lietuvoje, Danieliaus Kleino gramatiką. 
Labiausiai Daukantui rūpėjo per Kuršaitį gauti iš J. Foig- 


* Ten pat.— P. 299. Beveik tą patį kartojo gegužės 12 d. laiške 
lenkų tautosakininkui Oskarui Kolbergui: „Ponas Smuglevičius man 
tikras bičiulis. Jis kūnu ir siela lietuvis, Iš proiesijos gydytojas, nors 
medicina beveik neužsiima, bet stengiasi padėti visam pasauliui. Ma- 
no žodynus pažadėjo išspausdinti savo lėšomis“ (Lenkijos Mokslų 
Akademijos biblioteka Krokuvoje, Nr. 2185, t. 1, 1. 1). 

38 Janulaitis A. M. Akelaičio laiškai.— P. 300. 


3 1858 m. rugpjūčio 29 d. laiškas A. H. Kirkorui // Ten pat— 
P. 309. 


167 


to du svarbius istorijos šaltinius — kryžiuočių kelių į Lie- 
tuvą aprašymus ir Žemaitijos gyventojų statistiką, Vytau- 
tui perleidžiant kraštą Ordinui. 1855 metų lapkričio 4 
dieną Daukantas rašė Kuršaičiui jau iš Svirlaukio, pra- 
šydamas knygas ir dokumentus siųsti jam per Jelgavos 
knygininką Reicherį. Kaip iš laiško matyti, Daukantas 
dar tikėjosi ir pats aplankyti Kuršaitį“, 

Kadangi P. Smuglevičius ir jo globotiniai guodėsi 
viltimi įkurti lietuvių akademinio mokslo židinį, Daukantas 
užsimojo paskelbti tą laiške T. Narbutui minėtąjį J. Plio- 
terio dokumentų rinkinį, kurį dar 1788 metais iš Lietuvos 
Metrikos buvo užsakiusi Žemaičių vyskupijos kapitula. 
Daukantas jį gausiai papildė savo nuorašais, parašė pra- 
tarmę, paaiškinimus, visą darbą baigdamas tuoj po 1857 
metų*!. Jį dedikavo savo globėjui Petrui Smuglevičiui. 
Pirmąjį tomą, matyt, turėjo sekti kiti. 

Svirlaukyje Daukantas labai pasigedo paskolintos me- 
džiagos Narbutui. Būtent čia jis gavo tą paskutinįjį laiš- 
ką iš Šaurų. Anot Akelaičio: „dėl šio atsakymo mano se- 
nelio vos neištiko apopleksija“. 

Svirlaukio lietuvių veikėjai siekė, kad naujausių kul- 
tūros vertybių vartotojais ir sąmoningais savo tautos na- 
riais taptų valstiečiai, kaip lygiateisiai ir lygiaverčiai 
piliečiai, kaip svarbiausia tautos dalis. Daukantas, Ake- 
laitis ir galbūt Smuglevičius brandino idėją leisti lietu- 
vių valstiečiams laikraštį. Ši idėja Lietuvoje sklandė jau 
ne pirmi metai. Laurynas Ivinskis rūpinosi nuo 1857 metų 
pradžios įsteigti savaitraštį „Aitvaras“*. Tų metų pa- 
baigoje Akelaitis laiške į Vilnių istorikui ir literatui My- 
kolui Balinskiui dėstė savo sumanymą leisti lietuviškas 
knygas ir periodinį leidinį liaudžiai. Ir štai 1858 metų 
kovo 16 (4) dieną laišku Akelaitis ragina Valančių pa- 
sinaudoti palankia situacija. Anot Akelaičio, vidaus rei- 
kalų ministras, kreipdamasis į kuriamus dvarininkų gu- 


40 Daukantas S. Raštai. — T. 2.— P. 720. 

41 Kayna 3. TpyAmi C. ĮĮaykauTaca no JIM / Jinrockaa Merpuka: 
Te3HChH AOKAAAOB MexpecnyGiKHKaHCKOKH HayuHoj KOHdepeHI(HH, AalIpeJb 
1988 r. — Buasmoc, 1988 — C. 58—59. Dabar šis rinkinys yra TSRS 


42 Petkevičiūtė D. Laurynas Ivinskis.— V., 1988.— P. 112—119. 

bernijų komitetus valstiečių reformai ruošti, pabrėžęs, 
kad reikią palaikyti liaudies religingumą, moralę ir plėsti 
švietimą. Atsiliepiant į tai ir galima esą rūpintis lietuvių 
laikraščiu. Juk visi kraštai jau turį savo laikraščius, skir- 
tus liaudžiai. Kaip pavyzdys nurodomas Prūsijos lietuvio 
Frydricho Kuršaičio (su juo Daukantas susirašinėjo) laik- 
raštis „Keleivis“ ir latvių — „Latviešu Avizes“. Mokančių 
skaityti valstiečių jau esą daug, laikraščio prenumeratorių 
nepritrūksią. Laiško pabaigoje sakosi jau dvi savaitės 
gyvenąs naujoje vietoje — Svirlaukyje ir nurodo Daukan- 
to adresą, prašydamas „perduoti Akelaičiui“. Svarbus ir 
toks faktas. 1859 metų vasario 17 dieną (s. st.) Liaudies 
švietimo ministerijos tarnautojas Napoleonas Praniaus- 
kas, poetės Karolinos Praniauskaitės brolis, iš Peterburgo 
Valančiui atsiuntė laišką, kuriame yra tokios eilutės: „Po- 
nas Simonas Daukantas man rašo iš Svirlaukio, jog Švie- 
siausias Kunige Ganytojau, norėdamas įsteigti periodinį 
laikraštį žemaičių kalba, skirtą žemdirbystei bei kaimo 
verslams, manai paduoti prašymą vidaus reikalų minist- 
rui dėl laikraščio leidimo, todėl jis prašo, kad aš Tamstai 
praneščiau, kaip šį reikalą tvarkyti“*8. Yra gerai žinomas 
tų metų vasario 21 dienos (s. st.) Valančiaus prašymas 
vidaus reikalų ministrui, norint gauti leidimą laikraščiui 
(gal tiksliau būtų — žurnalui) „Pakeleivingas“. Pavadi- 
nimas parinktas panašus į Kuršaičio „Keleivį“. Leidimo 
vieta numatyti Varniai. Pridėtą laikraščio programą pa- 
sirašė Akelaitis. Nė mėnesiui nepraėjus, Valančius laišku 
prašė Praniauską „paremti šį interesą“, nes „jei pavyks 
jį įgyvendinti, užsitarnausi didelę savo tėvynainių padė- 
ką“. 

Rūpesčiai įsteigti periodinį leidinį telkė iškiliausius 
lietuvių inteligentus, jie pakilo aukščiau buitinių rūpes- 
čių ir nesantarvės (Daukanto ir Valančiaus pavyzdys). 
Laikraščio programa laikytina ne vieno Akelaičio, bet jų 
visų nacionalinių ir socialinių siekių išraiška. Pirmame 
skyriuje — religijos, etikos, teisės dalykai. Čia turėjo bū- 
ti gvildenamos temos, liečiančios žmogaus pareigas Die- 


43 Stakauskas J. Valančiaus laikų lietuviškasis darbas // Tiesos ke- 
lias.— 1938.— Nr. 7/8. P. 508. 

vui, artimui ir sau, pateikiamos biblijos ištraukos su pa- 
aiškinimais, religinės giesmės, valdžios potvarkiai dėl 
valstiečių. Toliau — gamtos mokslai ir pramonė, — numa- 
tyta duoti elementarių gamtos mokslo žinių, norint išnai- 
kinti liaudyje gyvuojančius prietarus, burtus, numatyta 
supažindinti su žemės ūkio padargais, ūkio tvarkymo 
būdais, t. y. tuo, kas reikalinga valstiečių padėčiai page- 
rinti. Dar turėjo būti skyriai geografijai ir istorijai, ypač 
vietos, ir liaudies literatūrai (tautosakai): liaudies dai- 
noms, pasakoms, priežodžiams, mįslėms ir t. t.** Laikraš- 
tis numatytas iš dviejų dalių — religinės ir pasaulietinės, 
panašiai kaip tuometiniai L. Ivinskio kalendoriai. Pasau- 
lietinio pobūdžio dalis turėjo būti svarbiausia ir didžiau- 
sia. Atidžiau pažiūrėjus į projektuojamo laikraščio pasau- 
lietinę dalį, matyti, kad visi jos punktai iš esmės atitiko 
Daukanto kultūrinę veiklą. 

Numatytą valstiečiams leisti naudingų knygelių seriją 
Akelaitis pavadino Liaudies biblioteka. Jis manė toliau 
varyti tą vagą, kurią pradėjo Daukantas. 1859 metų va- 
sario 17 dieną laiške rašytojui Juozapui Ignotui Kraševs- 
kiui Akelaitis guodėsi, kad „senelis Daukantas, kol turėjo 
už ką, tol spausdino liaudžiai įvairaus turinio leidinius. 
Dabar nuskurdo, todėl jau ir neberašo, o kai aš skatinu 
dirbti, tai tik numoja ranka ir ašaros akyse sublizga. Bent 
dveji metai kaip jo rankraštis guli Vilniuje pas Dvorcą 
(spaustuvininką — V. M.), nes nėra už ką spausdinti. 
Tam reikia net 325 sidabro rublių (!), kai šiandien ma- 
no senelis gal nė trijų grašių neturi, viską išleidęs savo 
tėvynainiams. Šį rankraštį sudaro apysakos „Robinzonas 
Kruzas“ sekimas, Lyskovskio veikalas apie ūkininkavimą 
ir apie girias“. Čia turimi galvoje trys atskiri Daukanto 
rankraščiai, kuriuos autorius viename laiške sakėsi įteik- 
siąs cenzūrai dar 1857 metų balandžio mėnesį, būtent 
„Palangos Petris“, lenkų agronomo Ignoto Lyskovskio 
„Gaspadorius“ ir „Pamokslas, kaip girias kirsti, sėti ir 


* Gieczys K. Bractwa trzežwosči w diecezji Žmudzkiej w latach 
1858—1864.— Wilno, 1935.— S. 138—139. 


* Minėtas laiškas // Krokuvos Jogailos universiteto biblioteka, Nr. 
6460 IV, L. 435. 

diegti“. Tiesa, kaip pakartotinai atiduodamą spaudai Dau- 
kantas dar minėjo ir savo „Abėcėlę“. 

Liaudies bibliotekos ir „Pakeleivingo“ likimą nulėmė 
tie, kurių valdžioje buvo lietuvių tauta. Caro valdžia „Pa- 
keleivingo“ neleido, visų pirma nenorėdama, kad Valan- 
čius jį kontroliuotų (šis norėjo būti vienintelis laikraščio 
cenzorius). Liaudies bibliotekos idėja taip pat buvo pa- 
laidota, nes neatsirado pinigingų mecenatų, kurių Ake- 
laitis taip tikėjosi iš Lietuvos didikų, dvarininkų“. 

Svirlaukio įnamių viltys viena po kitos žlugo, tačiau 
Daukantas, kaip ir kiti jo vienminčiai, intelektualiniam 
pasauliui abejingi neliko. 1858 metų pavasarį kažkoks 
Daukanto pažįstamas atsiuntė „Teka WileAska“ („Vilniaus 
užrašai“). Pasirodė, kad šį serijinį leidinį 1857 metais or- 
ganizavo ir redagavo literatas ir istorikas A. H. Kirko- 
ras. Jis manė „Teka WileAska“ paversti humanitarinių 
mokslų žurnalu. Redaktorius telkė kuo daugiau bendra- 
darbių, kvietė rašyti ir Daukantą, bet nesėkmingai. 1858 
metų gegužės 26 dieną Akelaitis Kirkorui rašė: „Ponas 
S. Daukantas nuoširdžiai dėkoja už Jūsų dėmesį. „Tekai“ 
nieko nežada. Šis žmogus yra pasižadėjęs rašyti tik lie- 
tuviškai. Be to, jau pasenėjo, pasidarė šiek tiek keistas, 
Duokite ramybę! — šaukia, — nepasisekimų prislėgtam se- 
niui, nesitikėkite per daug iš manęs, aš tik šalia karsto 
meldžiuosi, kad Dievas paremtų Jūsų kilnius sumany- 
mus“47, 

Iš tikrųjų Kirkoro veikla Daukantą domino. Jis per 
kiekvieną Akelaičio laišką siuntė šiam sveikinimus. Ap- 
lamai Daukanto žvilgsnis vėl nukrypo į Vilniaus kultū- 
rinį gyvenimą ir vilniečių užmojus. Kaip toliau matysi- 
me, Daukantas, sužinojęs apie Archeologijos komisijos 
steigimą, jos organizatoriams pats ėmė rašyti laiškus. 

Tuomet Daukantas pirmą kartą pabandė lietuvių spau- 
dos reikalams pasinaudoti lenkų spauda. Jis matė, kad 
Lauryno Ivinskio kalendoriai yra populiarūs liaudyje, jie 


“ Plačiau žr. Merkys V. Pastangos leisti Liaudies biblioteką ir 
laikraštį „Pakeleivingas“ (1858—1859) m. // Lietuvos TSR Aukštųjų 
mokyklų mokslo darbai: Knygotyra— 1983.— T. 9(16), sąs. 1— P. 
25—37. 

* Janulaitis A. M. Akelaičio laiškai. — P. 302, 

buvo vieninteliai tęstiniai lietuviški leidiniai, teikę mokslo 
žinių, beletristikos ir ūkio patarimų. Betgi Daukantui at- 
rodė, kad jie parengiami nerūpestingai. Ryžosi rašyti 1859 
metų kalendoriaus recenziją. Pirmučiausia iškėlė kalbos 
negeroves, būtent, rašybos, žodžių kaitybos, darybos, lek- 
sikos, vietovardžių netaisyklingumus. Tiesa, daug kur čia 
ir pats kritikas klydo. Toliau Daukantas labai neigiamai 
vertino apsakymėlius „Salamonas“ ir „Pramzinas“. Jis 
rašė: „Nežinau, iš kur jis (L. Ivinskis — V. M.) paėmė 
ar pats sugalvojo pirmąjį apsakymėlį: antrąjį apsakymėlį 
tai jis, rodos, yra nusirašęs iš pono Narbuto lietuvių 
mitologijos. Poną Narbutą aš labai gerbiu už jo didelius 
darbus. Galima jam dovanoti, kad jis rašė apie lietuvių 
mitologiją, nemokėdamas lietuvių kalbos, nes jis turėjo 
geriausius norus. Bet kada p. Ivinskis rašo tokius niekus, 
mokėdamas lietuvių kalbą ir būdamas viešo leidinio re- 
daktorium, tai to dovanoti negalima, juo labiau kad jis 
tokias klaidingas pasakas leidžia į liaudį“*8. 

Kada šią recenziją Daukantas parašė ir kur ją manė 
spausdinti, matyti iš Akelaičio 1859 metų vasario 17 die- 
nos laiško J. I. Kraševskiui: „Kaip tik šiuo momentu įtei- 
kia man Daukantas (su juo gyvename drauge) recenziją, 
prašydamas, kad persiųsčiau kuriam nors laikraščiui. Pa- 
pildęs savo pastabomis, ją pasiųsiu Balinskiui „Laiškams 
nuo Kražantės krantų“*?. Lietuvos istorikas Mykolas Ba- 
linskis šiuos savo straipsnius („laiškus“) spausdino laik- 
raštyje „Gazeta Warszawska“. Deja, apie tolimesnį Dau- 
kanto recenzijos likimą nieko daugiau nežinome. 

Tuo metu Daukantą ypač jaudino žinios apie ruoši- 
mąsi panaikinti baudžiavą. Pralaimėtas Krymo karas, 
valstiečių bruzdėjimai paakino carą viešai prabilti apie 
valstiečių „buities sutvarkymą ir pagerinimą“. Lietuvos 
gubernijų dvarininkai carui pritarė. Dėl to Aleksandras II 
1857 metų gruodžio 2 dieną pasiuntė Vilniaus general- 
gubernatoriui Nazimovui reskriptą, leidžiantį ruošti re- 
formos projektus. O štai sekančiais metais pasklido žinia, 


48 Minėtoji recenzija // Daukantas S. Raštai. —T. 1— P. 721. 
* Minėtas laiškas // Krokuvos Jogailos universiteto biblioteka, Nr. 
6460 IV, 1. 432—433. 

kad rugsėjo 18 dieną į Vilnių porai dienų atvyksta pats 
caras. Vieni iš jo tikėjosi konkretesnių pažadų dėl bau- 
džiavos panaikinimo, kiti — nuolaidų vietos kultūros sri- 
lyje. Atvykimui pažymėti dvarininkai rengė prašmatnų 
balių, o Vilniaus Archeologijos komisija — specialų lei- 
dinį, kurio sudarytoju ir redaktorium buvo Kirkoras. Greta 
žinių iš Lietuvos, ypač Vilniaus miesto istorijos, buvo 
įdėtas poeto A. E. Odyneco eilėraštis „Ateik Dievo kara- 
lystė!“, tikra Aleksandro II panegirika. Baigiant spaus- 
dinti, Kirkoras pasigedo tokių pat raštų lietuvių ir bal- 
tarusių kalbomis. Jis skubiai kreipėsi į Akelaitį kaip lie- 
tuvį ir dar kilusį iš valstiečių. Šis, nieko nelaukęs, eiles 
parašė, iš anksto dėkodamas carui „Jogi tejkejs duoti 
mumis luosybę“. Anot Akelaičio, jas peržiūrėjęs taip pat 
Daukantas ir radęs... kalbą nepriekaištingą. Nežinia, kokį 
įspūdį jam padarė šis besaikis nuolankumas. Aišku tik 
tiek, kad Daukantas naujienų iš Vilniaus irgi laukė. Laiš- 
ke Kirkorui Akelaitis rašė: „Turiu Jums pono Daukanto 
prašymą. Senelis nuoširdžiai trokšta sužinoti, ko susilau- 
kė mūsų mylimasis Vilnius per šviesiausiojo pono apsi- 
lankymą“*?. Raminančių žinių Daukantas neišgirdo, nes 
tik 1861 metų pavasarį buvo paskelbtas baudžiavos pa- 
naikinimas. Nieko nepadėjo nė carą garbinančios eilės. 
Tautų carinis engimas patį šių lietuviškų eilių kūrėją 
paskatino 1863 metais atsidurti sukilėlių eilėse. 

Iš Svirlaukio -Žemaitija visai čia pat. Į ją Daukantas 
patraukdavo orams atšilus. Kur buvęs, kur nebuvęs jis 
vis užsukdavo į Varnius. Čia nuo 1857 metų pradžios 
gyveno kunigų seminarijos gydytojas Vladimiras Andrie- 
jauskis (lenkiškai rašėsi Andrzejewski). Jis buvo kilęs iš 
Telšių apskrities ir su Daukantu pasižino nuo ankstyvos 
jaunystės. Gal tai sūnus ar giminaitis to gydytojo And- 
riejauskio, kuris Chersono karo ligoninėje lankė susiža- 
lojusį Aleksandrą Daukantą ir paskui jį tardytojams tei- 
sino kaip nepanašų į piktų sumanymų žmogų“!. Jau 
1846—1847 metais Daukantas Vladimirui Andriejauskiui 


50 Janulaitis A. M. Akelaičio laiškai. — P. 311. 
51 Girininkienė V. Nuo Simono Konarskio iki Simono Daukanto // 
Literatūra ir menas.— 1988.— Rugsėjo 24.— P. 14. 

rašinėjo laiškus, siuntė savo knygelių, rekomendavo kitus 
lietuviškus raštus. Iš Andriejauskio dienoraščio žinome, 
kad jis 1850 metų balandžio antrą (tuomet mokėsi Mask- 
vos universiteto, medicinos fakultete) gavo dar vieną Dau- 
kanto laišką. 1854 metų vasarą, važinėdamas po Žemai- 
tiją, Andriejauskis aplankė ir Varnius, kur matėsi su Dau- 
kantu, Valančium ir Kašarauskiuš2, 

Daukantą taip pat traukė susitikti su Andriejauskiu, 
pasitarti dėl. gydymosi. 1857 metų rugpjūčio 28 dieną 
Andrijauskis savo dienoraštyje pažymėjo, kad pas jį bu- 
vo Simonas Daukantasšs. 

1858 metų birželio mėnesį į Žemaitiją Daukantas iš- 
siruošė kartu su Akelaičiu. Matyt, abu nesiskyrė per visą 
kelionę. Akelaitis sakosi tuomet buvęs Plungėje, Palan- 
goje prie Birutės kalno ir jūros, užkopęs į Šatrijos kalną. 
Abu su Daukantu lankėsi ir Varniuose. Liepos 16 dieną 
jie ir Kašarauskis svečiavosi pas Andriejauskį. Aplamai 
Kašarauskis, jeigu tik būdavo proga, visad lydėdavo Dau- 
kantą, nes, matyt, norėdavo su juo tartis įvairiais moks- 
lo reikalais. 1860 metų rugsėjo 18 dieną Daukantas su 
Kašarauskiu vėl aplankė Andriejauskį. Šis savo dieno- 
raštyje įrašė, kad vykęs „malonus pokalbis“. Atrodo, pas- 
kutinį kartą Varniuose Daukantas buvo 1861 metų spa- 
lio trečią — jis svečiavosi pas Andriejauskį. Be abejonės, 
būdamas Varniuose, Daukantas domėjosi ir Valančiumi, 
gal net ir matėsi su juo. 

Kada Daukantas galutinai paliko Svirlaukį, ne visiš- 
kai aišku. 1859 metais, pavasario sulaukęs, iš ten galuti- 
nai iškeliavo Akelaitis. Turbūt vasarą juo pasekė ir Dau- 
kantas. Jie abu į Svirlaukį atvyko kupini kilnių sumany- 
mų ir didelių pažadų viliojami. Išvyko, matyt, pasijutę 
užsibuvę svečiai. Daukantas laikėsi apie Viekšnius ir 
Skuodą. Daugiausia gyveno pas seserį Anastaziją, jos 
vaikus Kivyliuose ir pas bičiulį Feliksą Kontrimą Tučiuo- 


52 Dienoraštis rašytas 1850—1863 metais // CVIA, f. 1135, ap. 23, 
b. 147. 

5 Tame pat dienoraštyje 1857 m. gegužės 24 d. įrašyta, kad 
buvo Pavirvytėje pas Joną Bociarskį ir susipažino (znajomię się) su 
Daukantu, Čia greičiausiai kažkoks kitas Daukantas, nės su Simonu 
jie seniai buvo pažįstami. 

se. 1859 metų ruduo užklupo jį besergantį Lauryno Vam- 
buto dvarelyje, 

Daukantas su Vambutu buvo seni pažįstami. Vambu- 
tas, prieš išeinant Daukantui į pensiją, tarnavo Senato 
III departamento pirmojo skyriaus lenkų kalbos vertėju““. 

Nors ir blaškydamasis be vietos, tačiau energijos Ake- 
laitis neprarado. O Daukantas, dar labiau išvargintas 
svetimų namų, netikrumo dėl parašytų veikalų ateities, 
savo plunksnai polėkio nebepajėgė suteikti. 


RŪPESČIAI DĖL ISTORIJOS 


Tuo metu susidomėjimas Lietuvos istorija didėjo, nes 
opozicinės inteligentijos netrūko. Kilo mintis steigti is- 
torijos muziejų, kuris į platesnę visuomenę galėtų prabilti 
vaizdžia eksponatų kalba. 

Lietuvoje buvo dvarininkų, kurie turėjo archeologijos, 
numizmatikos rinkinių ir šiais daiktais stengėsi stebinti 
savo svečius. Dionizas Poška 1812 metais savo įrengtą 
Baublį visų pirma apibūdino kaip gamtos paminklą, ku- 
ris prisimena pagoniškos Lietuvos laikus. Baublio viduje 
virš durų iškabintoje ąžuolo autobiografijoje D. Poška 
rašė: „Ties manim Perkūnasui degė avys, ožkos, o dabar 
many gyvena Dionizas Poškas“. 

Daukantui rūpėjo kitoks muziejus. Jam svarbiausia 
buvo Lietuvos istorijos relikvijos, šaltinių rinkiniai. Pats 
Daukantas neturėjo nei sąlygų, nei lėšų muziejui kurti. 
Beliko tik kitiems entuziastams pritarti ir pagal galimy- 
bes padėti. 

Vos pradėjęs susirašinėti su Narbutu, Daukantas ga- 
vo iš jo laišką, kuriame buvo rašoma: „Šiais metais pa- 
pildžiau Lietuvos muziejų, aplankydamas 1385 metų rug- 
sėjo penktos mūšio vietą. Pavyko, be kitų daiktų, rasti 
patrankos sviedinį iš švediško marmuro. Padėjau jį šalia 
originalios karo dievo Kovo statulos iš Korinto vario, ku- 
rią radau Platelių laukuose Telšių apskrityje. Tai apčiuo- 


** Cnucok guHaM  MpaBnTenBcTByIOIKerOo  cemaTa ų MuuucTepcTBa 
KeTHHH, 1848, — CIlG, 6. r. — C. 17; 1849. — CIG, 6. r— C. 18 

piamas įrodymas, kad lietuviai pagonys turėjo savo sta- 
tulas (...) Turiu ginklų iš degintinių karių palaidojimų 
ir kitų smulkmenų iš kapų ir laužaviečių. Nemaža radinių 
davė man klasikinis Ukmergės kraštas“*. Netrukus Nar- 
butas vėl rašo laukiąs, kada dvarininkai suvažiuosią į 
Vilniaus seimelį, nes žadėję radinių atvežti5“. Žinoma, tarp 
Narbutui pristatytų daiktų buvo istorijos mokslui ver- 
tingų ir beverčių, net paprastų vėlyvų skulptūrėlių, pa- 
laikytų lietuvių stabais. Daukantas, atsiliepdamas į šiuos 
laiškus, neužmiršo ir Narbuto muziejinės kolekcijos, pa- 
tarinėjo kuo ir iš kur ją būtų galima papildyti. 

Narbuto „Lietuvos muziejus“ buvo privatus ir ne taip 
jau turtingas. Platesnį užmojį turėjo grafas Eustachijus 
Tiškevičius. Jis domėjosi istorijos dokumentais, numizma- 
tika, kasinėjo piliakalnius ir pilkapius, buvo susipažinęs 
su pirmaisiais ano meto Rusijos ir Švedijos muziejais. 
Jau 1843 metais Daukantas iš Narbuto sužinojo apie Tiš- 
kevičių ir jo planus*7. Daukantas labai apgailestavo, kad 
nepavyko susitikti su juo, kai šis per Peterburgą keliavo 
į Švediją. Daukantas skundėsi, kad tam sutrukdė kažkie- 
no pavydas. Narbutas užtikrino Daukantą, kad ir Tiške- 
vičius apgailestaus dėl šio neįvykusio susitikimo. 1846 
metų vasario 16 dieną Narbutas, pranešęs apie rinkinių 
kaupimą, vėl rašė: „Antra maloni lietuviams naujiena. 
Ponas grafas Eustachijus Tiškevičius perka Vilniuje na- 
mus, kuriuose įkurdina Lietuvos muziejų, o mes, ką tik 
tinkamo turime, atiduodame palikuonių naudai ir tautos 
garbei (...) Tikiuosi, kad gerbiamas Pono Geradario var- 
das liks Lietuvos muziejuje tarp pirmųjų jo rėmėjų“*8, 
Sekančiame laiške Narbutas jau pranešė, kad namas nu- 
pirktas, o muziejui išlaikyti Tiškevičius paskyręs dvarą su 
120 baudžiauninkų. Muziejus tapsiąs visų istorijos šalti- 
nių kaupimo vieta. 


55 T. Narbuto 1842 m. rugsėjo 18 d. laiškas iš Šaurų // MAB, 
£. 31, b. 1412, 1. 5. 

5 T. Narbuto 1842 m. spalio 20 d. laiškas // Ten pat, 1. 9. 

ki r. Narbuto 1843 m. rugsėjo 4 d. laiškas // MAB, f, 31, b. 
1412, 1. 17. 

28 Minėtas laiškas // Ten pat, 1. 30. 

Muziejaus steigimas nebuvo toks lengvas, kaip Nar- 
butas rašė. 1848 metų pradžioje Tiškevičius kreipėsi į Vil- 
niaus generalgubernatorių, siūlydamas organizuoti kraš- 
totyros Provincijos muziejų, prašydamas jam patalpų ir 
lėšų. Dėl lėšų kreiptasi taip pat ir į dvarininkus, kurie, 
deja, muziejaus steigimą panoro atidėti „geresniems lai- 
kams“89, 

Po ilgų Tiškevičiaus ir jo vienminčių rūpesčių 1855 
metų gegužės 11 dieną caras Aleksandras II patvirtino 
Senienų muziejaus ir Laikinosios archeologijos komisijos 
nuostatus. Muziejus kaupė archeologijos, istorijos, dailės, 
gamtos eksponatus, rašytinę medžiagą. Po metų jis buvu- 
sio universiteto Smuglevičiaus salėje atidarė ekspoziciją, 
kurią per pirmąjį pusmetį aplankė 3431 žmogus. Visuo- 
menės susidomėjimas muziejumi buvo gan didelis. Vėliau 
lankytojų taip pat nemažėjo. Kasmet jam buvo dovanoja- 
ma po kelis tūkstančius eksponatų. Susikūrusiai komisijai, 
t. y. mokslinei draugijai, priklausė žymiausi Vilniaus ir 
visos Lietuvos, net kitų kraštų mokslininkai ir kultūros 
darbuotojai. Tarp jų buvo ir Narbutas su Valančium, Ake- 
laičiu, Kašarauskiu ir Ivinskiu“?, 

Muziejaus ir komisijos steigimo eigą per laikraščius 
sekė ir Daukantas. 1858 metų rugsėjo 25 dieną jis iš to- 
limo Svirlaukio pasiryžo parašyti laišką vienam iš Archeo- 
logijos komisijos narių. Nors adresato vardas ir pavardė 
nepaminėti, bet laiškas išliko tarp Tiškevičių popierių, 
todėl jis greičiausia buvo siųstas kuriam nors šios gimi- 
nės atstovų, priklausiusių komisijai. ,„Džiaugiausi, skaity- 
damas periodiką, — rašė Daukantas,— kad Tamsta, Pone 
Geradari, tapai Vilniaus archeografijos (archeologijos — 
V. M.) komisijos tikruoju nariu. Ši aplinkybė žadina ma- 
nyje viltį, kad Tamsta, Geradari, būsi bešališku teisėju 
vertinant dokumentus ir neleisi rinkinyje tokių, kurie vie- 


59 Tautavičius A, Pirmieji sumanymai įsteigti Vilniuje muziejų // 
Muziejai ir paminklai. — V., 1969.— P, 44. 

60 Aleksandravičius E. Kultūrinis sąjūdis Lietuvoje 1831—1863 
metais.— V., 1989.— P. 61—62. 

nai kuriai pusei galėtų būti nemalonus, o skelbsi tokius, 
kurie yra reikalingiausi teisingiems istorijos faktams iš- 
aiškinti“9!. Toliau Daukantas sakėsi siunčiąs komisijai 
vieną Žygimanto Kęstutaičio sūnaus Mykolo išduotą do- 
kumentą, nurašytą iš Lietuvos Metrikos. 

Tiškevičius parašė laišką, kurį Daukantas gavo lap- 
kričio 27 dieną. Kartu Daukantą pasiekė ir dovana — Ar- 
cheologijos komisijos darbų pirmasis sąsiuvinis. 

Daukantas nepamiršo savo šaltinių ir kitos istorinės 
medžiagos, įstrigusios pas T. Narbutą ir tebegulinčios ten 
be jokios naudos mokslui. Narbutas jau buvo susenęs ir 
ne tik nieko iš istorijos neberašė, bet nebekaupė nė savo 
bibliotekos. Daukantui atrodė, kad dabar geriausia proga 
atsiimti savo nuorašus ir perduoti visus tris tomus veik- 
liai Archeologijos komisijai. Apie tai Daukantas parašė 
1858 metų gruodžio 21 dienos laiške. Sąlygą tenurodė vie- 
ną — atsiųsti jam egzempliorių, kai dokumentai bus iš- 
spausdinti. Atsiimti rankraščius iš Narbuto Daukantas 
pavedė pačiai Komisijai. Įrodymui, kad šiuos šaltinius 
Narbutui yra paskolinęs, Daukantas nusiuntė gautuosius 
iš Narbuto ir jo sūnaus Pranciškaus laiškus, taip pat ati- 
tinkamus pakvitavimus“ž. Šiam žygiui Daukantą, matyt, 
paskatino taip pat vienas 1846 metų Narbuto pareiškimas, 
kad gautieji rankraščiai nežūsią nė po jo mirties, juos pa- 
liksiąs Tiškevičiaus muziejui. 

Gali pasirodyti, kad Daukantas aukojo tai, ką pats jau 
buvo praradęs. Iš tikrųjų buvo ne taip. Jis antrajame sa- 
vo laiške teiravosi Tiškevičiaus, kur šisai būsiąs vasarą, 
nes norįs pats jį aplankyti ir atvežti „likusius senus do- 
kumentus“. 

Senienų muziejų ir prie jo susikūrusią Archeologijos 
komisiją Daukantas rėmė todėl, nes tikėjo, jog čia bent iš 
dalies bus plėtojamas tas mokslinis darbas, kurį pats 
dirbo. 


51 Daukanias S. Raštai.— T. 2.— P. 776. 
62 Ten pat — P. 777—780. 

VAISVILOS ĮNAMIS 


Gyvenimas dažnai išskiria gimines ir suartina sveti- 
mus, nepažįstamus žmones. Atrodytų, kad tik likimo žais- 
mas atvedė Simoną Daukantą į Papilės klebono Ignoto 
Vaišvilos namus. 

Siedu vyrai susipažino Varniuose, bet kas juos suar- 
tino, sunku dabar nustatyti. Daukantas, išvykęs iš Svir- 
laukio, sukiojosi po Viekšnių apylinkes, nuolat lankyda- 
vosi ir Vaišvilos klebonijoje. Vaišvila buvo bene 16 metų 
jaunesnis už Daukantą. 

Persikėlimą į Papilę Daukantas aiškino labai papras- 
tai. Savo bičiuliui gydytojui Vladimirui Andriejauskiui 
1862 metais rašė: „Tikrai ne kartą esi sau pagalvojęs, kad 
ateis žinia, jog mirė Daukantas. Matyt, kad sveiki neat- 
spėjate mano ligos arba slepiate, kad nepersigąsčiau. O 
aš vis blogiau jausdamasis, maniau, kad greit mirsiu, ne- 
norėdamas išgąsdinti ponų Vambutų ir jų vaikelių, išva- 
žiavau į atkampią vietą, pas Papilės kunigą Vaišvilą, ku- 
riam labai parūpo mano likimas, pernai spalio 14 die- 
ną “63, 

Daukanto sveikata iš tikrųjų buvo pašlijusi, vargino 
senosios ligos ir senatvė. „Čia mano apetitas visai išny- 
ko,— rašė toliau Daukantas,— jei ką valgiau, tai tik ver- 
čiamas, sunkumas krūtinėje, gerklėje birbynė groja“. Ra- 
mi aplinka ir nuolatinė Vaišvilos priežiūra (valgė verčia- 
mas) paveikė teigiamai. Gruodžio 6 dieną atsigulęs kaip 
paprastai 9 valandą vakaro. Krūtinę draskęs baisus karš- 
tis, ir staiga jis išnykęs. Vidurnaktį užmigęs, išmiegojęs 
ištisas 6 valandas, nors anksčiau atsibusdavęs jau po va- 
landos ir vėl užmigdavęs tik po 2—3 valandų. Daugiausia 
miegodavęs 4 valandas, bet neretai tekdavę tenkintis vie- 
na ar dviem. Rytą atsikėlęs smagus, apetitas padidėjęs, 
valgęs gerai ir džiaugęsis būsiąs sveikas. 

Netrukus, gruodžio 11 dieną, vėl ištiko nelaimė. Tegul 
apie šitai ir ano meto Papilės medicinos pagalbą pasa- 
koja pats Daukantas. „Tuo tarpu šv. Andriejaus išvakarė- 
se,— rašė jis gydytojui Andriejauskiui,— buvo didelė li- 


63 Daukantas S. Raštai. — T. 2.— P. 712. 

jundra, vakare, eidamas su lazda į tam tikrą vietą, 
nelaimingai kritau ant baisaus gruodo ir be galo susitren- 
kiau kairę krūtinės pusę, kelias sekundes gulėjau nesi- 
keldamas, paskui kelius kartus apsiverčiau, kol atsistojau, 
apsipyliau krauju, nes prasikirtau dantenas, maniau, kad 
dantys išbyrėję. Nėra su kuo pasitarti, daktaro nėra, visa 
globa boba, ėmiau kloti šaltam vandenyje pamirkytą rank- 
šluostį, taip kankinausi šešias dienas, karštis krūtinėje vis 
didėjo, ateis, manau, lig žaizdos, pasidarys gangrena, ir 
kaput. Atsirado felčeris, kuris man pastatė ant kairės krū- 
tinės pusės 12 taurių. Pirmąjį kartą sutraukė kraują, ku- 
ris buvo taip sukepęs, kaip juoda anglis. Statė antrą kartą. 
Šaukiau gana, gana, man kraujo nebeliksią nė lašo. Šį 
kartą kraujas buvo tyras. Paskui felčeris sako: „Aš Ponui 
suvirinsiu varpučio, puplaiškių ir saldymedžio, duosiu 
Ponui aštuonis butelius, kuriuos turėsi išgerti, tai Ponui 
išvalys skreplius“9*. Ir tikrai Daukantas vėl atsistojo ant 
kojų. Tiesa, įvairius vaistus — žolių arbatas — teko var- 
toti nuolat. Reikiamų žolių paprastai nestigo. Kartais 
nę. Tarp šios vaistinės 1862 metų receptų aptiktas Dau- 
kanto raštelis“, kur prašoma vaistų akims gydyti ir nuo 
reumatinių skausmų. Sveikatai stiprinti, nervams raminti 
Daukantas mėgo pakeliamą fizinį darbą. Mokėjęs visus 
amatus: staliaus, šaltkalvio... Prieš Antrąjį pasaulinį ka- 
rą Papilėje dar buvusi kėdė, iš keroto medžio padaryta 
Daukanto. 

Sis keistokas, susimąstęs žmogus įstrigo į atmintį ir 
vaikams, ir paaugliams, besisukinėjusiems klebonijoje. Vė- 
liau jie patys, sulaukę žilos senatvės, pasakojo apie tą 
gunktelėjusį senelį, apsisiautusį ilgu „šliaproku“, užsidė- 
jusį ant galvos raudoną „jermulką“ su kutu. Suprantama, 
šis aprėdas tiko namie, kai nebuvo svečių. Šiaip jau „dė- 
vėjo gelumbėmis“, „„mažne visados fraku apsivilkęs vaikš- 
čiojo“. Anot amžininko Juozapo Šliauterio, Daukantas kle- 
bonijoje „valgė su šeimyna, visados stačias. Ateidavo prie 
stalo, už vienos ausies alupka, už antros — papirosas. Čia 


64 Ten pat— P. 713. 
65 1970 m. raštelis tebebuvo Viekšnių vaistinėje. 

ant krūtinės kišenėje popierius. Pasisems šaukštą, užkels 
koją ant suolo ir rašo, popierių ant kelio pasidėjęs. Buvo 
visuomet mįslingas. Mįslijo ir mįslijo. Net bažnyčioje, iš- 
sitraukęs popiergalį, kažką užsirašydavo““?, 

Beje, į bažnyčią tuomet jis užsukdavo dažnai. Gyveno 
prie pat šventoriaus. Bažnyčioje tylu, rami vargonų mu- 
zika. Klausa, kaip ir regėjimas, liko geri. Mintys taip ir 
lekia pramintais takais, kliudydamos Lietuvos praeitį ir 
nūdieną. Ar iškęsi nepasižymėjęs popieriuje naujai švys- 
telėjusios minties, nes senatvėje atmintis tokia nepatvari... 

Retai čia kas Daukantą lankė, mažai jis pats kur iš- 
eidavo. Parašydavo tik kokį laišką seniems bičiuliams, 
guosdavosi gydytojui Andriejauskiui. Betgi vienas laiškas 
sutrikdė jo gyvenimo nusistovėjusį ritmą. Senatvėje įta- 
rumo Daukantui, matyt, netrūko, ypač jis pradėjo abejoti 
Valančiaus nuoširdumu. Ar galima tikėti jo žodžiais? Štai 
ir dabar tas laiškas. Artėjo šešiasdešimt aštuntosios Dau- 
kanto gimimo metinės. Valančius pasveikino... Prirašė, 
kaip paprastai, vaizdžių, bet gan stačiokiškų posakių, ku- 
riais kažin ar norėjo Daukantą įžeisti. Valančius žadėjo 
išleisti Daukanto veikalus, bet priekaištavo, kad pasitraukė 
nuo jo iš Varnių ir dabar nuplikęs gyvena be vietos. Dau- 
kantas viską priėmė už gryną pinigą, įsižeidė ir parašė 
priekaištingą atsakymą. Vyskupas tokių laiškų nebuvo 
pratęs gauti, jį grąžino, autorių pavadino paiku ir liepė 
išsiblaivyti. Daukantas išsiblaivymą vėl suprato tiesiogine 
prasme. 

Šių trijų laiškų mes nežinome, bet jų apytikrį turinį 
galima nustatyti iš „Aušroje“ paskelbto antrojo Daukanto 
laiško Valančiui, kuriame autorius išliejo ilgai besikau- 
pusią širdgėlą. Daukantas rašė: „Aš ne esmi girtuoklis, 
nes nuo savo gimimo neėmiau gėralų į burną, o ir mano 
tėvai niekada negirtuokliavo, taigi man nėra iš ko išblai- 
vėti pirm nekad perskaityčiau pagražintą gromatą. Aš ne- 
buvau priešginiu Šviesiausio Piemens, bet pamečiau tar- 
nystę pas Jį dėl to, kad Jį mylėjau irgi pasitikėjau ki- 
tur gyvendamas būsiąs naudingesniu savo vientaučiams. 


6 H. B. (Blazas H.) Simanas Daukantas Papilėje // Naujas žo- 
dis.— 1930.— Nr. 18.— P. 371. 

Regimai aš nebuvau šalavalka (valkata, nenaudėlis — 
V. M.), kad antrąjį metą po mano parvažiavimo į Varnius 
Tamstą. Tamsta mane prakalbinai iš pradžios „jo myles- 
ta raštininku“, o ant galo pavadinai savo gromatoje 
„paiku“, bet tai yra du atbulu daiktu: neišleidžiau knygų, 
svetimom kalbom rašytų, apie svarius dalykus, bet ra- 
šiau prigimtu liežuviu, taip kaip kiti kad rašė ir rašo Pet- 
ropilėje ir Maskvoje, Kazaniuje ir Varniuose, pats juk 
Šviesiausias Piemuo rašei ta kalba, taigi ar visi turėtų bū- 
ti paikais? O vienok, Piemuo, pats sakei kitiems, kad aš 
Tamstą prikalbėjau rašyti žemaitiškai; kaipgi galėtų pai- 
kas perkalbėti išmintingąjį?.. Prisipažįstu, kad niekada ne- 
laukiau, kad mano Piemuo, kuriam tiek metų tarnavau, 
atsiųstų, man belaukiant myriaus, tokį neteisų piktžodžia- 
vimą, kuo metu menkiausias žmogpalaikis taip nebjaurotų 
pikčiausio berno, matydamas jį gulint ant maraus pa- 
talo“9?, 

Draugystė su Valančiumi buvo palaidota. 

Paskutinieji Daukanto gyvenimo metai buvo labai ne- 
ramūs. Jau anksčiau Papilę pasiekdavo žinios apie artė- 
jančią politinę audrą. Per miestus ir miestelius persirito 
manifestacijų banga. Buvo paskelbta karo padėtis. Sustip- 
rėjo kariuomenės įgulos. Pagaliau sukilimas. Ką galvojo 
Daukantas, ko iš šio sukilimo jis tikėjosi? Atsakyti sunku. 
Žinojo jis apie Kosciuškos sukilimą, pergyveno 1831 me- 
tus. Ar tuo pačiu baigsis ir šis sukilimas? Šiaip ar taip, 
sukilimo slopinimą tikrai teks pajusti. Daugiau kaip po 
trisdešimties metų Daukanto giminės pasakojo, kad Si- 
monas, matyt, tuomet laikęs savo bibliotekos dalį Felikso 
Kontrimo Tučių dvare, daug knygų sudeginęs. O gal Dau- 
kantas žinojo apie Kontrimo palankumą sukilimui ir gel- 
bėjo jį nuo kompromituojančios literatūros kratos atveju? 
Vis dėlto Kontrimas atsidūrė Šiaulių kalėjime. Ten jis ir 
mirė. Sukilimo slopintojai suėmė ir Vaišvilą. Gydytoją 
Andriejauskį ir Kašarauskį ištrėmė į Sibirą. Senelio is- 


67 Kuoksztis J. S. (J. Šliūpas) Simanas Daukantas // Aušra.— 
1883.— Nr. 8, 9 ir 10.— P. 249—251; Daukantas S. Raštai.— T. 2.— 
P. 784—785. 

toriko Narbuto sūnus Liudvikas žuvo mūšyje, o jo Šaurų 
dvarelį sudegino caro kareiviai. Negalėdami atsakyti, ką 
apie sukilimą manė pats Daukantas, aiškiai matome ar- 
timiausių jo žmonių pozicijas. 


PAPILĖS KALNELIS 


Papilė garsėjo geologinėmis atodangomis, juros perio- 
do suakmenėjusia fauna. Tais laikais į Papilę jau buvo 
pramynę kelią žymūs Vilniaus universiteto, Lenkijos, Ru- 
sijos, Prūsijos mokslininkai. Jie vaikščiojo Ventos pakran- 
tėmis. Matė jie ir kairiajame Ventos krante stūksantį kal- 
nelį, kurio viršūnėje kyšojo keli mediniai kryžiai. Matė, 
bet praeidavo pro šalį, nes kalnelio išgriuvose ir papėdėje 
pasitaikydavo tik kažkokių puodų šukių. Amonitų, bra- 
chiopodų, foraminiferų liekanų čia nebuvo. Juos domino 
žemės ir faunos, o ne žmonių visuomenės istorija. 

Traukdavo prie šio kalnelio tik vienas papiliečiams ge- 
rai pažįstamas Daukantas. Kažin ar daugelis miestelėnų 
suprato, kad jis mokslininkas, greičiausiai manė, kad tik 
keistuolis. Jam ši vieta buvo ne šiaip sau kalnelis ir ne 
kapinės, o piliakalnis, „pilė“, davusi pačiai Papilei vardą. 
Tačiau senelis „pilę“ lankė vis rečiau ir rečiau. Jėgos iš- 
seko. „Jis pats jau visai buvo palikęs vargdieniu,— rašė 
J. Šliūpas, — jo veikalai parašyti tebeklaksojo nespausdin- 
ti ir jam pasimirus galėjo ant vėjų nueiti! O tai ar ne 
širdgėla, tiek darbo padėjus ant jų parašymo!“68 

Traukėsi iš gyvenimo vienišas senelis, kurio tragizmą 
palikuonys suprato po kelių dešimtmečių. Traukėsi palik- 
damas svarbiausius savo darbo vaisius rankraščiuose. O 
kiek panašių rankraščių jau sunaudota silkėms ir tabakui 
vynioti! 

Nežinia, ar šias liūdnas mintis Daukantas pasakojosi 
savo globėjui Vaišvilai. Aišku tik tiek, kad Vaišvila ži- 
nojo, jog mylimiausias Daukanto giminaitis yra seserėnas 


68 Kuoksztis J. S. a „S uEPas) Simanas Daukantas // Aušra.— 
1883.— Nr. 8, 9 ir 10.— P 

Leonas Kauneckis iš Kivylių ir kad jam reikia atiduoti 
visus rankraščius ir beveik visas knygas. 

Tauta, kuriai Daukantas dirbo, tuomet liko skolinga, 
tačiau belaisviai ir vergai skolų mokėti negalėjo. Ponai 
jautėsi labdariais, o ne skolininkais. Dėl to Simono Dau- 
kanto ligi senatvės prigyventas turtas neprilygo nė tam, 
kurį paliko savo tėvų namuose. O kiek dar skolų, kurių 
nespėta išmokėti ir nebūta iš ko mokėti. TEN nieko ne- 
reikės ir dėl to atsiras atliekamų daiktų. Reikia rašyti tes- 
tamentą, kad neliktų niekam skolingas, kad ir jis pats Ži- 
notų, kas kam teks. Testamentą surašė 1862 metų sausio 
14 dieną, kai buvo labai įsisirgęs. Testamento forma įpras- 
ta, o turinys štai koks: „Vardan Dievo Tėvo ir Sūnaus ir 
Dvasios Šventos, Amen. Paskyręs nuodėmėtą mano dva- 
selę Viešpačiui, vienam Š. Trejybėje, turėdamas sveiką 
protą ir tvirtą atmintį, paskutinai išskirstau mano daiktus, 
kuriuos, jei visus surinktum, nė šimto rublių nebus verti; 
tokius tad daiktus, — skalbinius ir visus žieminius bei va- 
sarinius drabužius, — palieku kung. Ignotui Vaišvilai, Pa- 
pilės bažnyčios klebonui, kuris teiksis mane palaidoti ko 
paprasčiausiai ant savo bažnyčios kapų, daiktus, kuriuos 
norės, pats pasilaikys, o kitus teiksis parduoti ir padalinti 
išrinktus pinigus pavargėliams. Dar tas pats kung. Vaiš- 
vila, mano Labdarys, teiksis priimti nuo kolegijos aseso- 
riaus Lauryno Vambuto: 1) sieninį laikrodėlį, 2) nebenau- 
jus kailinius (Iutro szopowe), 3) du priegalviu, vieną oda 
aptrauktą, antrą be užvalkalo, abudu pripiltu pūkų, 
4) skaisčiai raudoną, pusiašilkę naują užklodę, 5) skry- 
nutę su knygomis, kuri yra pas tą patį L. Vambutą. Šitas 
knygas kung. Vaišvila, mano Labdarys, teiksis parduoti ir 
išdalinti pinigus pavargėliams, tas knygas, kurios liekti 
mano buvusiam kambaryje ant stalo pas tą patį L. Vam- 
butą su Kojelavičiaus istorija, jis teiksis atiduoti Telšių 
iškalos (mokyklos — V. M.) mokintiniui Jurgiui Daukan- 
tui, o likusius pas tą patį L. Vambutą uosinį staliuką, 
sustumtinę lovą ir paveikslą Švenčiausios Aušros Vartų 
Dievo Motinos dovanoju Jos Myl(istai) Aldonai Vambu- 
taitei. Tas pats kunigas Ign. Vaišvila, mano Labdarys, 
išpardavęs daiktus ir knygas, teiksis nusiųsti 30 rublių į 
Staurilius Jo Myl(istai) ribų tiesdariui Ign. Daukan- 

tui, kuris man buvo pavedęs bylą Jos Myl(istos) kapito- 
nienės Skrzetuskienės: kadangi savo rejestruose radau 
užrašyta, jog turiu nusiųsti 30 rublių Jos Myl(istai) 
Skrzetuskienei, todėl Jo Myl(ista) tiesdarys bus malonin- 
gas ir sugrąžins jai arba jos palaikininkams tuos 30 rub- 
lių. Antra, Varnių Zavadskio knygynas priskaitė ant ma- 
nęs už stacijų knygutes (ksiąžeczki stacyjne) trisdešimt 
keturis rublius, todėl kunigas Vaišvila teiksis nusižeminęs 
paprašyti Jo Mylistos vyskupo Valančiauskio, idant teik- 
tųsi užmokėti Zavadskio knygynui tuos 34 rublius. Paga- 
lop tas pats kun. Vaišvila priims Telšių kasoje mano per- 
eitų (1861) metų pensiją keturiasdešimt du rubliu. Jei Jo 
Mylista mūsų Piemuo nepanorėtų užmokėti knygynui, tad 
prašau užmokėti iš pensijos, o už likusius, sukakus me- 
tams nuo mano mirties, atlaikyti šv. Mišias už mano dva- 
selę. Po tokiu išskirstymu mano palaikų, mano paties 
surašytu 2 d. sausio mėn. 1862 m. Papilėje, pridėjęs ma- 
no herbo antspaudą, savo paties ranka pasirašau: Kole- 
gijos asesorius Simanas Daukantas“69, 

Po testamento surašymo dar kiek pagyveno. Sulaukė 
ir Vaišvilos iš kalėjimo. Vaišvila Papilėje apsistojo tik lai- 
kinai. Jam rūpesčių buvo per akis, o čia Daukantas vėl 
atgulė. 1864 metų gruodžio penktą ligonis pasišaukė Vaiš- 
vilą, norėdamas pareikšti paskutinę savo valią. Reikėjo 
liudytojo. Atėjo kažkoks bajoras J. Čyževskis. Testamen- 
tą paliko galioti, visą savo palikimą paskirstyti pavedė 
Vaišvilai"?. Gruodžio šeštą Simonas Daukantas mirė. 

Laidotuvės įvyko gruodžio aštuntą"!. Diena buvo ūka- 
nota, protarpiais lijo. Slinko vežimas su juodu karstu. 
Priešais berniukas, pavarde Šliauteris, nešė tradicinį ži- 
bintą, netoliese ėjo niūrus Vaišvila, o paskui karstą sekė 
kokios trys senelės. Ši eisena traukė iš miestelio prie pi- 
liakalnio. Pasitiko samdyti duobkasiai, užnešė karstą 
aukštyn, padėjo prie šviežiai iškastos duobės. Vaišvila 
pasakė pamokslą. Supylė naują kapą. Užritino akmenį su 


9 Jablonskis J. Raštai.— T. 1.— P, 33—34. (Testamento data pa- 
gal senąjį kalendorių). 

" (Davainis-Silvestraitis M. ir Burba A.) Medega S. Daukanto 
biografijai.— P. 21. 

" S. Daukanto mirimo metrikai // Ten pat.— P. 124. 

užrašu: „D. D. G. Cze Guli Kunas Symona Daukąta 
Rasztininka Warga Pieles Gimuse Metuse 1793 Miruse 
1864 M. Sijkie 6 Dienoi“. Zmonės kalbėjo, kad šį pamink- 
lėlį nusikalė pats velionis, beliko įrašyti tik mirimo da- 
tą?2. Štai ir viskas. Ne, dar ne viskas. Šis kapas neliks 
užmirštas. Suras jį tie, kurie Daukantą pažins iš jo raštų. 

Tiesa, negreit atėjo dar tas laikas. Akmuo su užrašu 
susmego į žemę. Vaišvila šiuose kraštuose pasirodė ne- 
greit. Juk po sukilimo jo luomo žmogui reikėjo specialaus 
policijos leidimo išvykti už savo parapijos ribų. O Lietu- 
voje jau kilo nauji vėjai. Spauda uždrausta, bet ji gabe- 
nama iš Prūsų ir skaitoma slaptai. Rašto pramoko kone 
pusė visų suaugusių Žmonių. 

Ignotas Vaišvila, Ubiškės filijistas, būdamas 75 metų 
senelis, vėl prisiminė Papilės kalnelį. Nuo tos laidotuvių 
dienos jau buvo praėję dvidešimt metų. Jam taip pat pa- 
sirodė, kad liko skolingas tam, kurį čia kadaise laidojo. 
Susiruošė į Rygą, susirado meistrą ir užsakė antkapio 
plokštę, sieksnio ilgio ir pusės sieksnio pločio. Netrukus 
ant Daukanto kapo atsirado naujas paminklas su tokiu 
užrašu: „Ateivi! Minėk sau, jog čion palaidotas Simanas 
Daukantas, pirmas iš tarp mokytų vyrų, rašytojas seno- 
vės veikalų Lietuvos, Žemaitijos, kaip ir kitų naudingų 
knygelių. Jis per savo gyvenimą, it vargo pelė, be pa- 
liaubos triusėjo vienutiniai žemaitiškai rašyti dėlei nau- 
dos vientaučių. Gimė 1793 m. 28 d. spalinio mėn. Mirė 
1864 m. 24 d. lapkričio. Ištark: Viešpatie! Duok jam atilsį 
amžiną. Palaidojęs ant jo kapo įsteigiau su užrašu už- 
risti tą akmenį. Papilės kleb. Vaišvila“?. 

Kiekvienas lietuvių inteligentas laikė pareiga užkopti 
į Papilės kalnelį. Čia ėjo ir tie paprasti artojai, darbi- 
ninkai, kurie skaitė uždraustą spaudą, ją gabeno. Lankėsi 
čia ir vietos knygnešys A. Raudonis. Betgi žiemą jis sun- 


72 Sakas A. Rastas paminklas // Šiaulietis.— 1925.— Rugpjūčio 16.— 
Nr. 33; Gedaminas A. S. Daukanto paminklas // Šiaulių naujienos.— 
1925.— Rugpjūčio 16.— Nr. 33. 

7» A. I. B. Žagaras. (Buividas A.) Telszei // Auszra.— 1885.— Nr. 
2, 3.— P. 59—60. Ši plokštė su užrašu tebėra ligi šiol. Užrašo tekstą 
LE sumoderninta rašyba. Mirimo data pagal senąjį ka- 
endorių. 

kiai rasdavo sniegu užklotą kapą. Praėjo pasaulinis karas, 
Raudonis pradėjo dirbti Šiaulių geležinkelio dirbtuvėse. 
Jam atrodė, kad jau pats laikas geriau Daukantą pagerbti 
ir Papilės kalnelyje. Buvęs knygnešys prisimena: „Pama- 
čiau, kad Simano Daukanto kapas apleistas, ir sumaniau 
paskatinti visuomenę pastatyti ant jo kapo bent kryžių. 
Ejau šen, ėjau ten — nieko. Nė klausyti neklauso. Et, pa- 
maniau, nenorite, nereikia. Nukaliau kryžių, atvežiau į 
Papilę ant kapų ir, nuėjęs į valsčiaus valdybą, paprašiau, 
kad bent cemento duotų pamatui pamūryti““*. Cemento 
davė. Gale Vaišvilos parūpintos plokštės atsirado iš ak- 
mens iškaltas lyg vėtros nulaužtas ąžuolo kamienas su 
įrašu: „Simanui Daukantui. Iki visuomenė pastatys pa- 
minklą, atatinkamą4 nuveiktiems Tavimi darbams, Tavo 
atminčiai skiriu šį savo rankų d(arbo) paminklą. A. Rau- 
donis. 1925 m.“ 

Šitaip Daukantas atgulė Papilės kalnelin, šitaip at- 
sirado ir išplatėjo takelis prie jo kapo. Pagaliau šis ka- 
pas, jį priglaudęs piliakalnis nustelbė net buvusį geolo- 
ginių atodangų garsą. 


“ H. B. (Blazas H.). Simanas Daukantas // Naujas žodis.— 1930.— 
Nr. 18.— P. 371. 

EXEGI MONUMENTUM... 


Dabar populiariausi Daukanto veikalai yra tie, kurių 
pačiam Daukantui nepavyko išspausdinti arba išspausdi- 
nus reikėjo slėpti autoriaus vardą. Paimkime „Būdą“. Po 
Daukanto mirties jis buvo pakartotinai išspausdintas 
laikraštyje „Vienybė lietuvninkų“, o iš ten — atskira kny- 
ga. Be to, vokiečių skaitytojas su „Būdu“ susipažino iš 
smulkaus Viktoro Jungierio atpasakojimo!. Iš pradžių 
„Vienybėje lietuvninkų“, o paskui atskirai pasirodė taip 
pat didžioji „Istorija žemaitiška“, pavadinta „Lietuvos 
istorija“. Imtas spausdinti ir „Pasakojimas apie veikalus 
lietuvių tautos senovėje“. 

Kadaise net artimi Daukanto bičiuliai nežinojo, kad 
jis rašo istorijos veikalus. Bene pirmasis šią paslaptį at- 
skleidė Motiejus Valančius savo „Žemaičių vyskupystėje“. 
Išnašose nurodydamas „Istoriją žemaitišką“, jis pažymėjo, 
kad tai Simono Daukanto rankraštis. Tikrąją „Būdo“ au- 
toriaus pavardę pirmasis paskelbė Mikalojus Akelaitis?. 

Tiesa, pats „Būdas“ šiokio tokio atgarsio susilaukė 
gana greit. Vilniaus leidinio „Rocznik Literacki“ redak- 
torius Romualdas Podbereskis 1850 metais išvertė į lenkų 
kalbą ketvirtąjį „Būdo“ skyrių apie senovės lietuvių ka- 
rybą3. Beje, Podbereskio vertimas buvo ir pakartotinai 
išleistas. 1921 metais jį persispausdino Vilniaus lietuvių 
laikraštis „Glos Litwy“, o paskui jis pasirodė taip pat 


1 Jungier V. Alt-Litauen: Eine Darstellung von Land und Let- 
ten, Sitten und Gebrauchen.— Berlin und Leipzig, 1926. 

Žž Akielewicz M. Siowko o bogach litewskich // Biblioteka War- 
szawska.— Warszawa, 1858.— T. 3.— S. 192.- 

3 Podbereski R. O sposobie prowadzenia wojny u starožytnych 
Litwinėw // Rocznik Literacki: Pismo zbiorowe.— Wilno, 1849.— S. 
17—42. „Biblioteka Warszawska“ (1850, T. 1, p. 165) literatūros ap- 
žvalgininkas Voicickis atkreipė dėmesį į šią „Būdo“ ištrauką, pažy- 
mėjęs, kad ji pasirinktajai temai suteiks daug įdomių detalių. 

atskira brošiūra. Palankaus dėmesio susilaukė ir Daukan- 
to „Dainės žemaičių“. 1857 metais vokiečių kalbininkas 
Augustas Šleicheris iš šio rinkinio persispausdino 6 dai- 
nas*. Uždraudus lietuvių spaudą ir suvaržius lenkų spau- 
dą Lietuvoje, Daukantą populiarino čekų ir vokiečių moks- 
lininkai. 

1873 metų vasarą Lietuvoje lankėsi jaunas Prahos 
universiteto docentas čekų kalbininkas Leopoldas Geitle- 
ris, sekančiais metais tapęs Zagrebo universiteto proie- 
sorium ir Jugoslavijos mokslų ir meno akademijos tik- 
ruoju nariu. Lietuvoje jis pramoko lietuviškai, domėjosi 
tarmėmis ir, žinoma, lietuvių literatūros paminklais. Iš 
Valančiaus ir Antano Baranausko gavo žinių taip pat 
apie svarbiausius Daukanto raštus. Jis Daukantą laikė 
„Nenuilstamu ir sparčiu neartos bei neįdirbtos tautos dir- 
vos darbininku“. O Daukanto istorijos veikalai, anot Geit- 
lerio, „rodo jo gilų mokslą ir karštą patriotizmą'5. Vėliau 
jis Lietuvių literatūros draugijos žurnale vokiškai pa- 
skelbė „Būdo“ ištraukas, 

1881 metais vokiečių filologas Eizenacheno gimnazijos 
mokytojas Hugo Veberis, tyrinėdamas lietuvių kalbą, bu- 
vo sumanęs pakartotinai išleisti Daukanto „Pasakų Fed- 
ro“ vertimą, tačiau šio sumanymo atsisakė, gavęs aukš- 
taičio A. Baranausko atsiliepimą, jog „(..) Daukanto 
kalba man nelabai mėgia, dėl to, kad jisai ne taip rašė, 
kaip žmonės ištaro, nei vėl taip, kaip tikrieji kalbų moks- 
lai rodžia, bet taip, kaip jam pačiam regėjosi“", 

Auganti pasaulietinė lietuvių inteligentija, vis plačiau 
įsitraukianti į nacionalinį judėjimą, savo politines aspi- 
racijas formavo, atsiremdama ir į Daukanto patriotizmą. 


* Schleicher A. Handbuch der litauischen Sprache.— Prag, 1857.— 
Bd. 2: Lesebuch und Glossar.— S. 28—39 

5 D-ras J. Bs. (Basanavičius J.) Isz cziakiszko // Auszra.— 
1885.— Nr. 2, 3.—P. 90; Geitler L. Litauische Studien.— Prag, 
1875.— S. 2, 74. 

“ Būdas Sėnowigs Lštuwiu par Symoną Daukantą / Excerpirt von 
Dr. L. Geitler//— Mitteilungen der Litauischen literarischen Ge- 
sellschait.— Heidelberg, 1885.— Bd, 2, H. 10— S. 1—7; H. 11.— S. 
238—249, 

" Baranauskas A. Raštai. — V., 1970.— T. 2— P. 218, 

Dėl to neatsitiktinai jau pirmajame „Aušros“ numeryje 
atsirado vietos Jono Šliūpo tęstiniam straipsniui apie pa- 
tį Daukantą. Anot autoriaus, -tapo būtina „(...) per tiek 
metų anam raštininkui dulkėse klaksnojus, vėlei spindulį 
šviesos suteikti ir pagarbinimą savųjų“š. Betgi šią pir- 
mąją Daukanto biograliją išspausdinti buvo ne taip jau 
paprasta. Antrajame „Aušros“ numeryje Šliūpas apsistojo 
ties Daukanto gyvenimu pas Valančių Varniuose ir pa- 
brėžė, kad vyskupas mūsų istoriką apkrovė įvairiais dar- 
bais ir prideramai neaprūpino. Čia kai kurie aukštesnieji 
lietuvių katalikų dvasininkai įžiūrėjo Valančiaus įžeidimą 
ir ėmė siųsti protestus „Aušros“ redakcijai. O toliau tu- 
rėjo sekti Šliūpo straipsnio tęsinys apie aštrų Valančiaus 
ir Daukanto kivirčą per laiškus. Tuometinis atsakomasis 
(oficialusis) „Aušros“ redaktorius Jurgis Mikšas straips- 
nio nebespausdino. Tik tuomet, kai „Aušros“ redaktoriumi 
tapo pats Šliūpas, buvo baigtas skelbti ir jo straipsnis. 

Šliūpas pranešė skaitytojams, kad norima išspausdinti 
visus Daukanto veikalus ir prašė, jei kas turėtų, „Aušros“ 
redakcijai suteikti daugiau žinių apie Daukanto gyvenimą 
bei raštus“. Praėjus porai metų, Jonas Mačiulis (Maironis) 
pasiuntė redakcijai laišką, klausdamas, kodėl nieko nebe- 
girdėti apie žadėtųjų raštų leidimą. Anot jo, „išspausdini- 
mas Daukanto pasakojimų būtų didesniu paminklu, ne- 
gu kad kas kokį akmeninį ar geležinį statytų. Jeigu pinigų 
ant spaudos trūksta, tegul „Aušros“ rėdytuvė išduoda 
apgarsinimą, jog nor spausdinti, tegul išrokuoja, kiek vis- 
kas kaštuos; tada atsiras tokių vyrų tėvynininkų, kurie 
duos paspirtį; o tos žinės tegul bus paduotos „Aušroje“. 
Jei lenkai ant Mickaus (A. Mickevičiaus — V. M.) pamink- 
lo surinko tiek tūkstančių, argi lietuviai nesudės kelių 
dėl Daukanto“. „Aušros“ redakcija pritarė pasiūlymui, ėmė 
rinkti lėšas ir skelbti aukotojų sąrašus!?. Daugiausiai au- 
kojo pati „Aušros“ redakcija, inžinierius Petras Vileišis 


8 Kuokštis J. S. (J. Šliūpas) Simanas Daukantas // Aušra. — 
1883.— Nr. 1.— P. 13. 

3 Ten pat.— Nr. 8/10.— P. 254, 

10 Užpraszymas // Auszra. — 1885.— Nr. 7/8.— P. 250; Zaborskaitė 
V. Maironis.— V., 1968.— P. 50—51. 

ir Prūsijos lietuviai Jurgis Mikšas, Martynas Jankus, 
Kristupas Voska ir Ansas Bruožis. 

Vis dėlto lėšų pavyko surinkti gana nedaug. Tas, kas 
jų turėjo ir suprato Daukanto veikalų reikšmę, jau ir taip 
rėmė draudžiamą spaudą. Galimas dalykas, kad surink- 
tomis lėšomis tapo paremtas Jonas Kriaučiūnas, 1893 me- 
tais pradėjęs leisti „Pasakojimą apie veikalus lietuvių 
tautos senovėje“. 

Svarbiausieji Daukanto raštų leidėjai atsirado Ame- 
rikoje tarp lietuvių išeivių. Fabrikų, anglies kasyklų dar- 
bininkus, amatininkus Daukanto „Istorija žemaitiška“ ir 
„Būdas“ pasiekė, kaip jau minėta, per vietos laikraščius. 
Atskirai „Istoriją žemaitišką“ („Lietuvos istoriją“) iš- 
leido buvęs „Vienybės lietuvininkų“ redaktorius Juozas 
Paukštys. 

Medžiagą apie Daukantą sėkmingai rinko latvių kil- 
mės Peterburgo universiteto slavistikos katedros privatdo- 
centas Eduardas Volteris. 1886 ir 1887 metų vasaromis, 
lankydamasis Lietuvoje dėl filologinių, etnogralinių ir ap- 
lamai kultūros istorijos tyrinėjimų, pasiekė ir Kivylius, 
kur gyveno Kauneckiai, saugoją Daukanto biblioteką ir 
rankraščius. 1887 metų rudenį jis apie savo kelionės re- 
zultatus padarė platų pranešimą Rusijos Mokslų akade- 
mijos istorijos filologijos skyriaus posėdyje. Šį išplėstą 
pranešimą Mokslų akademija išspausdino atskiru leidi- 
niu. Čia Daukantui skiriama daug dėmesio, būtent patei- 
kiami svarbiausi biografijos duomenys, spausdintų ir ne- 
skelbtų veikalų sąrašai. Volteris pirmasis paskelbė dar ir 
ištraukas lietuvių kalba (prisiminkime spaudos draudimą) 
iš „Istorijos žemaitiškos“ ir „Pasakojimo apie veikalus 
lietuvių tautos senovėje“!!. Šią šiek tiek papildytą medžia- 
gą Volteris pakartojo Lietuvių literatūros draugijos žur- 
nale!2. Be to, jis parašė straipsnį apie Daukantą garsiajai 
Brokhauzo ir Jefrono enciklopedijai, pristatęs jį kaip „lie- 


" BonbTep 3. O6 sTHuorpacbugeckol noes3xke no JinrBe 4 ŽKmynu 
neTO0M 1887 rona: Ilpanoxenne K LVI TOMY sanucoK Hwnep. Akanemun 
Hayk. — CII6, 1885. — Ne 5. — C. 13, 20, 106—137. 

12 Wolter E. Litauische Schriftsteller des 19, Jahrhunderts // Mit- 
teilungen der Litauischen literarischen Gesellschaft. — 1890.— Bd, 3, 
H. 15.— S. 260—312. 

tuvių liaudies rašytoją, geriausią prozaiką ir pirmąjį na- 
cionalinį istoriką“ B. 

Tuo pačiu metu Daukantu domėjosi rašytojas ir pub- 
licistas Mečislovas Davainis-Silvestraitis. 1891 metų pa- 
baigoje jį į Kivylius pasikvietė Daukanto sesers sūnus 
gydytojas Leonas Kauneckis. Davainis Silvestraitis čia su- 
darė pirmąjį apypilnį Daukanto rankraščių sąrašą'ė. Su- 
rinko jis taip pat nemaža biografinės medžiagos, kurią 
JAV lietuvių publicisto Aleksandro Burbos padedamas, 
1897 metais paskelbė išeivių laikraštyje „Garsas Ameri- 
kos lietuvių“, o kitais metais — atskira knyga. 

Prieš išspausdindamas, šia medžiaga Davainis-Silvest- 
raitis leido pasinaudoti kalbininkui Jonui Jablonskiui. Šis, 
jau turėdamas J. Šliūpo ir E. Volterio darbus, surinkęs 
žiupsnelį papildomų žinių, 1893 metais parašė gerokai 
tikslesnę Daukanto biograiiją, paskelbė jo testamentą, 
įdėjo pilnesnį spausdinių ir nespausdintų raštų sąrašą. 
Jablonskis Daukantą vadino istoriku, kuris, trūkstant in- 
teligentų, turėjo imtis rašyti ir kitais klausimais. Pripa- 
žinęs, kad Daukanto raštų kalba nelengva (tam atsilie- 
pęs gyvenimas svetur), tačiau laikė Daukantą buvus di- 
deliu ir nepaprastu savo gimtosios (gyvosios ir senoviš- 
kosios) kalbos žinovu!s. 

1893 metais apie Simoną Daukantą rašė kone visi lie- 
tuvių laikraščiai, buvo spausdinami jo raštai, nes norėta 
prideramai pažymėti šimtąsias šio vyro gimimo metines. 
Lomžos mokytojas Pranas Mašiotas tuomet pabrėžė: „Su- 
grąžinti lietuviams tautos vardą —tai buvo Daukanto 
idealas, kuriam jis tarnavo per visą savo pilną vargo ir 
sunkaus darbo gyvenimą“!S, XIX a. pabaigoje atgimstanti 
lietuvių tauta prikėlė ir Daukantą iš užmaršties. Pažan- 


13 BonsTep 3. JloskonT Cuwow (Simanas Daukantas) // DHuuk- 
NONejnKTecKUĖ CnoBapb. H33. 6. A. Bpokrays, H. A. Ebpon. — CTIG, 
1893. — T. 10 A. — C. 838; HoBHlž s5HIHKAONeAKHYeCKHĖ C/1OBAPb 
Bpokraysa u Edpoma, — CI6, 1913. — T. 15. — C. 460—461. 

4 M, Davainio-Silvestraičio suregistruota medžiaga apie Dau- 
kantą // VUB, f. 1, E 68, I. 13—22. 

15 Gerulaitis A. (J. Jablonskis) S. Daukanto gyvenimas ir raš- 
tai // Varpas.— 1893.— Nr. 11.— P. 165—168; Jablonskis J. Raštai.— 
K., 1932.— T. 1.— P. 28—38. 

1 P. A. (Mašiotas P.) Simanas Daukantas (1793—1893) // Var- 
pas.— 1893.— Nr. 11.— P. 161. 

gūs kitų tautų mokslininkai jau garsino Daukanto vardą 
savo tautų kalbomis. 

Išpopuliarėjus Daukantui, reikėjo ir jo portreto. 1893 
metais Amerikos lietuviai surinko lėšų Daukanto paveiks- 
lui surasti. Šio darbo ėmėsi Davainis-Silvestraitis, tačiau 
nesėkmingai. Tuomet jis Joniškio fotografą ir piešėją slap- 
tos lietuvių kultūros draugijos „Atgaja“ dalyvį Aleksand- 
rą Ratkų nusivežė į Kivylius, Kauneckiai suvadino žmo- 
nes, pažinojusius Daukantą, ir jiems parodė įvairių foto- 
gralijų. Iš panašių į Simoną Ratkus nupiešė apie 30 
variantų. Du iš jų susirinkę žmonės pripažino panašiais 
į Daukantą. Davainis-Silvestraitis abu piešinėlius išsiuntė 
į Ameriką, kur jie buvo paskelbti spaudoje!7. Betgi 1901 
metais Jono Jokubauskio Ketūnų dvare prie Kuršėnų Juo- 
zas Tumas-Vaižgantas rado autentišką Daukanto portre- 
tą!š, kurį 1850 metais nutapė dailininkas Jonas Zenkevi- 
čius, kilęs iš Vilniaus. Jis tada neseniai buvo baigęs Dai- 
lės akademiją ir kurį laiką gyvenęs Peterburge. Beje, 
maždaug tuo pačiu metu jis nupiešė ir Valančiaus pa- 
veikslą. 

Naują žingsnį, tyrinėjant Daukanto biografiją, žengė 
teisininkas ir istorikas Augustinas Janulaitis. Baigęs 
Maskvos universitetą ir pradėjęs Vilniuje dirbti advokatu, 
vietos Viešojoje bibliotekoje (dabar Universiteto bibliote- 
ka) užtiko Daukanto laiškus Narbutui. Be to, iš kultūros 
istoriko Mykolo Brenšteino gavo nusirašyti 4 Daukanto 
laiškus Vladimirui Andriejauskiui'?. Juozas Tumas-Vaiž- 
gantas iš Žemaičių vyskupystės kanceliarijos bylų dar pa- 
rūpino vieną Daukanto laiško Valančiui nuorašą. Kaip 
tik tuo metu, 1910 metų pabaigoje, gydytojas Ferdinandas 
Kauneckis atidavė Daukanto biblioteką ir rankraščius Lie- 
tuvių mokslo draugijai. Svarbiausieji šaltiniai apie Dau- 


17 M. Davainio-Silvestraičio rankraštis „Apie Simono Daukanto 
paveikslus“ // VUB, f. 1, E 68, 1. 23—97. 

18 Tumas J. Dziatacze litewsky: Ks. biskup Maciej Wotonczewski 
i Szymon Dowkont // Kraj.— Petersburg, 1902.— Nr. 1.— S. 8; Alek- 
sandravičius E. Vieno portreto istorija, arba žemaičių bajorų tautinės 
nuotaikos XIX a.// Kultūros barai.— 1987.— Nr. 5— P. 6467. 

* Po II pasaulinio karo šių laiškų originalai nebuvo žinomi, da- 
5 jie 1 Varšuvos Tautinėje bibliotekoje (signatūra — 11.10.691, 
„ 88—39), 

kantą susitelkė Vilniuje, taigi atsirado puiki galimybė iš- 
studijuoti juos nuosekliau ir detaliau. Daukanto biografiją 
Janulaitis pradėjo rašyti 1908 metais ir kitąmet pirmuo- 
sius savo studijų rezultatus perskaitė Lietuvių mokslo 
draugijos visuotiniame susirinkime. Tyrinėjimų nenutrauk- 
damas, savo darbą dar smarkiau išplėtė ir 1913 metais 
paskelbė minėtosios draugijos žurnale „Lietuvių tauta“2?. 
Iki šiol visi, kas domėjosi Daukanto biografija, žinių sė- 
mėsi daugiausia iš šio Janulaičio veikalo ir vėliau paskelb- 
tų Daukanto laiškų?!. Kitos šaltinių apie Daukantą pub- 
likacijos tebuvo palyginti smulkios. Betgi atsirado dar 
vienas užmirštas Daukanto veikalas — „Darbai senųjų lie- 
tuvių ir žemaičių“. Jo rankraštis 1919 metų pabaigoje į 
Centrinį valstybės knygyną (biblioteką) Kaune pateko 
kartu su Veprių dvarininko Marijono Plioterio biblioteka. 
Eduardas Volteris, tuometinis Centrinio valstybės knygy- 
no direktorius, atkreipė dėmesį į šį rankraštį ir, tekstą 
sulyginęs su kitais Daukanto raštais, su jų tendencija, 
kalba, stiliumi, nustatė tikrąjį autorių?2. 

1929 metais aptiktas ir kitas šio veikalo variantas, pa- 
vadintas „„Darus lietuvių ir žemaičių“. Surastąjį Daukan- 
to veikalą spaudai parengė Kauno universiteto bibliotekos 
direktorius protesorius Vaclovas Biržiška. 

Zinomi jau buvo Daukanto raštai, nemaža jo biograii- 
jos faktų, tačiau pats raštų turinys liko mažai tyrinėtas. 
Augustinas Janulaitis sakė teisybę, dar 1913 metais ra- 
šydamas: „Raštai gi jo menkai tepažįstami. Labiau žino- 
mi jų vardai, negu turinys. Jo „Istorija“ ir „Būdas“ labiau 
minimi ir ginami, negu skaitomi. Patsai Daukantas išrodo 
tenai, lyg rūko aptraukta stovyla, tėvynės labui dirbanti 
ir vargą vargstanti, bet galinga savo dvasia, į kurią ga- 
lima įdėti kokį nori turinį“, Tokia padėtis liko dar ilgai. 


2 Janulaitis A. Simanas Daukantas. Jo Eyes darbai ir var- 
gai (1793—1864) IĮ Lietuvių tauta.— V., 1913.— Kn. 2, d. 2.— P. 244— 
284. Yra ir atskiras atspaudas. 

2! Janulaitis A. Daukanto laiškai // Mūsų senovė.—- Tilžė, 1922.— 
T. 1, kn. 4/5.— P. 590—795. 

22 Volteris E. Simano Daukanto jaunatvės darbai ir raštai // Švie- 
timo darbas.— 1920.— Nr. 8/9.— P. 45—49; Nr. 10.— P. 30—32. 

23 Janulaitis A. Simanas Daukantas.— P. 3, 

Kelios aplinkybės vis dėlto išjudino tyrinėtojus. Pagal 
mokyklų literatūros programas buvo reikalaujama Dau- 
kantą išeiti kaip rašytoją. Taigi mokytojams Daukantas 
buvo bent kiek plačiau pažįstamas ir iš jo raštų. Be to, 
mokytojų daugumai Daukantas tapo labai artimas dėl sa- 
vo atkaklaus švietėjiško darbo, dėl sunkios pasišventėlio 
inteligento dalios. Ir štai jie savo materialiniais ištekliais 
ėmėsi net paminklą Daukantui statyti. 

1924 metų vasarą Šiauliuose vyko mokytojų pedago- 
giniai kursai. Klausytojai suruošė kraštotyros ekskursiją 
į Papilę, aplankė Daukanto kapą. Rado jį labai apleistą, 
Vaišvilos padėtąjį akmenį apaugusį samanomis, kad nė 
įrašo nesimatę. Mokytojai išrinko komisiją, kuri kreipėsi 
į literatūros istorijos profesorių Mykolą Biržišką, prašy- 
dama sudaryti komitetą paminklui statyti. Imtos rinkti 
lėšos, mokytojai aukojo po procentą algos. Per metus su- 
sidarė 22846,4 lito suma, ji buvo padėta į banką. 

Viskas aprimo. O tuo metu ant Daukanto kapo atsi- 
rado Raudonio iškaltas akmuo. Visuomenėje pasklido gan- 
das, kad tai ir bus žadėtasis paminklas. Pagaliau už gana 
nedidelę sumą paminklą sukurti apsiėmė skulptorius Vin- 
cas Grybas, neseniai grįžęs į Lietuvą iš studijų užsienyje. 
Po dvejų metų Grybas darbą baigė, 1930 metų rugsėjo 
21 dieną buvusioje Papilės turgaus aikštėje gausiai susi- 
rinko plačių apylinkių valstiečiai, mokytojai, tarnautojai, 
atvažiavo svečių iš Kauno — profesoriai Mykolas ir Vac- 
lovas Biržiškos, A. Janulaitis, dailininkas Antanas Žmui- 
dzinavičius, švietimo ministras Konstantinas Šakenis ir 
daug kitų. Nukritus baltai skraistei, minia išvydo Dau- 
kantą, iškeltą ant aukšto pjedestalo, su Lietuvos istorija 
kairėje rankoje, o dešine rodantį į Tėvynės žemę. 

Prisiminkime, kad tuo metu, kai buvo statomas šis 
bronzinis paminklas, išėjo Daukanto „Darbai“. 1935 me- 
tais pasirodė nauja „Būdo“ laida. Po to sekė keli straips- 
niai, nagrinėjantys ir pačius Daukanto raštus. 

Stambiausia buvo pedagogo Vinco Laurinaičio studi- 
jėlė apie Daukanto „Darbus“. Laurinaitis norėjo nustatyti 
„Darbų“ vietą lietuvių literatūros ir kultūros istorijoje 
aplamai. Jis veikalą laikė sentimentalizmo-romantizmo 
sąjūdžio kūdikiu, taip pat palietė autoriaus pažiūras lie- 

tuvių kilmės, socialinės ir politinės santvarkos, patriotiz- 
mo, kovų su kryžiuočiais, santykių su lenkais, gimtosios 
kalbos, religijos klausimais, nagrinėjo „Darbų“ literatū- 
ring vertę. Laurinaitis „Darbus“ laikė kūriniu, kurio au- 
torius buvo valstiečio psichologijos. Anot Laurinaičio, 
Daukantas „mąsto valstiečio sąvokomis, jis jaučia vals- 
tiečio vargus, jis savo ateities precizijose būgštauja kaip 
tikras valstietis, baudžiavos prislėgtas, paniekinimo nu- 
žemintas. Jo raštuose nėra ugnies, entuziazmo, revoliu- 
cingumo ir net pasitikėjimo savimi“ Kad Daukanto 
mąstysenai būdinga valstiečio psichologija, ginčytis, Ži- 
noma, būtų beprasmiška, tačiau romantizmo ekspresijos 
„Darbams“ ir kitiems jo veikalams stigo, matyt, dėl to, 
kad šie veikalai visų pirma buvo istorijos raštai, varžomi 
faktų ir objektyvių procesų, kad jų autorius linko į racio- 
nalizmą. O kai dėl revoliucingumo, tai Daukantas, savo 
raštais žadindamas engiamąją tautą, nuveikė daugiau, 
negu tas, kas griebėsi kardo ar muškieto. 

Daukantą su epochos kultūrine ir idėjine aplinka glau- 
džiau susiejo literatūros tyrinėtojas Vincas Maciūnas dak- 
taro disertacijoje apie lituanistinį sąjūdį XIX amžiaus 
pradžioje?š. Šį savo vertingą bei turiningą darbą tęsia 
ligi šiol, publikuodamas papildomus straipsnius*6. 

Daukanto raštai, leksikografijos darbai buvo vertina- 
mi ir kaip svarbus kalbos mokslo šaltinis. Ypač plačiai 
šiuo šaltiniu naudojosi Jonas Jablonskis, žymus Vokieti- 
jos kalbininkas lituanistas Ernstas Frenkelis. Be to, di- 
džiojo lietuvių kalbos žodyno organizatoriai pasirūpino, 
kad Daukanto raštų žodžiai ir frazės būtų perkeltos į šio 
žodyno kartoteką. 

Atskirą studiją apie Daukanto darbus kalbos mokslo 
klausimais ir iš viso apie jo kalbą ėmėsi rašyti mokytojas 


24 Laurinaitis V. S. Daukanto „Darbay senuju Lituwiu yra Že- 
maycziu“ 1822 m. ir to veikalo reikšmė // Darbai ir dienos— K., 
1936.— T. 5.— P. 252, 

2 Maciūnas V. Lituanistinis sąjūdis XIX amžiaus pradžioje: Su- 
sidomėjimas lietuvių kalba, istorija ir tautotyra // Darbai ir dienos.— 
K., 1939.— T. 8.— P. 1—344. 

26 Maciūnas V, Vilniaus universitetas ir lietuviškasis XIX amžiaus 
pradžios sąjūdis // Lituanistikos instituto 1979 metų suvažiavimo dar- 
S Vilniaus universitetas 1579—1979.— Chicago, IlI., 1981.— P. 111— 

Alfonsas Kalnius, bet ligi karo spėjo paskelbti tik vieną 
straipsnį?7. Čia Kalnius užčiuopė Daukanto pažiūrų gim- 
tosios kalbos klausimais ryšius su svarbiausiomis XVIII 
ir XIX a. pradžios idėjinėmis srovėmis ir to meto Europos 
kalbininkų, lyginamosios kalbotyros pradininkų mintimis. 

Tuo metu istorikai stengėsi suvokti Daukanto veikalų 
kaip istoriografijos palikimo vertę. Du straipsnius „Nau- 
josios Romuvos“ žurnale paskelbė Zenonas Ivinskis. Jis 
pabrėžė, kad Daukanto tikslas ne vien mokslinis. „Jis no- 
ri,— rašo Z. Ivinskis,— kitiems įkvėpti meilės savo tautai; 
jis nori per praeitį kelti lietuvių tautinę sąmonę“. Dau- 
kanto kaip istoriko erudiciją daugiau parodą laiškai 
T. Narbutui, negu plačiajam skaitytojui skirti istorijos 
veikalai. Kaip mokslinę studiją Ivinskis geriausiai ver- 
tino „Būdą“, kuris gali būti patikimas šaltinis apie Dau- 
kanto laikų kaimą. Be to Daukantas, pasiremdamas ma- 
tyto kaimo duomenimis, gana sėkmingai skverbiasi į se- 
nesnių amžių liaudies kultūros pažinimą??, 

Beje, tuomet dar jaunas istorikas Vincas Trumpa pa- 
žymėjo, kad kai kurios Daukanto koncepcijos atlaikė laiko 
išbandymą. Antai Daukantas laiškuose T. Narbutui kėlė 
mintį, kad Lietuva ir po nelemtosios Liublino unijos iš- 
saugojo svarbius valstybingumo požymius. Tai plačiai 
įrodinėjo Ivanas Lappo, Adolias Sapoka“, Vėliau Trumpa, 
grįždamas prie šios temos, laikė Daukantą pirmuoju, ku- 
ris kritiškai pažiūrėjo į uniją bei jos vykdytojus, kuris 
nevengė konilikto su senuoju valdančiuoju visuomenės 
sluoksniu, nes tik iš šio supriešinimo galėjo gimti naujoji 
Lietuva?!, 


* Kalnius A. Daukanto pažiūros į kalbos ir tautos santykius // 
Zidinys.— 1939.— Nr. 11.— P. 515—528. 

Ivinskis Z. Simanas Daukantas ir Lietuvos istorija (Metmens 
Daukanto istoriografijai pažinti) // Naujoji Romuva.— 19365.— Kovo 
15.— Nr. 11.— P. 248. 

9 Ivinskis Z. Lietuvių kultūros istorikas Simanas Daukantas // 
Naujoji Romuva.— 1936.— Kovo 22.— Nr. 12.— P. 276, 

* Trumpa V. Rec.: Dr. phil. J. Puzinas, Vorgeschichtsforschung 
und Nationalbewusstsein in Litauen. Kaunas, 1935 m. // Vairas.— 
1936.— T. 16.— P. 120. 

31 Trumpa V. Lietuvos nepriklausomybės idėja // Metmenys.— 
1968.— Nr. 16.— P. 31. 

Beveik visi, kas tik bent kiek plačiau rašė apie Dau- 
kantą, pabrėžė jo idėjinius pradus, kuriuos vėliau, XIX a. 
pabaigoje ir XX a., perėmė tautinio išsivadavimo judė- 
jimas. 

Tarybų Lietuvoje imta ypač domėtis Daukanto anti- 
feodalinėmis pažiūromis, kovų su vokiečių ordinais verti- 
nimu, nepamirštos ir atskiros jo kultūrinės veiklos sritys. 

Karo metais iškilo Daukanto veikalų politinis aktualu- 
mas. Kostas Korsakas, pastudijavęs jo „Darbus“ ir „Lie- 
tuvos istoriją“ („Istoriją žemaitišką“), išrinko daugybę 
citatų apie vokiečių ordinų agresiją ir lietuvių didvyrišką 
pasipriešinimą jai. „Nors senovės lietuviams teko nemaža 
kariauti ir su kitais kaimynais, — rašė Korsakas, — tačiau 
toms kovoms S. Daukantas neskiria nė dalies to dėme- 
sio, kurį jis parodo, vaizduodamas senovės lietuvių did- 
vyriškas kovas su teutonų riteriais“32, 

Lietuvių literatūros instituto darbuotojai tuoj po karo 
ėmėsi galutinai tvarkyti Daukanto biblioteką ir rankraš- 
čius. Buvo išrinktos iš bendrųjų buvusios Lietuvių mokslo 
draugijos bibliotekos fondų Daukanto knygos ir restau- 
ruota atskira jo biblioteka. Paskui Jurgis Lebedys, rem- 
damasis autentišku Daukanto knygų sąrašu3?, nustatė, ku- 
rios Kauneckio perduotosios knygos galėjo priklausyti 
Daukantui, sugrupavo sąraše minimus leidinius (iš viso 
327) pagal mokslo šakas ir rado, kad istorijos knygų bu- 
vo 111, literatūros — 60, teisės ir politikos — 23, kalboty- 
ros, praktinio kalbos mokslo — 39, geografijos ir kelionių 
aprašymų — 23, pedagogikos ir filosofijos — 8, žemės 
ūkio — 11, populiarios medicinos — 5, vaikų literatūros — 
3, tikybinės (daugiausia lietuvių kalba) — 18, jo paties 
raštų — 19 ir kitų — 7. 

Beveik pusė istorijos knygų lietė Lietuvos, Latvijos ir 
Prūsijos istoriją, o visos kitos — buvo istorijos teorijos, 
pagalbinių mokslų, Rusijos ir Lenkijos, antikinio pasaulio 


32 Korsakas K. Prieš amžinąjį priešą. — K., 1945.— P. 62. 

33 Sąrašas yra Lietuvių kalbos ir literatūros instituto bibliotekos 
rankraštyne (SD 33), jis buvo skelbtas: Biržiška M. Daukanto bib- 
lioteka // XXVIII knygų mėgėjų metraštis.— K., 1937— T. 2— P. 
58—70; Biržiška M. Iš mūsų kultūros ir literatūros istorijos.— K., 
1938.— T. 2.— P. 141—154, | 

ir kitų Europos kraštų istorijos veikalai. J. Lebedys at- 
kreipė dėmesį, kad Daukanto biblioteka rodo jos savinin- 
ko akiračio platumą, jo domėjimąsi teoriniais istorijos, 
kalbotyros, teisės, filosofijos, pedagogikos raštais. Anot 
Lebedžio, „atsižvelgiant vien į teorinių veikalų gausumą 
S. Daukanto bibliotekoje, ar nereikėtų reviduoti beveik 
visuotinės pažiūros, kad S. Daukantas buvęs menkas is- 
torikas, atsilikęs nuo savo amžiaus istorikų, kad iš jo 
veikalų esą tegalima tik pasimokyti, kaip nereikia rašyti 
istorijos. Ypač tas revidavimas būtinas, atsižvelgus į jo 
amžininkų darbus (...) “34, 

Tuo pačiu metu Ona Miciūtė sudarė ir paskelbė pilną 
Daukanto rankraštinio palikimo, saugomo Lietuvių lite- 
ratūros institute, katalogas, 

Norėdami supažindinti skaitytoją su svarbiausiais Dau- 
kanto veikalais, su svarbiausiomis jo darbo sritimis, Mei- 
lė Lukšienė ir Zigmas Zinkevičius parengė jo rinktinių 
raštų tomą, kuriame pateiktos bemaž visų jo spausdintų 
ir rankraštinių veikalų ištraukos. Daugiausia vietos skir- 
ta istorijos veikalams, nes jie geriausiai atspindi Daukanto 
pažiūras. Be to, laikant, kad pastarieji darbai šiandien 
mums reikšmingesni „ne tiek kaip mokslo žodis, bet kaip 
grožinė kūryba“38, norėta skaitytoją kuo plačiau supažin- 
dinti su Daukanto beletristo veikla. 

Rinktinių raštų tomo pradžioje M. Lukšienė pateikė 
platų įvadinį straipsnį, apibūdinantį Daukanto gyvenimą 
ir kultūrinę veiklą. Vėliau jį šiek tiek perdirbusi ir išplė- 
tusi tą vietą, kur kalbama apie Daukanto veikalų beletris- 
tinį pobūdį, pateikė akademinės Lietuvių literatūros isto- 
rijos tomui, skirtam feodalizmo epochai. „Grožinės pro- 
zos elementai istoriniuose Daukanto raštuose,— pabrėžė 
Lukšienė, — gali būti laikomi pirmaisiais istorinio žanro 
beletristikos bandymais lietuvių literatūroje. Šiuo atžvil- 
giu Daukantas pirmasis skynė kelius, ieškodamas tinka- 


* Lebedys J. Simano Daukanto biblioteka // Lietuvių literatūros 
instituto darbai.— K., 1947.— T, 1.— P. 67—68. 

35 Ten pat.— P. 177—226. 

* Lukšienė M. Simonas Daukantas //S. Daukantas, Rinktiniai 
raštai.— V., 1955.— P. 35. 

mo poetinio žodyno ir vaizdinių priemonių“37: Ji čia nu- 
rodė ir tokius pažangius Daukanto istorinių veikalų bruo- 
žus: Lietuvos feodalų kosmopolitizmo ir jų sulenkėjimo 
kritika, baudžiavos ir nacionalinio pavergimo smerkimas, 
senovės lietuvių kovų dėl gimtojo krašto iškėlimas. 

Kone po ketvirčio amžiaus vėl į Daukantą kaip lite- 
ratūrologas pažvelgė Saulius Žukas, populiarioje „Švie- 
sos“ leidyklos serijoje paskelbęs knygą „Simonas Dau- 
kantas“?8, Žuko tyrinėjimo metodas yra naujoviškas ir jo 
žvilgsnis skvarbesnis. Autorius iškelia tas Daukanto vei- 
kalų vietas, kurios turi didelį meninį krūvį, kurios pri- 
klauso grožinei kūrybai, išaiškina istoriko visuomenines, 
filosofines nuostatas. Nauja argumentacija ypač iškelia 
Daukantą kaip žymų lietuvių demokratinės kultūros at- 
stovą, nacionalinio atgimimo žadintoją, viešpataujančios 
oficialiosios, feodalinės kultūros priešininką. Daukanto 
biografija čia traktuojama kone grynai populiarintojo 
žvilgsniu, o į pačią jo kūrybą Žukas gilinasi kaip origina- 
lus tyrinėtojas. 

Lyg ir pratęsdamas jau minėtus literatūrologų tyrinėji- 
mus, Lietuvių kalbos ir literatūros instituto bendradarbis 
K. Grigas ėmėsi rašyti disertaciją apie Simoną Daukantą 
kaip lietuvių tautosakos rinkėją ir leidėją. Kruopščiai iš- 
analizavęs atitinkamus šaltinius, svarbiausius savo tyri- 
nėjimo rezultatus disertantas apibūdino šiais žodžiais: 
„XIX a. pirmojoje pusėje pasireiškęs kaip visų pagrindi- 
nių žanrų lietuvių tautosakos rinkėjas ir leidėjas, S. Dau- 
kantas greta kitų to meto kultūros veikėjų užima reikš- 
mingą vietą. Jis buvo vienas iš žymiausių liaudiškos 
krypties tautosakos vertintojų. Sukaupdamas palyginti di- 
delius ir vertingus įvairių žanrų tautosakos rinkinius, 
S. Daukantas įnešė žymų indėlį į lietuvių tautosakos moks- 
lą. Jis, pasiremdamas tautosaka, iš esmės teisingai spren- 
dė nemaža lietuvių kultūros istorijos, lietuvių kalbos bei 
literatūros ugdymo klausimų. S. Daukantas tautosakos 
pagalba padėjo visuomenei giliau suprasti sveikas lietu- 


37 Lietuvių literatūros istorija. Red. K. Korsakas.— 1957.— T. 1: 
Feodalizmo epocha.— P. 474—475. 
38 Žukas S. Simonas Daukantas.— K., 1988.— 182 p. 

vių tautos kultūros tradicijas, prisidėjo prie lietuvių raš- 
tijos ir literatūros augimo, skiepijo valstiečiams tautinį 
ir klasinį sąmoningumą, juos švietė“3?. Sie Daukanto folk- 
loristiniai nuopelnai atsispindėjo ir „Lietuvių tautosakos 
apybraižoje“. 

Daukanto pažiūromis susidomėjo filosofai. Svarbiau- 
sias šia prasme darbas yra Jono Repšio disertacija „Si- 
mono Daukanto visuomeninės ir politinės pažiūros“, pagal 
ją parengti straipsniai*. Repšys čia nagrinėja Daukanto 
požiūrį į istorijos procesą, istorijos mokslo uždavinius, 
socialinius žmonių santykius, valstybę ir jos vaidmenį vi- 
suomenėje, patriotizmą ir nacionalinius lietuvių tautos in- 
teresus, religiją ir jos funkcijas. Daukantas, anot Repšio, 
„svarbus kaip feodalizmo ir baudžiavos priešas, kaip iš- 
naudojamųjų valstiečių masių siekimų, kiek jis galėjo 
juos suprasti ir teoriškai pagrįsti, reiškėjas“*!. 

Deja, pokario laikotarpiu stigo Daukanto raštų istorio- 
graiinio tyrinėjimo. Ne tik disertacijų, bet ir didesnių 
mokslinių straipsnių istorikai apie Daukantą nerašė ilgai. 
Jie tenkinosi Daukanto paminėjimu ar trumpu jo pažiū- 
rų apibūdinimu akademiniuose istorijos kursuose bei en- 
ciklopedijose ir vienu kitu proginiu straipsniu periodikoje. 

Nors, beje, padoriai istorikui šia tema tuomet rašyti 
vargu ar buvo įmanoma. Istorinės pažangos linija XIX a. 
buvo vedama tik per valstiečių bruzdėjimus, tariamai vals- 
tiečių 1863 metų sukilimą ir proletariato judėjimą. O juk 
Daukanto visos mintys sukosi apie tautinį atgimimą, ku- 
rio antifeodalinę kryptį norėta nutylėti. Net Daukanto 
vardą jaunimo atmintyje palaikė beveik vien literatūros 
mokytojai. Ne atsitiktinai ir šią mano knygelę pirmą kar- 


* Grigas K. Simonas Daukantas — lietuvių tautosakos rinkėjas ir 
leidėjas: Filologijos mokslų kandidato laipsnio disertacijos autore- 
feratas.— V., 1958.— P. 15. 

*“ Repšys J. Simono Daukanto visuomeninės ir politinės pažiū- 
ros // Pergalė.— 1960.— Nr. 12— P. 116—126; Repšys J. Daukanto 
pažiūros į religiją ir dvasininkiją / VVU Mokslo darbai.— 1960.— T. 
85: Filosofija. — P. 53—77; Repšys J. Daukanto pažiūros į istorinį 
procesą ir istorijos mokslo uždavinius // Lietuvos TSR Aukštųjų mo- 
kyklų mokslo darbai.— 1963.— T. 3: Filosofija. — P. 111—124, 

! Pennuc H. H. O6mmecTBennkie H NOnHTH4eCKUe B3rIA AM CHMo- 
Haca JlaykanTaca: ABTOpebepaT AHCCepTAMH Ha CoHCKanue YyenoA 
CTelėHH KanjHuxaTa (bunocobckHx Hayk. — B., 1961. — C. i7—18. 

tą leido ne kuri nors kita, o grožinės literatūros leidykla. 
„Vagos“ nuopelnas, kad ji „Lituanistinės bibliotekos“ se- 
rijoje 1976 metais paskelbė „Raštų“ dvitomį, į kurį be 
praleidimų sudėti „Darbai“, „Būdas“, „Pasakojimas“, 
smulkiųjų raštų pluoštas, visi žinomi laiškai. 1984 metais 
Daukanto raštus papildė tomas „Vertimai ir sekimai“, ku- 
riame ištisai paskelbtos „Pasakos Fedro“, Kornelijaus 
Nepoto „Gyvatos didžiųjų karvaidų senovės“, J. H. Kam- 
pės „Rubinaičio Peliūzės gyvenimas“, keletas Ezopo pa- 
sakėčių. Šiuos tekstus transponuojant dabartine rašyba 
daug pasidarbavo kalbininkė Birutė Vanagienė. Tautosa- 
kininkų rūpesčiu buvo spaudai parengti du Daukanto su- 
rinktosios tautosakos tomai („Žemaičių tautosaka“), ku- 
riuos 1983 ir 1984 metais vėlgi išleido „Vagos“ leidykla. 
Dabar, rodos, pribrendo sąlygos iš naujo paskelbti „Isto- 
riją žemaitišką“ ir pasirūpinti pilnu akademiniu Daukanto 
raštų leidimu. 

Daukantas buvo plataus akiračio lietuvių kultūros ir 
mokslo darbuotojas. Jis tapo prikeltas iš užmaršties to- 
dėl, kad buvo ir tebėra reikalingas gyviesiems. Pažangio- 
sios idėjos, išreikštos jo raštuose, ypač istorijos veikaluo- 
se, pastatė jam, tariant Horacijaus žodžiais, paminklą už 
varį stipresnį. 

Kruzė Eileris 87 

Kutorga S. 145 


Lappo Ivanas 197 

Lasickis Jonas 108 

Laukys Jokūbas, S. Daukantas 

Mačiulis Jonas 190 

Maigys, Moigis Kazimieras 74, 
135, 146 

Maironis žr. Mačiulis J. 

Malevskis Pranciškus 73, 82 

Ragaunis Jonas, S. Daukantas 

Ratkus Aleksandras 193 

Reicheris 168 

Repšys Jonas 117, 201 

Rėza Liudvikas 105, 107, 141, 
157, 167 

Rozalija, kampininkė 12 

Rozen, baronienė 111 

Rumiancevas Nikolajus 35, 78, 
88 

Ruso Žanas Žakas 104, 105, 
107, 133 

Rustemas Jonas 39 

Ruševskis 121 


Sakalauskas 236 

Sakas A. 186 

Sapiega Pranciškus 12—14, 17 

Saundersas Jonas 33 

Savičius Pranas 69 

Sendzikas K. 63, 145, 148 

Serebriakov M. V. 29 

Servantesas Migelis 135 ; 

Settegast G. D. žr. Zetegastas 
G. D. 

Sidnis Oldžernenas (Sidney Al- 
gernon) 117 

Sirvydas Konstantinas 123, 156 

Skačkauskas 148 

Skapas, žemvaldys 32 

Skšetuskienė, Skrzetuskienė Pe- 
tronėlė 74, 185 

Smitas Adomas 49 

Smuglevičius Petras 164—168 

Smuglevičius Pranciškus 165, 

Sniadeckis Andrius 34 

Sniadeckis Jonas 30, 34 

Sobieskis Jonas 108 

Stakauskas Juozas 169 

Stanevičius Andrius 12 

Stanevičius Simonas 38, 40, 41, 

Stanislovas, šv. 75 

Stefanikas Vasilis 98 

Strazdas Antanas 38, 80 

Stijkovskis Motiejus 107 

Stroinovskis Jeronimas 93, 77 

116 
Strukovas D. 136 
Stuoka-Gucevičius Laurynas 58 
Subačius Giedrius 123 
Sutkevičius Dominykas 23 
Szantyr A. 33 


Valerijonas 77, 


Šakenis Konstantinas 195 

Šapoka Adolfas 197 

Šauklys Motiejus, S. Daukantas 
129, 166 

Šileris Fridrichas 120 

Šleceris  (Schlūzer) Augustas 
Liudvikas 107 

Šleicheris (Schleicher)  Augus- 
tas 166, 189 

Šliauteris Juozapas 180, 185 

Šliūpas Jonas 7, 9, 21, 22, 59, 
60, 157—160, 182, 183, 190, 

Teišerskis Apolinaras 19 

Tiškevičiai 177, 178 
Tiškevičius Eustachijus 81, 
176—178 

Trumpa Vincas 197 
Tumas Juozas 17, 193 
Tvardovskis Juozapas 57 


Ulasevičius 74 
Uvainis Leonas 39, 41 
Uvarovas Sergejus 161 


Vaidevutis 118 

Vaineikis Jonas, S. Daukantas 
137 

Vaisenhofas Vincentas 88 


Vaišvila Ignotas 179, 182—187 

Vaižgantas žr. Tumas J. 

Valiūnas Silvestras 144 

Vambutai 179 

Vambutaitė Aldona 184 

Vambutas Jonas 64 

Vambutas Laurynas 175, 184 

Vanagienė Birutė 202 

Vangys Jonas 137 

Varnas Jonas, 
136 

Wasilewski Zygmunt 57 

Vaškevičius Jonas 99, 129, 131, 

„136, 137, 163 

Veberis Hugo 189 

Vendziagolskis Kamilas 19 

Vergilijus 121 

Vygandas Marburgietis 108, 
109 

Vileišis Petras 190 

Višnevskis 32 

Vytautas 52, 100, 107, 109, 115, 
119 

Voicickis 188 

Voigt J. žr. Foigtas J. 

Volteris Eduardas 7, 191, 192 
194 

Voska Kristupas 191 


S. Daukantas 


Zabiela Ignotas 67 

Zaborskaitė Vanda 190 

Zatorskis Pranas 41 

Zavadskis Adomas 159, 160, 
185 

Zavadskis Juozapas 51, 93, 137 

Zenkevičius Jonas 193 

Zetegastas (Settegast) Gotly- 
bas Danielius 136 

Zigra J. H. žr. Cigra J. A. 
Zinkevičius Zigmas 103, 199 

Žiogelis žr. Zagelis 

